Cerberos interjú
------------------

Guru - Honnan származik a Cerberos név ?
Silkie - A nevet a mitológiából bányásztuk ki.

Guru - Gondoljátok, hogy az új neveteket megismerik majd az Amigások, mert
hát ugye a TDS már viszonylag elég ismert név volt ?
Cunc - Szerintem már megismerték, ezzel nem lesz gond.
Goola - Míg TDS voltunk, sokkal nagyobb lémerek voltunk.
Digu - Egyébként TDS már létezett előbb is, tudok két-három 64-es
csoportról is amelynek a neve TDS és így egy használt néven működni
igen kellemetlen dolog.
Goola - Másrészt kicsit le is járattuk a TDS nevet.
Silkie - Míg TDS voltunk abszolút unaktivitás volt jellemző a csapatra.
Digu - Volt olyan memberünk aki teljesen unaktív és lamer volt, ezért
kirugtük őt.
Boomby - Ilyenek voltak pl.: a Hemo és a Daruplex.

Guru - Most már úgy érzitek, hogy csak olyan emberek vannak a csapatban akik
csinálnak is valamit?
Silkie - Hát most pillanatnyilag van egy Crown nevű tagunk aki vagy unaktív
vagy csak lusta, de 3 hónapja nem hallottunk róra.

Guru - De ti mindnyájan budapesti vagy a környéken lakó emberek
vagytok és azért Zalaegerszeg kicsit messze van! Nem?
Boomby - Hát igen, de egyszer sem tolta fel a képét!

Guru - Milyen terveitek vannak az emlékezetes party győzelem után?
Marad a demóírás vagy más is lehetséges?
Boomby - Most több játékot is írunk egyszerre.
Goola - Mert különben éhen halunk, és különben is nekem még megám sincs.
Boomby - Ropira és kólára is kell azért a pénz.
Goola - Meg ráadásul egy tagunknak akit Digu-nak hívnak még Amigája sincs.

Guru - És ha senkinek semmije nincs, akkor, hogy lesznek jó játékok?
Boomby - Azért csak összehozzuk valahogy őket.

Guru - Visszatérve a kérdésre, új Cerberos demók lesznek vagy nem?
Boomby - A játékok után egyértelműen demókat fogunk írni. Nyugati copy
partykon szeretnénk díjakat nyerni velük.

Guru - Igen ez szép terv, azonban a magyarok általában mindig egy lépéssel
a nyugat mögött kullognak demoírásban. Nem?
Boomby - Ez biztos, hogy a jővőben változni fog. A másik tervünk ezzel
kapcsolatban az, hogy az 576Kbyte demópályázatát megnyerjük és lebombázzuk
a Comigát.
Boomby - Nálunk az összehangoltság olyan mértékű, hogy mi nem úgy állítunk
össze egy demót, hogy na akkor most van egy scrollunk, egy bob rutinunk
és egy plotter és akkor ezt most puff összerakjuk. A demo részei úgy vannak
megtervezve, hogy azok legjobban passzoljanak egymáshoz és persze mega
ízlés van bennük.
Digu - Ez volt a nagy bajunk a 64-es korszakban is, hogy code szempontjából
a programok fejlettek voltak, azonban az ízlést nélkülözték.

Guru - Ti konkrétan állítjátok, hogy a Cerberos magasan a többi csapat felett
áll összeszokottságban és tudásban. Biztos ez?
Goola - Kóderban biztos nem mi vagyunk a legjobbak, azonban összességében
biztos.
Cunc - A csapatoknál az a baj, hogy vagy van egy jó kóderük és más semmi vagy
rosszak a kódereik és mellettük ott vannak a jó grafikusok és zenészek.
Általában inkább az elöbbi érvényesül mert például az összes jó zenész
nálunk van.
Boomby - Modjuk van azért van az Ernő, de ő inkább egy	elvont figura.
Silkie - A többi csapattal az a gond, hogy összeállnak és rögtön elkezdenek
veszekedni.

Guru - Ha a Cerberos az első, akkor kik a követői?
Boomby - Szerintem itthon még két csapat van ami számításba jöhet. Az egyik a
23C a másik pedig a Chromance. A Chromance főleg importálásban nagy.

Guru - És a többi régi nagy csapattal mi van?
Boomby - Szerintem úgy ahogy pl. a High Voltage meghalt, a többi is elenyészik
majd.
Boomby - A North Star Hungary-t is meg kell említeni mert amit írtak, az
kódban nagyon jó volt, de emellett a grafika és a zene semmi nem volt.

Guru - Egyértelműen kinőttétek a játékkorszakot az Amigán?
Goola - Speciel egyetlen játéprogramom sincsen.
Silkie - A stuffot az ember azért veszi fel, mert az egy megnyugtató érzés.
Cunc - Egyértelmű, hogy a kedvenc játékprogramunk a Tetra copy.
Silkie - Továbbá a Bear diszkeken lévő nyilas és rakétás játékok.

Guru - Mit szóltatok a Chromance partyhoz?
Digu - Az eleje nagy unalom téma volt.
Goola - Egészen így ment ez kilencig, amikor is én elmentem és utána persze
mega cool lett a hangulat.
Digu - A biztonsági intézkedések viszont rosszak voltak, mert nem csak a Jean
kártyája tünt el.
Boomby - A hangulat jó volt később, nagyon jó interjúkat csináltunk a
Comigával és a Waryval. Meg a Bruce is elmesélt egypár történetet.
Boomby - Ahogy közeledett a verseny időpontja úgy emelkedett a hangulat,
a 23C meg stresszben kódolt mint ahogy mi kódoltunk a TDS-ben.

Guru - Mint hallottuk szerettek kicsit zabálni! Igaz ez?
Boomby - Igen, most tervezünk egy nagy Mc Donald competitiont ahol a vesztes
fog mindent fizeni. Egységenként fogjuk számolni a kaját. Egy egység
egy Big-Mac-ból és egy tejturmixból fog állni.
Goola - Az ADT-t szeretnénk kihívni mert hallottuk, hogy a múltkor nem
sikerült neki 500 FT-ot elkajálni.
Boomby - A Silkie-nek a rekordja aki egyszálbelűnek hat itt melletten 9
Big-Mac volt a múltkor.

Guru - Kik a kedvenc külföldi csapatotok?
Boomby - Közös megállapodással a Scoopex Finland.

Guru - Kedvenc kóder?
Boomby - Talán a Slayer vagy Photon of Phenonema vagy esetleg a Delta.

Guru - Zenész?
Boomby - Egyértelműen Aristed Brimble.
Silkie - Commando of Flash Production.
Digu - Hemoglobin of Soldiers.  /Nagy röhögés./

Guru - Grafikus?
Silkie - Dark of Red Sector.
Digu - Silkie of Cerberos.
Goola - A Silkie megfukkhatja, mert ralzolt egy 32 szinű háttéret és 8 szinű
bobokat hozzá és persze a szinek még véletlenül sem egyeztek meg.

Guru - Cracker csoport?
Silkie - Skid row.
Boomby - Angels.
/Ez még kb 6-szor ismételve és verekedésbe torkollva./

Guru - A csapattagok kedvenc mondása a "Bagoy". Honnan ered ez a mondás?
Digu - Ez még 64-es időszakunkból származik. Ekkor az LPD nevű csapatban
hárman voltunk a Silkie, a Goola és én. Egyszer elmentünk hozzám fejleszteni,
hogy az unaktivitást növeljük. A Goola a hülye fejével kiment WC-re. A dolgát
megcsinálva összeesett a röhögéstől a WC-ben. Erre én is kimentem és én
is meghaltam a röhögéstöl. A Silkie is gyorsan kijött utánunk. A vidámság
oka a WC felett lévő illatosító volt. Az volt a Bagoy ami volójában nem is
bagoy hanem panda medve, de akkor is bagoy kinézete van.
Goola - A bagoynak syív alakú szeme , bagolyfeje van, fél a Janitól és megy.
Digu - Szirke file van ez egyértelmű. Azóta ez a nemzeti állatunk.
Boomby - Másik kedvenc állatunk a Düzsőke, aki egy pók.
Goola - Egyébként a világ csak bagyokból áll. Amióta a bagoy megvan
különösen ragaszkodunk a szőrös állatokhoz. Egyébként ez füles bagoy és files
bagolynak is lehet ejteni.
Digu - Tényleg nem tudom miért modják rólunk, hogy idióták vagyunk
meg éretlen barmok. Ti értitek?

Guru - Mennyi a csapat átlagéletkora?
Digu - 16 év az átlagéletkor. Vagy több ?
Cunc - Miért vannak ahol 13 éves kóderek vannak!

Guru - Mi a véleményetek a lamerekről?
Digu - Szükséges rossz.
Goola - Három fajta lamer van. Van olyan lémer aki magától alakul át cool
guy-já.
Silkie - Alapesetben mindenki lamer.
Digu - Mindenki lamernek születik.
Goola - A második fajta aki kis segítséggel átalakul. A harmadik tipusba
pedig azok tartoznak akik sohasem vállnak cool guy-já.

Guru - Mit csináltok majd ha elvégzitek az iskoláitokat?
Goola - Jó lenne a csoportomból egy pár emberrel együtt keresni a pénzt,
de erre nagyon kicsi az esélyem.
Digu - Most középiskolába járok. Szeretnék tovább tanulni ez egyértelmű,
mert az éretségi már semmire sem elég. Utána valószinüleg a katonaság
következik, mert nem vagyok olyan lamer mint Goola akinen összenőtt a
gerincoszlopa és ezért nem viszik majd el. Utána persze mindenképpen
számítástechnikai területen szeretnék dolgozni, de konkrét elképzelésem
még nincsen.
Cunc - Én is középiskolás vagyok és utána tovább szeretnék tanulni mondjuk
a Kandón. Természetesen ezután programozással szeretném keresni a betevőt.
Boomby - Én gimnáziumba járok pillanatnyilag. Utána megpróbálom a Kandót,
ha felvesznek. Ezután ha összejön, akkor elmegyek programozni a Novotrade-be.
Vagy pedig alakítunk egy önálló szoftwer csapatot mert az is nagyon rules
lenne.
Silkie - Közöm nincs, hogy mi lesz később.



Guru - Hát ennyit a Cerberos membereiről. Véleményt nem lenne ildomos
megállapítani az elmondottak alapján, de annyi bizonyos, hogy nem egy
fejlődésképtelen abberált csapatról van szó. Az, hogy a Cerberos
volt az első a meginterjúvoltak közül nem volt véletlen tekintve a
szép szereplésüket. De mindenki sorra fog kerülni előbb-utóbb.

Budapest 1990.08.12.


sz.m.:
Az interjúban emlegetett bagoy-t valóban így írják !
