           GURU TIME
           ---------

   Megint    új    szám,    megint   új
gondolatok.    Ha   minden igaz,  akkor
sikerült  most  is meglepetést okoznunk
azoknak  akik  már  vették a fáradságot
és    a    pénztárcájukat    egy   GURU
előfizetés erejéig.

   A  GURU  megrendelők növekvő  száma,
azt  mutatja,  hogy már elég nagy igény
van  a  munkánkra. Ákik dolgoztak eddig
nekünk, pedig  lassan már megérdemelnek
egy  kis  nyilvánosságot  is, hiszen az
egy  GURU egy logo és egy zene egyenlet
alapján    soha    nem    érnénk   utol
magunkat.  A  másik  szempont, hogy azt
szeretnénk,  ha  véleményt nyilvánítana
a GURU olvasók tábora szavazataival.

   Ennek    a    megoldása    egy  GURU
melléklettel valósul majd  meg, amelyet
a közeljövőben tervezünk megjelentetni.
   Ha   hozzá  szeretnél jutni  a  GURU
aktuális  számáhozhoz  és  még  eleddig
nem  fizetted  elő  akkor itt az ideje,
hogy  tollat  ragadj  és egy a címünkre
küldött    postautalvány   segítségével
jelezd igényedet.

   A  GURU  ll/4  a kalóz másolóknak is
egy  kis meglepetést szerez majd azzal,
hogy  nem  fog működni a kalóz példány.
(vajon miért ?)

   Amint    láthatjátok    az   ár  nem
változik annak  ellenére,  hogy  a  mai
gazdasági lehetőségek mellett tesszük a
borítékokba a lemezt.
Ennek   oka  az,  hogy  több  cég  tett
reklámszerződés  ajánlatot  a  GURU-nak
és    ezt    mi   természetesen  el  is
fogadtuk,    de  továbbra  se  gondolja
senki  azt,  hogy  a  GURU csapat ebből
egy  árva  fityinget  is zsebre dugott.
Az  újságunk továbbra is az önkéntesség
elvén működik és az anyagias, kicsinyes
gondolkodásmódtól való totál elszakadás
pártján   áll.  Miért ne csinálnánk, ha
már úgyis ez a hobbynk.

   Az  újság  tehát létét még mindig az
itt     már    említett    előfizetőire
alapozza,    de    további    fejlődése
szempontjából        szükség        van
szponzorokra,    fizetett   hirdetőkre.
Ezzel  szemben az előfizetőink ingyenes
hirdetéseket  adhatnak  fel mostantól a
lap  hirdetési,  csere-bere  rovatában.
Cégek,    KFT.-k,    Bt.-k   részére  a
hirdetés      pénzbe    kerül.    Erről
személyesen   lehet  tárgyalni  a  GURU
lapmanagerével.  (Turcsán  Tamás  Péter
alias Shy Guy ). Magazinunk jelenleg az
ország  minden  pontjára eljut a szabad
terjeszthetőség miatt.

  A  mai  napig   hivatalosan   50 - 60
telpülésről  érkeztek  megrendelések. A
legújabb  és  legmeglepőbb információnk
szerint     a    lap    kezd    túlnőni
határainkon.  A  magyarlakta  Szlovákia
és Felvidék is bekapcsolódik munkánkba.

   További     hír    a    közeljövőben
megjelenő  64-es  lemezmagazin  szintén
átvesz már itt megjelent cikkeinkből.

 Mi azt érezzük sikerült már egy kicsit
megmozgatni    a    magyar  Amigásokat.
Mostmár  nyugodtan állíthatjuk stabilan
létezünk,  sőt azt is hogy folyamatosan
fejlődünk.

   Úgy    tűnik  mintha,  már    nagyon
régóta    a   Magyar  szaklapok  között
léteznénk,  bár  magazinunk  mégcsak  3
hónapja van piacon

   Sokan  már  előfizettek a GURUra, de
sok az  olyan is, aki még mindig csak a
kalóz példányokat részesíti előnyben.

   Lassan  lassan  felnövünk  mi is egy
kis    csúnya    de    hatásos  védelem
segítségével.    Ezzel  persze  nem  az
újság  terjedését  szeretnénk  gátolni,
hanem    a    hivatalos  előfizetőinket
óhajtjuk  előnyökhöz  és  természetesen
kedvezményekhez juttatni.

   Felhívjuk  mindenki  figyelmét arra,
ha  valamilyen  ötletrohama  van,  vagy
úgy  érzi  feltétlenül  írni szeretne a
GURU       hasábjain    szermérmetlenül
ragadjon még ma tollat és papíruszt.

   Sőt,  hogy  tovább ragozzam a dolgot
ez  mind  semmi.  Lehet  bárkinek  akár
külön    rovata,   ha  tud  egy  teljes
rovatot  havi  egy  alkalommal  betűk &
egyéb   karakterek  segítségével.  Erre
legjobb  példa  az  új  rovatunk a DEMO
DEPO.  Mi  soha  rá  nem  szántuk volna
magunkat  ilyenre  azon  egyszerű oknál
fogva,    hogy    nem   igazán  mozgunk
otthonosan  ezen  a területen. És ekkor
jött     Tenkes    Kapitánya    helyett
FricForce  mint  derült  égből  a hideg
zuhany, azzal  a gondolattal, hogy majd
ők írnak egy ilyet.

   El  tudok képzelni hasonló stílusban
egy  rovatot  pl. a Swapperek természet
rajzával,  vagy  akár  a ninja teknősök
házassági  szokásairól.  Tehát komolyra
ferdítve    bárki,    bármikor,  bármit
írhat,    rajzolhat,    kottázhat    és
legfőképpen   postázhat  címünkre.  Ami
még  mindig  a  régi  :  GURU  1399 Bp.
Pf.701/765.

   Jut  eszembe GURU megrendeléseket is
bármely  megjelent  és  még  megjelenni
vágyó  számunkra  előre  esetleg utólag
elfogadunk.


                   GURU csapat
u.i

  Most jutott eszembe egy nevetségesnek
tűnő dolog. Van olyan, aki  még  mindig
nem tudja, hogy a GURU tartalomjegyzéke
3 !!! azaz három lap. Nem egy, kettő és
nem négy, pont három.  Aki erre még nem
döbbent rá, az alul található nyilacska
segítségével új örömöket okozhat az agy
bizonyos tájékain.
 Erről jut  esszembler  a  Demo Depoban
és a Böngészdében is van több oldal !!!
