       Szimulátor kiegészítések:



      F-18 interceptor:

           1.- Nem Los Angeles mellet játszódnak az események, hanem
        San Francisco közelében. Ez gyakran ki iródik a küldeteseknél,
        de a Golde Gate hid illetve a börtönszigetet is mutatja.
          
           2.- A hatodik küldetésnél kettő vagy három repülő lelövését
        követően vissza kell térni a repülőgép HORDOZÓra, a feltöltés
        után ismét felszállni.Egyébként addigra megjelennek az újabb
        ellenséges gépek.Ha ezeket elintéztük elintézhetjuk a robot-
        repülőt is,bár a gép visszatérési parancsot adott.
        Az ellenséges repülőgép HORDOZOval nem kell semmit csinálni csak
        van. Érdekes ha leszállunk rá ugyan úgy feltöltenek bennünket 
        mint a saját hajónkon. 
           
           3.- A saját hajónk NEM a NIMITZ hanem az ENTERPRISE az első
       nukleáris meghajtasú repülőgép HORDOZÓ! 
       Ez kiderül a felépitmény kockára hasonlító alakjáról, illetve
       a hajóegység számból ami 69.

      Az előbbiekben, azért írtam nagy betűvel a HORDOZÓ szót, mert
     nagy különbség van a repülőgép anyahajó es repülőgép hordozó között.
     Bár a köznyelvben ugyan azt értik alatta. Most részletet  idézek 
     BAK JOZSEF :Repülőgép hordozók cimű könyvéből.

         "A REPÜLŐGÉP-ANYAHAJÓ kizárólag vizi repülőgépeket szállított
          és üzemeltetett. A vizi repülőgépeket a hajódaruval emelték
          ki és be , illetve katapulttal inditották és a vízre szálltak.
          A vizirepülőgépeket onnan szedtek fel. Repülőgép-anyahajó 1947
          óta sehol sem áll szolgálatban, utolsókat akkor bontották le.
          
          A REPÜLŐGÉP-HORDOZÓ hajó fel- és leszállófedelzete,katapultjai
          korszerű irányíitóberendezesei révén kerekes repülőgépek 
          üzemeltetésére alkalmas."
      
      Hát ennyi, igaz ez nem mindenkit érdekel, de hátha valakit mégis.
      
      M1 Tank Platoon:
    
            Egy kis kiegészítést szeretnék itt leírni.
         A kis csapatunkat hat formába rendezhetjük,tudom hogy a leirasban
         is benne van, de mi mire a legjobb az nincs. Most én ezt is leírom.
          
          1.-FM WEDGE: duplavé alagzat ,akkor használjuk ha mi támadunk.
          2.-FM VEE: Vé alakzat, de nem a haladasi irányban van a Vé
                    csúcsa,-vissza vonuláskor védelemre használjuk. 
          3.-FM INLINE: vonal harcrend ez az altalános támadasra, védelemre
                        is használható.
          4.-FM COLOM: menet oszlop , atcsoportositásnál gyors helyváltoztatast
                       eredményez.
          5.-FM ECH L: lepcső alakzat balra, ez is támadásnál.
          6.-FM ECH R; lepcső alakzat jobbra, mint az előzőnél.
      
       Most már vége a csúnya kritikának...
       
        Biztos ismeritek az EPYX cég DESTROYER cimű játékát. Sokan azért
      nem játszanak vele, mert nem tudnak a hajón más fülkébe kapcsolni. 
      Ugyan is a fülkék közötti váltás két betűs kódokal történik.
      Ezeket most küldöm , ha mar tudjátok elnézést.

             DA - damage report,itt nézhetjük meg a hajó serüléseit
                  illetve javithatjuk ki őket.
             AP - légvédelmi ütegállás baloldalt.
             AS - légvédelmi ütegállás jobboldalt.
             RA - radar kezelő.
             SO - sonar kezelő.
             BR - parancsnoki híd.
             DC - Mélységi akna vetőhelye.
             AB - dugó,rővid riadó utan ellsüllyedünk.
             TP - torpedó állás baloldalt.
             TS - torpedó állás jobboldalt.
             GF - első lövegtorony.  
             GA - hátsó lövegtorony.
             TR - cél kereső bekapcsolása(az előző kettőnél).
             NA - navigációs térkép.
             EN - ezt találja ki mindenki.



                   Nagy Gábor 
                    (N.G.D.)  

U.I.:A M1 Tank Platoon harcformáira irtak használhatók a 
     TEAM YANKEE-hez is.

