                           Cerberos - The Truth
                           --------------------
Akik  olvasták  a  Sledge Hammer "News" rovatát,valószínűleg sok érdekes dolgot
találhattak  benne  a  Cerberos-ról.Mint  a  legilletékesebbek ebben az ügyben,
szeretnénk néhány észrevételt és kiegészítést tenni a "hírekkel" kapcsolatban.

 1.A Cerberos felbomlásáról:
---------------------------
Szó  sincsen olyasmiröl,hogy a csapat feloszlana.Az igaz,hogy az utóbbi időkben
volt  egy  válságszakasz,majd egy nézeteltérés a Boomby-val,de ez alatt egyszer
sem  merült  fel  a  Cerberos  megszüntetésének  gondolata. A  válság   elmúlt,
köszönhetően  annak, hogy  ezt  a  csapatot, ellentétben  másokkal, életreszóló
barátságok  tartják   össze (ez  nem  vicc!), a  Boomby-val  pedig  azt  hiszem
mindkettőnk hasznára,rendeztük az ügyeket.  (A Boomby és a McMaster továbbra is
a Cerberos megbecsült és hüséges tagja!)

 2.A scene-aktivitásról:
-----------------------
Ez  az  egyetlen hír a Sledge Hammer-ben,amelynek van valamilyen valóságalapja.
Igen,a  Cerberos scene-aktivitása a minimumra fog csökkenni,mégpedig egyszerűen
azért,mert  nem  látjuk  értelmét  tovább az egésznek.A scene-t eredetileg arra
találták  ki,hogy tagjai jól érezzék magukat benne.Ám manapság a scene tele van
acsarkodással,értelmetlen  versengéssel,képmutatassal.Ebből  mi  nem kérünk.  A
scene-t  kizárólag  csak  a barátságra,türelemre és a "fun"-ra kellene építeni.
Lehet  hogy  ez  közhelynek  hangzik,de  így van.Nagyszerü dolog volt például a
múltkori  Csokonay-partyn  is  találkozni  és  dumálni  például a Nexus 6-tal,a
Chicky-vel,a Comigával,a Rainey-vel és a többiekkel.Emellett hiányoltuk a többi
guyt  is,akik  nem  voltak ott(Majic 12,V.I.P.,Fricforce,Live Act stb.).  Ha az
egész  scene-n  olyan  hangulat  uralkodna,mint  akkor,a másik le-lamerezése és
egyéb értelmetlen hülyeségek nélkül,az egész fantasztikus lenne.  A másik dolog
az,hogy  egy  igazán  cool  demoban  rengeteg  munka  fekszik,és  valljuk   meg
öszintén,tulajdonképpen  szinte  semmiért.Ha  nem  akarod,hogy mindenki halálra
ásítsa    magát     a     demódon,   már     nem   csinálhatsz    olyat,   hogy
"bejön-az-object-forog-kimegy".Ha  olyan  demót csinál az ember,amiben csak egy
kis  design-hiba,minöségi  kifogás  vagy  hasonló  van,az első megnyilvánulás a
többiek  részéről:"bukás!",  és  máris   feleslegesen   dolgoztál.  Ha  a  demo
megacool,azt  mondják rá:"cool!",és egy hónap múlva elfelejtik.(Esetleg egyesek
azt  is mondhatják,hogy:"az én capslockledszénnéégetőrutinom 3.483245 ciklussal
gyorsabb,mint a tiéd,bibibááá!)

A  jövöben  a  Cerberos  a  játékok és más professzionális software-ek felé fog
fordulni,már csak azért is,mert tekintettel néhányunk tanulmányi eredményére, a
gazdasági  és  társadalmi  helyzetre,valamint arra,hogy a számítógép az életünk
szerves  részévé  vált,mi  ebböl szeretnénk valamilyen formában megélni is.  Az
embernek,még  ha  olyan  hülye  is,mint  mi,néha  gondolnia  kell  a  jövőjére.
Mindezek  ellenére,elképzelhető  még  Cerberos-demo,de az már egyértelműen csak
melléktermék  vagy  vergődés  lesz,mert hiányozni fog belőle a legfontosabb:  a
lelkesedés(bár  nem  kívánom  senkinek,hogy velünk induljon egy competitionon).
Lehet,hogy  sokan  furcsának  találják  a nézőpontunkat,de ha egy kicsit jobban
belegondolnak,belátják,hogy talán igazunk van.

 3.A Cerberos-Soc.Brigade cooperation-ról:
-----------------------------------------
Az  a  lehetőség,hogy az egész Cerberos belép a Soc.Brigade-ba,nem felvetődött,
hanem  az  ADT  vetette fel(nem hiszem,hogy mindegy!).Ezt rögtön elutasítottuk,
mert  nem  tartottuk  érdemesnek a Cerberos nevet feláldozni a Soc.Brigade-ért.
Ezek  után  jött egy full-time cooperation ötlete,amely abból állt volna,hogy a
Cerberos  és  a  Soc.Brigade  egy  csapatként  müködik  a  két név alatt,minden
téren.Ez  a megoldás úgy tűnik nem nagyon tetszett az ADT-nak,ígyhát elkezdte a
különbözö  "special  effectjeit"  a  Cerberos  beolvasztására. (Egy  üzenet  az
ADT-nak:mi  nem  voltunk  és a továbbiakban sem akarunk rosszban lenni egyetlen
hazai  csoporttal  sem,de  őszintén  szólva elég meglepőek ezek a dolgok,amiket
csinálsz.Azt  a  sajátos  tagtoborzási  rendszer,hogy  írsz egy levelet a Jean-
nak,miszerint  "...a  Chromance  halott,a Cerberos haldoklik,csak a Soc.Brigade
virul,lépj  be!...",mellesleg  megbombázod  a  többi  Cerberos-tagot is hasonló
"propagandaanyaggal",majd  különféle hírek keltésével próbálod szétrobbantani a
csapatot,nem  igazán  nyerte  meg  a  tetszesünket, úgyhogy  próbálkozz  inkább
máshol,OK?!) Egyébként ha most a Jean esetleg be akarna lépni a Soc.Brigade-ba,
tökéletesen  meg  fogjuk  érteni,mivel ő swapper,és valószínűleg a scene-n akar
maradni.

Ezek  után,hogy meggyőzödtünk az ADT megbízhatatlanságáról es unkorrektségéről,
a  cooperation-t  is  elfelejthetjük,pedig  bennünk a jószándék megvolt.  Ilyen
körülmények között azonban nincs szükségünk senkire.Amit eddig elértünk, azt is
egyedül  értük el,magunknak pedig nem kell bebizonyítanunk,hogy mit tudunk.Csak
ennyit szerettünk volna mondani.

                 A CERBEROS tagjai a legjobbakat kívánják
                           a GURU szerkesztöinek
                           és minden olvasójának!

BONUS!
A nap hírei:
-Bruce/Cerberos megerőszakolt egy fagylaltáruskislányt.(meg nem erősített
 forrás.)
-Comiga/Soc.Brigade új beceneve:"BociLapát".
-Comiga/Soc.Brigade régi beceneve "BociSajt" volt.
-Comiga/Soc.Brigade még régebbi beceneve "BociCsoki" volt.
-Comiga/Soc.Brigade beceneveit a Cerberos(TM) speciális fejlesztőcsoportja
 dolgozta ki (Cunc-Boomby-Goophy-Silkie).
-Goophy/Cerberos elment fodrászhoz.
-X Seven/Cerberos is.
-Boomby/Cerberos is.
-Cunc/Cerberos is.
-Bruce/Cerberos még nem.
-Bruce/Cerberos-nak görbe az orra.(saját bevallása szerint majd
 kiegyenesedik.)

