ÜDV EMBEREK ÉS EGYÉB ÉRTELMES FAJOK!
------------------------------------

   Fricforce  nagyon-nagyon  hosszas  unszolásának  engedek most, és egy nagyon
megkésett   tudósítást   közlök   az  1990.  08.  25-26-án megtartott CHROMANCE
partyról.  Az  egész  valahol  ott  kezdődött,  hogy  valamikor  a nyár közepén
olvasgattunk  Frank  Einsteinnél  egy  GPO-t,  ahol  először  volt  szó erről a
partyról.  Ekkor  már  volt  2-3  demonk  kint  a "piacon", de igazából még nem
ismertek  minket, bár ebben az időben már kezdtem kapni contactoló leveleket,az
igazi  áttörés  még hiányzott. 1-2 héttel később aztán jött ABSURD levele, hogy
juhehé...meghívtak   minket.  További  1  hét,  mire  minden  tisztázódott,  és
körvonalazódni  kezdett egy új demo  terve, amit a party demoversenyére kellett
elkészíteni.  Persze  szokás  szerint  elcsúsztunk megint azmiatt, hogy a tagok
min.  100  km-re  laknak  egymástól,  így az igazi egyeztetések, megbeszélések,
amik  egy  ilyen  nagy jelentőségű demonál elengedhetetlenek elmaradtak, aminek
aztán  természetesen  meg  is  lett az  eredménye.  23.-án (naná...), ABSURDdal
egy    utolsó    megbeszélés    telefonon,   majd  25.-én  találkozunk  itt  és
itt...TUTI,MEGABIZTOS,etc,etc.  Természetesen  nem  találkoztunk  csak  kint  a
Csokiban,ill.  előtt,  ui.  Jean  kézírása fogadott minket a bejáratnál, hogy a
party  11:00  órakor kezdődik, addig pause, ill. heveny kölé,és beeer vede- lés
mellett  megvitattuk  az  esélyeinket,  miközben  ABSURD  elmesélte, hogy kb.30
órája  nem  aludt  FRANK EINSTEIN(továbbiakban:FE)-nel egyetemben, mert szétkó-
dolták  magukat,  és hehe..de a demo még nem működőképes... Nem szóltam semmit,
inkább  lenyeltem  még  egy sört. Közben kezdtek gyülekezni az emberkék, köztük
meglehetősen  sok  lamer, akik aztán meglehetősen hamar el is tűntek, mert volt
egy-két  speciális feladatú emberke, akik azzal voltak megbízva, hogy ékes han-
gon  ecseteljék azon körülményeket, és módozatokat, ahogy egy lamer fog távozni
a  Csokiból,  ha  megpróbál  meghívó  nélkül  a  partyplace  közelébe férkőzni.
Eleinte  rám is furcsán pislogtak, de mikor megemlítettem az optimális hőfokot,
minden        tisztázódott.        (Gyengébbek     kedvéért    ...ez    a    23
Celsius...)  Aztán  11  óra  után nem sokkal be is bírtunk menni, némi készpénz
hivatalos     elvesztése  után.  A beugró 200 unkonvertibilis forint, vagy 10DM
volt.  Ugyanis  több  nyugati  vendéget  is  vártak, akik közül nem tudom, hogy
mindenki  megérkezett-e,  de  1 biztos...Erről később. Talán kicsit sokallhatod
az  árat,  de  gondolj bele, hogy egy ekkora party kb. mennyi áramot eszik meg,
és  mekkora  adag  takarítani  valót hagy maga után, még akkor is, ha megkértek
mindenkit,  a teremben ne pótolja  becses  testének energiaveszteségeit étel és
ital  formájában.  Kiborgok  és androidok persze ettől nyugodtan töltögethették
az  aksijukat,  amit  néhány  más  galaxisból  érkezett  csapat szemérmetlenebb
tagjai  gátlástalanul  ki  is  használtak,   lévén  hogy  külön energiaárak nem
lettek  felszámolva...  Vagy  gondolj csak arra, hogy mennyibe kerül egy ekkora
terem  bérleti  díja,  szóval ha utána számolsz, akkor a meghívottak egyáltalán
nem  fizettek  sokat.  Szóval  11  óra felé kezdődött a party, ami nálunk egyet
jelentett  azzal, hogy megkezdődött a versenyfutás az órával, vajon be tudjuk-e
fejezni  a demot időre ? A  hangulat  lassan kezdett el fokozódni, meglehetősen
sok  idegen arc volt mindenkinek, bár lehet, hogy levélben nagy haverok voltak,
de        élőben        találkozni       valakivel    messze    nem    ugyanazt
jelenti.  Komplett  kialakult program nem volt, inkább ötletek, amik aztán vagy
megvalósultak   vagy  nem.  Volt  pl.  egy   1.5   óra   amikor   a  házigazdák
lejátszottak    olyan    telefonbeszélgetéseket,  amelyeket  olyan  emberkékkel
folytattak,  akik  valamilyen   formában   hirdették  magukat, hogy x Ft-ért x
megacool  proggyt küldenek neked, amik min. 6 hónaposak. Ezek közül aztán volt,
akit  hajnali  háromkor   keltettek   ki   az  ágyból, hogy úgymond "veszélyes"
országból  telefonálnak,  volt  akitől  lejért  akartak programot venni. Persze
mindenki  dőlt  a  röhögéstől,  mert  az  esetek  nagy  többségében kiderült, a
jólhangzó  hirdetések  mögött kis, szerencsétlen, pénzsóvár lamerek bújtak meg,
akik     azt    sem    tudták,    hogy    1    diskre    hány   K   anyag   fér
rá.   Nem  volt  viszont  TWINTRIS  verseny,  pedig  felírták  vagy  40-50  guy
becsületes    cracker    nevét.    Kár    érte,  pedig  nagyot  lehetett  volna
derbizni.  Estefelé kezdte magát aktivizálni a POST OFFICIAL 7 nevű mag. néhány
munkatársa,     és    pár   guytól   riportot   kértek.  Tőlünk  ABSURD  és  én
nyilatkoztunk,  azonban,   hogy   megjelent-e   valamikor arról fogalmam sincs,
ugyanis  a  PO7  akkorra  kihozott  1-ső  számán  kívül nem láttam több számát,
elolvasni  pedig  még  az  első  számot  sem  tudtam, mert valami ronda szerzet
trombitának    nézte.     Az  este  csúcspontját  természetesen  a  demoverseny
jelentette,  ami  többször  is  időpontmódosításra  szorult, mert többen is még
fésülgették    frissen   megalkotott   teremtményeiket.   Addig   voltak,  akik
copyzgatással,  vagy  dumával  töltötték  el  az  idejüket,  többen a drinkelés
(magyarán  szólva "iszogatás") rögös útjára léptek, sőt el is estek. Késö éjjel
már  lehetett látni néhány rendesen belőve  járkáló,  ill. szinuszmozgást végző
figurát.    Közben   szólt  a  dögös  RAP.  Végül  a  házigazdák  megunták,  és
bejelentették,  hogy  a  demoverseny  pontban   éjfélkor  fog kezdődni, addigra
mindenkinek  készen  kell lennie. FE és ABSURD ekkor  már  csaknem készen volt,
csupán  a  loader  a  2.  part-ot  nem jól töltötte, ill. sűritette ki. Érdekes
látvány    volt,    ahogy    a  codereink  ujjai  között  néha  nagy  energiájú
elektronkisűléseket  láttunk,  miután  ezt a bejelentést meghallották, és őrült
tempóba  kapcsoltak.  Aztán  nagy  nehezen a határidő lejárta előtt 20  perccel
végeztünk.  Kivettük a megnyomorodott billentyűzetű Amigából a lemezt, és egyre
feszültebben  vártuk  a  verseny  kezdetét. Közben történt egy incidens is, ui.
ellopták  Jean  Action  Replay  kártyáját,  ami  csaknem  a  party  lefújásához
vezetett.  A lényeg az, hogy végül is kb. hajnali 2 órakor kezdődött. Először a
64-es  demokat   nézte   meg   a  társaság, ahol egyértelműen a CHROMANCE demoi
aratták  a  legnagyobb   sikert.   Jónéhány   Amiga  ötletet  valósítottak  meg
64-esen.    A  leglátványosabb   talán   a   pattogó  circlescroll  (körscroll)
volt.  Ezután  jöttek az Amigások. Először a SCOOPEX ausztriai divíziója jelent
meg  a  placcon.  Elég  rendesen  be  voltak a tagok lőve, hangosan ordítoztak,
éltették  magukat  és  a demojukat németül. Nem volt különösebben nagy sikerük,
mert  az  egyik  demojuk,  amivel  neveztek,nem éppen a partyra készült, kicsit
régebbi  volt.  Ezután  jöttek a magyarok. CERBEROS,MAJIC 12 majd mi. A SCX itt
már  nagyon  bunkó volt, állandóan beszóltak, ordítoztak,stb. Nekik minden demo
lame  volt,  a  party is, a csapatok is. Az igazán dühitő azonban az volt, hogy
nem  mert  senki  sem visszaszólni nekik, a guyok halgattak. Aztán mi kerültünk
sorra.  Az  utolsó pillanatban  úgy  döntöttünk, hogy a saját gépen - amelyiken
tesztelve  is  lett  -  fogjuk  futtatni  a demonkat, mert köztudomású, hogy az
ördög nem érzi jól magát az ágyban.
         A  7th  ATTEMPT  (mert  ez  volt a gyerek neve) szerencsésen lefutott,
azonban  a   SCX memberek minket sem kíméltek. Persze ezt már mi sem tűrhettük,
először  ABSURD  bombázta  meg őket, egy adag angol irodalmi szöveggel, majd én
is  alaposan  lehurrogtam  őket.  A  dolog  már annyira kezdett elfajulni, hogy
ABSURD  már  kezdte  készíteni  a  lametoxot  (egyszerűbb  néven  KO.5001....),
szerencsére  erre nem került  sor,  mert a demonak vége lett, levonultunk, majd
bejelentették  a  NORTH STAR magyar divízióját. Ekkor már hajnalodott, mi pedig
el  kezdtünk  pakolni,  ugyanis  FE  és  ABSURD  a  végkimerülés  felé  kezdett
tendálni,  a  többiek  is nagyon fáradtak voltak. Szóval valamikor reggel 5 óra
felé  elindultunk  haza,  miután  nagyjából  összepakoltunk. Ez a nagyjából azt
jelenti,  hogy  mivel vettünk 2 monochrom monitort,  a  kevésbé fontos dolgokat
(kisebb  dobozok,  szatyrok,  kölé  és  mint  később  kiderült a napszemüvegem)
kénytelenek  voltunk  otthagyni.  Ugyan  a   party  2  napra  volt  hivatalosan
bejelentve,  erről  a  második  napról  nem  tudok semmit, mivel a fáradtságtól
beájulva  éppen  otthon  aludtam,  de  azt  hiszem  igazán  fontos  dolgok  nem
történhettek,  léven, hogy a demoverseny már előző nap lezajlódott. Összegezve:
a  party  nagyon  jó  volt,  kár,  hogy az őrült iramú kódolás miatt nem igazán
tudtuk  élvezni. Ez volt az első olyan magyar party, ahol - az akkor már létező
-  összes  számító magyar csapat képviseltette magát. S bár a  party  abszolúte
lamermentesnek  volt  meghirdetve,  láttunk  ott 1-2 furcsa arcot. Volt pl. egy
tag,  aki  a  videoprojektoron  demokat nézegetett, és kezébe akadt az abban az
időben  debütáló  VISION MEGADEMO II. A program - talán egyetlen - érdekessége,
hogy  reset hatására a loader VISION logoja rezidensként a memóriában marad, és
ezzel  tér  vissza  az  álreset  végrehajtása  után.  Nos a fickó egyre nagyobb
pánikkal  resetelt újra és újra, egyszerűen nem tudta felfogni, hogy mi is van.
Végül  teljesen pánikba esett, és valami haverja segítette ki, egy olyan bonyo-
lult  megoldással, hogy a tápegységen található kis fekete kapcsolót OFF állás-
ba  billentette..........  Sokan  azóta  is  úgy  beszélnek a partyról, mint az
eddigi  legjobb  magyar  buliról.  Bár  ez méreteiben és szolgáltatásaiban igaz
(videoprojektor,büfészolgálat  a  Mc  Donalds-ba,video,  stb..) hangulatilag én
már voltam jobb partyn.

A party demoversenyének eredménye:
  1.CERBEROS
  2.NORTH STAR HUNGARY
  3.23 CELSIUS CREW

   Nyár  végén a 23 CELSIUS CREW is partyt fog rendezni, egészen óriásit, ami 1
hetes   lesz   Parádon.   Nem  csak  copy  lesz  és democompetition, de sok más
verseny,  és  program  is ami még természetesen szervezés alatt áll. Folyamatos
és  részletes  tájékoztatást kaphatsz itt a GURUban, de levélben a postacímemen
is, valamint alkalom és lehetőség szerint más mag.-ekben is.


          Bye !

 NEXUS 6 OF 23 CELSIUS CREW

  (VESZPRÉM,PF.296 8200)
