 Slabs
-------

   Jól    ismert    AMIGA    labdánkkal
indulhatunk  új  kalandokat  keresni  a
Magic  Soft  1990-es játékában. A játék
elején  ha tudjuk a kódot beléphetünk a
játék    pálya  editorába.  Ha  a  game
opciót    választjuk,   akkor  a  játék
kezdése    elött   lehetőségünk  van  a
játékmódot    kiválasztani.    Ezek   a
következők    lehetnek:    One   -  Egy
játékos.  Swing - két játékos felváltva
játszik,    köztük    a   gép  bizonyos
időközönként    vált   /a  labda  szine
változik/.    Rip  -  Simán,  felváltva
egymást  után  játszhatunk.  Double - A
két  játékos  egyszerre van a pályán. A
játék    célja    az,   hogy  a  pályán
elhelyezett        körökre     ráugorva
átváltoztassuk  azokat  keresztekre. Ha
megadott  időn  belül  ezt  nem  tudjuk
teljesíteni     akkor    egy    életünk
elvesztése  árán  ott  folytathatjuk  a
játékot    ahol  abbamaradt.  A  pályán
természetesen  különféle extra dolgokat
is  találhatunk.  Mozgásunkat korlátozó
tárgyak  lehetnek  a különböző falak, a
leomló    pályaelemek,    az  egyirányú
nyilak.    Mozgásunkat  eltérítheti  az
idönként  felbukkanó  mágnes  is  amely
eltéríti   irányunkat  és  így  könnyen
lezuhanunk  a  mélységbe. Természetesen
azért      könnyítő    funkciókat    is
találhatunk    a    pályákon.   Ilyenek
lehetnek    a  plusz  időt  eredményező
különféle  feliratok, valamint az extra
labdát  adó  kockák.  Vigyázzunk  arra,
hogy   az  egyszer  már  átváltoztatott
körökre  másodszor  ne  lépjunk rá mert
ez kellemetlen élményekkel járhat.

Készítette : BEAR
