
 Mint  tudjuk  az  Amiga  rajzprogramjai  (Deluxe  Paint, Digi Paint, stb...) a
kimentett képet nem "természetesen", hanem ún.  IFF(-ILBM)  formátumban  mentik
el.   Ez  a  gyakorlatban  annyit  tesz, hogy egy tömörített file-t hoz létre a
rendszer,  melyet egy speciális töltőrutinnal kelthetünk "életre" (IFF- loader,
lásd pl.:Amiga Special 1989/12).

 Demoink  készítésénél  sokkal  célszerűbb  a  kimentett file-t visszaalakítani
(visszakonvertálni)  a "természetes" (továbbiakban:  RAW) formátumra.  (Ugyanis
az  így kapott forma már közvetlenül feldolgozható a grafikus-chip számára (pl.
MemPeek-kel megtekinthető!)).

 A  konvertálást  RAW-formátumba  az  ún.   IFF-converterek (továbbiakban:IFFC)
végzik.   Az  egyik legelső ilyen szoftver a Pixmate volt, mely még nehézkes és
sok  szempontból  kényelmetlen.  Aztán egyre jobb IFFC-k jelentek meg a piacon.
Mi a legelterjedtebbek közül szubjektive emelünk ki kettőt.(mindkettőnek vannak
hiányosságai, de a kettő együtt már igen jól kiegészíti egymást.)

                            IFF CONVERTER V2.0

A  régebbi  az  IFF-Converter  V2.0  névre  hallgat (lásd Bear Utility 11.).  A
program hagyományos Kickstart-menüs, három főmenüből áll.

1. Project menü:             2. Color menü:                 3. Sound menü
   							       
   Load      (IFF                Edit palette                  Load
              ILBM               Palette      (Before          Save IFF
              Bitmap                           Behind          Save RAW
              Neochrome)                       None)           Play Sound
   Save       (lásd Load-nál)    Load palette (From IFF        Play Loop
   ScreenMode (Ham)                            From RAW)       Stop Loop
   Resize                        Save palette (Raw Data        Unload Sound
   About                                       Asm Source      Filter
   Quit                                        C source)
                                 Save copperlist
                                              (Standard
                                               ILBM
                                               Standard Seka)
Project menü:
 Load: betöltés- itt állíthatjuk be, hogy milyen képet kívánunk tölteni.
                 Ha a rajzprogramból mentett anyagot akkor IFF, ha memóriá-
                 ból (pl.monitorral) mentettet akkor Bitmap (RAW) 
                 Az ILBM gyakorlatilag az IFF-el egyezik meg, és hasonlóan
                 a Neochrome-hoz egy régi, ma már nem használatos Amiga 1000-
		 es szabvány...)
                 Miután választottunk, a lemezről kiválasztjuk a file-t.
		 (Bitmap (=RAW) esetben a méretek és a bitplan-ek száma meg-
                 adható.)   

 Az  előbbiekből  következik,  hogy  természetesen nemcsak IFF-ből RAW-ot,hanem
fordítva:   RAW-ból IFF-et is készíthetünk.(pl.  memóriából kivadászott, és el-
mentett  képpel  dolgozhatunk  a  rajzprogramban (a színek megtalálása elég ne-
héz...).
 	       
 Save: mentés  - hasonlóan a Load-hoz!  
 ScreenMode:   - HAM (Hold And Modify) módba kapcsolhatunk (ill. abból ki.)
 Resize:       - Beállíthatjuk a mentendő kép méretét.
                 (pl. ha csak egy részét kívánjuk menteni. A szélességre min-
                 dig ügyeljünk, mert a modulo megváltozhat!!!)
 Color menü: 
  Edit palette:- A színeket keverhetjük át 
  Palette:     - A palette elhelyezkedését állíthatjuk.
                 Before: Ez a normál IFF alapértelmezés, a kép adatbyte-jai e-
                 lőtt helyezkednek el a színeket jelentő kettősbyte-ok (word).
                 Behind: A kép adat mögé (után) menthetjük a színeket.
                 None: Színadatwordok nélkül menti a rendszer a képet.
  Load palette:- Csak színadatokat tölt, IFF ill. RAW formátumból. (sok hasznát
                 eddig még nem láttuk...)
  Save palette:- Ha külön akarjuk a színadatokat menteni akkor (miközben a
                 "palette" opciót "none"-ra váltottuk) ezt itt tehetjük meg
                 mind "tisztán" (RAW DATA) mind forrás (ASM Source) file-
                 ként.
  Save Copperlist:
                 Ez a rész a képhez tartozó teljes copperlista elkészítésére
                 hivatott,melyet Seka assemblerben használhatunk (Standard Se-
                 ka), vagy rögtön tölthető adatként (Standard). Az ILBM tömörít
                 sok haszna nincs...)
 
 Sound menü:
 
Az  Amiga  nemcsak  a  képek,  hanem  a hangok adatait is képes tömörítve (IFF)
tárolni.  Ez a menü a hangok átalakításáért felelős.  Működése hasonló a képek-
éhez.

 Load:         -Hangminta töltése
 Save IFF:     -Mentés IFF (tömörített) formában.
 Save RAW:     -Mentés "tiszta"  formában.
 Play Sound:   -Hangminta lejátszása
 Play Loop:    -Ismétlődő lejátszás
 Stop Loop:    -Előbbi kikapcsolása
 Unload Sound: -Hangminta törlése a memóriából
 Filter:       -A szűrőkör kapcsolója

Hát ennyit az IFFC v2.0-ról.

                       METALLION/KEFRENS CONVERTER

Másik  programunk a Metallion/Kefrens IFFC.  Ez sajátságos menürendszerrel, jól
áttekinthetően  működik.  Hasonló az előbbihez.  A felső két sorban állítjuk be
a  színadatok  elhelyezkedését  (Behind/Before/  CMP  OFF  (=NONE)  lásd.  IFFC
v2.0-nál), és az aktuális fileművelet típusát:

 IFF-ILBM - IFF
 RAW NORM - RAW
 RAW BLIT - Ez egy igen hatásos forma több bitplane-es képeknél, mert az egyes
            bitplane-ek megfelelő adatsorai sorra egymás alá kerülnek, a kép
            bekapcsolásánál pedig a bitplane-modulot használjuk!
		pl. 1.sor  -  1 bitplane 1.sora           
                    2.sor  -  2 bitplane 1.sora
                    3.sor  -  3 bitplane 1.sora   
                    4.sor  -  1 bitplane 2.sora
                    5.sor  -  2 bitplane 2.sora stb...  (3 bitplane esetén)
            Ez nemcsak azért hatásos formátum mert jó memória kihasználó, de
            azért is mert könnyen számítható az egyes bitplane-ek kezdete. 
 SPRITE4  - 4 színű sprite-adatként ment.
 SPRITE16 - 16 színű sprite-adatként ment.

 A következő menüpontok:
   READ DIR:- lemezkatalógus olvasása
   CD DF0:  - drive választása
   LOAD:    - töltés a kiválasztott címmel és formátummal (Az IFF-et függet-
              lenül a beállított formátumtól felismeri...)
   SAVE:    - mentés a beállított paraméterekkel
   FASTDIR: - ha a lemezen van Fastdir állomány ezt tölti be.
   QUIT:    - kilépés

A  töltendő  file  nevét, vagy a jobboldalon látható lemezkatalógusból, vagy az
információcsíkra  klikkelve  (bal egérgomb) írhatjuk be.  Mentésnél szintén így
írjuk  be a létrehozandó file nevét.  A menü részben még egy számsor található,
itt    a    kép    méreteit,    és    a    bitplane-ek    számát    állíthatjuk
(Widht=Szélesség,Height=Magasság).   Itt  találjuk  még  az  egér aktuális (xy)
koordinátáit is.
 
Az  egeret a rajzot tartalmazó képrészen mozgatva állíthatjuk be a mentendő kép
méreteit  (RESIZE),  ha  véletlenül  rosszul  sikerül, akkor a jobb egérgombbal
hatástalaníthatjuk a beállítást.(Itt is vigyázzunk a szélességre!)


 Az  utóbbi  leírás kissé zavarosnak tűnhet, de az Olvasó a programot használva
azonnal rá fog jönni annak áttekinthatő egyszerűségére!


Sok sikert kíván:
                                                    Matrix/Grace ®1991         
