Nőnapi riport

 Egy  egészen  kicsit  pontatlan a cím,
ugyanis  egy  nappal Nőnap után készült
ez a kis riport.

 Van  szerencsém  bejelenteni  a magyar
AMIGA  tábornak, hogy én találkoztam az
első női felhasználóval.

 Józsa  Krisztinával.  S, ha már ez így
alakult,   gondoltam   néhány  kérdésre
választ is kerestem nála.

 Nem  kell  meglepődni,  a hölgy teljes
jogú magyar állampolgár, 22 éves a Jogi
Egyetem   hallgatója  és   lelkes  GURU
olvasó.  ( Ez itt a reklám helye!  ).

 Én  a  Csokonai Művelődésiház szombati
Börzéjén  talákoztam  vele és mivel nem
zárkózott  el a cikk leközlésétől ezért
most   ti   is  megismerhetitek.   (  A
gyengébbek  kedvéért   a   szereposztás
J.K.-  Józsa  Krisztina  riportalany és
Amigás  Jogi  Egyetemista.  Shy.  - Shy
Guy  of  Flatliners,  cikkíró krónikás,
csodálkozó Amigás, stb.  )

Shy.-  Hello. Ne haragudj  készíthetnék
veled  egy  riportot  a  GURU   olvasói
számára ?

J.K.- Természetesen. ( mosolyog. )

Shy.-  Csak  azt   szeretném  megtudni,
hogyan lesz egy lány Amiga  tulajdonos?

J.K.  - Korábban C 64.-esem volt és igy
találkoztam az Amigával.  Mivel, nagyon
tetszett ezért lett Amigám is.  ( újabb
csodálkozás a riporter részéről.)

Shy.- Mi tetszett az Amigában ?

J.K.-  A  grafika és a zene lehetőségei
itt  kevésbé  korlátozottak, a C 64-hez
képest.

Shy.- Mióta van Amigád ?

J.K.- Nyár vége óta.  Még kezdő vagyok.
(  mellette  heverő lemezhegyből ez nem
így tűnik.)

Shy.-  Hogy  lehet  az, hogy egy lány a
komputerek  iránt lelkesedik ?  Nekem a
rossz  tapasztalatom az, hogy a női nem
egyáltalán  nem  érdeklődik  a  mi  kis
hobbynk iránt.

J.K.-  Nem  értem, hogy más lányt miért
nem  érdekel.   (  Nevetés.   Igen jó a
válasz.   Hiszen,  még  Body-buildinges
hölgyet is ismerek.)

Shy.-  A  programozához is értesz, vagy
csak játék komputernek tartod a  gépet?

J.K.- A programozáshoz  csak egy kicsit
értek.  Nagyon új még a gépem.

Shy.- Mivel szeretsz játszani ?

J.K.-  A  logikai  és ügyességi játékok
érdekelnek.

Shy.- Például ?

J.K.- Lemmings, Plotting, Atomic stb.

Shy.- Olvasod a GURU-t ?

J.K.- Igen. 

Shy.-  Mi  a véleményed róla ? Miért jó
?  Miért nem ?

J.K.-  Jó, hogy csak Amiga.  Minden van
benne  és  igen sokrétű.  ( köszi!) Nem
jó,  hogy még mindig nem nyomtat !  Van
otthon    nyomtatóm   és   szívesen
kinyomtatnék cikkeket.

Shy.-  Fogós-ravasz  kérdés.  Ha   lesz
a GURU-n védelem mit fogsz tenni ?
         a, Megveszem !
         b, Le vagytok ... !
         c, megtöröm ?

J.K.-  A,  vagy C.  ( mosolygás mindkét
részről.   ) De inkább azt hiszem, hogy
megveszem.

Shy.-  Nem  fordult még meg a fejedben,
hogy írj a GURU-ban ?

J.K.-  Nem tartom elképzelhetetlennek a
lehetőséget.

Shy.-  Most  más  nem  jut eszembe, így
köszönöm a riportot.

J.K.- Szívesen.

