        ADVANCED FRUIT SIMULATOR 

Végre! Hosszas habozások, sikertelen és
időnként   iszonyú  próbálkozások  után
most sikerült egy IGAZI  nyerőautómatát
megírni Amigára.  Ez a  program  "csak"
annyiban   különbözik  az  eddigiektől,
hogy   ezzel  nem  dögunalom  játszani,
lehet   nyerni  (de nem pofonegyszerű),
és még a logikája is emlékeztet  a gépi
változatokra.

A játék azáltal válik érdekessé, hogy a
megszokott  3 oszlop -->  nyerési esély
--> pénzkifizetés  menete  mellett  itt
több más nyerési lehetőség adódik.

Lássuk ezeket:
1. Nyerhetek ugye  a  hagyományos  eset
   szerint.Pl.2-3 gyümölcs stb.  egyből
   bejön.Ekkor egy nyerenénytáblázathoz
   kerülök.  Itt  két  lehetőségem van:
   rájátszok v. megtartom a nyeremenyt.
   Utóbbi az -Enterrel-,előbbi a space-
   val történhet.(Pl. 2 cseresznye 30 p
   de ha rájátszok lehet 40 p v. bukta)

2. Ezenkívül nyerhetek a MEGA-TREK nevű
   felirattal is, mert ha a  gyümölcsök
   melletti számokkal elérem  a  tízet,
   egy új táblára kerülök.Jó,jó de hogy
   lesz az tíz,kérdezhetné valaki hisz`
   csak 9 lehet összesen,ha minden gyü-
   mölcs mögött 3-as áll.Ezért találták
   ki a programozó bácsik  igen  okosan
   a TREK HELD nevezetű varázslatot,ami
   megtartja   néha  (nagyon  néha)  az
   előző számú pontot és ahhoz hozzáad-
   va már könnyedén  elérhető  a  10-es
   álomhatár.

Az új tábla:
------------
Ide bekerülve rengeteg ábrát láthatunk.
Ezek mind egy-egy nyereményt  takarnak,
növekvő sorrendben.A legnagyobb köztük 
a Jackpot,de 99%-ban kevesebbel szúrják
ki a szemünk.A nyeremények a következők

1. 20 p : két játékra való apró kerül a
          kezünkbe.Ez a minimum.

2. 10 p coin box: 
   Itt egy egyszerű játkkal  lehet  nö-
   velni pénzünket,a 10  pennys  sorban
   levő aprót dupla vagy  semmi  alapon
   feltehetjük.   Egérrel  lehet  kije-
   lölni  a  tétet,  -enter-  myomással
   elfogadjuk a pénzt.

3. Dubble fruit:
   Tetszőleges két gyümölcs a  jutalom.
   Néha ez 1 fontot,néha 30 p-t jelent.

4. 10 p skill box:
   Ez annyiban különbözik a  coin  box-
   tól,hogy a  rájátszás  előtt is sze-
   rezhetünk érméket, ha a folyamatosan
   kigyúló SKILL felirat  minden betűje
   ég.Utána mindenben megegyezik a coin
   box menetével.

5. 50 p (ez egyértelmű)

6. 20 p coin box:
   Ugyanaz mint a  10 p-s csak itt a 20
   pennys sorban játszhatunk.

7. Hyper nudge box:
   Pozícióléptető   pontszámok   vannak
   ezen a pályán.Számuk mindig változik
   attól  függően,  hogy  mennyi  ideje
   játszunk és milyen régen  használtuk
   fel őket.  Tehát ha 3 pontunk van és
   ennyit kéne görgetni egy jó pozíció-
   ért a gép ezt  megteszi.  A pontok a
   coin box  szabálya  szerint  dupláz-
   hatóak.

8. 20 p skill box:
   Mint a 10 p-s csak 20 p-vel.

9. Hidden fortune:
   Ez a nyeremény a  szerencsére  bízva
   egy másik játékot ad, akár jackpotot
   is.

10. 1 font 

11. Skill climb:
    A skill  boxnál  ismertetett  SKILL
    játékkal  lehet egyre nagyobb kp.-t
    összeharácsolni.

12. Shuffle nudge box: 
    Hasonló logikájú  mint  a  hypernél
    de nagyobb nyereménnyel.

13. Winner spinner:
    A név  is  sugallja  a  nyereményt:
    győztes pörgetés. 2-3 gyümölcsöt ad
    be a jutalmat váró delikvensnek.
    
14. 50 p coin box:
    Mint a 10 p-s csak 50 p-vel.

15. Treble fruit
    Három gyümölcsöt ad be jutalmul.

16. 50 p skill box:
    Mint a 10 p-s csak 50 p-vel.

17. 1 pound coin box:
    Mint a 10 p-s csak 1 fonttal.

18. Skill nudge box:
    Hasonlóan nyerhetünk mint  a  többi
    nudge boxnál,csak itt  a  pontok  a
    a SKILL játékkal növelhetőek.

19. 1 pound skill box:
    Mint a 10 p-s csak 1 fonttal.

20. JACKPOT!!! (100 font is lehet,és el
                is érhető)


Az egyes nyeremények újra megnyerhetőek
ha a YES-NO  villogás közül a YES-t si-
kerül eltalálni. Így lehet például fel-
tornászni 20 p-ról  Jackpotig  a nyere-
ményt.

Sok sikert kiván  minden  szerencsehaj-
hász játékosnak  a játékban már millio-
mos, és a leírást készítő:

                Ray of Light
                   (ROL)

Ui:Külön köszönet a Félkarú specialista
   Somának (Zoli),aki segített megírni.
