           TOTAL RECALL / Ocean

   Filmeket      nagyon    nehéz    jól
megvalósítani   játékon.  Nem  szeretek
kritizálni,    de    néha    a    játék
eredetisége    háttérbe  szorul,  és  a
végeláthatalan  megszokott  séma  kerül
előtérbe.  Sajnos a Total Recall is egy
"autósüldözéssel   megtöltött,  unalmas
mászkálósszendvicsnek"   nevezhető.  Ez
nem  jelenti  azt,  hogy a Total Recall
egy  rossz  játék,  csak az alapját egy
"rég  lerágott csont adja". A játék egy
jól  megszokott  formulát követ, de nem
tud  kitérni  az  ezerszer   megszokott
kerékvágásból,   és  ez  meglátszik  az
egyes pályák hasonlóságán is.

   Gondolom  mindenki  tudja mit várhat
egy    "Schwartzenegger   játéktól",  a
főszerep  a  mutatóujjunké lesz (Titok:
Az  az  ujjad  amelyikkel  a firegombot
nyomkodod    !!).    Na  akkor  valamit
mondjunk a játékról is !

   Az  első  pálya egy mászkálós pálya,
ahol     mindenféle    dolgokat    kell
felvennünk,  de  a  legfontosabbak  egy
"pisztoly"    (Akkora    mint    a  fél
karunk.),  egy  aktatáska, egy jegy (Na
vajon  milyen  ?? - Nem, nem villamos.)
és  az  útlevelünk.  Ezen a pályán való
túljutásunkat    Cohaagen  orvgyilkosai
akarják  meghiúsítani, ami arra erőszak
alkalmazására  késztet minket, és arra,
hogy  ezzel  örökidőkre  megbélyegezzük
egy  tisztességes  ember  életét. Arnie
(Ha  esetleg  nem  tudná  valaki, ez az
Arnold    becézése.)   a  játékban  nem
igazán        hasonlít      az    igazi
Schwartzeneggerre,   hanem  inkább  egy
majompofájú  biológiai  maradékra.  Egy
biztos,  ez  a  pálya  elég  ideig  fog
elfoglalva    tartani    minket,  annak
ellenére,    hogy   szerintem  a  pálya
nagyságához    képest    elég    könnyű
megtalálni a felvevendő tárgyakat.

   A  második pályán Arnie egy marsbeli
raktárban  bukkan  fel.  Ezen  a palyán
egy  egyszerü  "TALÁLD  -  MEG  -  A  -
KIJÁRATOT"    ügyet  kell  megoldanunk,
amit  persze  fehéröltönyös  gazemberek
próbálnak    megakadályozni,    otromba
flintáikkal.

   A    harmadik    pálya    az    első
autós-üldözéses  pálya  a játékban. Itt
jelenik    meg    az   ütődött  android
taxisoför,   akit  fárasztó  dumája  és
lassú    felfogása   miatt  kitépünk  a
helyéből,  és  ezzel  át  is vesszük az
autó      irányítását.    Természetesen
"kedves  barátaink" még mindig üldöznek
minket.   Egy  csomó  kapun  kell  majd
átszáguldanunk,   de  először  le  kell
ráznunk követőinket.

   A      negyedik    pályán    szintén
autókázunk,  de ennek az autókázásnak -
ha  hiszitek  ha nem - már más a célja.
Egy      csatornán    keresztül    kell
átvágtatnunk    egyenesen  az  árnyékos
kávéházba.

   Az    ötödik,  egyben  utolsó  pálya
megint  egy  mászkálós  pálya. Meg kell
keresnünk  Kuatot,  és  ha  megtaláltuk
vissza  kell  mennünk,  a pálya tetején
elhelyezkedő  titkos átjárón keresztűl,
a  liftbe. Richter lesz ott.  Verjük be
a  pofáját,  és menjünk fel a lifttel a
tetőre.  Itt  kezdődik  majd meg utolsó
harcunk Cohaagen ellen.

   A  játék  főbb  poénjait  nem lőttem
el,  mert  itt  megint  nem  az  emberi
logika    használata  dominál,  és  két
(Ismétlem    kettő   (2).),  "komolyabb
esetben"   három  próbálkozás  után  rá
lehet    jönni    mindenre.    A  játék
grafikája    nagyon    meglepő    volt.
Digitalizált  képek  tömkelegét  vártam
az    Oceantól,  de  ehelyett  a  játék
nagyon  jól  megrajzolt  képregényszerü
részeket  tartalmaz  (pl.töltésnél), és
a  játék grafikája és effektjei is jók.
A  programozók  szerencsére Arnie-t nem
fegyvertelen        harcban     akarták
képernyőre   vinni,  mert  az  már  egy
kicsit "Bruce Lee-s" lett volna.

   Annak  ellenére,  hogy  megpróbáltak
valami    változatosságot    vinni    a
pályákba,  az  első,  a  második  és az
ötödik  pálya  nagyon egyformának tűnik
(Nem is csak tűnik ?).

   A  játékról  csak  ismertetőt írtam,
mert    ilyen    típusú   játékról  nem
szabadna    "LEÍRÁST"    írni   (Sajnos
egyesek  írnak  !).  Mindezek  ellenére
azt    hiszem,  hogy  a  jaték  a  maga
kategóriájában    előkelő   helyet  fog
elfoglalni,    és    mindenkinek,   aki
szereti   az  ilyen  típusú  jatékokat,
kellemes időtöltést fog hozni.

Készítette: Mr.T
