
      ADVANCED TACTICAL FIGHTER 2
      ---------------------------


     A Digital Integration cég stratégiai-szimulátorának második része.A játék-
ban nem annyira a szimuláció játszik főszerepet, hanem inkább a stratégia (mint
ez a program címéből is kiderül). Célunk, hogy minél több ellenséges  célpontot
megsemmisítsünk repülőgépünkkel (amelyet ATF-nek hívnak), közben pedig  a saját
és szövetséges objektumokat megvédjük.
     
     Bejelentkezés után kaján mosollyal nézhetjük a program védelmét,legalábbis
azt, ami megmaradt belőle (legalábbis a feltört verzióban). Ezután a főmenü je-
lentkezik be, képekkel is illusztrálva. 

     About ATF        -   A készítők listája
     Sound            -   zene ki/be
                          sound fx ki/be
                          zene vagy sound fx a játékban
     Skill            -   A pilótákra ráclickelve választhatjuk ki a  nehézségi
                          szintet. A kis négyzetben  láthatjuk a szint  számát.
                          Nagyon jól meg van oldva, animált képekkel.
     Demo             -   Egy nagyon jól megírt demo rész, érdemes megnézni.
                          Sok trükköt el lehet lesni a géptől, pl. leszállás.
                          (kilépés : CTRL+ESC)
     High Score       -   Minden pilótának (tehát szintnek) külön save-elhető
                          load-olható HIGH SCORE listája van.
     Options          -   A bevetés színhelyét választhatjuk ki 8 térkép közül
                          vagy választhatjuk a RANDOM (véletlen) opciót is.
     Take Off         -   A játék indítása (felszállás).

     Ha ez  utóbbit választjuk, akkor  egy újabb  képernyőre  kerülünk, ahol  a
BALANCE OF  POWER-t, vagyis  az  erőegyensúlyt  tanulmányozhatjuk. Világos  pi-
ros csík  mutatja az  ellenség, világos zöld a  szövetségesek  erejét az  egyes
objektumokban. Ezek sorban: BASE (reptér)
                            TANK
                            SHIP (hajó)
                            COMMS (kommunikációs központ)
                            FACTORY (gyár)
                            OIL DUMP (olajtartály)
                            SUBMARINE (tengeralattjáró)
                            ARTILLERY (löveg)
A csíkok mögött levő számok a veszteséget (-), vagy  a megóvott  (+)  mennyisé-
get jelzi. Ezeken kívül egy mérleg jelzi az összesített erőt.
     
     Az EXIT-re  clickelve  léphetünk  tovább a  következő  képernyőre. Ezen  a
bevetés térképét láthatjuk. Itt tanulmányozhatjuk a következőket :
             
                Piros pont    -  ellenséges objektum
                Fekete pont   -  szövetséges objektum
                Villogó pont  -  az ATF-ünk tartózkodási helye

Itt láthatjuk amint a központi computer közli velünk az első néhány célpontot (
... LOCATED).     
     Innen szintén EXIT-tel mehetünk tovább a fegyverzetünket mutató  képernyő-
re. Itt nekünk kell  beállítanunk a  fegyverek, valamint az  üzemanyag  mennyi-
ségét. Bal egérgombbal tudunk a fedélzetre tenni valamit, jobbal pedig  vissza.
Legcélszerűbb  a  géppuskalőszerből   kb.  5-600-at  pakolni,  a  kétféle   ra-
kétából (AMRAM  levegő-levegő  rakéta és  MAVERICK  levegő-föld  rakéta)  20-20
darabot vinni, a maradék szabad  tömegen (amit  a FREE  WEIGHT  felirat  mögött
láthatunk),  pedig  üzemanyagot.  Újabb EXIT után  már a gépben találjuk magun-
kat, startra készen. Néhány szót a műszerfalról :

  Balra  találjuk a  gázkart, amelyet az alatta és  felette levő kis nyilakkal,
vagy a numerikus billentyűzeten a + és a - billentyűvel tudunk szabályozni.
  A műszerfalon három egyforma  képernyőt  láthatunk, ezeken  alaphelyzetben a
következők vannak : térkép (a bevetésünk helyszínének térképe)
                    stratégiai térkép (a közelünkben levő terület  kinagyított
                                      térképe  ábrázolva  az  ellenségekes  és
                                      szövetséges objektumokat is).
                    a célkiválasztó computer 
  
  Ez utóbbin néhány kezelőbillentyű is látható :
      NEAR - az adott kategóriában (pl. bázis)  hozzánk  legközelebb  lévő cél-
             pont adatai
      COM  - a legutoljára computerünkbe került cél adatai
      A/E  - allied/enemy, szövetséges vagy ellenséges cél közötti választás
      CAT  - category, vagyis a célpont fajtája (hajó,tank stb.)
      +/-  - ha egyfajta célpontból több is van, ezzel lapozhatunk köztük
Ezenkívül látjuk a célpont képét, távolságát és azt, hogy milyen irányba van
tőlünk.

    Ha ráclickelünk valamelyik  képernyőre, látjuk, hogy  mást  is  kijeleznek:
fegyverzet, egy kárjelentés (négy kis zöld oszlop  fogy), valamint  adatok  (ez
akkor jó ha az adatokat a szélvédőre vetítő berendezésünk  sérül meg. A  6 féle
kijelzést  bármelyik  monitoron  megjeleníthetjük, csak az a megkötés, hogy egy
fajta nem szerepelhet két képernyőn is.
    
   Az 1. monitor alatt a  MISSILE ALERT  (rakétaveszély)  feliratot  látjuk, ha
ez egy hangjelzés kíséretében villogni kezd, akkor  késlekedés nélkül  clickel-
jünk rá, mert a rakéta nem sokat  variál. Ha  jók  voltunk, az  üzenetsorban  a
MISSILE JAMMED (rakéta megzavarva) feliratot látjuk.
  
   A 2. (középső) mellett 6 billentyű található :
       
         Balról: VT - VT System  (ez  bizonyára nagyon `fontos` gomb  lehet, de
                      semmi értelmesre nem tudtuk  használni  és a  demo  nézés
                      közben is véresre  dagadt  a  szemünk, de a gép  sem ava-
                      tott be a titokba. (Y billentyű)
                 RL - Ez egy  kitérési  manőver, ha  ráclickelünk  és  a  joy-t
                      egyidejűleg oldalra húzzuk. Különösen  a hátunkba  beálló
                      ellenségeknél hasznos. (SHIFT-ek)  
                 W  - A fegyvereket tudjuk változtatni. (TAB) 
        Jobbról: UC - Undercarriage, ez a futómű behúzására, illetve  kiengedé-
                      sére szolgál. (U gomb)
                 AL - Auto Landing (automatikus leszállás) (L billentyű)
                 TF - Territory Following, vagyis terepkövetés, nagyon  hasznos
                      dolog, csak egy kicsit csökken a sebességünk. (a T)
A zárójelben levő billentyűk  ugyanazt a hatást adják  mint ha  ráclickelünk  a
gombra. Van ezenkívül egy  `univerzális`  billentyű, a  relációjel, amely fegy-
vert  változtat, behúzza/kiengedi a  futóművet, ki/bekapcsolja a  terepkövetést
valamint rakétaelhárítást hajt végre egyszerre.
 
E monitor  felett van  az üzenetsor, ahol a számítógépünk közli velünk a fonto-
sabb információkat (pl. új célpontot fedeztek fel, károsodás, stb.)
   
   A 3. képernyő alatt van az üzemanyagkijelzőnk. Ha már a pirosban vagyunk egy
LOW FUEL (kevés üzemanyag) üzenetet kapunk, érdemes leszállni.

  A szélvédőn balra a sebességmérőnk, alatta az aktuális fegyver neve, jobbra a
magasságunk (a TF miatt nem sok szerepe van), ez alatt  a célkiválasztó  compu-
teren látható cél iránya és  távolsága, középen az  irányunk  és oldalt egy kis
nyíl mutatja, hogy merre kanyarodjunk az aktuális célpont  felé (egy  háromszög
mutatja a pontos irányt).
  A legfelső sorban az aktuális pontunkat, a legtöbb általunk elért pont  (füg-
getlen attól, melyik nehézségi  szinten vagyunk), valamint  az életeink  számát
láthatjuk.
   Ennyit  a műszerfalról, most nézzünk néhány tippet. A repülő irányítása tör-
ténhet joystick-ról vagy  a  kurzorbillentyűkkel, a  műszerfalon levő kapcsolók
egérről, vagy  billentyűzetről.  Növeljük  sebességünket, majd  szálljunk  fel.
Húzzuk  be a  futóművet (nagy baj  nincs, ha kint hagyjuk csak lassabb a  gép).
Kapcsoljuk be a terepkövetést, hogy a  földfelszínnel ne  legyen  gondunk.  (Ha
nagyon nem  sietünk  valahova, mindig legyen bekapcsolva. Esetleg tenger felett
kapcsoljuk ki és gyorsítsunk. Ha  nem  kapcsoltuk  be egy  súrlódó hang figyel-
meztet a tereptárgyakkal való  érintkezéskor). Keressük  meg  computerünkben  a
legközelebbi ellenséges (piros) célpont adatait és  repüljünk  felé. Az  ellen-
séges repülőket érdemes az  AMRAM  rakétával  megkínálni (amíg  van),  de jó  a
géppuska  is. Ha  beáll a hátunk mögé  jó  az  RL-lel  kitérő  manővert  végre-
hajtani (főleg magasabb nehézségi  szinten).  Amikor kb.  50-60  egységre  meg-
közelítettük  célpontunkat, indítsunk  egy  MAVERICK-et. Ha  a  TARGET  DAMAGED
üzenetet kapjuk akkor még egyet küldjünk, erre már egy TARGET DESTROYED  üzenet
fog jönni. Mindig igyekezzünk a közelünkben levő ellenséges  objektumokat  meg-
semmisíteni és ha az üzenetsorban látjuk hogy ... LOCATED , akkor nézzük meg mi
az (COM). Amikor már kevés az üzemanyagunk, keressünk egy közeli  (de  még  kb.
100 egységen kívül lévő) szövetséges  (kék)  leszállópályát (egy T betű  szerü-
ség van benne,ez lehet az irányítótorony) és kb. 90-nél kapcsoljuk be  az  Auto
Landinget. (Ha közelebb vagyunk, nem  lesz  kifutópálya). Ha  jól  csináltuk  a
ROGER STEALTH FIGHTER üzenetet kapjuk, majd a CLEAR FOR LANDING-et,  és  a  gép
becserkészi a repteret. Amikor már közel vagyunk, a  LOW  UNDERCARRIAGE  üzenet
figyelmeztet, hogy engedjük ki a  futóművet.  Leszálláskor a  WELCOME  TO  BASE
felirat fogad. Ezután egy értékelést kapunk (lezuhanás, vagy  katapultálás után
is). Ezen láthatjuk az esetleges GAME OVER feliratot (vagy mi  adtuk  fel, vagy
az ellenség adta fel a küzdelmet, vagy  elfogytak a  repülőink).  Eredményessé-
günktől függően lehetünk ACE (ász), EXCELLENT (kitünő), GOOD  (jó), FAIR  (kie-
légítő),  POOR  (gyenge)  képességű   pilóták. A  repülőgépünk  állapota  lehet
DESTROYED (ezt posztumusz közlik velünk), SLIGHTLY  DAMAGED  (könnyen  sérült),
DAMAGED (sérült), STRONGLY DAMAGED (erősen sérült). Ezután  az általunk  kilőtt
objektumokról kapunk tájékoztatást. Amennyiben  mi  győztünk  (ENEMY SURRENDER)
az USA elnöke személyesen gratulál (CONGRATULATIONS ON YOUR FAMOUS VICTORY).

        Ennyit a játékról, egy  ideig el lehet vele repkedni, de  ne  próbáljuk
mondjuk a FIGHTER BOMBER-hez hasonlítani... 

                                          HELL   of  K.O.G.
                                          THUNDER of K.O.G.
                                            6300 Kalocsa
                                            Radnóti u. 42.

