       GUNBOAT / Accolade
       ------------------


 Itt  volt  az  ideje,  hogy  az  Accolade kihozza Amigán is a GUNBOAT-ot, mert
IBM-en  már  februárban  bent  volt  az  országban.   Jómagam is onnan ismerem.
Sajnos  jó  verzióval  még  nem  találkoztam,  mert az egyik kiakad és teljesen
abnormális  dolgokat  ment  ki,  a  másik  meg nem menti ki az állást, ami elég
idegesítő.

 A  játékban  egy  Vietnámban járőröző őrhajó kapitányi szerepét osztották ránk
(tehát  nem kérdéses, hogy mikor játszódik).  Nem akarok sokat rizsálni, szóval
vágjunk rögtön a közepébe.

 A  játék  egy  menüszerüséggel  jelentkezik  be,  ahonnan a következő dolgokat
választhatjuk:

 - Report for duty        -> "Éles" küldetés
 - Grenade practice       -> A gránátvető használatának gyakorlása
 - Gunnery practice       -> A géppuska használatának gyakorlása
 - Pilot practice         -> A hajó irányításának gyakorlása

 A  gyakorlásnál  ugyanazokat  a  billentyűket  használhatjuk,  amit  az "éles"
küldetéseknél, azokról pedig néhány sorral odébb olvashattok.

 Ha  az  "éles"  küldetést  választottuk,  akkor  először  is meg kell adnunk a
nevünket.   Ha  elötte már játszottatok a játékkal, és az kimentette az állást,
(akkor  az  első  dolgotok  az  legyen,  hogy küldtök egy példányt a GURUnak (a
lemezt  persze  visszakapjátok))  akkor  az  F1  megnyomásával  megnézhetitek a
roster-en  levő embereket, és az F1 másodszori megnyomására visszakerültök oda,
ahol  a  nevet  be  kell írni.  Igen ám, de ha itt egy olyan nevet írtok be ami
benne  van  a  roster-ban,  akkor  arról a kimentett állasról folytathatjátok a
játékot  (hasonló  rendszer volt 64-en a STEEL THUNDER-ben is).  Ha új emberrel
játszotok,  akkor meg kell adni, hogy milyen formában legyen kimentve (ha ugyan
kimenti a játék) az emberetek.

 - ADD      -> Hozzáadja a listához (ha még nincs tele)
 - REPLACE  -> Valamelyik listán szereplő ember helyére írja
 - REDO     -> Vissza a játék elejére

 Ha  ez  megvan,  akkopr  a  kapitány  tudatja  velünk, hogy Vietnámba kerülünk
bevetésre.  Ehhez a következő "üdvözlést" mondja:

 "A vietcongok cselesek és agresszívak, de nincsenek túl jól felfegyverezve.  A
folyón  szállítják  maguknak  a  lőszert  és az embereket.  RPG-kel (őrhajó) és
gyengébb  fegyverekkel próbálják majd feltartóztatni.  A T55-ösök és az APC-k 
az észak-vietnámi hadsereghez tartoznak.  Mind a ketten tartanak tőlünk.
Fingassa meg őket !"

 Ez  után  a  szöveg után jön a küldetésünk kiválasztása.  Ezeket most nem írom
le,  a  lényegükre  késöbb  visszatérek.   Van  egy  olyan  "küldetés",  ahol a
tengerparton  élvezhetjük  az  életet....  Ezt mindenki próbálja ki egyszer, és
tapasztalatait küldje be a szerkesztőségbe.

 Ha  kiválasztottuk a küldetést, akkor a hajónkat kell utána felfegyverezni.  A
fegyverek a következő sorrendben vannak:

 - Fegyver előre
 - Motor
 - Fegyver középre
 - Fegyver hátra

 .30  kaliberű  fegyvert  sose válasszunk, mert azzal még egy ember megölése is
15-20  percet  vesz  igénybe  (az  ilyen  fegyvereket  keresd  a   játékboltban
vizipisztoly címszó alatt).  Lehetőleg mindig az erőssebb motort válasszuk (450
HP).

 Amíg  még  nem szereltünk fel mindent a hajónkra, addig még meg tudjuk nézni a
térképet  (F2),  innen  F3-mal  tudunk  visszkerülni a felszereléshez.  F4-re a
hajónkban gyönyörködhetünk, F3-ra szintén visszakerülünk a felszereléshez.

 Ha felszereltük a hajónkat, akkor megkezdhetjük a bevetést.

 Ezekután  bekerülünk  a  parancsnoki  kabinba.   A nagy hajósok rögtön tolják,
húzzák a joystick-ot, de az a szemét masina csak nem megy semerre.  Aha, hát ez
az.   Be  kellene kapcsolni a gyújtást (F1), s a motort is beindíthatnánk (F2).
"Lőn  világosság",  hallhatjuk  a motor halk duruzsolását.  Itt még a következő
billentyűket tudjuk használni:

 - F3              -> Radar be/ki
 - F9              -> Az elöttünk levő tárgy (hajó, ház, Vágási szomszéd...)
                      azonosítása
 - F10             -> Tüzet nyiss/tüzet szüntess (értelemszerűen (?) csak akkor
                      fognak lőni, ha ellenség van a lőtávolságon belűl)
 - CTRL+J          -> Irányítás joystick-ról
 - CTRL+K          -> Irányítás billentyűzetről (CRSR billentyűk + RETURN)

 - ß-tól jobbra az első gomb   -> Idő múlás be/ki
 - S               -> Hang be/ki
 - D               -> A táj részletessége nagy/kicsi
 - "kötőjel"       -> A hajó állapota (nem az, hogy állapotos-e a hajónk)
 - :               -> A küldetésünk részletezése
 - ;               -> A hajónk kívülnézetből, + kiírja, hogy hány ellenséges 
                      célpontot semmisítettünk meg

                     - Infantry      -> Katonák
                     - Armoured Vehicles   -> Páncélozott járművek
                     - Boats         -> Hajók
                     - Enemy Docks   -> Ellenséges kikötők
                     - Mines         -> Aknák
                     - Aircraft      -> Repülő
                     - Enemy Bridges -> Ellenséges hídak
                     - Key Targets   -> Kulcsfontosságú célpontok


 - M               -> Térkép. A nyíl azt a helyet jelöli, ahol a küldetésünk
                      célja
                      van, a célkereszt pedig azt, ahol mi vagyunk.
 - N               -> Hátsó fegyver
 - B               -> Középső fegyver
 - V               -> Elülső fegyver
 - Y,X,C           -> A parancsnoki kabin bal, középső és jobb része
 - ESC             -> Szünet

 Ha  fegyverhez  váltunk, akkor ott egy-két billentyűnek más lesz a szerepe, és
még néhány billentyűt tudunk plusszba használni:

 - F1               -> Konzol be/ki
 - F2               -> Fegyver be/ki
 - F3               -> Reflektor be/ki
 - F4               -> Vezető, hátrafelé, azon az úton, ahogy jöttünk !
 - F5               -> Vezető, balra !
 - F6               -> Vezető, jobbra !
 - F7               -> Vezető, lassabban !
 - F8               -> Vezető, gyorsabban !

 Ennyi  segítség  elég is a játékhoz.  Ha az a felirat jelenik meg a képernyőn,
hogy  "MISSION  ACCOMPLISHED",  akkor  a  küldetést  teljesítettük, és a CTRL+I
megnyomásával visszatérhetünk a bázisra.

 Egy jótanács:  Minden támadás előtt azonosítsuk azt akire lőni fogunk, mert ha
véletlenül  is  belelövünk  egy civilbe vagy saját emberbe, hajóba, tehénbe....
és  a  küldetést  végigcsináljuk, attól függetlenül a kapitány ezt nagy hibának
veszi, és a küldetés teljesítetlennek mentődik ki ( ha kimentődik).

 A  játéknak  jó  grafikája, effektjei vannak (habár a saját fegyvereink hangja
egy  kicsit  halk), és gyors is.  Nyugodtan ajánlom mindenkinek aki egy nem túl
nehéz .....  "szimulátorral" akar játszani.

   Tudjátok mirő' van szó: Mr.T.
