   Ha  még  nem mondtam volna elégszer,
a    DEMO-DEPO   elsősorban  azoknak  a
vidéki    srácoknak    szól,  akik  nem
szeretnének    a    joystick   nyakának
tekergetésébe  belegárgyulni.

   Természetesen    semmi    bajunk   a
pestiekkel,    örömmel    vesszük,   ha
figyelmükkel    megtisztelnek,  azonban
ott  (vagy  más  vidéki nagyvárosokban)
mások   a  lehetőségei  egy  AMIGÁSNAK,
mint  mondjuk Taliánszegredörögdén. Aki
Pesten    lakik    és    hozzájut    az
álomgéphez,    annak  nincs  különösebb
gondja,  beiratkozik valamelyik klubba,
aztán      a    rutinosabb    srácoktól
tapasztalatokat,   programokat  kaphat,
azonban vidéken más a helyzet.

Mégpedig.....
   Bemegyünk        valamelyik    AMIGA
szaküzletbe,  aztán  a készséges eladók
közül  a  legudvariasabbnak  elmondjuk,
hogy  szeretnénk  5-6, egy hetesnél nem
idősebb    lövöldözős   stuffot  venni,
valamint  kellene  három szakkönyv, ami
assembly       szintű    programozással
foglalkozik,    azonban   csak  kétezer
forintunk  van  rá.  Erre természetesen
mosolyogva  bólint  az  úriember,  hogy
semmi    probléma,    menni    fog    a
dolog.    Miután    felriadtunk,   mert
kiborult    a  bili,  valami  reálisabb
lehetőség              után        kell
nézni.  Sajnos  a  többi AMIGÁS (ha van
egyáltalán)  pontosan  annyira  hülye a
géphez  mint mi, így nem tehetünk mást,
levelezéssel    kell   kielégítenünk  a
software-    és    információéhségünket
(és/vagy  megrendeljük a GURU-t). Ezért
gondoltam    úgy,  hogy  szükséges  egy
tapasztalatgyűjtemény   az  első  számú
közellenségről,  (tévedsz,  még  nem az
SP)  a  POSTÁRÓL.  Terveim szerint én a
belföldi  contactolásokról, NEXUS 6 meg
a  külföldiekről beszélt volna, azonban
Gabinál   begerjedt  a  szövegautomata,
úgyhogy  csak olya- nokról írok, amit ő
kifelejtett    (hááááát....,   nem  sok
munkám maradt, az biztos).


CONTACTOK KIÉPÍTÉSE:
   Ezt   mindenkinek  a  saját  szájíze
szerint   kell  elrendeznie.  Javaslom,
hogy    gyűjtsd   össze  a  környékeden
fellelhető    összes   MIKRO  MAGAZIN-t
(most  ALAPLAP  néven  fut), C ÚJSÁG-ot
(egy  klub-lap), CoV-ot és mindazokat a
lapokat,     amik    hirdetéseket    is
tartalmaznak,  aztán  írkálj ki címeket
(amennyit  elbír  a szabadidőd) ! Nehéz
tanácsot   adni,  hogy  kiket  válassz,
csapj  a  hasadra,  aztán majd kiforrja
magát.  Én személy szerint nem rajongok
azokért  a  hirdetésekért,  ahol "20-50
forintért      new    stuffzz,    friss
importok...."    stb.  megfogalmazással
pénzt  kérnek, de hát ha valakinek tele
a  bukszája  és  kevés  az ideje.......
Ezen  kívül  javasolni  tudom  a CTBK-t
(ha  a  NAGYFŐNÖK nem koppint a fejemre
a  reklám miatt) 1046 Budapest Hajló u.
2-8    Itt    szervezett,    becsületes
segélyszolgálat    működik    pont   az
olyanoknak, mint mi vagyunk.

BELFÖLDI CONTACT (nem vagyok nyelvújító
,de ezután legyen "KONTAKT", O.K.?):

   Véleményem        szerint        két
elkülöníthető  fázisra  osztható  attól
függően,  hogy  mennyire  öreg  motoros
vagy  a "szakmában". Kezdeti időszakban
a    MENNYISÉGI,    aztán   a  MINŐSÉGI
levelezés    kerül    előtérbe,   ezzel
kapcsolatban        szeretnék    néhány
tapasztalatot továbbadni.

ÁLTALÁNOS TUDNIVALÓK:
- boríték és egy levélpapír = 1 dkg
- 10 db lemez = 22 dkg
- no name doboz, erős csomagolással =
  4 dkg
- "MINTA ÉRTÉK NÉLKÜL" (továbbiakban
  MÉNKÜ) = 2 dkg

   Mellékelve   elkészítettem  a  POSTA
(pillanatnyilag)   érvényes  tarifáját,
ha   küldeményt  adsz  fel,  előtte  ki
bírod  számolni,  hogy  mekkora lesz az
érvágás.  Csodálkozom,  amiért  BAROMKA
nem  kérdezte  meg, hogy "... egy recés
borítékot  két  tojáspapírral,  5  db 7
ft-os,    kék    bélyeggel    és   némi
légyszarral.."  mennyire  taksálnám, de
biztos  csajozik  valahol  (bár ezzel a
fejjel  ????!!!??). Egyébként csak első
pillanatra     tűnik    röhejesnek    a
dekázgatás,  szíveskedj  egy pillantást
vetni    a  külföldi  tarifákra,  aztán
heherésszél !!!!
.

MENNYISÉGI KONTAKT:
   Itt  egyértelműen  a  csomag  lesz a
sztár.  Az bizonyos, hogy ha nem akarod
AMIGÁ-s  pályafutásodat  zárt osztályon
végezni,  akkor  meg  kell  fontolnod a
következőket:

   -  30 lemeznél többet ne küldj, mert
ennél  nagyobb  mennyiség  másolása már
fizikai  fájdalmat  okoz (ha csak három
helyről  jön  vissza  aznap, mondjuk az
50-es    pakk,    akkor  is  sikoltozni
fogsz).      Ezzel    csökkenthető    a
lemezlopás  kockázata  is, ami ebben az
időszakban    azért    "benne    van  a
pakliban".

   -  A csomagolást felejtsd el !!!! Ha
igazán       nagyüzemben    akarod    a
programcserét  művelni,  ezzel  lesz  a
legnagyobb    gondod.  Bebugyolálgatni,
átspárgázni   pakkokat  nem  egy  üditő
élmény,        hosszútávon    garantált
gumiszoba.  A papírboltokban lehet néha
kapni        MÉNKÜT    (sajnos    hamar
elkapkodják),  ami  tulajdonképpen  egy
erős kartonboríték.
Három méretben van:

- mini  : 5 Ft (max. 15 lemez doboz
          nélkül)
- normál: 5.50 Ft (max. 30 lemez két
          dobozzal)
- maxi  : 6 Ft (max. 45 lemez három
          dobozzal)

   Tehát    jó   megjegyezni:  MÉNKÜ  =
észrevétlen biztonság !!!!!!!! 

   Szóval   a  MÉNKÜBE  becsúsztatod  a
cuccot,  aztán  a  munkahelyről  lopott
tűzőgéppel  bekattogtatod  a  végét  és
már   kész  is.  NEXUS  6  javasolja  a
vízhatlan        csomagolást,     belül
nylonzacskót  is  alkalmazhatsz, ha úgy
nyugodtabban  alszol, bár nekem még nem
voltak "vizes" tapasztalataim.

   -Célszerű   egy  halom  csomagfeladó
szelvényt         kikönyörögni        a
postáskisasszonytól,     mert    otthon
kényelmesebb    kitölteni  (meg  hát  a
POSTÁN  szokott  kiderülni,  hogy nyema
toll).

   Ezzel  a módszerrel viszonylag hamar
és   elég  hatékonyan  lehet  a  kívánt
szintre  emelni  a  programállományodat
(azaz "bedugulásig").

MINŐSÉGI KONTAKT:
   Amint  elérted az első fázist, tehát
minden  lemezeden van valami, beindul a
törölgetés.  Vérző  szívvel válsz meg a
stuffoktól,    hogy   újabbaknak  helyt
adhass,  ilyenkor  már  jobban oda kell
figyelni    a    minőségre.   Ebben  az
időszakban    fokozatosan  megszűnik  a
csomagküldés,  sokkal  gyakoribb lesz a
levelezés.

   Ha  egy  szoftver  (ha már contact =
kontakt)  újságban kinézel egy izgalmas
programot,    majd   kapcsolataid  felé
kiadod    a   körözést,  akár  már  1-3
lemezzel  le  lehet  rendezni a dolgot,
ez    meg   egy  borítékban  is  elfér.
Amennyiben     gyakoriak    az    ilyen
küldemények,  akkor  NE AZ ABLAKNÁL ADD
BE,  mert ott mosolyogva (vagy morogva)
legombolják a "nem méretes" felárat.

   Azt  kell  csinálni, hogy pofátlanul
felragasztod  rá  a  12  pengőt,  aztán
zsupsz....   be  a  ládába.  Az  emberi
lustaság  egy stabil tényező hazánkban,
   nincs  olyan  postás,  aki  veszi  a
fáradtságot,  hogy  visszaküldje,  vagy
portósítsa.    Ebben    az   időszakban
fedezed  fel a LEVLAPOT. Mindössze 7 ft
(Mindössze    ????    Hogy    én  miket
dumálok!!  Mindössze  60 a benzin!!) és
egyre  gyakoribb  az olyan eset, amikor
"csak"  dumálsz, erre tökéletesen jó ez
is.  A különbség nem látszik nagynak (5
FT),  de a sokadiknál már fel fog tűnni
(ha  máshol  nem,  akkor  a  kocsmában,
ahová  ugye POSTA után betér az ember).
Ha  esetleg  ebbenn  az  időszakban  is
akad  olyan,  hogy  10-15  lemezt  adsz
fel,  a  MÉNKÜ  most  is jó szolgálatot
tesz.

   Részemről   ennyi  lett  volna.  Még
mielőtt  átadom  a  szót  a legaktívabb
DEMO-DEPOZÓ             márkatársamnak,
barátomnak,     szövegládának,    NEXUS
6-nak, egy jótanács:

   Ne    hallgass  BAROMKÁRA,  aki  azt
üzeni,    hogy    "...a  bélyeg  szines
oldalát  nyálazd  be,  mert az jobbízű"
!!!!!!!!!

            HI
FRICFORCE from FI-RE CREW

