Üdvözlet minden vakmerőnek !

Ebben a kis példában egy egyszerű fából
készült  golyót  fogunk megtervezni, és
megrajzoltatni  az  Imagine-el.   Ezzel
képet  kapunk arról a folyamatról amely
az  Imagine  betöltésétől  a kész képig
vezet.

Ha  a  kísérlet  sikeresen  zárult,  ne
hagyd   abba,   próbáld   módosítani  a
beállított  értékeket,  cseréld le a fa
texturát  másra,  stb.   Meglátod egész
könnyen megy majd és fényes redményekre
vezet próbálkozásod.

Start!

*   Az  Imagine   bejelentkezése   után
hozzunk  létre  egy  új   Project-et  a
Project  menü New menüpontjával.  Az új
projectet  lehetőleg  egy  üres lemezen
hozzuk  létre  (  úgyis  hamar megtelik
majd próbálkozásainkkal ).

*  A képernyő felső részén a "Rendering
Subproject:  (none)" felirat alatt lévő
New  feliratú  gombra kattintva hozzunk
létre  egy  Rendering Subproject-et.  A
név  megadása  után  a  "Parameters for
Rendering    Subproject"   nevű   ablak
jelenik       rengeteg       beállítási
lehetőséggel.  Itt most egyenlőre nincs
más  dolgunk  mint  a  "presets" gombra
kattintani  és  a  megjelenő listából a
"HAM        Quarterscreen"       pontot
kiválasztani.   (  Ezzel egy 160x128-as
HAM  képet  számol  majd ki gépünk.  Ha
320x256-os    képet    akarunk    akkor
válasszuk a "HAM" pontot, ha 320x512-es
HAM  képet  akkor  válasszuk  a  "Laced
HAM"-ot a listából ).

Figyelem! 

Ezek  az  előre  beállított  értékek az
Imagine.config  fájlban  vannak,  és az
eredeti  értékek  NTSC   gépre   vannak
beállítva.  Ha a GURU lemezről a LISTÁK
könyvtárban lévő "imagine.config" fájlt
átmásolod az Imagine lemezedre, akkor a
presets  lista  már a PAL felbontásokat
fogja tartalmazni!  Még valami:  Ha azt
akarjuk,  hogy  az  Imagine ray-tracing
módban  működjön  akkor  kattintsunk az
ablak  tetején a "Rendering Method"-nál
a   Trace  felirat  mellett  lévő   kis
dobozra.  Csak ray-tracing módban lehet
igazi tükör és üvegtárgyakat készíteni!
( Részletesen a következő számban!  ).

*   Kattintsunk   az   ablak  bal  alsó
sarkában lévő OK-ra.

*  Lépjünk  át  a  DETAIL  EDITOR-ba az
Editor    menü     Detail    menüpontja
segítségével.

*  Válasszuk  ki  a  Functions menü Add
menüpontjának  Sphere almenüpontját.  A
beállítások  ablaknál   kattintsunk  az
OK-ra.   Ezzel megjelenik a kívánt gömb
narancssárga színben.

*  Nyomjuk  le az F1 billentyűt, a gömb
színe kékre vált ezzel kiválasztottuk a
gömböt.

*  Nyomjuk  le  az F7 billentyűt, ezzel
lehívjuk  az "Attributes" ablakot.  Itt
állíthatjuk be a test tulajdonságait.

*  Kattintsunk  a Color felirat mellett
lévő  dobozra,  majd a három "slider" (
Red,   Green,   Blue   )  (  slider  ->
továbbiakban  csúszka  )   segítségével
állítsuk  be  a gömb alapszínét.  A Red
érték  legyen 200, a Green érték legyen
150, a Blue érték legyen 100.

*   Kattintsunk   a   Specular  felirat
mellett  lévő  dobozra.   Majd  mind  a
három  szín-csúszkát  állítsuk  255-re.
Ezzel   beállítottuk  a  testen  lév
csillanás színét.

*   Kattintsunk   a   Hardness  felirat
mellett   lévő   dobozra.    A  "value"
felirat  melletti   csúszkát   állítsuk
200-ra.   Ezzel  meghatároztuk a testen
lévő csillanás nagyságát.

Most  a  fa  minta   testhez  rendelése
következik.

*  Kattintsunk  a  "Texture  1" felirat
mellett lévő dobozra.  A program kéri a
textura fájl nevét.  Az Imagine lemezen
az  Im_Textures könyvtárban lévő "Wood"
fájlt  válasszuk  ki.    Megjelenik   a
Textura  paraméter  ablaka. A következő
értékeket állítsuk be:

RGB Red      :  60
RGB Green    :  30
RGB Blue     :  10
Ring Spacing :   8
Exponent     :   3
Variation    :   0.5
Random Seed  : 567

* Kattintsunk az OK-ra.

* Az Attributes ablaknál is kattintsunk
az OK-ra.

*  Mentsük  el  a kész gömböt az Object
menü Save menüpontja segítségével.

*  Most  lépjünk át a STAGE EDITOR-ba a
Project      menü      Stage     Editor
menüpontjával.  A STAGE EDITOR-ban most
csak a kamera látszik.

* Itt az Object menü Load menüpontjával
töltsük  be  az  előbb  elkészített
gömbünket.

*  Az  Object  menü  Add  menüpontjának
LightSource   almenüpontjával   hozzunk
létre   egy    lámpát.   A    képernyőn
megjelenik egy narancssárga kör.

* Nyomjuk meg az F1-t így a színe kékre
vált, kiválasztottuk.

*  Nyomjuk meg az M gombot.  Most a kör
színe  sárgára  vált és ha megfogjuk az
egérrel  akkor  mozgathatjuk  a színen.
Helyezzük el a lámpát úgy, hogy a felső
nézeten ( Top View ) a kamerától jobbra
és alatta legyen, az elölnézeti képen (
Front  View  )  a  kamerától  jobbra és
felette.    (  Üdv  Mr.   Chaos!   ugye
mennyire  nem  magyarosssss így!  ).  *
Ha  sikerült,  nyomjuk  le  a   "Space"
billenytűt    a    lámpa    helyzetének
rögzítéséhez.

*  Mentsük   el   a  változtatásokat  a
Project  menü  Save  Changes menüpontja
segítségével.

*  Lépjünk vissza a PROJECT EDITOR-ba a
Project     menü     Project     Editor
menüpontjával.

Most már csak a kép megrajzoltatása van
hátra.

*  A  képernyőn keresztülfutó négyzetek
közül  az  elsőben   van   egy  "1"-es.
Kattintsunk rá erre, így színe inverzre
vált.

*  Kattintsunk  rá a  Generate  felirat
gombra.   A  gép  elkezdi  számolni   a
képet,  közben   a   képernyő   tetején
folyamatosan  láthatjuk  hány százaléka
van  kész a képnek.  Ha a gép befejezte
a  munkát  az  "1"-es alatt egy csillag
jelenik meg.

  FONTOS! FONTOS! FONTOS! FONTOS!

Az  Imagine nagyfelbontású ( 640x256 v.
640x512  )  képernyőt nyit, méghozzá 16
színűt.   Sajnos  az  Amiga   500   gép
hardver  felépítése  olyan,  hogy ilyen
kép  esetén  a   processzor   sebessége
40-50%-al  csökken!!!   Ez azt jelenti,
hogy  ha  nem  teszünk semmit, akkor az
Imagine  képszámítása  1.5x annyi ideíg
tart  mint  tarthatna.  A legegyszerűbb
mód  ezen  lassulás  ellen,  az  hogy a
számítás  elején az Imagine képernyőt a
Workbench  képernyő mögé tesszük, így a
4  szinű  Workbench  képernyő lesz elöl
amely  nem  lassítja  a  gépet.   Másik
megoldás  pl.  a "Blanker" nevű program
használata  ,  amely  egy  gombnyomásra
ki-be kacsolja a képernyő DMA-t.  OK.


Kattintsunk  a  Show gombra remekművünk
megtekintéséhez.      Ha    ujjongásunk
elcsitult    nyomjuk    le   az   "Esc"
billentyűt  a  PROJECT  EDITOR-ba  való
visszatéréshez.

( Egy jótanács:  ha hiába nyomkodjuk az
"Esc"  billentyűt,   akkor   véletlenül
rákattintottunk  a  képre.    Ekkor   a
következőket  tegyük:   Fogjuk   meg  a
képernyőt  és húzzuk le.  Kattintsunk a
mögötte  feltűnő Imagine képernyőre, és
újra  nyomjuk meg az "Esc" billenytyűt,
s lám működik!  ).


További sikeres kalandozást kíván:


     the real Gaborca
