
Amennyiben  most  kezded a "szakmát" és
nem érzed magadat pancsernek, akkor még
van   remény.    Ezzel   a   sorozattal
igyekszem bemutatni a zeneirást   külön
fázisaiban, kezdve a  ritmusképzéstől a
hangszerelésen  át  a  dallamvezetésig.
Természetesen  az  utópia,  hogy  zenei
gyakorlat nélkül ezzel a cikksorozattal
(ráadásul az én irányitásom mellett) az
élvonalba  emelkedhetsz, de nem is ez a
cél.

Ha  eddig  még  nem  tünt volna fel, az
egész DEMO-DEPO azt tűzte a zászlajára,
hogy   lefejti   ujjaidat   a  joystick
nyakáról és végre kreativ tevékenységre
bír.  Profi MUZAX MAN ha nem is leszel,
de  talán segithetek abban, hogy néhány
elméleti   és    gyakorlati   területet
érintve  egy  vázlatot adjak, ami segít
az  elindulásban.   Szó  lesz  a  dobok
használatáról,  a  különböző  hangsorok
felépitéséről,  a   hármashangzatokról,
akkordképzésről,      bemutatjuk      a
leggyakrabban  alkalmazott  zenekreator
szerkesztőket.   Még   mielőtt   nagyon
belefeledkeznénk   a   zene   nagyszerű
világába  ,   két   dologra   szeretném
felhívni  a  figyelmedet.   Egyrészt  a
korlátozott  képességeimre,  másrészt a
helyszűkére.  Elég sok zenét irtam már,
de  ezek semmi esetre sem konkurensei a
profik  által   készitetteknek.   Zenei
ismereteim   is    hiányosak,   azonban
meglehetősen nagy a gyakorlatom, és egy
zenész  barátom  ügyel  arra, hogy nagy
hülyeség azért ne kerüljön ide.  Ezúton
is  szeretném  megköszönni Szombathelyi
Ferencnek  a segítséget, akitől egy óra
alatt  többet  tanultam, mint a suliban
nyolc  év alatt.  A másik nehézséget az
okozza,  hogy  a TELJES DEMO-DEPORA 100
kbytunk  van.   Amennyiben  már  voltak
próbálkozásaid a különböző TRACKEREKKEL
(SOUND-,NOISE-,   STAR-,   PRO-)  akkor
tudod,   hogy   egy    igazán    szépen
hagszerelt  zenének  ennyi  hely nem is
nagyon  elég,  nekünk pedig grafikáról,
programozásról,  demozásról  is  "kell"
beszélnünk.  Igyekszem az elmondottakat
példezenékkel  alátámasztani (a DD-DATA
nevű    alkönyvtárban    találod,  majd
sürített  formában),  de  túl  sokat ne
várj  tőlük,  9  kbyte-tal  !!!!!!  nem
nagyon  lehet  ugrálni.  Reméljük menet
közben  enyhülnek  a  memoriagondjaink,
egyenlőre  azzal gazdálkodhatunk, amink
van.

A  rövid  bevezetö  után  térjünk  rá a
lényegre.    A   mostani    részben   a
ritmussal  foglalkozunk  kezdve egy kis
elmélettel,   aztán    a   NOISETRACKER
2.0-val dobolunk majd egy jót.  Gyakran
hallottam  már  kezdők  által készitett
zenéket  és   szinte   kivétel   nélkül
elmondható,  hogy a dobok használatánál
már  gondok   vannak.    Összegyüjtenek
mindenféle  repedthangú  rémséget, majd
dobnak    álcázva   veszettül   püfölni
kezdik.   Őszintén  szólva az elején én
is  bajban voltam, szerencsére már kezd
"összeállni  a kép".  Sokan úgy hiszik,
hogy   a   zene  valami  megfoghatatlan
dolog,  pedig  a  matematikával  szinte
azonosan  racionális.  Rnegeteg szigorú
szabálya  van,  ezeket  ismerve azonban
nem    korlátokat     kapunk,     hanem
"szamárvezetőt",    ami     segit    az
eligazodásban.
 
Nézzük a ritmussal kapcsolatosakat:

ELMÉLET:
Ha  megy  a  magnód, vagy bekapcsolod a
rádiót,  kagylózz  egy  kicsit!!!    Ne
figyelj  oda a dallamra, csak a dobokra
koncentrálj!!!!  Amennyiben van egy kis
ritmusérzéked  fel  fog  tünni,  hogy a
dobok   rövid   egységeket   (ütemeket)
ismételgetnek,   néha-néha   cifráznak,
felpörögnek,    mint    ha   valamilyen
magasabb ritmikai egységet zárnának le.
Próbálj  közben  visszaemlékezni,  hogy
miről is hallottál az énekórán!  Jó...,
jó.....   néha  semmiről,  mert   éppen
aludtál, de annyi csak ragadt Rád, hogy
3/4-es  ütem  4/4-es  ütem.  Persze már
fogalmad sincs, hogy tulajdonképpen mik
is ezek, de hallgasd tovább a zenét!  A
dobok  ismételgetik  a  maguk   monoton
mondokájukat  és  ha egy darabig csak a
ritmusra  figyelsz, akkor "felveszed" a
lüktetését.   Feltűnik  az is, hogy van
egy  élesen  puffanó,  a  többi  dobtól
hangosabb,  ez a pergődob.  Most a zene
által    diktál   ütembe    kezdj    el
számolni!!!

EGY
KÉT
HÁ
NÉGY
EGY
KÉT
HÁ
NÉGY  

(( Mi van furulya?????!!!!!!))

Most  ha a számolást úgy kezded,hogy a
"HÁ"-ra  jusson  az  a  bizonyos  éles
puffanás akkor "elkaptad a ritmust".

EGY
KÉT
PUFFF!!!!...
NÉGY
EGY 
KÉT
PUFFF!!!
NÉGY

Ha  a számolást úgy gyorsítod-lassítod,
hogy  a  harmadikra  jöjjön a puffanás,
akkor már meg is tetted az első lépést,
ez  az EGY-KÉT-HÁ-NÉGY nem más mint egy
4/4-ES   ÜTEM!!!!!!    Ha   könnyűzenét
hallgatsz, akkor szinte biztos, hogy ki
fog  jönni,  ugyanis  90%-uk   ilyenben
íródik.  Az esetek túlnyomó többségében
a  demozenék  is 4/4-esek, ezzel fogunk
részletes      foglalkozni.      Biztos
találkoztás  3/4-essel  is,  ezeknek  a
képlete:

EGY
KÉT
HÁ
EGY
KÉT
HÁ

Például  ilyennel  készülnek a keringők
is,   ha   felidézel    magadban    egy
ismertebbet,  akkor  ez  az  UM.TATT.TA
UM.TATT.TA         ritmus        jelzi.
((Aha...NAGY.TA.TA,   NAGY.TA.TA!!!!!))
Mi  nem  találkozunk  vele  a   demozás
során.  Van még a 2/4-es ritmus

EGY
KÉT
EGY
kÉT

Pl. a katonai indulók ilyenek, olyasmi,
mint  egy  menetelés.   Nagy  ritkán  a
könnyűzenében  is felbukkan, mondjuk az
ANGYALBŐRBEN főzenéje is ilyen.  Vannak
egészen  különleges  ritmusok  is,  pl.
5/4-es,  de  ezekkel  meg  végképp  nem
fogunk     találkozni.       ((Agyas!!!
Találtam  egy  remek  ritmust, figyusz:
EGY-HÉT-HÁ-ÖT  !!!!!))  Akinek nem volt
teljesen  világos,  hogy  a   különböző
ütemek milyenek is, az töltse be majd a
"PÉLDAZENÉT"  (előtte  decrunch!!!)!  A
0.patternben  megtalálod  az  első (bal
szélső)  csatornán  egymás   mögött   a
4/4-es,  a 3/4-es, a 2/4-es ütemeket (a
többi  csatornát kapcsold ki, mert nagy
lesz  a  kavarodás),  talán  ugy   majd
érthetőbb lesz.

------
4/4-ES ÜTEM.
Mint   már  emlitettem,  ezzel   fogunk
találkozni,    nézzük,   hogyen   lehet
belőlük  "épitkezni".   Azt már remélem
érted,  hogy  a  négynegyedes ütem négy
TAKTUS-ból áll:

EGY
KÉT
HÁ
NÉGY

Az érthetőség kedvéért képzeld el, hogy
egy  versszak betűit,mondanivalóját egy
dallamnak  tekintünk,  amit   ritmussal
szeretnénk  alátámasztani.   A versszak
négy  soros,  az  első  a másodikkal, a
harmadik  a  negyedikkel  rímel,  tehát
ezek  egy picit elkülönülnek egymástól,
mégis összetartoznak.  Egy sor 4 4/4-es
ütemből  áll,  ez  a négy sor esetén 16
EGY-KÉT-HÁ-NÉGY  taktust feltételez.  A
legegyszerűbb      esetben     dobokkal
elkészitünk  egy  ütemet,  aztán ezt 16
esetben megismételjük, igy pont kijön a
teljes    versszak,   azaz   a   dallam
ritmuskisérete    kész.    Ritmusképzés
során  nem követtünk el hibát, csak egy
kicsit  szimpla  az  egész.   A verszak
fontosabb  pontjait a ritmus "cifrábbá"
tételével      is     hangsúlyozhatjuk,
keressünk ilyen pontokat.

Pl. -egy  sor  vége   (minden  negyedik
ütem hangsúlyosabb)
    -a  második  sor  vége   ennél   is
fontosabb (azaz a 8.  ütem)
    -  a  versszak  vége  meg egy zenei
blokkot  zár  le,  ezt  szintén érdemes
hangsúlyozni.

Ezeket  figyelembevéve  készitsünk négy
különböző  4/4-es  ütemet a dobokkal (a
hogyanját mindjárt ismertetem).

1.- szimpla ütem (ebből lesz a legtöbb,
ez a töltelék)
2.- sorzáró ütem (minden negyedik)
3.- rimzáró ütem (minden nyolcadik)
4.-  versszakzáró  ütem  (a  legutolsó,
azaz a 16.)

Ha   ezeket   a   4/4-es   ütemeket   a
megbeszélt  hangsulyozásnak megfelelően
elhelyezzük,  már   egy   karakteresebb
ritmusalapot  hoztunk létre, amely a mi
esetünkben úgy néz ki:

1-1-1-2-1-1-1-3-1-1-1-2-1-1-1-4

Minden  szám  a kialakított 4/4-es ütem
"dobositott"  változata.  Igy talán még
kicsit  zavarosnak  tűnik,  de  remélem
hamarosan világossá válik.

DOBOK HASZNÁLATA:
Első   ránézésre    kicsit    nagy    a
rendetlenség  a  dobosok házatáján, van
aki  valóságos  várat   épit   magának,
szerencsére  azért  nem  olyan  forró a
kása.

-NAGYDOB (BASSZDOB)
A   legnagyobb   szerkentyű,   ez   van
fektetve  a  földön.   A hangja   mély,
dobbanó.   Észrevétlen a vaskosságával,
de Ő A FŐNÖK !!!  Ezzel a dobbal jelzik
az   ütemek   kezdetét,  ez   kapja  az
EGY-KÉT-HÁ-NÉGYBŐL     az     "EGY"-et.
Jelöljük a hangját "DUMM"-nak.

-PERGŐDOB(KONTRADOB)
A  leghivalkodóbb,  álló  helyzetű dob,
ezt   lehet   a  legjobban  észrevenni.
Hangos,  elég  magas  püffenéssel szól.
kapja  a  harmadik  taktusokat,  azaz a
nagydob  közötti "hézagot".  A legújabb
divat  az,  hogy  a  dobos  sem passziv
tagja  az  együttes  szinpadi képének a
dobjai    mögé    barikádozva,    egyre
gyakrabban  pergetnek  állva.   Ha csak
egy dob van nála, akkor az a pergődob.
A  hangsúlyosabb  ütemeket  ez emeli ki
elsősorban, jelöljük "PAFF"-nak.

Ez a két dob már elég is egy egyszerűbb
ritmusalap létrehozására (pl.  DISCO).

Szimpla üteme(1) ugy néz ki, hogy:
EGY    DUMM
KÉT    ----
HÁ     PAFF
NÉGY   ----
A hangsúlyosabb(2) meg:
EGY    DUMM
KÉT    ---
HÁ     PAFF
NÉGY   PAFF

Ha ezzel a két "feldobolt" négynegyedes
ütemmel  akarunk  egy  egyszerű  alapot
létrehozni,  akkor  minden   negyediket
hangsúlyosabbá tesszük és már kész is:

1-1-1-2-1-1-1-2...stb
(példát  találsz  erre,  a  0.  pattern
második csatornáján).

-TAMMOK (KÖZÉPDOBOK))
Ezeket   szokták   ferdén   elhelyezni,
hangjuk   a  két  fontosabb  dob   közé
tehető,  jelöljuk "dum"-nak.  Általában
a   hangsúlyosabb  ütemeket  színesitik
vele.

-CINEK(CINTÁNYÉROK)
Ezeket  nem  kell  gondolom  bemutatni,
hangjukkal    szinesitik   a   ritmust,
jelölésük "cin".

-EFFEKTEK
Ide  aztán  minden   belefér.    Konga,
kolomp,  kisharang  stb.,  ezek szintén
érdekesebbé     teszik    a    ritmust,
jelentőségük azonban nem akkora, mint a
nagydobé,  vagy  a  pergődobé,   legyen
"kopp"  néven  jelölve.    ((AHA!!   Ez
eddig  világos!!   Csak  azt nem tudom,
hogy  az melyik dob, ami ugy szól, hogy
"snift".....,  meg  "druomfff", ....meg
"paing",                         ...meg
DDUUURRRRRRRR!!!!!!!!!...    "buffftrr"
???))  Elnézést  a   hangzavarért,   de
megpróbáltam  BAROMKÁT a páncélszekrény
nevű észérvvel hallgatásra bírni, de ez
a  tökkelütött  jegesmedve  ellopta   a
sisakomat,  most  abban  korzózik.   Az
ütéstől  a  szemére csúszott a vasbili,
de  nem  zavarja,  alóla pislog kifelé.
Szerintem  most  azt  képzeli, hogy ő a
sebezhetetlen   SUPERMAN, mert    olyan
elégedetten    vigyorog,    mint    egy
jóllakott napközis.

Szóval  ezek a legfontosabb ritmusképző
hangszerek,  most  ezekkel  feldobolunk
egy  ritmusalapot.

NOISETRACKER
2.0  Próbáljuk  meg  az itt hallottakat
felhasználni  arra ((Hihihi!!)), hogy a
demozenék    szerkesztésére    kitalált
TRACKEREK-re    átültessük.     Személy
szerint  én  két lejátszási sebességgel
szoktam   használni:     F04:     Gyors
lefutású  ((Huhuháhá.há.hááá!!!!)),   4
4/4-es  ütem  fér el (egy sor), 1/16-od
egy   fizikai  pozició.   F08:    Lassú
lefutású,  8  4/4-es  ütem  fér el (két
sor,  egy  fél  versszak),  1/8-ad  egy
fizikai  pozició.   Hogy mikor melyiket
célszerű  használni  ((HI.  hi.  hiii..
hu...   hááá..   há  há.  há.  há .....
!!)),  azt  majd  a  dallamvezetésnél
bemutatom.

Hát igy nem lehet koncentrálni!!!  Ez a
bundás  ördög  szabályos  röhögőgörcsöt
kapott.   Itt  fetreng  a  lábam előtt,
miközben    göcsörtös   ujjával   felém
bökdös,     tenyerével     sokatmondóan
csapkodja  a  fején  lévő  sisakot   és
habzik  a  szája.   Remélem  megfullad,
mert  ha  nem, esküszöm, hogy kihivom a
sintért!!!!   Hol is tartottam ????  Ja
igen,  a    lejátszási    sebesség.....
Válaszuk  most  az  F08-ast.   Mivel  a
pattern  64  fizikai  poziciójába nyolc
4/4-es  ütem "fér el", ezért egy ütem 8
fizikai  poziciót  jelent.    Azt   már
mondtam,  hogy  minden ütemet a nagydob
vezeti  be,  a  pergődob  meg a felénél
szólal meg,azaz;

EGY   DUMM
...   ----
KÉT   ----
...   ----
HÁ    PAFF
...   ----
NÉGY  ----
...   ----
Meglehetősen  szimpla ritmus, ilyesmire
csápolnak  a  kölkök a dizsibe.  Ezt az
egyszerű ritmusalapot úgy készitjük el,
hogy  betöltünk egy nagydob-hangot, meg
egy     pergőt.      A     nagydobot
megszólaltatjuk :

1-8-16-24-32-40-48-56.      pozicióban
(lsd.    PÉLDAZENE     1.    pattern-1.
csatorna), a pergő meg kontrázik:

4-12-20-28-36-42-50-58.   (PÉLDAZENE 1.
pattern-2.csatorna)  Ezzel létrehoztunk
egy  elemi  ritmusalapot, aminek mind a
nyolc  üteme  azonosan  van feldobolva,
tehát a teljes pattern ritmusképlete:

1-1-1-1-1-1-1-1,  ahol az 1 jelenti ezt
a   kis  egyszerű  4/4-es  ütemet.   Ez
meglehetősen  egyhangú, ezért doboljunk
fel egy másikat is

EGY   DUMM
...   ----
KÉT   DUMM
...   ----
HÁ    PAFF
...   ----
NÉGY  ----

Ez csupány annyiban más, hogy a második
taktusnál   is    megszólaltatunk   egy
nagydobot  (nevezzük  el  ezt 2-nek) Ha
minden  második  ütem  ilyen, akkor már
valamivel változatosabb a ritmusképlet:

1-2-1-2-1-2-1-2       (PÉLDAZENE     1.
pattern-3.     csatorna)    Ezzel   sem
lehetünk  különösebben elégedettek, egy
kis  "színt" vigyünk bele azzal, hogy a
nyolcadokat beütjük cintányérral:

EGY   DUMM
...   cin
KÉT   DUMM
...   cin
HÁ    PAFF
...   cin
NÉGY  cin
...   cin

(PZ.  1.  pattern 4.  csatorna) Igy egy
elfogadható   alapot  kaptunk,  azonban
érdemes  kiemelni  a  sorvégeket (4.,8.
4/4-es     ütem).     Helytakarékossági
okokból   nem   TOMM-mal,   EFFEKTEKKEL
tesszük    ezt     meg,     hanem     a
kulcsfontosságú  dobok  (nagy-, pergő-)
"felpörgetésével.

EGY   DUMM
...   cin
KÉT   DUMM
...   cin
HÁ    PAFF
...   cin
NÉGY  PAFF
...   PAFF  (pergővel csináltuk)
vagy pl.
EGY   DUMM
...   DUMM
KÉT   DUMM
...   cin
HÁ    PAFF
..    cin
NÉGY  PAFF
..    PAFF  (pergő és a nagydob is
             közreműködött)
Dobbal  ki  lehet emelni egy ütemet úgy
is, hogy elmarad!!!  az "odavaló" dob:

EGY  ----
...  DUMM
KÉT  DUMM
...  cin
HÁ   PAFF
...  cin
NÉGY PAFF
...  PAFF

Természetesen   rengetegféle   variáció
van,  a  betöltött dobok, effektek és a
"dobos"    fantáziájának   megfelelően.
Ezeket  figyelembevéve  véglegesíjük  a
ritmusalapot  úgy, hogy "felpergettünk"
két  4/4-es  ütemet  az  előbb említett
módon  (ezeket   jelöljük   3-mal   ill
4-gyel) és  már fel is doboltuk az első
két "sor" ritmusát):

1-2-1-3-1-2-1-4 (PZ 2.  pattern) Direkt
elkülönitettem  a  hangszereket,   hogy
lásd,  mi is történik, de természetesen
a csatornákkat nem szabd igy pazarolni.
A   PÉLDAZENE    3.     patternje   már
összevonva  tartalmazza a dobokat, ill.
végső    fázisként    beállitottam    a
lejátszási  sebességet, ezáltal egy kis
élet költözött belé.

Hát   röviden  ennyi  lett  volna,  a
következő GURU-ban innen folytatjuk.
 
FRICFORCE from FI-RE CREW

(BAROMKA  már  erőtlen  a   röhögéstől,
vörös a feje kegyetlenül, liheg és csak
mutagat,......    nincs  valakinek  egy
vadászpuskája kölcsön??)
