 Space Quest 3 / Sierra On-line, Inc.

   Ha  a Sierre neve szóba kerül, akkor
mindenki    nagyszerű   kalandjátékokra
gondol.  Ezúttal  sem  kell csalódnunk.
Az  IBM-es körökben nagy népszerűségnek
örvendő  Space  Quest  sorozat 3. része
immár    AMIGA-n   is  megtalálható.  A
nagyszerűen    kivitelezett,  poénokkal
tarkított  játékot  mindenkinek bízvást
ajánlhatom. Lássuk akkor a játékot.

   Előzményként  néhány  dolgot érdemes
elmesélni.  Főhősünkkel,  aki  a  híres
Roger  Wilco névre hallgat legutóbb ott
búcsúztunk        el,     amikor    egy
mentőkabinban   elhagyott  egy  számára
sok  meglepetést  tartogató űrbázist. A
mentőkabin    szerencsére    fel   volt
szerelve    az   űrutazás  legfontosabb
kellékével,  a  hibernáló  készülékkel.
Roger  belefeküdt  ebbe  és  egy  ideig
kivonta magát a forgalomból.

   Amikor        felébredünk     hosszú
álmunkból,  akkor egy űrhajó belsejében
találjuk    magunkat.    Közelebbről  a
szemét,        illetve     a    roncsok
gyűjtőhelyén.  Körülnézve  sok  érdekes
dolgot       láthatunk,    de    ezeket
pillanatnyilag    nem   tudjuk  semmire
használni.    Haladjunk    délre,  majd
keletre.  Na  végre itt egy kis élet is
mutatkozik.  A  függőleges pályán mozgó
szállító  szalag  a szemét és a roncsok
elszállítását    hivatott    szolgálni.
Mivel  mi is ebbe a kategóriába vagyünk
pillanatnyilag  sorolva  így  szálljunk
fel  rá  úgy,  hogy a nyugati oldalához
állunk  és megvárjuk míg az egyik lapát
elkezd    felfelé    szállítani.  Rövid
utazásunk    végén    egy    vízszintes
szalagra    pottyanunk  mely  egy  őrlő
berendezésben  folytatódik. Hmmm. Talán
nem    ártana    elhagyni  a  nagyszerű
szállító  eszközt  amíg  lehet. Álljunk
fel  (STAND) majd kapjuk el a felettünk
vezető    vasút  sinét  (JUMP).  Ha  ez
összejött,        akkor    máris    ott
egyensúlyozunk  a  sinen.  Lehetőleg ne
próbálkozzunk   az  északi  és  a  déli
irányokkal.    Induljunk  el  nyugatra.
Miután  áthaladtunk  egy  termen  máris
egy    irányító    helységben  találjuk
magunkat.   Menjünk  el  a  sinen  lógó
kabinhoz,  majd  szálljunk  be  (GET IN
GRABBER).  A képernyő felénk eső részén
középen  egy  rámpát  láthatunk. Ha nem
ott  állna  a  kabin, akkor menjünk oda
vele.  Lehetőleg  ne  sokat nézelődjünk
mert  a  teremben szolgálatot teljesítő
robot  ugyan  nagyon  békés természetű,
azonban    egy    idő    után   megunja
jelenlétünket.  A  rámpán sétáljunk dél
felé.  Miután  leestünk  a  lyukon  egy
teremben  találjuk  magunkat.  A  terem
mennyezetéről   aranyos  kis  patkányok
bámulnak  bennünket.  Menjünk a nyugati
falhoz    és   vegyük  fel  a  fényeket
tápláló  reaktort  (GET  THE  REACTOR).
Természetesen    erre    nagy  sötétség
támad,  éppen  csak  látunk  valamit. A
keleti  falhoz egy létra van támasztva,
használjuk  ki  a  lehetőséget (CLIMB).
Miután  kibukkanunk  a felszínre vegyük
fel    a    létrát    (GET  LADDER).  A
roncstároló  egy újabb részét láthatjuk
itt.   Menjünk  északra,  majd  kétszer
kelet    felé.    Amikor   beérünk  egy
alagútba  álljunk  meg  egy pillanatra.
Nézzük  meg  a falon található drótokat
(LOOK   AT  WIRES).  Vegyük  fel  hátha
szükségünk  lesz  még  rá  (GET  WIRE).
Induljunk  el  tovább keletre. Hoppá! A
kis   mocsok  patkányok  amikor  a  cső
közepére  érünk  megtámadnak  minket és
elveszik  a reaktort és a drótot. Nincs
más  választásunk  mint  újrakezdeni  a
műveleteket.   Menjünk  vissza  kétszer
nyugatra,    délre,   keletre  és  újra
szálljunk  fel  a  szalagra.  Hasonlóan
mint  az  előbb  jussunk el odáig, hogy
leesünk    a   szemét  közé.  A  lámpát
természetesen    újra    égnek    mivel
visszaszerezték  a  patkányok  az ehhez
szükséges  felszerelést.  Vegyük  fel a
nyugati  falnál a dolgainkat (GET WIRE,
GET  REACTOR).  A  keleti falnál rakjuk
le  a  létrát  (DROP  LADDER), másszunk
fel  rajta  (CLIMB),  majd vegyük fel a
létrát  (GET LADDER). A kép közepén egy
nagy  fejet  látunk melynek egyik szeme
ki  van  törve.  Menjünk  a szem alá és
másszunk  be (CLIMB). Miután lemásztunk
a  fejbe  egy gyönyörű űrhajót látunk a
kép    közepén,    amely  az  Aluminium
Mallard  névre  hallgat. Menjünk a déli
oldalára,  rakjuk  le a létrát (USE THE
LADDER)  és másszunk fel rajta (CLIMB).
Menjünk   el  a  bezárt  lejárathoz  és
nyissuk  ki  (OPEN HATCH). Ezután Roger
bemászik  a  hajóba.  Nézzünk  körül  a
hajóban  (LOOK  AROUND).  Használjuk  a
bejárat    melletti    computert   (USE
DIAGNOSTIC   COMPUTER).  Miután  a  gép
bemutatja  a  hajónk állapotát kiderül,
hogy  bizony nincs egy cseppnyi energia
sem.  Ooooh  mennyei  patkányok!  Na de
sebaj,    nekünk    van  egy  nagyszerű
reaktorunk  (INSTALL  REACTOR).  A hajó
még  így  sem üzemképes, mivel az egyik
kábel  túl  rövid.  Nem  baj az is van!
Kössük  be  a  drótot  (INSTALL  WIRE).
Nézzük  meg  a computeren milyen munkát
végeztünk  (USE  DIAGNOSTIC  COMPUTER).
Mint  kiderül  tökéleteset, de most meg
a  MOTIVATOR  hiányzik a gépnek. Mintha
láttunk    volna    már    egy    ilyen
szerkezetet  ott  ahol  a mentőkabinunk
van.   Menjünk  ki  a  hajóból  (EXIT),
másszunk  le  a  létrán  (CLIMB),  majd
vegyük   fel  a  létrát  (GET  LADDER).
Menjünk  a  fejből kivezető létrához és
másszunk    ki  (CLIMB).  Induljunk  el
nyugat  felé  egészen  a kabinig. A kép
közepén  félig  a  talajba  süllyesztve
ott  a  MOTIVATOR.  Nézzük meg (LOOK AT
MOTIVATOR).  Hát bizony ez olyan nehéz,
hogy    nem    tudjuk   elvinni  az  új
szerzeményünkig.  Valami  gépet kellene
alkalmaznunk.  Menjünk  délre,  keletre
majd  szálljunk  fel  újra szallagra. A
már  unalomig  ismert  módon jussunk el
addig,    hogy    bent  ülünk  a  vasút
kabinjában.  Menjünk  el vele nyugatra,
ezzel  megkerüljük  az  terminálokat és
hátul    bukkanunk    fel.   Folytassuk
utunkat  kelet  felé. A következő képen
álljunk    meg   nagyjából  középen  és
nyomjuk  meg  a  gépen található gombot
(PUSH  THE  BUTTON).  A gép aljából egy
emelőszerkezet    ereszkedik    le.  Ha
szerencsénk  van, akkor rögtön felemeli
a    MOTIVATOR-t,    na    nem,   akkor
próbálkozzunk    addig,  amíg  fel  nem
emeli.    Ha  sikerül  a  dolog,  akkor
menjünk    háromszor  keletre,  egészen
addi  míg  el  nem  érjük a hajó végét.
Itt  kerüljük  meg  a nagy szerkezetet.
Álljunk  meg  közel  a pálya végéhez és
próbáljuk       meg    a    MOTIVATOR-t
belehelyezni    a    hajónkba    (PRESS
BUTTON).    Ha  nem  sikerülne  elsőre,
akkor    nyugodtan    vegyük    fel  és
próbálkozzunk  újra.  Menjünk  vissza a
robotos  teremig  és potyogjunk le újra
(ez  már  tényleg  az  utolsó  alkalom)
(STAND).    Támasszuk    le  a  létrát,
másszunk  fel  és  vegyük  fel a létrát
(DROP    LADDER,  CLIMB,  GET  LADDER).
Menjünk  északra  majd  kétszer keletre
az  alagúton  keresztül.  Menjünk oda a
fejhez  és  másszunk  be  újra (CLIMB).
Startoljunk  oda  a hajónkhoz, másszunk
fel  (USE  THE  LADDER, CLIMB). Menjünk
be  és  nézzük  meg mit ír a computer a
hajónk  állapotáról  (OPEN  THE  HATCH,
USE    DIAGNOSTIC    COMPUTER).  Hoppá!
Minden  rendben!  Üljünk  le  (SIT)  és
kapcsoljuk  be  az  irányító  computert
(USE  COMPUTER).  Első  dolgunk legyen,
hogy   bekapcsoljuk  a  radart  (7),  a
hajtóművet  (1) majd szálljunk fel (3).
Hát  bizony ez szar ügy, nincs kijárat!
Nem    baj,    Roger  nem  hátrál  meg!
Válasszuk  ki  a fegyverzetet (8), majd
kapcsoljuk  be az elülső pajzsot (F) és
durrantsunk  bele  a falba (SPACE). Egy
szép  lyuk  keletkezik  a  falon,  amin
keresztül    hajónk  épségben  kijut  a
világűrbe.  Keresgéljünk  egy  kicsit a
környezetünkben    (SEARCH   SEAT),  és
máris  7  buckazoid boldog tulajdonosai
lehetünk.

   Miután  kicsit kipihegtük magunkat a
sikeres  szökés  után,  nézzük  mit  is
csinálhatunk.    Nézzük   meg  ismét  a
computert  (USE  COMPUTER),  kapcsoljuk
be    a    navigációs   rendszert  (2).
Keresgéljünk   egy  kicsit  a  scan-nal
(1).    Amikor    megtalálja  a  gép  a
Phleebhut-ot  (39. szektor) állítsuk rá
a  navigációt (2) (lock). Visszatérve a
főmenübe    kapcsoljunk  fénysebességre
(5).  Látjuk  indulásunkat,  de  rögtön
utána  feltünik  egy  másik  űrhajó  is
melyben   a  TERMINATOR  ücsörög.  Hogy
kellemes    legyen    életünk,   bizony
utánunk    ered.    Amikor  odaérünk  a
bolygóhoz   szálljunk  le  (3)  (Land).
Álljunk  fel a pilótaszékből (STAND) és
eresszük    le    a  rámpát  (PUSH  THE
BUTTON).       Ismét    megtekinthetjük
TERMINATOR  barátunk  ténykedését. Ő is
kiszáll  a  hajójából  és magára ölti a
láthatatlanná   tevő  övét.  A  hajótól
menjünk  kétszer  keletre majd északra.
Utközben    lehetőleg   kerüljük  el  a
felénk  igyekvő  SCORPAZOID-okat,  mert
nem  kellemes  a velük való találkozás.
Na  itt  is  egy szép dolog vár ránk. A
dűnék  mögül egy nagy szörny néz velünk
farkasszemet.  Nosza  rajta  nézzük meg
közelebbről,  menjünk  északra.  Mint a
kiderül  a szörny igen békés természetű
mivel    fémből   van  és  egy  túrista
csalogató  emlékboltnak ad otthont mely
a  nagyszerű  WORLD  O'  WONDERS  névre
hallgat.   Látjuk  is  amint  a  minket
megelőző  csoport  épp kijön a boltból.
Ha   lezajlott  a  népvándorlás,  akkor
talán  menjünk  be  mi  is  a boltba. A
tulajdonos,    akinek   furcsa  alakján
gondolom  senki  sem  botránkozik  meg,
méla  közönnyel  szemlél  minket  és az
ecseteli,  hogy  mennyire  szereti  ő a
köveket.   Nézzük  meg  a  gyüjteményét
(LOOK  AT  STONES),  majd  ajánljuk fel
azt  a  követ  ami  a játék indulásánál
már  nálunk  volt  (SELL  ORIUM).  Ez a
bizonyos  kő  nagy  szerepet játszott a
SPACE   QUEST  II-ben,  nagyon  nehezen
válunk  meg  tőle. Ezt fejezzük ki úgy,
hogy      egészen    425    buckazoidig
tornásszuk    fel  az  árat.  Most  már
tényleg    nagyon    gazdagok  vagyunk.
Várjunk  még egy kicsit, hátha feltünik
valamilyen  érdekes  tárgy  a tulajnál.
Hopp,  itt  az  első!  Egy hamisítatlan
ORAT-O-A-STICK    (a  lefordításra  nem
futotta  erőmből).  Vásároljuk meg tőle
(BUY  STICK).  Huh, itt a következő! Ez
bizony   egy  igazi  űr  csirke  repülő
kalap.  Hát ezt nem lehet kihagyni (BUY
HAT).    Most   már  csak  egy  dologra
vágyunk        igazán,     egy    meleg
alsóruházatra.    Hát   megkapjuk  (BUY
UNDERWEAR).   Ha  akarjuk  megnézhetünk
egyet  a szép képeslapokból is (LOOK AT
POSTCARDS).  Nem  ismerős valahonnan az
ARAKIS  neve?  Hát nem is tudom! Miután
kivásároltuk   magunkat  menjünk  ki  a
boltból  (LEAVE). Kilépésnél nem tudunk
igazán  messzire elmenni ugyanis a nagy
semmiből       megjelenik    TERMINATOR
barátunk  és  egy  kis  levegőelvonásos
nyakszorítás       mellett    ismerteti
feltételeit.  Gyakorlatilag  nincs nagy
szerepe  annak,  hogy  mit  akar tőlünk
mert  egy  ROGER  WILCO sohasem engedne
az     erőszaknak.    Miután    elenged
bennünket  gyorsan mentsük ki a játékot
mert  gondolom  senki  nem óhajtja újra
kezdeni    az    utazást.    TERMINATOR
barátunk    eltüntetésére  két  mód  is
kínálkozik lássuk a könnyebbiket:

   Gyorsan  menjünk  el  nyugatra  és a
kép   jobb  oldalán  látható  barlangba
térjünk  be  egy  kis  időre.  Nem  árt
kapkodni    a  lábacskáinkat,  mivel  a
robot    nagyon  gyors!  Álljunk  be  a
felvonóba,  majd  nyomjuk meg a felfelé
vivő    gombot  (PUSH  UP  BUTTON).  Ha
felért  a  felvonó, akkor menjünk fel a
felső  szintre  a  jobb oldalon látható
lépcsőn.  A  szinten kép kampó is lóg a
mennyezetről.        Helyezkedjünk    a
közelebbi  kampó  északi  oldalára. Egy
kis    idő    múlva   a  TERMINATOR  is
megérkezik    és   fenyegetően  elindul
felénk.  Amikor  elég közel ér hozzánk,
lódítsuk    meg   a  kampót  (GRAB  THE
PULLEY).  Csodák-csodájára  ha  ügyesek
vagyunk,  akkor  a  kampó nagyot taszít
barátunkon   és  az  beleesik  a  terem
közepén   forgó  fogaskereket  közé.  A
fogaskereket              kölcsönhatása
következtében    a  robotból  csak  egy
roncs  marad,  ami lehullik az alattunk
lévő  szintre.  Gyorsan  menjünk  le  a
lépcsőn    és    a    maradékok   közül
bányásszuk  elő  a  láthatatlanná  tevő
övet  (GET THE BELT). Egy kis idő mulva
megérkezik    a    tulaj,    aki  mellé
beszállva        visszatérhetünk      a
barlangbejárathoz.  Innen menjünk délre
kétszer,   majd  nyugatra  és  máris  a
hajónknál  találjuk magunkat. Ez volt a
könnyebbik  módszer  és  most  lássuk a
nehezebbet.

   Ott  tartunk ugye, hogy a bolt elött
álldogálunk.   Menjünk  délre,  keletre
majd  újra  délre.  Ezen  a szép helyen
egy  kis  barlangot  láthatunk  melynek
tetejéről   különböző  lila  csápok  és
egyéb  undorító  dolgok  lógnak lefelé.
Ha    valaki    közelebbi  ismeretséget
szeretne  velük  kötni, akkor nyugodtan
álljon  be  a  barlangba  és  máris  az
organizmus  részévé  válhat  (Böffff!).
Ha   elkezdünk  járkálni  a  képernyőn,
akkor    hamarosan  lábnyomok  kezdenek
követni  minket  (Gyengébben kedvéért a
TERMINATOR  az).  A  gyilkolás módszere
az,  hogy  addig mászkálunk a képernyőn
(ki  kell  menni  a  keletre  illetve a
nyugatra    eső   képre  is,  és  onnan
gyorsan  vissza kell jönni!), míg olyan
pozicióba    nem    kerülünk,   hogy  a
barlangot  megkerülve a lila bigyók alá
tudjuk    csalni   a  TERMINATOR-t.  Ez
persze    nagyon  könnyen  hangzik,  de
próbálja    csak    ki    mindenki!  Ha
összejött   a  dolog,  akkor  a  földön
marad  egy kis kupac a TERMINATOR után.
Mivel  a  övre  szükségünk lehet, ezért
próbáljuk  meg  megszerezni.  Álljunk a
kupac  bal oldalára (lehtőleg úgy, hogy
kepjon  el a bigyó) és használjuk fel a
vásárolt   botot  (USE  STICK).  Miután
ilyen  nagyszerűen kiturkáltuk magunkat
a  szemétben  menjünk  keletre,  és ott
találjuk magunkat a hajónknál.

   Ez  volt  tehát  a  két  módszer,  a
választás    gyarorlatilag    csak    a
pontjainkat  befolyásolja. Menjünk be a
hajóba  és  üljünk  le  a  pilótaszékbe
(SIT).  Használjuk ismét computert (USE
THE    COMPUTER).    Kapcsoljuk   be  a
hajtóművet   (1)  és  szálljunk  fel  a
bolygóról (3).

   Miután    elvégeztük    az    összes
munkánkat  a  Phleebhut-on, nézzük hova
is  mehetünk  még.  Használjuk  ismét a
computert  (USE  COMPUTER). Kukkantsunk
be    a    navigációs   részbe  (2)  és
keressünk    tovább   az  univerzumban.
Hoppp!  Azt  mondja:  MONOLITH BURGERS.
Jól    hangzik,  nézzünk  el  errefelé!
Fixáljuk    az    irányt    (2),   majd
kapcsoljuk  be  a fénysebességet. Rövid
animáció  után meg is érkezünk a űrközi
zabáldához.  A  landolás  automatikusan
lezajlik,  nem kell vele foglalkoznunk.
Híres  hely  lehet,  ha  az  Enterprise
legénysége  is ide jár egy jót kajálni.
A    teremben   különböző  teremtmémyek
éppen  az  evészet  illetve  az ivászat
gyönyöreit  élvezik. Ne törődjünk velük
úgyis  láttunk  mi  már  életünk  során
ennél  sokkal különb teremtményeket is.
Menjünk  tovább  a  helyiségben  nyugat
felé.    Oppá!   Végre  egy  eladót  is
láthatunk  a  pult  mögött. Menjünk oda
hozzá.   Az  eladó  "a  hét  dolgozója"
dicső  nevet  viseli  és  magunk között
szólva  bűn  ronda.  Az  eladó  helyett
nézzük  inkább  a menüt (LOOK AT MENU).
Kérjünk   magunknak  egy  tréfás  menüt
(FUN  MEAL  7). Ezután a Q lenyomásával
nézzünk    ismét   szembe  az  eldóval.
Nagyon  erőszakos a pasi, mert ránk sóz
egy    italt    is  melyet  kénytelenek
vagyunk    meginni.    Ha  túlestünk  a
ceremónián,  akkor talán fizessük is ki
a    kaját   (PAY).  Menjünk  a  szabad
asztalhoz  és  lássunk  neki az evésnek
(EAT  THE  FOOD). Ahhh! Nem csoda, hogy
a  menüt  tréfásnak  írták  a  manüben,
ugyanis  a  nagy evés közben ráharapunk
valami  keményre.  Nicsak, egy MONOLITH
DECODER  RING,  biztos  szükség lesz rá
ha  már  ilyen  könnyen hozzájutottunk.
Ha  Roger  befejezte  a kajálást, akkor
menjünk  oda  a  terem  bal  felén álló
játékgéphez.    Nézzük    meg    milyen
fantasztikus  arcade játékot lehet vele
elkövetni      (LOOK    AT    MACHINE).
Fantasztikus!  Az  űrcsirkék  laddolási
kisérleteit  irányíthajuk egy nagyszerű
játékban.  (Hehe!) Dobjunk be egy pénzt
és   máris  kezdődik  a  játék  (INSERT
BUCKAZOID).    Az  irányítást  a  játék
elmeséli    az   elején.  Gyakorlatilag
mindegy,    hogy    mennyire    sikerül
teljesítenünk   a  feledatot,  mert  az
eredmény  mindenképpen  garantálva van,
maximum  nem  kapunk  érte pontokat. Ha
már     elegendő    csirkét    sikerült
leszállítanunk  vagy  kinyírnunk, akkor
egy   nagy  ákom-bákom  jelenik  meg  a
képernyőn.      Mielött    elszaladnánk
keresni    egy    írásszakértőt   talán
próbálkozzunk   meg  a  kapott  (evett)
gyűrűvel  (USE  THE  RING).  Kapunk egy
kódtáblát  amely  alapján  már  könnyen
visszafejthetjük  az üzenetet. Nem írom
le  a  fordítást,  mindenki  görcsöljön
vele    egy   kicsit.  Ha  végeztünk  a
feladattal,  akkor menjünk vissza kelet
felé  kétszer.  Ha  már nem látszunk az
ajtó  mögött, akkor menjünk be a hajóba
(ENTER  SHIP). A távolodás a kajáldától
ezután már automatikusan megtörténik.

   Lassan  itt  az  idő,  hogy a végére
járjunk   a  küldetésünknek,  mert  már
nagyon    elege    van   mindenkinek  a
játékból.  Használjuk ismét a computert
(USE    COMPUTER),    kapcsoljuk  be  a
hajtóművet    (1),  navigáljunk  rá  az
ORTEGA    bolygóra,   kapcsoljuk  be  a
fénysebességet,  majd  szálljunk  le  a
bolygóra.  Hűha!  Ez  aztán  egy  meleg
bolygó  lehet.  Álljunk  fel  a székből
(STAND)    és   mielött  kiszállnánk  a
bolygóra    vegyük    fel   a  vásárolt
alsóruházatot  (WEAR UNDERWEAR). Ha ezt
nem    tennénk    meg,    akkor  bizony
egyszerűen     elolvadnánk    a    tűző
napsütésben.    Nyomjuk  meg  a  gombot
(PUSH  THE  BUTTON) és ereszkedjünk alá
a  rámpán.  Menjünk  el délre, nyugatra
majd  ismét  délre. Nagyon vigyázzunk a
szakadékokra,        mert       könnyen
beleszédülhetünk.  Így  is találunk egy
nagy    sziklát    ami    nagyon  mozog
alattunk,    bizony  gondok  lesznek  a
visszamenetellel.    A   sziklák  mögül
kukucskálva  a Scumsoft alkalmazottjait
láthatjuk      amint    éppen    fontos
munkájukat    végzik.  Várjuk  meg  míg
eltűnnek  a  képernyőről  és  ezek után
menjünk       oda    a    teleszkóphoz.
Kukkantsunk    bele    (LOOK    THROUGH
TELESCOPE).    Egy    nagy  berendezést
láthatunk  mely  szép  energia gyűrűket
lövöldöz  az  ég  felé  (ez  is ismerős
momentum,  de  vajon  honnan?).  Vegyük
fel  a  középen  látható rudat (GET THE
POLE),    majd   a  jobb  oldalon  levő
detonátort  (GET  A DETONATOR). Menjünk
kétszer  keletre  majd északra a kihűlt
lávafolyamon.  El  is  érkeztünk a nagy
generátorhoz    amelyik    a   erergiát
pumpálja  az  ég  felé.  Menjünk tovább
északra,  majd a nyugatra le a lépcsőn.
Innen    haladjunk    a   kis  aprócska
figuránkkal  kelet  felé  egészen  a  a
hosszú   létráig.  Másszunk  fel  rajta
(CLIMB).  Miután felértünk a berendezés
tetejére  menjünk  oda  a lyuk széléhez
és  egy elegáns mozdulattal pottyantsuk
bele    a    detonátort    (DROP    THE
DETONATOR).  A  látvány kárpótol minket
a    hosszú    útért.   Menjünk  vissza
létrához    és  ereszkedjünk  le  rajta
(CLIMB).    A    terrorista    akcióval
kikapcsoltuk  a berendezést így talán a
későbbiekben  több  lehetőségünk  lesz.
Menjünk  nyugat  felé,  lépkedjünk  fel
délre  a  lépcsőn.  Folytassuk  utunkat
kétszer  dél, kétszer nyugat majd észak
felé.   Nana!  Hát  hiába  volt  minden
kisérletünk?  Az  idefelé  nagyon mozgó
szikla  leesett  a szakadék aljára. Nem
baj,  mivel  kifejezetten  jó sportolók
vagyunk  ezért  megpróbálkozunk egy kis
szakadékugrással    a    szerzett   bot
segítségével  (USE THE POLE). A sikeres
ugrás    után    menjünk  keletre  majd
északra   a  hajónkhoz.  Menjünk  be  a
járgányba,  üljünk le (SIT), kapcsoljuk
be  a  hajtóművet  (1),  majd szálljunk
fel  (2). Nézzük ismét a computert (USE
THE  COMPUTER)  és a navigációs résznél
válasszuk        ki    a    PESTULON-t.
Fénysebességre  kapcsolva  és leszállva
máris    egy  vadregényes  környezetben
találjuk   magunkat  (STAND,  PUSH  THE
BUTTON).  Menjünk  ki  a  képről keleti
irányba.    Hoppá!    Egy  bokor  mögül
kukucskálva                 Scumsoft-ék
főhadiszállásában  gyönyörködhetünk.  A
látható   fegyveres  őrök  valószinűleg
nem  nagyon  értékelnék közeledéüsünket
a    támaszpont   felé.  Vegyük  fel  a
TERMINATOR-tól    zsákmányolt    cuccot
(WEAR  THE BELT), és használjuk is (USE
BELT).  Induljunk  el  befelé a bázisra
(ENTER  SCUMSOFT). Az őrök hál istennek
nem  vesznek  észre  minket.  Beérve  a
bázisra  a  láthatatlanságunk  eloszlik
rögtön.    Menjünk    oda   az  ajtóhoz
(felfelé  mutató  nyíl!) és nyomjuk meg
a    gombot    (PUSH    BUTTON).  Kopp!
Megérkeztünk    az  állomás  belsejébe,
ahol    egy    körfolyosó    található.
Induljunk    el   északra  vagy  délre,
tulajdonképpen  teljesen  mindegy, hogy
melyik  irányba. Menjünk egészen addig,
míg  a  következő  ajtót  el  nem érjül
amelyik  nyugatra  nyílik.  Menjünk  be
rajta.   Nem  látjuk,  hogy  mi  van  a
helységben,        azonban    ez    nem
akadályozhat  meg  minket  abban,  hogy
felvegyünk   egy  uniformist  (GET  THE
UNIFORM).  Most már teljesen úgy nézünk
ki  mint  egy  Scumsoft  alkalmazott. A
feszerelésünk  egyből lecsükkent, egy a
szemét    elpárologtatására    szolgáló
VAPORIZER-re.  Menjünk  ki  keletre  az
ajtón  majd  induljunk  el  dél felé. A
következő  kelet felé eső ajtón menjünk
be.  Itt  aztán  nagy  munka  folyik. A
rengeteg    Scumsoft    alkatmazott  az
íróasztaluk    fölé   görnyedve  végzik
munkajukat.  A belépésnél egy őr odajön
hozzánk  és  leellenőriz  minket,  majd
megnyugodva     távozik.    Ezután    a
képernyőkön    haladva   MINDEN  (!!!!)
szemetest        elsősegélyben     kell
részesítenünk,    mert    ha   ezt  nem
tesszük,  akkor  felfedezik, hogy nem a
takarító  személyzethez  tartozunk.  Az
ürítés  úgy történik, hogy a szemetesek
déli   oldalára  állunk  és  kiadjuk  a
mágikus     VAPORIZE    utasítást.    A
továbbiakban    nem   hívom  fel  senki
figyelmét  a  szemetesek  fontosságára!
Menjünk  északnyugat felé a teremben és
hagyjuk    el    a   helységet  nyugati
irányban.  A  következő  képen kerüljük
meg  a  falakat  és a kép északi részén
menjünk   vissza  keletre.  Menjünk  ki
északi    irányban    a  teremből.  Itt
láthatjuk  Since  Elmo  dolgozószobáját
valamint  egy  érdekes  tanitási módban
gyönyörködhetünk.    Elmo  egyenlőre  a
helyén  tartózkodik,  így  talán inkább
menjünk  észak  felé  és  hagyjük  el a
helységet   kelet  felé.  Egy  teraszra
érkezünk,    ahonnan  gyönyörű  kilátás
nyílik    az  alant  parkoló  űrhajókra
(LOOK,  LOOK  AT SHIPS). Menjünk vissza
nyugatra.  Miközben mi szemrevételeztük
a  flottát  Elmo  eltávozott  a  főnöki
irodájából.  Menjünk  be  és vegyük fel
az  asztalon  felejtett  kártyáját (GET
KEYCARD).  Folytassuk utunkat dél felé.
Keveredjünk  vissza az induló szobába a
következő   útvonalon:  nyugat,  kerülő
délre,  kelet.  Menjünk  be  a képernyő
közepén  nyugat  felé  vezető nyíláson.
Lépkedjünk  oda  a  falon  függő ELMO-t
ábrázoló   képig  és  tulajdonítsuk  el
(GET    PICTURE).    A   sarokban  álló
másológéppel    készítsünk    róla  egy
másolatot    (COPY    PICTURE),    majd
visszatérve  a  kép  helyéhez cseréljük
ki   a  másolattal  (REPLACE  PICTURE).
Menjünk  vissza a kiindulási terembe és
hagyjuk    el   azt  déli  irányban.  A
körkörös  folyosón  induljunk el északi
vagy  déli  irányba egészen addig, amíg
egy  újabb  ajtót  nem  találunk  amely
keletre  nyílik.  Az  ajtó  egy  kicsit
biztosítva    van,  de  mit  számít  ez
nekünk.  Használjuk  az elemelt kártyát
(USE  THE  KEYCARD),  majd  tartsuk oda
Elmo  képét  az azonosító berendezésnek
(USE    THE   PICTURE).  Menjünk  be  a
kinyíló  ajtón. Hoppá! Tiszta STAR WARS
helyszin   ismét  a  képernyőn.  A  kép
közepén  raboskodó két fickó megmentése
tulajdonképpen  a  játék  célja  (Hehe,
nem  jöttél  rá?). Nyomjuk meg a gombot
(PUSH  BUTTON) és máris egy rámpa indul
a   fiúk  felé.  Gyakoroljuk  rajtuk  a
mesterségünket,   azaz  (VAPORIZE).  Na
már    csak    ez  hiányzott!  A  rámpa
visszahúzódott,     a    három    ajtón
keresztül  pedig rengeteg katona özönli
el  a  helységet.  Valahol  a  magasban
Elmo  kisportolt  alakja  is látható. A
katonák  csöppet  sem  kedves módon egy
hatalmas  robothoz  vezetnek  minket és
beszállítanak  a belsejébe. Eljőtt az a
pillanat,   amikor  mindenki  készítsen
magának  egy  kimentett állást, ugyanis
nem  kismiska  ami  most  következik. A
szembenálló    robotban    Elmo  foglal
helyet    és    bizony  meg  kell  vele
kűzdenünk.  A  taktika  az, hogy Elmo-t
megpróbáljuk  a keleti falhoz szorítani
és    itt    lefogyasztani   az  erejét
teljesen.  Hát  nem egy könnyű feladat!
Robotunkkal  ütni és védekezni tudunk a
robot    képernyőjén    leírt    módon.
Vigyázzunk    a  felesleges  ütések  és
védekezéset      is    csökkentik    az
energiánkat!  Ha  véletlenül  sikerülne
Elmo      robotját    kiütnünk    akkor
gyönyörködhetünk       benne    ahogyan
lezuhanva  kiüti  az  aréna falát. Most
már  nagyon  egyszerű  dolgunk  van.  A
menekülés  automatikusan  zajlik  nincs
különösebb       gondunk    vele.    Az
űrhajónkban  találjuk  magunkat  a  két
fiú  kiséretében.  Villámgyorsan nézzük
meg  a  computert  (USE  THE COMPUTER),
váltsunk  támadósebességre és válasszuk
ki  a  fegyverrendszert. A kép bal alsó
részén  láthatjuk  az információt, hogy
honnan    közelednek    a  győzelmünket
megtorló  űrhajók.  Ha  a FRONT felirat
látható    akkor   lehetőleg  a  elülső
pajzsot,    ha  pedig  a  REAR  felirat
látható,    akkor    a   hátsó  pajzsot
kapcsoljuk  be  a  megfelelő  billentyű
lenyomásával.  Ha  az ellenséges űrhajó
már    látható  a  monitoron,  akkor  a
célkeresztet  mozgassuk  rá és a LOCKED
feliratnál    a    SPACE   billentyűvel
pörköljünk  oda  neki egyet. Ha sikerül
megmenekülnünk   a  támadó  űrhajóktól,
akkor        gyakorlatilag     sikerült
végigkűzdenünk    magunkat  a  játékon.
Ezután  már csak szép és poénokkal teli
animációkban    gyönyörködhetünk.  Azt,
hogy  mi  is  a  játék vége nem írom le
mivel  nem  veszem el a kedvét azoknak,
akik  idáig  végigszenvedték a játékot.
Ezzel  végetért a SPACE QUEST III : THE
PIRATES  OF  PESTULON  leírása  remélem
mindenki    kedvet    kapott   ehhez  a
nagyszerű játékhoz.

Roger Wilco szerepében : BEAR

