 Street Rod / California Dreams
 ------------------------------

     A  játék a '60-as évek Amerikájába
repít      minket,ahol    a    fiatalok
bolondultak  a  Rock'n'Roll-ért  és  az
autókért.A  célunk az,hogy a "KIRÁLY"-t
autóversenyben   legyőzzük.   Kezdetben
$750  áll rendelkezésünkre,amiből autót
kell    vennünk,    hogy     egyáltalán
beléphessünk  a   "vagányok"   soraiba.
Ebböl  az  összegből  4 féle autó közül
tudunk választani:
- '40-es évjáratú Chevrolet Coupe,2
  ajtós.Műszakilag jó állapotban
  levő szériaautó.  $400.
- '49-es évjáratú Chevrolet Styleline,
  2 ajtós.Szériaautó az
  alapfelszereléssel.  $575.
- '55-ös évjáratú Dodge Custom Royal
  Lancer.Szériaautó új gumikkal. $625.
- '56-os évjáratú Mercury Custom,2
  ajtós.Szériaautó érvényes műszaki
  vizsgával.  $455.

       Az    autókat    a  helyi  újság
hirdetései          közül        tudjuk
kiválasztani.Ha    "ráklikkeltünk"    a
hírdetésre,utána   megtudjuk  szemlélni
jövendőbeli(?)    kocsinkat,és   azt  a
YEAH-ra  való  "ráklikkeléssel"  meg is
tudjuk  venni.Ha  megvettük a kocsit az
ár      automatikusan    levonódik    a
pénzünkből(Ki  gondolta  volna ??),mint
minden     vásárlásnál.    Ezek    után
láthatjuk    amint  autónk  beparkol  a
garázsunkba(Merthogy  nekünk  ilyen  is
van.).A  garázsban  tudjuk véghez vinni
az       autónk    átalakításait.Minden
műveletet  más-más  ábra  jelent.Ezek a
következők:

- Italos üveg: Akár hiszitek, akár  nem
  ebből inni lehet. Nem  ajánlatos  túl
  sokat.

- Újság:   Itt   tudjuk   megvenni   az
  autónkhoz  a  különböző tartozékokat,
  vagy egy új autót.

- Emelő:  Az  autónk  kerekeit   tudjuk
  kicserélni   (Persze   csak   ha  van
  tartalék.).

- Festékszóró:  Az   autónkat    tudjuk
  átfestetni.  $20.

- Benzineskanna:   El   tudunk    menni
  tankolni.  $5/12 gallon.

- Könyv az asztalon: Itt tuduk megnézni
  az autónk műszaki  állapotát,  mennyi
  benzinünk van még  és a végsebességét
  (Ez azért fontos,  mert  a  különféle
  átalakításokkal   növelni  tudjuk  az
  autónk sebességét.).

- Rádió: Ki- és  bekapcsolni  tudjuk  a
  zenét.

- Fali jegyzetfüzet:    A    kocsinkból
  kiszerelt     alkatrészeket    tudjuk
  eladni.  Ez  jó, mert evvel is tudunk
  pénzt    szerezni,  de   az   eladott
  alkatrészeket   már   csak  drágábban
  tudjuk visszavásárolni.

- Szürke doboz(?)(a polcon):   Matricát
  tudunk a kocsinkra tenni. $5/db.

- A garázs falának közepén levő  fekete
  valami:     Ki   tudjuk   menteni   a
  pillanatnyi  állást  vagy  új játékot
  tudunk kezdeni.

- A kocsink első lökháritója:  Le lehet
  szedni($15.), 1-2 mérfölddel gyorsabb
  lesz a kocsink.A visszarakása szintén
  $15.

- Motorháztető: Itt  a   motort   lehet
  tunningolni.  Be  lehet  állítani  az
  alapjáratot(TUNE)(A sárga vonalnál  a
  legjobb.).A motort tudjuk átalakítani
  (PARTS)  2-4-6-8   hengeresre,  ennek
  megfelelően  új    karburátort(-okat)
  tudunk  feltenni,  de  új  motort  is
  tehetünk     be      (csak     EGY-et
  (Ki   hitte  volna  ?  )).  Ezek   az
  átalakítások csak akkor  lehetségesek
  ha van  a   cserélendő   alkatrészből
  tartalék !!!

- Első ajtónál:    A    váltót   tudjuk
  kicserélni( ha van mire ) 2(automata)
  -3-4 sebességesre.

- Tető:  Le   lehet  lapíttatni   potom
  $70-ért(Mondani sem kell, hogy vissza
  is   lehet  állítani ($70-nak  megint
  lőttek)).1-2 mérfölddel gyorsabb lesz
  a kocsink.

- A kocsink hátsó lökháritója:  Ezt  is
  le lehet szedni($15.).  1  mérfölddel
  gyorsabb lesz a kocsink.

- Garázsajtó: Ezen  keresztül  mehetünk
  versenyezni(FANTASZTIKUS!!!).

   Ha   összebarkácsoltuk  a  kocsinkat
mehetünk  is versenyezni. Talán mondani
sem  kell,hogy  versenyezni  csak akkor
tudunk  ha  van  kivel,ennél  az  oknál
fogva  a  "kemény  fiúk"  az  autóikkal
elkezdenek  "felvonulni" elöttünk. Ha a
vezető  fejére  ráklikkelünk  rögtön ki
tudjuk  hívni  egy versenyre. Először 3
vagy        4      srác    vonul    fel
elöttünk(lehetséges,hogy    a  "KIRÁLY"
is,de  őt  nem  tudjuk kihívni,mert meg
sem    áll  hanem  tovább  megy.).Ha  a
kocsink  teljesítménye  már  elég jó,és
elég   versenyt  nyertünk  már,akkor  a
"KIRÁLY"  is meg fog állni.Ha egy olyan
srácot  akarunk  kihívni aki már elment
akkor  csak rá kell klikkelnünk a piros
kocsinál  álló ürge fejére és ki tudjuk
választani  a  leendő(?) ellenfelünket.
Ha     megvan,   hogy   kivel   akarunk
versenyezni,akkor 2 féle verseny  közül
választhatunk:

- DRAG RACE:   Rövid  távú, gyorsassági
  verseny.A tét  lehet  $10  vagy  $50,
  de mehet az  ellenfél "kipróbálására"
  is (JUST FOR A KICK).

- ROAD RACE:    Hosszú  távú, országúti
  verseny.A tét lehet $25 vagy $100.

   Ha    kihívjuk    egy  versenyre  az
ellenfelet,de    közben    meggondoljuk
magunkat(FORGET  IT),  akkor el leszünk
küldve  a jó büdös francba. A versenyen
semmilyen        szabály        nincsen
!!!(Lökdösődés,szítkozódás
megengedett.)  Olyan  dolog is megeshet
velünk,ha     nagyon    lehagytuk    az
ellenfelünket,  hogy  a rend őre (jard,
andris,    szerv,  fakabát,  fejvadász,
hekus,    kopó,közeg,  zsandár,  zsaru,
zsernyák...    stb.)    elkezd   minket
üldözni  holmi  gyorshajtásért.Ebben az
esetben 3 végeredmény lehetséges:

- 1. Elkap minket,úgy, hogy  mi  szépen
  vágtázunk tovább előre.
  FOLYOMÁNYA:   Kapunk    egy   cédulát
  gyorshajtásért,     elveszítjük     a
  versenyt.

- 2. Elkap   minket   úgy,   hogy    mi
  lökdösődéssel  " el akartuk tenni láb
  alól".
  FOLYOMÁNYA:   Kapunk   egy    cédulát
  gyorshajtásért,     elveszítjük     a
  versenyt, börtönbe   zárnak   minket.

- 3. Elszenvedjük magunkat a célig úgy,
  hogy közben lökdössük, magunk  mögött
  tartjuk valahogy.
  FOLYOMÁNYA:  Megnyerjük  a  versenyt.

Verseny    közben    még    többféle
szerencsétlenség érhet minket:

- 1.    Nekimegyünk     hátulról     az
  ellenfelünknek.
  FOLYOMÁNYA:    Kocsink    PORSE (lásd
  Porsche  címszó   alatt )   lesz   és
  kiskanállal kaparják össze,jó esetben
  $120-t kapunk  érte;  elveszítjük   a
  versenyt.

- 2.   Nekimegyünk    egy    oszlopnak.
  FOLYOMÁNYA:(lásd az előző FOLYOMÁNYt)

- 3. Kifogy a benzinünk.
  FOLYOMÁNYA:  Elveszítjük  a versenyt.

- 4. Elveszítjük a versenyt.
  FOLYOMÁNYA:(lásd az előző FOLYOMÁNYt)

   Ha    megnyerjük    a   versenyt  az
ellenfél    a    "megbeszélt"  összeget
fizeti  ki nekünk. Az így nyert pénzből
tovább  tudjuk  tunningolni a kocsinkat
vagy        új        kocsit     tudunk
venni.    Ha    a  "KIRÁLY"-t  sikerült
megvernünk  akkor egy szöveg jön ki ami
azt    írja,hogy   mivel  a  "KIRÁLY"-t
megvertük,mi    léptünk  a  helyébe  és
ezért  mi lettünk a megye "vagányainak"
a  vezetője.A  volt  "KIRÁLY" barátnője
belénkszeretett,mert   tudta,  hogy  mi
képesek    leszünk  legyőzni  a  (volt)
"KIRÁLY"-t.Ezek    után   betöltődik  a
garázsunk  képe,és  láthatjuk  amint  a
volt  "KIRÁLY"  kocsija  begördűl  a mi
garázsunkba,  és  (mostmár) a barátnőnk
abból kiszálva egy csókot repít felénk.

HAPPY END !!!

   A  játékot  joystickról  vagy cursor
billentyük+space-szel             lehet
irányítani.  A játéknak jó grafikája és
nagyon   jó  zenéje(Rock'n'Roll)  van.˝
MB-on  fut,de az 1MB-os gépek gazdáinak
van    1-2   plussz  dolog  is  (Pl.  A
bejelentkezés    animált,  digitalizált
effektusok...  stb.).A játék 2 drive-ot
is  kezel,ami  nem rossz dolog. Mindent
egybevéve    nagyon   jó,jól  játszható
játék    és    minden  autó  rajongónak
nyugodtan ajánlom.

Mindezt kiagyalta és "editorba vetette"
                Mr.T.
