
              E.C.E.S.

 Mostanában,  akik  körül szoktak nézni
az   újabb   demók   között,   meglepve
tapasztalhatják,  hogy  minden 10  demo
között van 1 db invitation demo.

 Nos ezek a demók a 91-es év legnagyobb
copypartyjára     hívják   meg   Európa
csapatait,  és a színvonalasságot 5 név
fémjelzi  majd:  RAZOR 1911, PHONEMONA,
REBELS,  CONQUEROR,  ZIKE.  (rendezői a
party-nak.) Tőlük     lehet    meghívót
igényelni,  ami 100 svéd korona- 16 USA
dollár.  Ez a party Eskilstunában lesz,
egy  hatalmas  iskolában.   Az iskola a
város  központjában  helyezkedik  el, a
meghívottak  számára  25  osztályterem,
k.b.      3000     négyzetméter     áll
rendelkezésre.  A versenyeket az iskola
halljában rendezik, ahova 600 ember fér
be.   A  demókat  egy  100 inch (2.5 m)
átmérőjü  TV-re  vetítik  ki, a hangról
egy  1000  wattos  erősítő  gondoskodik
majd.

 Ezen  kívűl  lesz még non-stop kávézó,
az      egész     iskolát      behálózó
hangszorórendszer  (ingyenes  hírdetési
lehetőségek),  játékautómaták,  alvási-
zuhanyozási  lehetőségek,  ruhatár ahol
az  értékes  holmit  tárolni  lehet  (a
party  alatt  zárva  és  őrizve  lesz),
nemzetközi   telefonvonal-  az   aggódó
szülők és barátnők megnyugtatására.

 Mindezeken  felűl,   mindenki  igénybe
veheti  az  ECES Travelservice-t, ami a
város  látványosságait  mutatja  be -10
SEK/kopf  ,lesz  még  ECES T-shirt UNO/
Scoopex  tervezés -100 SEK (100% pamut)
Mindenki     számára    jó    parkolási
lehetőséget biztosítanak a rendezők.  A
kávézó  mellett  még  egy  bár  is  fog
működni-    itt   többekközött    lesz:
chip(s)     juice,    tea,    limonádé,
szendvicsek,  mikro  pizza, hot-dog, és
fagylalt is.

 3   kategóriában   rendezik   meg  a
versenyeket:

                1       2     3
GRAFIKA       1500    1000   500
ZENE          1500    1000   500
DEMO          5000    3000  1000

 A  díjazás  SEK-ben (svéd korona) van.
(Tehát  a  demó  verseny  győztese  800
dollárt  vihet   haza!),  de  ezek  még
emelkedhetnek, ha sok résztvevő lesz.

 Ja   igen,   a   legfontosabb  majdnem
kimaradt:   a  party  június  14.    14
órától  16.   18 óráig tart.  Egy cím a
sok  közűl   ahonnan   meghívót   lehet
rendelni:

 NICK / REBELS
SLANSTIGEN 7
23 O 40 BARA
S W E D E N

 Végűl egy rövid szlogen a rendezőktől:
" Rajtad áll hogy jobbá tegyed a partyt
azzal hogy eljössz."


 Írta: MASELL a phonemona invitation 
            demo alapján.

ps.:   Ugyan  a GURU megjelenése sajnos
túlmutat  időben  a  partyn,  de  azért
szerettük  volna bemutatni, hogy milyen
egy party szervezése nyugaton.

                     GURU
