F-19 Stealth Fighter
--------------------

Számítógépes  klubokban,  baráti összejöveteleken vagy bárhol ahol számítógépes
játék  "őrültek"  összejönnek  mindig  felreppennek  hírek.     Milyen  hírek ?
Természetesen  készülő  és  elkészült  programokról.    A  legnagyobb felhajtás
viszont  mindig  a szimulátorok körül van.  Mindenki nagyon jól értesült, kinek
van  meg,  mióta  stb.  Így  volt ez  az F-19 -el is, csak ha lehet még nagyobb
várakozás kísérte megjelenését.

Igaz, hogy az "1001"-ben már jelent már meg erről a programról leírás de mi úgy
éreztük,  hogy  mi  is nyugodtan írhatunk róla.  Az a leírás C=64-re készült és
elég sok bővítés tapasztalható az AMIGA verzióban. Minden olyan program,amely a
"komoly"  kategóriába tartozik lehetőséget biztosít a felhasználónak arra, hogy
ne  egyszerre kelljen végigjátszania  a játékot.  Kimenthető az elért eredmény.
Ahhoz, hogy  ezt megtehessük szükségünk van egy vadonatúj lemezre ( tényleg nem
szabad,  hogy  előtte  bármi  is  legyen  a  lemezen).  Vagy ha ilyen nem áll a
rendelkezésünkre, akkor az X-Copy V2.2 biztosít számunkra egy lehetőséget.  Van
egy  funkciója amely formázatlanná teszi a lemezt.  Ezt kell használni az állás
lemezen (ERARSEDISK).
 E  kis  bevezető  után lássuk magát a programot.  A MICROPROSE szakított a DOS
formátummal és az ún. "track töltés" technikáját alkalmazta ebben a programban.
Ennek köszönhetően a töltési idő lényegesen lerövidült.

Először is ki kell választanunk, hogy mivel óhajtjuk játszani a játékot.

1.Mouse    - egérrel.
2.Joystick - joy-al.
3.Keyboard - billentyűzetről.
4.Analogue joystick - analog joy-al.

Ezután jön a játék intrórésze, kik csinálták stb. Majd egy vérvörös sivatagi(?)
tájon  feltünik  az F-19-es, némi digitalizált muzsikával aláfestve.  Ha nagyon
unnánk,  ESC billentyű megnyomásával kiléphetünk belőle. Mint minden MICROPROSE
játéknál  már  megszokhattuk,  van  egy  azonosítási procedura.  Megjelenik egy
repülögép  felülnézeti  rajza  és meg kellenne mondanunk, az eredeti kézi könyv
segitségével, hogy melyik gép is az.  Persze az ügyes crackerek ( SKID ROW / &.
WALLHALA)  ettől  megkíméltek  bennünket.  Nyugodtan válasszunk egyet a sok név
közül.   Most  egy  felirat  jön,  hogy  tegyük  be  a ROSTER (kimentett állás)
lemezünket.  Ha most játszunk először akkor a gép egy kicsit sokáig fog rágódni
a  lemezen.   Hiába  lesz  fekete  a  képernyő a játék new akad ki!!!..  Ha túl
estünk  ezen  akkor  láthatjuk az aktuális ROSTERT.  Válaszuk ki azt a személyt
akivel  repülni  akarunk  (magunkat  lehetőleg).  Ha  nem  lennénk rajta ( most
játszunk  először)   akkor válasszunk  egy  nevet (fekete lesz az egész sor) és
nyomjuk  meg  az ESC billentyűt.  Ennek hatására törlődik a kiválasztott név és
helyére  beírhatjuk a sajátunkat. Ha szerepelt a nevünk akkor válasszuk ki majd
nyomjuk  meg a RETURN-t vagy a joy-on a tűzgombot.  A ROSTER menüben (azaz itt)
tájekozódhatunk  elért eredményeinkről elömenetelünkről stb. A nevünk előtt egy
rövidítés látható ezek jelentése:

2ndLt (2nd Lieutnant)     - alhadnagy
1stLt (1st Lieutnant)     - főhadnagy
Capt  (Captain)           - százados
Maj   (Major)             - őrnagy
Ltcol (Lieutnant Colonel) - alezredes
Col   (Colonel)           - ezredes
BGen  (Brigedier General) - vezérőrnagy

Ezt  követi  a  nevünk.   Majd következik az elért pontszámunk (Total Career) a
végrehajtott küldetések száma (MISSIONS),végül az állapotunk (STATUS).Ami lehet

Active - bevethető
KIA    - meghalt küldetés közben
Retrie - visszavonult

Mission assignment

Accept assignment - elfogadjuk a beállított paramétereket.
Change assignment - változtatunk a paramétereken.

A képernyö tetején látható térkép mellet lehet elolvasni (a TV-n majd kifolyt a
szemem)  a  paramétereket.   Ha  elfogadjuk akkor nem kell állítgatni a őket és
egyből a gép választásnál találjuk magunkat (erről egy kicsit később).

Change assignment - Helyszín választás

 Libya:

Földközi tengeren cirkáló amerikai anyahajót  vagy  valamilyen baráti repülötér
kifutóját  használjuk  majd  a fel-leszálláshoz. Az egyre erősebben fegyverkező
Libiát kell katonai akcióinkkal megzavarni.

 Persian Gulf:

A  Perzsa  öböl  déli  oldalán  elhelyezkedő  barátságos  arab  repülőtereket
használjuk  majd.   Célunk,  az egyre veszélyesebb Iraki nemzetközi terrorizmus
megtorlása, megfékezése.

 North Cape:

Veszélyes  "lopakodó"  küldetés,  az  észak  Norvégiában  található repülőterek
igénybe vételével.   A cél a Kola félszigeten és az azt körülvevő tengeren lévő
Szovjet polgári és katonai komplexumok támadása illetve felderítése.

 Central Europe:

A  nyugat  Europai  NATO  repülőgép  támaszpontok  fognak  minket  kiszolgálni.
Célunk,  a  VARSÓI  szerződés  kelet  europában  található stratégiailag fontos
létesítményei.

Ha  itt  kiválasztottuk,  azt  a  területet  ahol a küldetéseinket akarjuk majd
végrehajtani,  ki  kell  választani,  hogy milyen legyen a politikai helyzet az
adott területen.

 Cold War - hidegháború

Kemény  idők,  a  diplomáciai helyzet és a nemzetközi terrorizmus következtében
kiéleződött  a háborús helyzet.  De a szembenálló felek még nem  riadóztatták a
hadseregeket, békeidőben megszokott készültségben vannak.

 Limited War - korlátozott háború

A  diplomácia  is  beadta  a  kulcsot, a szembenálló felek ugrásra készek, hogy
egymás torkának essenek.  A hadseregeket készültségbe helyezték.

 Conventional War - hagyományos háború

A  térségben  háborús  helyzet  alakult ki (nem nukleáris).  Az ellenséges erők
készen  állnak  katonai  akciók  végrehajtására  és  az  ellenséges  csapások
visszaverésére.

Még  mindig  nem  értünk  a végére a paramétereknek.  Már itt is van egy újabb,
mely  meghatározza  majd  az  akció  során  végrehajtandó  feladatokat  nagy
vonalakban.

 Air to Air Mission:

Légi  célpontok  elleni bevetés. Fontos párt emberek, felderítő gépek és légtér
ellenörző gépek megsemmisítése.

 Strike Mission:

Szárazföldi és vizi célpontok megsemmisítése vagy fotó felderítése.

 Air to Air Training:

Ez egy teszt mely eldönti képes vagy-e támadó küldetések végrehajtására.  A gép
sérthetelen.

 Strike Trining:

Szárazföldi  és  vizi  célpontok  megsemmisítésének  gyakorlása.   A gép itt is
sérthetetlen.

O.K.   hát  megint  egy újabb menü, mely az ellenséges hadsereg felkészültséget
szabja majd meg.

 Green Opponents:

Az ellenség nagyon gyakorlatlan (mondhatnánk LAMER), rosszul felszerelt.

 Regular Opponents:

Kis támadóértékű egységek,lassú reakciókkal és hibás döntésekkel.(Mintha nagyon
hasonlítana az MH-re).  Korszerű fegyverekkel (ez viszont nem igaz).

 Veteran Opponents:

A  légi  harcban  nagy gyakorlatott szerzett egységek, közepes reakció időkkel,
korszerű fegyverekkel.

 Elite Opponents:

Az ellenség a legkorszerűbb és legjobb eszközökkel és fegyverekkel van ellátva.
Minden  támadási  helyzetben  nagy  gyakorlattal  rendelkező  egységek.   Sok
szerencse kell hozzá.

Azt  a  jó  úristenit,  na  mi jön?   Persze  egy  újabb  menü. Melyben a gép a
leszállására vonatkozó paramétereket állíthatjuk be.

 No crashes:

Akár  függőlegesen  is   becsapódhatunk a földbe, azt is tökéletes leszállásnak
veszi.  Atrepülhetünk a hegyeken is.

 Easy landing:

Itt  viszont  már le lehet zuhanni.  Óvakodjunk az előzőben említett leszállási
manőverektől.

 Leszállási meredekség éréke:

Reptérre:800 feet/1 mp  
Anyahajóra:1600 feet/1 mp

 Realistic landings:

Teljesen valósághű repülési szituációk.

 Leszállási meredekség éréke:

Reptérre:400 feet/1 mp
Anyahajóra:800 feet/1 mp

1 feet = kb 30 cm
1 mp = kb 1 magyar másodperc

Hát  elfogytak a menüpontok, végre.  Minden menüpont  alján  látható  egy  RISK 
angol  szó  és  egy  szám.   Ennek  nagyon  egyszerű a jelentése, a rizikó vagy
kockázat  mértéket jelöli.  Minnél nagyobb a szám annál veszélyesebb a küldetés
(logikus nem?).

Inteligence Briefing

Ha meg van ez is akkor feltűnik előttünk a kiválasztott térség térképe.  Rajta
mindenféle fekete vonalak és betűk.

T - Take off  - a felszállás helye
P - Primary   - elsődleges célpont 
S - Secondary - másodlagos célpont
L - Landing   - a leszállás helye

A  betűket összekötő vonalak pedig a repülési útvonalat jelképezik.  A képernyő
jobb oldalának tetején látható a küldetés fontosabb kritériumai.

Honnan szállunk föl.

Take off from USS Kenedy - Fölszállás a Kenedy repülőgép anyahajóról.  Take off
AIRBASE at SUDA BAY - Fölszállás SUDA BAY repülőteréről.

Mi az elsődleges célpontunk.

Destroy enemy 1 at 2 before XX:YY. - Pusztítsd el a 1 -t 2 közelében. 
Photograph enemy 1 at 2.           - Fotózd le a 1 -t 2 közelében.    

1.
 CAMP         - Tábor
 TANK FARM    - Tank bázis  
 HEADQUARTERS - Főhadiszállás
 SA MISSILE   - Légelháritó rakéta indító
 MISSILE BOAT - Rakétás hajó

2.
Bármilyen város név.

XX:YY  -  Egy  időpont amig el kell pusztitani vagy le kell fotózni az említett
célpontot.   Például 21:30 azt jelenti, hogy fél tízig kell elpusztítani.

Destroy plane orbiting AIRBASE at PORT BREGA
Destroy  AN72  flying  to  AIRBASE  at  PORT  BREGA  -  Azt  az  AN72-est  kell
megsemmisítenünk mely PORT BREGA repülőterére akar majd leszállni.

Hová szállunk majd le.

Return to USS AMERICA - Visszatérés az AMERICA repülőgép anyahajóra.
Return to AIRBASE at SUDA BAY - Visszatérés SUDA BAY repülőterére.

Ezenkívül van itt még néhány szép menűpont is.

New missiom:

Új küldetést kérhetünk, pl. ha nem tetszik ez.

Mission Targets:

Szép szabatos angolsággal részletezve van, hogy mit, miért kell elpusztítanunk.
Nincsen különösebb jelentősége.

Radar Site:

Radarállomások helyzetét mutatja és azok hatósugarait.  Szép körökkel lesz a
térkép telerajzova.

Missile Ranges:

A légelhárító rakéták indítóhelyei és a rakéták hatótávolsága. Ismét körtömegek
a térképen.

Air Base:

Légi támaszpontok. Innen szállnak majd fel az ellenséges elfogó vadászok (lehet
gondolkodni, hogy minek).

Flight Plan:

Néhány szó a repülésről. Szintén semmi jelentősége.

Special Events:

Speciális  jelentések.   Pl.   hol tapasztalható nagyobb ellenséges ellenállás.
(Szintén  semmi  jelentősége.   Ez  nem  tudom miben zavarhat minket.  Talán az
ellenséges  katonák  egymás  vállára  állnak  és  a  legfelső egy  légycsapóval
próbálja agyon verni a gépünket??....)

Exit Briefing R(oo)m:

Kilépés ebből a menüből.

Most kell kiválasztanunk a repülőgépünket. A program neve F-19 Stealth Fighter,
de azért nem csak az F-19 -essel repülhetünk hanem az F-117A -val is. Egyébként
semmi eltétres nem tapasztalható a két gép között.  Azonos gyorsaság, műszerfal
stb.

A repülögép felfegyverzése.

Mindkét  gépen  4  darab  rejtett  teherfülke található.  Ezekbe rejtették el a
fegyvereket,  mindegyikbe  csak  egy féle fegyver típus pakolható be.  Beépítve
egy  gépágyú  található  1000db lőszerrel.  A gép automatikusan összeállítja a
szerinte  legjobb fegyver kombinációt, ha ez megfelel nekünk akkor válasszuk az
ARMING  COMPLETTE feliratot , ha nem, akkor most jön egy kis kitérő.  Válasszuk
ki  azt a fegyver típust amelyiket be szertnénk pakolni (rámutatunk a nevére és
egy  RETURN-t  nyomunk)  és ezután rámutatunk arra a fegyver rekeszre amelyikbe
be szertnénk tenni (RETURN).

A különbözö fegyverek ismertetése.

 AIM-9M SIDEWINDER: Kis hatótávolságú irányított légiharc rakéta.
Hatótávolsága:17km. Egy teherfülkében 4db fér el.

 AIM 120A AMRAAM: Közepes hatótávolságú irányított légiharc rakéta.
Hatótávolsága:32km. Egy teherfülkében 3db fér el.

 AGM 88A HARM: Irányított levegő-föld rakéta, radar bázisok ellen.
Hatótávolsága:20km. Egy teher fülkében 1db fér el.

 PENGUIN 3: Irányított levegő-föld rakéta, vízfelszíni célok ellen.
Hatótávolság:32km. Egy teherfülkében 2db fér el.

 AGM 84A HARPOON: Irányított levegő-föld rakéta, vízfelszíni hajók ellen.
Hatótávolsága:60km. Egy teherfülkében 1db fér el.

 AGM 65A MAVERICK: Irányított levegő-föld rakéta, felszíni célok ellen.
Bunkerek, tankok, hajók ellen.
Hatótávolsága:32km. Egy teherfülkében 2db fér el.

 68 PAVEWAY: Őnirányitott bomba. Bunkerek, épületek, hidak ellen.
Vetési magasság:1000feet. Egy teherfülkében 2db fér el.

 MK 20 ROCKEYE: Fékezett esésü romboló bomba. Olaj létesítmények,
épületek, rakétaindítók ellen.
Vetési magasság:500feet. Egy teherfülkében 2db fér el.

 DURANDAL: Ejtőernyő fékezésű bomba. Felszállópályák ellen.
Vetési magasság:500feet. Egy teherfülkében 2db fér el.

 MK 82-0 SLICK: Szabadesésű bomba. Hajók,épületek, rakétaindítók,
olajlétesítmények ellen.
Vetési magasság:500feet. Egy teherfülkében 3db fér el.

 MK 82-1 SNAKEEYE:  Fékezett esésű bomba.  Nagy, kiterjedt területek, bunkerek,
hajók,  olaj  létesítmények  ellen.  Vetési magasság:500feet. Egy teherfülkében
3db fér el.

 MK 20 ROCKEYE II:  Olaj létesítmények, épületek, rakétaindítók, radarállomások
ellen.  Vetési magasság:1000feet.  Egy teherfülkében 2db fér el.

 MK  122  FIREYE:   Gyújtó  bomba.   Hajók,  épületek,  rakétaindítók,  olaj
létesítmények ellen.  Vetési magasság:3000feet.  Egy teherfülkében 2db fér el.

 CBU 72 FIRE: Lézer irányítású sikló bomba. Bunkerek ellen.
Vetési magasság:1000feet. Egy teherfülkében 2db fér el.

 MK  35  IN  CLUSTER:   Fékezett  esésű  repesz  bomba.   Depók, rakétaindítók,
olajlétesítmények  ellen.  Vetési magasság:500feet.   Egy teherfülkében 2db fér
el.

 15CB-1  MINELETS:   Fékezett  esésű  repesz  bomba.   Felszállópályák  ellen.
Vetési magasság:500feet.  Egy teherfülkében 1db fér el.

 135mm IR CAMERA: Infravörös kamera. Korlátozott hatótávolsággal.

 1900 lbs FUEL: 350 gallonos pótüzemanyag tartály. 20%-kal megnöveli a
gép hatótávolságát. Egy teherfülkében 1db fér el.

Hát ennyi lett volna a fegyver ismertetés.
Ha az ARMING COMPLETTE feliratot választjuk a következő menüt kapjuk.

Select new mission - vissza a ROSTER menübe.
Intelligence briefing - vissza a küldetés kiválasztáshoz.
Arm your plane - vissza a repülőgép felfegyverzésehez.
Begin mission - a küldetés elkezdése.

Akkor mi is kezdjük el a küldetést. 

A billentyűzet kiosztásról:

 1 - Aluminium csíkok szórása.
 2 - Chaff- Magnézium szórás.
 3 - Infravörös zavarás?.
 4 - ECM
 5 - Decoy. Csali gép indítás.
 6 - Kerék ki-be.
 7 - Autó pilot.
 8 - A fegyvertartó blokkok ki-be.
 9 - Féklapok.
 0 - Kerék és légfék.
 - - Fordulatszám csökkentés.
 + - Fordulatszám növelés.
 Back space (törlés) - Gépágyú tűz.
 F1 - Pilótafülke.
 F2 - NAV-navigáció
      AIR-AIR-légiharc
      AIR-GROUND-felszíni támadás
 F3 - TACTICAL DISPLAY és MAP váltó.
 F4 - Adatbank. Némi info a kamerában lévő célpontról.
 F5 - Fegyverzet állapot. Az aktuális fegyver blokk neve vörös.
 F6 - Sérülés mutató.
 F7 - Navigációs pont választó.
 F8 - Navigációs pont változtató.
 F9 - ILS.
 F10 - Néhány szó a küldetésről.

SHIFT=SH a továbbiakban.

 SH F1 - Külső nézet hátulról.
 SH F2 - Külső nézet, mintha mi is utána repülnénk egy másik repülővel.
 SH F3 - Külső jobb nézet.
 SH F10- Katapult.
 SH Y  - Idő gyorsítás.
 SH X  - Idő normál értékre.
 SH M  - Balra nézés a gépből.
 SH ,  - Jobra nézés a gépből.
 SH .  - Hátra nézés a gépből.
 SH -  - Előre nézés a gépből.

 ALT P - A játék felfüggesztése.
 ALT T - Tréning üzemmód bekapcsolása.
 ALT D - Mennyire legyen kidolgozott a táj grafikája (0-jó, 1-mégjobb).
 ALT V - Hangerő beállító.
 ALT Q - Quit.

RETURN - Tüzelés a kiválasztott fegyverrel.
SPACE  - Fegyver választás.
Y      - Térkép nagyítás.
X      - Térkép kicsinyítés.
M      - Jobb oldali cél felderítő kamera képe a multidisplay-re.
,      - Bal  oldali -||-
.      - Hátsó       -||-
-      - Elülső      -||-
B      - Ha egyszerre több célpont is lenne ugyan azon a cél felderítő 
kamera állásban, akkor ennek segítségével váltogathatunk a célpontok között.
Kurzor mozgató billentyük pedig a megfelelő irányba kormányozzák a gépet.

A  SELECT  WAYPOINT  (F7) menüben  a  +  - (az oldal billentyűzeten és nem a fő
billentyűzeten)  segíségével  választhatunk  tájékozodási  pontot.  Általában 4
tájékozódási  pont van előre betáplálva, ha ezeket követjük szépen sorban akkor
egymás  után  eljuthatunk  a  különböző  célpontokhoz.  Ez úgy történik, hogy a
pilótafülke tetején, ahol az iránytű van beállítjuk középre a vörös vonalat. Ha
tartjuk ezt az irányt elérhetjük a tájékozódási pontokat.

A CHANGE WAYPOIN (F8) menüben pedig a SELECT WAYPOINT menüben beállított pontot
tudjuk  elmozdítani  a  helyéről  a mellék billentyűzeten található nyilakkal a
megfelelő  irányba.  Megjegyzem, hogy nincsen túl sok értelme mert, általában a
gép  mindig  elég  jól  és  pontossan elhelyezi azokat.  Így csak bonyodalmakat
csinálhatunk magunknak ha ezeket elállítgatjuk.

A pilóta fülkéről / lásd az ábrát! /

 0 - Célkereszt
 1 - Iránytű
 2 - A beállított tájékozódási pont iránya
 3 - Sebesség
 4 - Magasság
 5 - Aktuális fegyverből tartalma és a benne elhelyezkedő fegyverek mennyisége
 6 - Gépágyú lőszerkészlete
 7 - Nehézségi gyorsulás mérő
 8 - Rendszer váltó helyzete (F2)
 9 - Kerék/légfék állapota
10 - Időgyorsító állapota
11 - Segédszárnyak állapota
12 - Kormány helyzete
13 - Sérülés mutató
14 - Gázkar
15 - Automata pilóta kijelző
16 - Kerék helyzet kijelző
17 - Üzemanyag vész szint kijelző
18 - TRAK lámpa kijező
19 - Radar jel kibocsátás, illetve visszaverődésmerő berendezés
20 - Rakétatámadás, illetve ha villog, bemérés
21 - ECM
22 - Infra zavarás
23 - Csali gép
24 - Rakétatámadás, illetve ha villog, bemérés
25 - Fegyveröböl nyitva/zárva
26 - Bal  oldali több funkciós képernyő
27 - Jobb oldali több funkciós képernyő

Tippek ötletek

Egy nagyon fontos és lényeges dolgot említenék meg elsősorban.  Mi is a program
címe?  F-19 STEALTH FIGHTER.  Az F-19-cel senkinek sincsen semmilyen gondja, ez
a  repülőgépünk  típusa.    Viszont   most   jön   két   angol   szó a "STEALTH
FIGHTER".   Ami  szabad  fordításban  (mivel  még  egyikünknek  sincsen nyelv-
vizsgája) annyit  tesz, hogy lopakodó vadász(gép).  Nnna eljutottunk ide, tehát
LOPAKODÓ,  nem  pedig  B-52-es  nehézbombázó  és  nem is F-16-os vadászgép.  Az
előbb  említett  gépekkel  nincsen  különösebb   gondunk,  mivel  a   mai  idők
(1991.1.10.)  legmodernebb  típusai  közé tartoznak. Csak, és itt van ez a csak
a ..  némi  hátrányuk.   Például, húznak  az  égen, mint a vadlibák, miközben a
hajtóművük  világít  mint  a  fáklya, meg hát bazi nagyok is szegények.  Tiszta
aluminium-titán  ötvözet  az  egész,  és  úgy  szórják  magukról vissza a radar
jeleket,  hogy  nincs  az  a  bolond  lokátoros  aki  nem  venné észre ezeket a
madarakat.   Persze  általában  kiszúrják  őket  és küldenek nekik egy szép kis
elfogó  rakétát.  Következmény, hatalmas robbanás némi láng tengerrel  kísérve,
pilóta  rosszabbik  esetben  kampec.  A több millió dolláros gép darabjai pedig
hullanak az égből, mint szép decemberi (nem az idei, mert most nem nagyon akart
esni a hó) esténként a hópihék.

BRRRRR.

Ezzel szemben mit csinálunk mi. LOPAKODUNK.

LOPAKODÁS.

Mi is kell ehhez?

 1.   Néhány  centivel repülünk a talaj felett.  Közben gondossan kerülgetjük a
hegyeket, malmokat, rakéta indítókat.
 2.   A hajtóművek teljesítményét minimálisra csökkentjük.   Tudom, tudom ezzel
persze  együtt  jár  a  sebesség  csökkenése  is, de hát ki rohan itt?   Közben
persze  vigyázunk  nehogy lepottyanjunk,  mert  ilyen kis magasságból ez nagyon
könnyen előfordulhat.
 3.   Fülünk,  farkunk behúzva értsd futómű behúzva, fegyver öblök zárva, radar
illetve infravörös vezérlésü elhárító rendszerek kikapcsolva.
 4.  Minden hangsúlyozom MINDEN agresszív lépés kerülése.  Ezen azt értem, hogy
nem  mi  lövünk elsőnek.  Nem kell megijednünk sohasem,  még akkor sem, ha csak
1-2km-el  melletünk repül el egy MIG 29-es.  Ne foglalkozzunk vele addíg míg be
nem  mér minket.  Ekkor viszont villám gyorsan kell cselekednünk.  Lásd később.
Egyébként  a  program  sem  értékeli  a  túlzott brutalitást. Ha csak úgy orrba
szájba lövöldözzük le a MIG-eket könnyen minusz pontok tömkelegéhez  juthatunk.
Ha ezeket a szabályokat betartjuk akkor sohasem fognak minket földeríteni és mi
lehetünk a század ACE-i.

A  katonai  repülés  (már  mint a számitógépes szimulációk körében) legszebb és
legnehezebb  része  szerény  véleményem  szerint  az  amikor békésen repülünk a
kietlen kék égen, néha néha belehúzunk néhány bárány felhőbe. Nagyon nyugodt és
békés  kép  ez.   Nyugalmunkat  csak az borzolja, hogy már régóta dél felől egy
repülőgép  (ismeretlen  típusú és felségjelű)  közelít felénk.Doppler rendszerű
radarjával  kutatja  a  légteret zsákmányra éhesen.  Persze  még nem vett észre
minket.  Közeledünk........  Célpont azonosítást kérünk (tudjuk már meg hogy ki
és mi akkar minket elkapni), kiderül, hogy a szovjet repülőgép ipar egyik csúcs
modelljével állunk  szemben  egy  MIG  29-es  elfogó  vadászgéppel.   Nem esünk
pánikba,  bízunk  kiváló  gépünkben  és persze az amerikai életformát védelmező
amerikai  pilóták  hangulata  is  átragad ránk. Így mind lélekben, mind testben
megerősödve közeledünk  gaz ellenségünk, az orosz medve felé, mely két hatalmas
mancsát  gyenge és védtelen országunk felé nyújtja.  A biztonság kedvéért azért
előkészítünk  egy  AMRAM  légi  harc rakétát (nem árt vigyázni ugyebár).  Telik
múlik  az  idő,  a  távolság  viszont rohamossan csökken gépeink között.  A MIG
radarjáról  kiinduló radar impulzus hullámok egyre többször és ami a legnagyobb
baj  egyre  erősebben  verődnek vissza gépünk koromfekete testéről.  Megteszünk
néhány  szükséges  óvintézkedést.    Magasságot  csökkentjük  100-200 láb közé,
gépünk  rohanását  is  jelentőssen  csökkentjük.   A  MIG  csak  jön.  És ekkor
kigyullad  a TRAK lámpa.  Mely köztudottan akkor gyullad ki ha bemértek minket.
Szinte   ezzel  egy  időben  éles  sípoló  hang  és  villogó  R  betű  (nem  a
billentyűzeten)  figyelmeztet  minket,  hogy  egy  radar  vezérlésű  rakétát
indítottak ellenünk.  Két dolgot kell most megvalósítanunk.
 1.A ránk akaszkodott rakétát lerázni.
 2.A  rakéta  kiinduló  pontját megszüntetni (SPLASH ONE MIG).  Az első feladat
végrehajtása.   A  motorok  teljesítményét  maximumra emeljük      (szükség van
erre  mivel csak nagy tolóerővel lehet könnyedén manőverezni), majd a gép orrát
felhúzva  emelkedésbe  kezdünk.   Eközben  bekapcsoljuk az ECM rendszert.  Mely
hivatott  lenne  radar vezérlésű rakéták zavarására.  Ha ez csődöt mondana (nem
aludt  ki  az R lámpa (még mindig nem a billentyűzeten)).  Akkor némi aluminium
felhőt  magunk  mögé  szórhatunk még utolsó lépésként.  Ha még ekkor sem szűnik
meg  a  vészjelzés  (ki  van  zárva általában) akkor már csak a szerencsénkben
bizhatunk.   Várhatjuk  a rakéta torok szorító becsapódását.  Infravörös rakéta
esetén felejtsük el az ECM rendszert és az aluminium felhőt.  Helyettük viszont
használjunk  infra  zavarást és magnéziumot.  Ugyanúgy, mint az előzőekben.  Ha
sikerült  túlélnünk  ezt  a  kalandot  akkor neki foghatunk a második feladat
végrehajtásához (persze közben az ellenség sem tétlenkedik, ő  is  tüzelni  fog
néhányszor,  nem  úgy  van,  hogy  egyszer  ő  egyszer  én!!).  A cél felderítő
kamerákkal fogjuk be az ellenséges gépet.  Nyissuk ki a fegyver öblöt.  Majd ha
a  rakéta  is  jelezte, hogy megfogta az ellenséges gépet (MISSILE LOCK) a több
funkciós  képernyőn  is  megjelent  egy sárga célkereszt, amely a MIG-et fogja.
Már  csak  a rakétát kell útjára bocsátani.   A MIG sem hülye, ő is alkalmazhat
különböző  rakéta  zavaró berendezéseket, ebből kifolyólag nem biztos, hogy egy
rakéta  elég  neki.  Ha sikeressen lelőttük az ellenséges gépet visszaállhatunk
lopakodó üzemmódba, majd folytathatjuk utunkat.

Ha  akció  közben  meghalnánk  gondolok  itt arra, hogy lezuhanunk vagy lelőnek
minket  és  nem tudunk katapultálni akkor láthatjuk a Fehér Házat némi amerikai
zászlóval  kísérve.    Amiből  egyenesen  következik,  hogy  pilóta  karrierünk
ezennel véget ért, meghaltunk és nincs tovább.  Kezdhetjük előről az egészet.

Ha sikerül katapultálni akkor annak két következménye lehet.
 1.   Ha  ellenséges  terület  fölött  katapultáltunk  akkor  megjelenik  dicső
fényképünk  a  PRAVDA-ban.   Mely arról tudósít, hogy elfogtak egy gaz amerikai
kémet.   Nem  kell kétségbe esnünk nem maradunk örökre fogságban.  A nemzetközi
nyomásra  hamarossan kiszabadulunk és folytathatjuk a játékot.  2.  Ha semleges
vagy baráti terület fölött történt a katapultálás akkor értünk jön egy amerikai
SH-3D SEA KING mentő helikopter és megment minket.

Ha  sikeresen leszálltunk a repülőtérre, vagy az anyahajónkra, akkor megjelenik
előttünk  saját  gépünk benne önnön magunk amint egy egyezményes jelet mutatunk
magunknak kifelé a pilóta fülke kabinjából.

Ezt  követi  a  küldetés  értékelése.   Sikerült-e  elpusztítanunk  a  kijelölt
célpontokat,  hány ellenséges vadászgépet lőttünk le, és mindezeket  összevetve
hány  pontot  kaptunk a küldetésért.  Itt láthatjuk esetleges  előléptetésünket
is, és vegül de nem utolsó sorban a megérdemelt kitüntetést is.

Most  jön  egy  kis  érdekesség  ami  nem  volt  a  C64  verzióban.   A MISSION
DEBRIEFIENG - azaz a küldetés jelentése.  Itt két menüpont található.

PREVIEW MISSION

Ha  erre  rámozgatjuk   a   kurzort és nyomkodjuk a RETURN billentyűt akkor kis
képekben láthatjuk a küldetés fő mozzanatait. Megjegyzem, hogy az itthoni kalóz
verziók  sajnos  itt hibásak, néhány képecske össze van törve bennük.  Az egyes
képeknél  még   láthatjuk,   hogy   hány   pontot   érdemeltünk  meg  az  adott
cselekedetért.

EXIT DEBRIEFING

Kilépés ebből a menüből.

A  kilépés  után  megjelenik a díszegyenruhánk rajta az aktuális rangunk és az
esetleges kitüntetésünk.

Kitüntetések

AIRMAN1         (AM1)
BRONZE STAR     (BV)
SILVER STAR     (SS)
FLYING CROSS    (DFC)
MEDAL OF HONOUR (CMOH)

Befejezésképpen  végül  betérünk  a kantinba ahol sikertelen akció után egyedül
iddogálunk, míg sikeres akció után egy nagy társaság kellős közepén mesélgetjük
kalandjainkat.
Ezután  pedig némi töltögetés után visszajuthatunk  a főmenühöz, és indulhatunk
újabb érdemeket szerezni a dicső amerikai légierőnek.

Hát  ennyi  lett  volna  ez  a  rövid  kis  leírás  erről a fantasztikusan jól
kidolgozott  programról.   Minden  szimulátor-rajongónak kivánom, hogy boldog,
izgalmas és önfeledt órakat töltsön ezzel a programmal.

Budapest 1991.1.10.                                     Claymore of Flatliners
