           AMIGA MAGAZIN
          ---------------

   Ugye   elege  van  már  abból,  hogy
temérdek  pénzt  ad  ki,  és  nem arról
olvas    amiről  szeretne?  Megveszi  a
különböző, 90 %-ban számítástechnikával
foglalkozó igen   drága   újságokat, és
összesen  egy-két  oldal érdekli. Az AM
segít  az Ön gondjain! Mi elolvassuk és
felhasználjuk    a   nyugati  szaksajtó
eredményeit, majd   összegyüjtjük    az
országban  dolgozó  profikat, és minden
hónapban    68   oldal  igazán  értékes
információt   küldünk  Önnek!  Mindenki
igényét,   azét  is  akinek  még  nincs
gépe,    friss  adatokkal,  tanácsokkal
segítjük  a  vásárláshoz,  a  kezdő,  a
haladó,  és  a  profi felhasználóét is!
Lehet programfejlesztő, videografikus, 
zenész,  vagy  csak egy "mezei joystick
sanyargató".
 Az  AM  sem túl olcsó,  de  ez  sajnos
törvényszerű egy  alacsony példányszámú
szakmai  ujság  esetében.
 Postai     terjesztésre    korlátozott
számban    kerül,    így  megbízhatóbb,
pontosabb  a  megjelenés,  és az ára is
olcsóbb  lehet.  148 forintba kerül egy
hónapra,  amit csekken kell befizetni a
számlánkra.  Mi  abban  bízunk, hogy be
fogjuk  tudni  bizonyítani,  hogy az AM
megéri    az  árát,  és  Önök  boldogan
fogják    kifizetni!   Az  AM  ingyenes
hirdetési  lehetőséget nyújt Önnek, így
az   amigások  nyílt  fórumává  válhat.
Eddig  felvetődött  és megválaszolatlan
kérdéseire       az    Amigát    ismerő
rovatvezetők válaszolnak.
   Reméljük     rövid    ismertetőnkkel
megnyertük   bizalmát,  tegyen  próbára
bennünket!

Megrendelhető levélben:
1075, Budapest Tanács krt. 5/c
