    Tanácsok félmegás Amigásoknak

   Nagyon     sok    demo-t  láttam  az
utóbbi  időben,  amik  a  megás gépeken
csak    recsegnek, és semmi más élményt
nem   adnak.    Röviden  leírnám,  hogy
ennek  mi  az  oka, és hogyan lehet ezt
elkerülni.

   Az    A500-nál  a  blitter, a copper
csak    1    megabyte-nyi   RAM-ot  tud
kezelni,    ez    a        terület    a
$000000-$100000.      Tehát   ide  kell
kerülni   a  zenének,  a grafikának  és
a    copper    listának is.  A probléma
általában    abból  adódik,  hogy    az
alapgéppel    rendelkezők  közül  sokan
nem   tudják  azt,  hogy  hogyan  lehet
elérni    azt,   hogy  ezek az adatok a
félmega    FastRAM-os    gépeken  is  a
ChipRAM-ba kerüljenek.

Két megoldást tudok ajánlani.

   1.      Fix    címre   kell  mindent
programozni.            Tehát   a  demo
programozásának   elkezdésekor    előre
eldöntöd,   hogy  a zene, a gfx, a text
és  minden egyéb hova  kerül  pontosan.
Majd  keresel  egy  olyan  területet  a
memóriában,  amit  nem  használsz.  Ide
kell  majd  a  codot  befordítani.  Pl.
$75000-tól  üres  a  memória, ekkor írd
be a Seka forrás-codod elejére, hogy

org  $75000
load $75000
jmp  $75000

   Ha      Devpackot    v.      Asmon-t
használsz,  akkor  egy  Tab-bal beljebb
kell írni !!

   2.    Megírod  a demo-dat úgy, ahogy
eddig,  tehát  minden, a gfx, a zene és
a  code    is   majd  oda  kerül,  ahol
éppen   van szabad hely.  Ha befejezted
a    demodat,  akkor  a  cruncholást  a
PowerPacker3.0a-val       végezd    el,
mégpedig  úgy,  hogy  a Code To Chip és
a  BSS  to  Chip  opciót  kapcsold  be.
Ekkor  100%,  hogy nem lesz megás gépen
probléma a demo-val.

   Még   egy  kis  megjegyzés.   Akinek
megás   gépe  van,  az a Sekának arra a
kérdésére,    hogy  Fast  v.   Chip RAM
legyen    a  munkaterület  mindig  Chip
RAM-ot adjon !

   Végezetül   még  egy  kis  jótanács.
1.3-as    Amigákon  megoldható, hogy az
alaplapon      négy  chip  segítségével
felbővítsük    a    gépünket.     Ez  a
legolcsóbb,  de   a  lehet  legrosszabb
megoldás,  mivel  ugyan  1 megabyte-nyi
ChipRAM-unk  lesz, de minden reset után
törlődik  a  tár.   Ha új 1.3-as gépünk
van,  amiben  Big  Fat Agnus van, akkor
a  félmegás  FastRAM  bővítőt a gép két
helyen tudja kezelni.

1 $c00000-$c7ffff
2 $080000 $100000

   Ami  annyit  jelent,  hogy  itt is 1
mega  ChipRAM-ot  tudsz  használni,  de
komoly  gondok    lehetnek,  ha  ezt  a
demot    1.2-es,   vagy  mutáns  1.3-as
gépeken  futtatod.      Kétség    kívül
nagyon    szuper    az   új  Fat  Agnus
ezzel    a tulajdonságával,  mivel  így
pl.   a peek átírásával a FastRAM-ot is
tudjuk  nézni,   de  pl.   a  Kriptonég
Vadászat    október    hetedikére   cím
demojá-nak  a  megafilled vektor partja
egy nagy kifolyás csak.

A megoldás egyszerű ! Vegyünk 2 Amigát.

   Zozo/Majic 12
- Get The Majic ! -   
