Soldier 2000
---------------

   Úgy  látszik  2000-re a férfinem már
nem  lesz  alkalmas a harc művészetére,
legalábbis    az  Artronic  programozói
szerint.  Főhösünket ugyanis a gyengébb
/???/  nemből  való  hölgy képviseli. A
játék  elején  felfegyverezhetjük bátor
harcosunkat.    A  14  fegyver  illetve
egyéb  felszerelési  tárgy bőven elég a
játék    során    felmerülő   problémák
megoldására.         Ha        sikerült
felcicomáznunk    játékosunkat    máris
indulhatunk  küldetésünket teljesíteni.
A  játéktér  alatt  látható panelon sok
hasznos    dolgot    találhatunk.   Itt
vehetjük  fel  a  talált  tárgyakat  és
rakhatjuk    le    őket,   megnézhetjük
aktuális    egészségi  állapotunkat,  a
fegyvereket            ellenőrizhetjük,
bekapcsolhatjuk  az  infra üzemmódot és
még        egyéb    hasznos    dolgokat
produkálhatunk.    A    játék  során  a
felbukkanó   rengeteg  ellenséget  kell
megsemmisítenünk,  valamint a foglyokat
kell  kiszabadítanunk.  Egyéb feladatok
is  előfordulhatnak  hosszú küldetésünk
során.       A    lövöldözős    játékok
kedvelőinek  valószinűleg igen kellemes
időtöltést fog szerezni ez a program.

Készítette : BEAR
