A  feladatunk  tehát  az ,hogy a külsős
digitalizátortól kapott képre ráirjunk,
ez    csak    első    ránézésre   tünik
egyszerűnek..   Töltsük  be a DPAINT-ot
(a  legelemibb  müveleteket  azért  nem
említem,  nem  a  PINCÉ-ben   vagyunk),
válasszuk  ki a 320x200x32-es üzemmódot
(ezen szokott lenni),aztán töltsük be a
Gizit ((Mit akarsz te a Gizikével????))
ábrázoló  képet.
  Szeretnénk ha, az  arc körül  lenne a
felirat  mondjuk piros szinekkel.
Sajnos nem valószinű, hogy ilyen  színt
találunk a 32-ből  ( (Miért, és ha csak
albinó??!!) ),  de  semmi   gond,  majd
kikeverünk.   A  "P"  betűvel  (vagy  a
PICTURE/CHANGE            COLOR/PALETTE
menühivással)        megkapjuk        a
szinregisztereket,  gyorsan  kikeverünk
egy  pirosat (az R,G,B szinek erősségét
jelző kis pontok mozgatásával), A DOLOG
IGY    NEM   MEGY.    Ha   állitjuk   a
szinregisztereket,    akkor    a  hozzá
rendelt  pontok  is olyan szint vesznek
fel, tehát a kép is eltorzul az oda nem
illö     szinekkel.       Természetesen
megpróbálhatjuk  a  többi  regiszterrel
is, de a helyzet nem fog változni.

Telt  ház  van,  a  digitalizáló minden
szint elhasznált. Két dolgot tehetünk:

-megpróbáljuk  a  feliratot  a  meglévő
színekből kikeverni

-elveszünk néhány szint a képből

((-Van  harmadik  megoldás:veszünk  egy
bélyegalbumot, hogy ne kelljen kinlódni
a   demoval....BAROMKA))   Az   elsőnél
nagyon nehéz olyan színeket találni ami
nekünk  is  megfelel, tehát válasszuk a
másodikat  ((..és  a harma..  PUFFFF!!!
Elnézést  a  technikai  szünetért,   de
BAROMKÁT   ártalmatlanná   tettem   egy
asztallappal,    végre   nyugtunk  lesz
töle......FF)). 

Tapasztalataim  szerint  a digitalizált
képek  színeinek  20-25%-a  pótólható a
szomszéd színek valamelyikével anélkül,
hogy  a  kép  észrevehetően leromlana.A
dologhoz  némi  rutin szükséges, de nem
megtanulhatatlan.

1.....
Keresni  kell  olyan  színeket, amikhez
csak nagyon kevés képpont van rendelve,
az  sem  a  lényeges  helyeken (tehát a
figurában),  hanem mondjuk a háttérben.
Bekapcsoljuk    a    palettát    ("P"),
kiválasztjuk  a  2.  szinregisztert ( a
számozás  ezután úgy néz ki, hogy a bal
felső  a 0., alatta az 1., alatta a 2.,
az  első oszlop utolsó regisztere a 7.,
a  8.   a második oszlop tetején van, a
bal  alsó  sarokban a 31.).  Elállitjuk
(tehát ha sötét volt akkor világosra és
forditva)  ,  azonnal kiütközik, hogy a
szóbanforgó  regiszterhez melyik pontok
tartoznak.   Ha  ugy  itéljük, hogy túl
sok  (némi  kisérletezgetés  után   ezt
könnyen  megitélhetjük), akkor keresünk
egy  másikat.   A 0.  meg az l.  mindig
kötött  szín  (fekete,   fehér),   ezek
biztosan  vannak a képen) Az elállitott
szint az UNDO-val visszanyerhetjük.

2....
Amint     találtunk     egy    igéretes
színt,keressünk hozzá egy olyat, amivel
helyettesiteni  lehet.   Az igéretesebb
szineket  sorba  másoljuk a  kinyerendő
regiszterbe  (kiválasztani  azt a szint
amivel  helyettesiteni akarjuk, aztán a
COPY,   majd   ráclickelünk    arra   a
négyzetre,  amelyikbe  tenni  akarjuk).
Ha  a  kép szinte semmit nem változott,
akkor jegyezzük meg ezt a kettőt.

3...
Most   jön   a  neheze.    Nevezzük   a
felszabaditani  kivánt szint EGYES-nek,
amivel   helyettesiteni   akarjuk,  meg
KETTES-nek.   Erősitsük  ki  az  EGYESt
(tehát  ha  sötét volt, akkor világosra
stb.),  hogy lássuk mivel is dolgozunk.
Ezután  rákapcsolunk  a  KETTESre, majd
kinagyitva   sorba   beclickelgetjük  a
pixeleket.   Ezzel  elértük,  hogy   az
eredetileg EGYES  regiszterhez  tartozó
pontokat   hozzárendeltük    a   KETTES
regiszterhez  (ami  nem  pontosan olyan
szinü,   de  MAJDNEM),  igy  az   EGYES
regisztert  szabadon  felhasználhatjuk,
ez már nem szerepel a képen.

Még szerencse, hogy BAROMKA álomba lett
ringatva,  most  biztos  mondaná,  hogy
akkor  mi van, ha TÖBB SZÁZ képpont van
amit  igy  át kell clickelgetnünk??? Jó
a   felvetés,  természetesen   ez   nem
megoldás.  Ezzel a módszerrel egy képet
mondjuk  2  óra  alatt  tisztitunk  meg
(azaz veszünk el tőle 8-10 regisztert),
amig  a  következőkben  tárgyalt  trükk
segitségével  ez  10  másodpercig tart.
Egyébként      minden      DEMO-DEPOban
továbblépünk,  rengeteg  olyan  trükköt
nem ismernek sokan, amivel órákat lehet
megtakaritani.

4...
A  jobb  oldali  ikonsor alatt vannak a
kikevert  szinek.   A  bal  egérgombbal
lőjünk  rá  az  EGYES   szinre   (ezzel
lehetne    most   rajzolni),   a   jobb
egérgombbal  meg a KETTESre (ez lesz az
aktuális   háttérszin).    A   palettát
másoljuk  át a KETTES szinét az EGYESre
(click  KETTES,COPY,click EGYES), tehát
mindkét    regiszter    azonos    szint
tartalmaz.       Ezután    menjünk    a
PICTURE/CHANGE  COLOR  menübe, ahol van
egy  olyan  lehetőség,  hogy BG (jobbra
nyil)  FG.   Ezt  válasszuk.  Látszólag
semmi  nem  történt,  azonban   a   gép
hozzárendelte  az  EGYES  (irásszinként
kijelölt) pontjait a KETTES (háttérként
kijelölt)  pontjaihoz (összevonta), igy
már  nyugodtan  állitgathatunk az EGYES
regiszteren, a képen semmilyen változás
nincs.

Ezzel  a  kis  turpissággal  pillanatok
alatt  meg  lehet  oldani,  hogy  a  32
szinből mondjuk nyolcat elvegyünk.

Na  jó,  most  már el kell tünnöm, kezd
magához  térni a mackó, ilyenkor mindig
egy kicsit nyűgös......

                 szia
       FRICFORCE from FI-RE CREW
