 IMPERIUM                             
 --------                             
      Nem lehet igazán kategorizálni az
Electronic Arts játékát, hiszen sokféle
elem keveredik benne. Ugyanúgy találunk
benne jó kaland- illetve szerepjátékhoz
illő momentumokat, mint cool stratégiai
vonatkozásokat.   A játék ezért sokrétű
és  fekete-fehér  kivitelezése ellenére
is szines, fantázidús.

Én azt hiszem a "profi" AMIGA használók
közül is igen sokan  megijedtek a játék
bejelentkezésekor és azonnal az  ismert
három gombos verzió együttes hatása alá
helyezték a betöltött újdonságot.     
Nem tagadom, kezdetben én is izzadtam a
játék trükkjeinek  kiismerésével, talán
mint ez a késöbbiekben kiderül ez a kis
program mégi megér egy misét.
   Azoknak akik eddigi kedvencei között  
- Joystick szaggató, esetleg más hasoló
agressziv  ( hurrá!! szaladunk, lobog a
hajunk, lövünk az  állandóan bekapcsolt
tűzgombbal és milyen érdekes, igy még a
fantasztikus örök-életünk sem fogy ) -
MIDNIGHT RESISTANCE kategóriájú játékok
szerepeltek azt javaslom,  inkább talán
vonuljanak  be  önkéntesként  a  kíváló  
Magyar Néphadseregbe kommandósnak  és a
programot fel se vegyék. 
  Akik viszont a szürkeállományukat már
gondolkodásra is szokták használni,(nem
csak a mennyi agysejtet pusztíthatuk el
egy jó sörözés  alkamával  cimű  kiváló
társasjáték   résztvevőiként  próbálnak
érvényesülni) azok sok  örömet találnak
ebben a jövőben játszódó programban.  

A játék vezérlése
-----------------
          
 Az egész programot  egy nagy, komplett 
ikonvezérlés alkotja.
a játékos feladata egy birodalom minden
ügyének intézése.  Lássuk  az  ikonokat
sorrendben.

1. IMPERIUM CONFIGURÁCIO
------------------------
               
Itt a játékos nevét kéri be a  program.
Valamint  állítható a program nehézségi
szintje, erőssége az  ellenfelek adatai 
beállításával.(Igy lehetőleg a hadsereg
méretet ne nyomjuk az égig,  mert ennek
káros következményei lehetnek.         

GAZDASÁGI  alacsony «-----l-----» magas
TECHNIKAI  alacsony «-----l-----» magas
HADSEREG   kicsi    «-----l-----» nagy
MÉRETÜK    kicsi    «-----l-----» nagy

Hatásos a funkció,amely birodalom nevek
átírhatóságát teszi lehetővé.
Természetes, hogy saját nevünket is itt
változtathatjuk meg.

2. SUBORDINATE
--------------
Azaz  alrendszerként  beállítható ,  a
játék stílusa.  Három alternatíva közül
választhatunk:   katonai,  diplomáciai,
gazdasági.  Praktikus itt is a békésebb
vizeken  lavírozva  a  gazdasági  és  a
diplomáciai   részt   választani.   Itt
állítható még a  játék  hangja is,  bár
véleményem   szerint  nem  ez   program
hangsúlyos része.

3. SZÖVETSÉG
------------
Birodalmunk kapcsolatokat vehet fel más
birodalmakkal,  erre szolgál ez a menű.
ElsÖként  válasszuk ki kinek szeretnénk
ajánlatot   tenni,  majd  ezek  után  a
részletezésbe  tisztázzuk  a megegyezés
részleteit.

MONEY TO PAY  -  mennyit fizetsz 
RECIVED MONEY -  mennyit kérsz   
TRADE BARRIER -  blokád, embargó 
ECONOM.TREATY -  gazdasági szezőés
DEFENSIVE     -  védekezés
OFFENSIVE     -  támadás
INFORMATION   -  információ
DURATION      -  időtartam

Ha   mindent   kitöltögettük  " OFFER "
utasítással küldjük  el. Az " ACCEPT ",
" REJECT ", a hozzánk  érkező ajánlatok
elfogadása, illetve visszautasítása.  A
" STATUS "  a   viszonyunk a  különböző
birodalmakkal.
         
4. EMBARGO  
----------                
Kereskedelmi korlátozásokat állíthatunk
fel  ellenségeink  gazdasági szintjének
gyengítésére.  Három fontosabb ikon:  
                                       
 1. Ki ellen ?                        
 2. Mit korlátozunk ?                 
 3. Átnevezés és az aktuális ellenőrzés

5. ADÓZTATÁS
------------
Egyszerű:a birodalmi export-import adót
állíthatjuk be.


6. KINCSTÁRI MENÜ
-----------------
Ebben a  menüben nagyon  fontos  dolgok
kaptak helyet.

  6.1.Transfer Wealth
  -------------------
  A saját bolygóidról pénzt  vonhatsz a
  kincstárba, illetve támogathatod őket

  6.2.Historical Wealth
  ---------------------
  A táblázat a  gazdagságod  alakulását
  mutatja az utolsó tíz évben

  6.3.Historical Price Index
  --------------------------
  Az utolsó tíz év árváltozásait jelzi.
                                      
  6.4.Imperial Commodity levels       
  -----------------------------       
  A termelt javak mennyiség összesítése
  ( szép kövér táblázat. )

  6.5.Imperial Production 
  -----------------------
  A termelés arányait állíthatod itt.
 
  6.6.Imperial Subsidity
  ---------------------- 
  Nevezhetjük  állami támogatásnak is , 
  ugyanis  a technikai  szint, valamint
  infrastruktura  és a  bolygó-védeleme
  pénzelhető itt.                     
  A " DURATION "a támogatás idÖtartamát
  adja a kiválasztott bolygón.

  6.7.Imperial Volume of Trade
  ---------------------------- 
  Egyszerű kereskedelmi táblázat.

7. POLITIKAI MENÜ
-----------------                       
Election - választás
Itt követhető a  választásig  hátralévő
idő.   Jóbb esetben 50 évente rendeznek
választásokat.

Current    popularity    -    jelenlegi
népszerűségünk,  ha  ez nagyon alacsony
elveszithetjük  a  választást és vége a
játéknak.

Call  election  -  hívható  a  kötelező
választás  elött.   Ha  sok pénzünk van
költhetünk kampányra is.  Egyébként itt
is hallgass a szívedre .....!
  
Population   controll   -   nem  nehéz
kitalálni  mire  szolgál,  a  népesség
kezdeti  pozitív ösztönzése hasznos. 
(+ 6-7 % )

8. SZEMÉLYI MENÜ
----------------
Nagyon  fontos, hogy a megfelelő helyen
megfelelő     emberünk   legyen.   
Az  emberünket  szimbolizáló  ikonunkat
használva  az  összes  aktuális, létező
karakterünket  listáztathatjuk. 
 Igy pontos   informácók   segítségével
állíthatjuk össze bolygparancsnokainkat
flotta   vezetőinket,  nagyköveteinket.
A kinavezések az " APPOINTMENTS "  című
almenüből, az előléptetések az "AWARDS"
almenüből érhetők  el. Adhatók  katonai
és civil előléptetések kitüntetések is.
Fontos  szempont  az embereink  hűsége,
képessége,  személyisége. Ne   tartsunk
meg incompetent  ( tehetetlen )  embert
kulcspozícióban.

Embereink  természetesen  esendők ezért
adhatunk     nekik     pénzt,   illetve
"NOSTRUMOT".  Erről késöbb többet, most
csak   annyit, hogy  a  " NOSTRUM "  az
öregedést gátló, lassító anyag.

9.KATONAI MENÜ
--------------
  Normális katonai  almenü,  mindenféle
katonai  mozgás innen irányítható ebben
kreálhatunk   csapatokat,  tervezhetünk
űrflottát,  kérhetünk  csapatainkról is
helyzetjelentést, stb.


9.1. Select Deployment Planet
   - katonai felvonulási bolygó 

9.2. Create Spaceship Class
   - Ürhajó-osztály tervezés

9.3. Create Fleet
   - flotta létrehozása

9.4. Create Troop
   - csapatok felállítása

9.5. Build Shi
   - ürhajó építés

9.6. Shipbuild Status
   - űrhajó építési jelentés

9.7. Fleet Repor
   - flotta jelentés

9.8. Fleet Order
   - flotta parancsok


9.1.  Select Deployment Planet
------------------------------
  A történik a  célbolygó  kiválasztása  
a rendelkezésedre  álló  saját  bolygók
közül.  Sok magyarázatra nem szorul.

9.2. Create Spaceship Class 
---------------------------
  Az adott technikai szint függvényében
fejleszthető  az  űrhajók  fegyverzete,
páncélzata,   meghajtása,  mérete.   A
tervezéskor korrekt árbecslést kapunk.
  
9.3. Create Fleet 
-----------------            
 A  parancsnok  kinevezés után a flotta
összeállítás az aktuális feladatunk.

9.4.  Create Troops
-------------------
 Csapatok felállítása, sorozási almenü.
Gyalogság, páncélos egységek és deszant
csapatok kreálhatók.  Természetesen  a
minőségi deszantos drága portéka.
 
9.5. Build Ship
---------------               
 Az  eddig tervezett hajók megépítésére
itt kerül sor.  Borzasztó nehéz almenü,
az  építendő  Ürhajók tipusát és számát
kell megadnunk, valamint a bolygó nevét
ahol építsék.
 
9.6. Shipbuild Status
---------------------         
 Kicsit  sok  már  az űrhajó építésből.
Megtudhatjuk, hogy momentán hol tart az
építés,  az   építés   határidejét   és
helyét,  költségét.   FONTOS  !   Ha  a
Money  to Allocate ablakba nem írjuk be
az  építésre  szánt  összeget ( ez pont
ugyanaz,  mint a költség ) sosem kezdik
el  a  hajókat.   Egyszerre  mindig egy
típust max.  10 darabos szériában lehet
építtetni.

9.7. Fleet Report
----------------- 
   Flottánkat  itt   szerelhetjük  fel,
legénységgel,  űrhajókkal,  fegyverrel.
Jelentést kaphatunk a helyükről.Erejük,
hatásfokuk is itt található.

9.8. Fleet Orders
-----------------             
   Három fontos parancsot adhatunk ki :
 Invade - invázió valamely bolygó ellen
 Move to - Menj a ........ ( bolygóra a
 félreértés  elkerülése végett. ) 
 Hold 1 - 5  year - tartsd 1 - 5 évig.  
 Gondolom ez világos, mint a pofon.
                               
10. Create Arc Ship                                 
-------------------
Egyszerű menü : kolonializációs űrhajót
küldhetünk  a  különböző  bolygókra.
Maximum 5 engedélyezett.  Ha megadjuk a
feladót és a címzettet általában oda is
ér  néhány  év  alatt.    Szállíthatunk
embereket és technikát.
 
11. Create Antenne
------------------
Nagyon  logikus :  az infrastruktúrális
szint emelkedésével a hírközlés javul (
lásd.   Magyar  Posta  !! ) Az elérhető
naprendszerek    gyarapodása  teszi ezt
szükségessé.   Egyébként  nem is  olyan
fontos,  ettől a játék még megy, ha nem
fagy le.  ( Azt pedig nem szokott.)


12. Report panel - Jelentések
-----------------------------

Négy  nagyon  fontos  jelentés-funkciót
tartalmaz.  Ezek sorban a következők.
 1. Infó a császárságokról
 2. Infó a bolygókról
 3. Nostrum jelentés
 4. Népszerűségi jelentés
 
Magyarázni való csak a Nostrumon van Ez
az  anyag  hosszabbítja  életünket.  Ha
tudunk  termelni.   Csak  egy  tipp:  a
LUATAX-on  87  egység  évi mennyiségben
található.   Első  utunk tehát  ezért a
Luatax-ra   vezessen.    A   jelentések
egyébként az évi termelést, fogyasztást
és a raktári készleteket jelzik.

  A  bolygó  jelentés  iszonyatos  adat
tömeg.  Nagyon hasznos, de mire ?

  A  népszerűség  fontos,  hiszen  ezen
múlik, meddig játszhatunk.

13. Clipboard
-------------
Információ   szerzésre   szolgál az itt
következő  almenü  is.   A  bolygók 3-D
térképén megjelölt planéta, vagy flotta
automatikusan   ide   kerűl.  Adataikat
lekérdezheted, ha érdekel.

14. News Panel - Hír-panel
--------------------------
Minden  eseményről  tájékoztat  évente
egyszer.

1. Hostilities - Ellenségeskedések
2. Unrest - Elnyomás
3. Threaties - Fenyegetés
4. Deaths - Halálozások 
5. Ark ships - Kolonializáló hajók 
6. Disasters - Katasztrófák
7. Ambassadors - Nagykövetek
8. Miscellaneous - Különlegességek
9. Relic - Vallás 

Get Report - Megnézni
Delete     - Törölni

   Kicsit lassú, de igen fontos része a
programnak.

15. Év léptetés
---------------
Az  utolsó elötti ikon.  Ezt a nyilat a
teljes  évi teendők elvégzése után kell
használnunk.  Igy az ellenfeleinknek is
adunk lehetőséget a szervezkedéseikre.

16. Űrtérkép
------------
Ezen  tanulmányozhatjuk az idegen és az
általunk  ellenőrzött bolygókat, teret,
naprendszereket.  Vizsgálhatjuk az űrt,
flottákat, antenna-hatósugarakat, stb.

 Ez volt tehát a leírás helyett az ikon
ismertető. Ezek alapján azoban már ez a
kemény dió is játsszhatóvá válik.

  Kellemes uralkodást mindenkinek !


A cikket alkotta, borzolta, rendezgette 

       SHY GUY of Flatliners
