   Hello !

Nagyon  örülünk,  hogy bekukkantottál a
mi  kis  demo   műhelyünkbe,   reméljük
megtartod ezt a jó szokásodat.

Tulajdonképpen  mi is ez az egész ?????
Egy   óriási  fába   mélyesztettük    a
bicskánkat  (nem  kizárt,  hogy bele is
törik),arra vállalkoztunk ugyanis, hogy
konkrét      példákkal     illusztrálva
bemutatjuk   Neked    a    demokészítés
csinját-binját.   Ez a hosszúnak induló
cikksorozat természetesen önmagában még
nagyon kevés, csak erre támaszkodva nem
valószínű, hogy képes leszel egy intrót
egyedül     elkészíteni,     de    arra
mindenképpen  jó  lesz, hogy megismerve
ezt  a  "titkoktól   hemzsegő"  világot
kedvet   (és   alapokat)    kapjál    a
demózáshoz  és, hogy  elkerüld azokat a
zsákutcákat,   amikbe   mi    sikeresen
belecsörtettünk.      A     cikksorozat
párhuzamosan  foglalkozik  majd a három
alapvető   területtel   (  programozás,
grafika,     zene....   olyan     spec.
funkciókkal  mint ORGANIZER -szervező-,
SWAPPER    -programbeszerző- .. esetleg
érintőlegesen),      így       mindenki
kiválaszthatja   magának   azt   amihez
kedvet,   tehetséget   érez.     Minden
megjelenö   GURU-ban  találsz  majd   a
cikkekkel  kapcsolatos  fájlokat (rövid
SEKA forráslistákat, grafikai elemeket,
kisebb zenéket),amiket illusztrációként
csatolunk  majd,  természetesen  ezeket
szabadon  felhasználhatod.   Igyekszünk
lépésről-lépésre  haladva  átfogó képet
nyújtani   a  demozásról, de  arra  nem
vállakozhatunk,  hogy mindenkiből profi
programozót,     grafikust,     zenészt
"faragunk".   Egyrészt   mert  mi   sem
vagyunk   azok,   másrészt    meg    az
ilyesmihez  elsősorban TE kellessz.  Mi
hiába    koptatjuk   a   szánkat, meg a
billentyűzetet, ha  nem  ülsz  le a gép
elé,   hogy a gyakorlatban is kipróbáld
a  fantáziádat.   Még  mielött   néhány
tanáccsal   fárasztanánk    benneteket,
egy-két apróság tisztázásra vár.

***

Semmi esetre sem gondoljuk azt, hogy az
ország   élvonalába    tartozóknak   új
dolgokat mondunk. Ez a rovat elsősorban
azoknak    készült   ,   akik    vidéki
kisvárosokban,   településeken   élnek,
elzárva       az      ország      AMIGA
vérkeringésétől.   Nem érezzük senkinél
okosabbnak   magunkat,  nem   probálunk
fellengzős  stílusban   megnyilvánulni,
csupán  saját  tapasztalatainkat, saját
szavainkkal   "elmondani".   Igyekszünk
szakkifejezéseket  alkalmazni,  de   ha
nem,     úgy    definiálunk    bizonyos
dolgokat, ahogy az a "nagykönyvben" meg
van  írva    (....pl.   a  BASIC-ben is
ismert  "változó"  :   -az   állapottér
egydimenziós, projekciós függvénye-....
ami  valóban  precíz  meghatározás,  de
talán  nem világos mindenki számára..),
akkor az elsősorban a jobb érthetőséget
célozza.   A  sorozat  első része lehet
hogy  egy kicsit gügyögősnek tűnik majd
(pl.  olyan "amatőr" dolgokat is érint,
mint a lemez formázása,   installálása,
a  számítógép elemi működése.....stb.),
de  tapasztalataink szerint még ezekkel
is lehetnek helyenként gondok.

***

Ez  a  rovat (is) mindenki elött nyitva
áll !!!!    Ha    úgy    érzed,    hogy
tapasztalataidat szívesen megosztanád a
többiekkel,  akkor  mihamarabb   ragadj
szövegszerkesztőt  (mondjuk  a  CYGNUS
EDITORT,   vagy   a   WORKBENCH-en   is
megtalálható  ED-t)  és  írj  !!!!!  Ne
tartson  vissza  az, hogy (ezt a cikket
leszámítva)  ez  egy  "profi"  újság, a
GURU  meghal  a  segítségetek nélkül és
ez  nem duma.  Egyetlen példát említek
ennek  igazolására.  A GURU szíve-lelke
--  BEAR  --(három  másik   úriemberrel
karöltve -de mint a COV-ban , itt is az
egyik   maga  alatt  van......szerelmes
szegény  feje...).  Órákat vonatozgatot
egyedül   azért,   hogy   gyakorlatilag
teljesen  ismeretlen   emberek   között
elmondhassa,  valóban  az olvasók írják
az  olvasnivalót.   Nyugodtan verd ki a
fejedből   a  " ....hogyan   jövök   én
ahhoz,......   meg ......  majd pont az
én    firkálmányomat......."    kezdetű
gondolatokat.   Igenis  pont  Rád   van
szüksége  a  GURU-nak  (na  meg ennek a
rovatnak)!!!!!!!!!!

.......

Szívesen  fogadunk  minden kritikát, de
(tudomásom  szerint) egyikünk anyja sem
pénzért  árulja  a  szerelmet,  tehát a
dologból hagyjuk ki a familiát..


Tulajdonképpen  ennyit szerettünk volna
bevezetőként írni. A következő GURU-ban
találkozni  fogsz ...., elmondjuk, hogy
....,  arról  is  ovashatsz ..., sajnos
ennél   többet   nem  tudunk.   Ha  a
részletekre  is  kiváncsi  vagy, azért
annyit elárulhatunk, hogy szó lesz :

 - a számítógépek elemi működéséről;
 - az AMIGA 500 alapvető grafikai
   lehetőségeiről;
 - 68000 mikroprocesszor címzéseiről,
   leggyakoribb utasításairól;
 - néhány segédprogram használatáról;
   .......aztán majd meglátjuk.

Gondolom  ez  nem  sok  újat  ígér,  de
ezeket  a területeket nem a hagyományos
módon  közelítjük majd meg, hanem ahogy
egy  demomaker-nek  szüksége  lesz majd
rá.   Végezetül  néhány  szót arról, ki
mit  szerezzen be ahhoz, hogy hardware,
software,  szakirodalom   szempontjából
"labdába  rúghasson"  (természetesen  a
"lényeget"     nem    említem    -AMIGA
500....AMIGA 2000..esetleg AMIGA 1000-)

PROGRAMOZÓ :
-1MB memória nem  szükséges, de ha van,
azért  nem  kell  felgyújtani.

-68000 mikroprocesszor  technika     és
programozás.    DATA   BECKER  sorozat,
349  Ft  (feltéve  ha   időközben   nem
történt  a  mindenki  által  közkedvelt
"árrendezés").   Ebben  (bármennyire is
hihetetlen) a 68000-es  mikroprocesszor
utasításkészlete   van   360   oldalban
összezsúfolva.   Aki  még  életében nem
programozott,  annak  egy kicsit kemény
falat  lesz,  de  azok  is  rágódhatnak
rajta,   akik   a    régi   szép   idők
procijaival   foglalkoztak  (Z80,  6xxx
....).  Ahhoz, hogy valaki az AMIGA-ját
programozni  tudja,  ez  még édeskevés.
Elég  sok  számítógép használja (pl.  a
konkurrencia is, az ATARI ST),de ez még
csak   a   nyers   utasításkészlet,   a
speciális    lehetőségeket    (grafika,
hang...stb)   nem  tartalmazza,   ezért
feltétlenül  szükséges  a

-PREFERENCES MANUAL  (HARDWARE  MANUAL)
cimü könyv.
Amennyiben  az angol nagyon megy, akkor
jó  az  eredeti  is, de már elterjedt a
magyar  változat   (elsősorban   néhány
szolnoki  srác   dicséretes   szorgalma
révén),  azonban......    izé.....  nem
teljesen   jogtiszta   a  dolog, így  a
könyvesboltokban  hiába is keresed, (de
elég   elterjedt   ahhoz,   hogy    kis
utánjárással         magánszemélyeknél,
kluboknál        megtaláld).         Ez
nélkülözhetetlen       !!!!!!!        A
legfontosabb  elemeit  (regisztertérkép
stb.) talán leközli a GURU, de a teljes
anyagot biztos, hogy  nem....  Tartalma
tömény    információ   a    COPPER-ről,
BLITTER-ről, sprite-okról,hangképzésről
DMA-ról.....

-SEKA  3.2-es assembler.
Rengeteg       USER       gyűjteményben
megtalálható,   a   leggyakrabban   ezt
használják.   Amennyiben  nem   sikerül
megkaparintanod,  jó egy korábbi verzió
is,       vagy      aki      kibővített
szerkesztőfunkciókat      kíván,     az
használja  a  MASTERSEKA-t   (tudomásom
szerint  már megjelent az 1.7-es verzió
is).   A  DEMO-DEPO  forráslistái  SEKA
3.2-sel  készülnek  majd.   A   program
használata  tökéletesen  le van írva az
-1001  AMIGA  játékleírások.....   című
könyvben  (253  Ft), de a mikro magazin
l989/12 száma is tartalmazza a lényeget
(a  legfontosabb  funkciókról azért szó
lesz    majd)...

-IFF   converterek valamelyike
(javasoljuk az IFF CONVERTER   3.0x-et,
vagy   a   KEFRENS  convertert),   hogy
mire  jó  ez,  majd elmagyarázzuk.

-MEMPEEKER egy pirinyó stuff (program),
a  SEKA-val  "párhuzamosan"    futtatva
célszerű    használni,   a   számítógép
memóriájában lehet   vele bekukucskálni
......... hirtelen  ennyi  jött  össze,
ezek  a  legfontosabbak,  a többit majd
menet közben..


GRAFIKUS

-512  kbyte  bövítő  fontos,  mert  sok
animációs     lehetőség     csak    így
használható  ki, de ha végképp nincs rá
pénz, akkor azért e nélkül is meg lehet
probálni,  de  az  első  befektetés  ez
legyen..............

-DPAINT   2.99-3.25  Ez  szerintünk   a
legjobb, legkezelhetőbb  rajzolóprogram
mindenképpen    ennek   a   használatát
javasoljuk.   A fontosabb utasításokról
még  majd  beszélünk,  de  az  alapvető
információkat  az  576  KBYTE újság (2.
3.   számában  -ha   jól   emlékszem- )
megtalálod.

-DIGIPAINT   3,   PHOTONPAINT   2  ezek
összességében  nem  érik  el  a  DPAINT
szinvonalát,  de  van  néhány speciális
utasítása  ,  amit  kiegészítő grafikai
elemek készítésénél jól alkalmazhatunk.

-ACTION   REPLAY   cartridge.   Ez  nem
nélkülözhetetlen,  de  nem  árt ha van.
Ezzel  játékokból,  demokból  ki  lehet
rippelni  a  képeket  (többek  között),
amik    tanulmányozásával    rengeteget
tanulhatunk.   Természetesen  nem  arra
akarunk   buzdítani   benneteket,  hogy
"lopott" grafikákat használjatok, hanem
a  profik  technikájának  kivesézésével
hasznos  dolgokat  leshetünk  el   (pl.
jónéhány   "szinsort"   elspájzolhatunk
,ami  a  későbbiek  során  még  hasznos
lehet).    Ezzel   a  szerkentyűvel   a
legtöbb  grafikához  hozzájuthatunk, de
az  ára  meglehetősen borsos, 200 márka
körüli.   Akinek  nincs  erre pénze, az
érje be a szamárral.....

-SEARCHER  1.2  (esetleg 2.0 , de ezzel
sok  baj  van....)  Ez  a rövid stuffot
reset   után   kell   betölteni,   majd
"egymásra   húzva"   a    bittérképeket
elindíthatunk  egy szinkereső funkciót,
aminek a végén vagy megkapjuk, vagy nem
a  screen-t  (általában  nem, az esetek
90%-ban  nem jön össze a dolog), de hát
olcsó húsnak, meg miegymás ........

-MINDEN  karakterkészletet,  ami csak a
környéken  fellelhető, szintén meg kell
kaparintani !!!!!!!

-szükség    lehet    képdigitalizálóra,
esetleg   VIDEO  jelet  fogadó  GENLOCK
kártyára,  de  ezt  csak nagyon kevesen
engedhetik    meg    maguknak,    ezért
célszerűbb  inkább szétnézni, hátva van
olyan  ismerős,  aki  a felszerelésével
idönként besegit.


ZENÉSZ

-A    legelső   az   legyen,   hogy   a
memóriabővitőtől MEG KELL SZABADÍTANI a
muzax   man-t   !!!!!   Tapasztalataink
szerint,    akinek   van    érzéke    a
zeneíráshoz,  az nem tudja abbahagyni a
különbözö       effektek,        hangok
behivogatását,  a  végén  meg több száz
kbyte-os   csodával   örvendeztet   meg
bennünket (természetesen ez nagyon szép
is  lehet,  de  egy  demo  nem  bír  el
ekkorát),  ezért  jobb ha már az elején
elkobozzuk  tőle,  vagy kifeszegetjük a
gépéből (jobb helye van a grafikusnál),
talán  ez  is  segít  abban, hogy már a
kezdet-kezdetén   megszokja,   óvatosan
bánjon a memóriával.....

-STARTRACKER  1.2  Ez  mos az ügyeletes
menő   stuff,  a   már   hagyományosnak
tekinthető  SOUNDTRACKER,  NOISETRACKER
továbbfejlesztett változata.  Ha valaki
hirtelen nem tudja beszerezni, annak jó
lesz  egyenlőre a SOUNDTRACKER 2.3-2.5,
vagy   a   NOISETRACKER  2.0  is,  ezek
kompatibilisek (bizonyos mértékig, mert
az  utóbb  említett  két  stuff   azért
időnként acsarkodik egymással)..

-RIPPEREK,    a    legjobb    most    a
SOUNDCRACKER  2.45,  de  jól  bevált az
ULTIMATE  SOUNDTRACKER 2.3 is.  Ezekkel
mások  zenéit lehet kiszedni (általában
demokból,  játékok  csak ritkán hagyják
ezt).   Természetesen itt sem az a cél,
hogy az ellopott anyagot felhasználjuk,
hanem   kimentegetve   a   hangszereket
kialakíthatunk        egy         saját
hangszerparkot,   ill.      elleshetünk
néhány  trükköt (pl....dobok használata
stb).   Egyébként  már   most   érdemes
elkezdeni       a       hangszerlemezek
összekapargatását  ,  egy   jó   zenész
1000-1200  hangszernél, effektnél alább
meg sem áll.  Akinek van hozzá idege az
irogassa  át a neveket (pl.  DP112-----
DOB,PERGÖ    112.     változat,    vagy
F76-----FÚVÓS 76.  változat, mert ennyi
hangszer  között  másképp   nem   lehet
eligazodni)......,  aki nem mazochista,
az  legyen  még  pár  hétig türelemmel,
hamarosan  "piacra" kerül egy profiknak
gyűjtött változat......

-sok      esetben      szükség      van
hangdigitalizálóra,  ez  a   képdigivel
szemben   olcsóbb  kategória,  2  bites
változat  néhány  száz  forint, 8 bites
(tehát    a    lehető   legtökéletesebb
....AMIGA-ra),   4000-ből   kijön,   de
persze  ezt  is kölcsön lehet kérni, ha
van kitől.....

-Az   OKTALYZER-t,  meg  a  STARTRACKER
1.2-es       program     nyolccsatornás
üzemmódját    szépen    el   is   lehet
felejteni,  vagy a kimentett zene, vagy
a  lejátszórutin olyan hosszú, hogy egy
átlagos demoba nem építhető be.......


Ennyi  talán  elég  is   házi   feladat
gyanánt.    Mindenki    próbálja    meg
eldönteni,  hogy mihez érez tehetséget,
aztán  a  következő GURU-tól kezdve már
"szakosodni"  fogunk,  mindenki   talál
majd magának csemegéznivalót.
   
       NE FELEJTS EL A KÖVETKEZÖ
          --- DEMO-DEPO --- ba
            bekukkantani!!!!

            SZIA..,....HI...

Bárdos Ferenc 6300 Kalocsa Zrinyi Út 15
      (FRICFORCE from FI-RE CREW)


.............   a  királyi többes annak
szól, hogy már vannak akik segítségemre
siettek   ebben   a   szélmalomharcban,
.......... de  remélem  TE  sem  hagyod
cserben  a  GURU-t,  meg  a DEMO-DEPO-t
............. cs.cs.
