       ÜDV A GURU OLVASÓINAK!  


E havi  számunkban  szeretnénk  egy  új
hardware    cikksorozatot     indítani.
Amennyiben      szándékunk      kedvező
fogadtatásra  talál  úgy  a   következő 
témákkal kivánunk foglalkozni:
                               
            -  VIRUSDETEKTOR
            -  HANGDIGITALIZÁLÓ
            -  MIDI INTERFACE
            -  KÉPDIGITALIZÁLÓ
            -  GENLOCK

Természetesen  ezen kívül  minden egyéb
ötletet, problémát is szívesen  várunk.

Ennyi előzetes után nézzük első
témánkat.

Bizonyára sokunknak okoztak már károkat
különböző    vírusok.     Ezek    ellen
természetesen    már   sokféle   kiváló
program  létezik,  de  ezek  mindig egy
lépéssel  le  vannak maradva a legújabb
vírusok  mögött.  Másik hátrányuk, hogy
nagyobb  lemezállomány  átnézése   igen
hosszadalmas  munka.  Az itt bemutatott
kis  keszülék  az  un.   boot   vírusok
felderítésében  lehet hasznunkra.  Ez a
vírus  mindig  a  lemez   bootszektorát
támadja  meg,  itt  rejtőzik  és  támad
tovább.  Mivel a bootszektor fizikailag
a lemez "0"-as trackjén helyezkedik el,
nincs  mas  dolgunk  mint  azt figyelni
történt-e írás a "0"-as trackre.  Ezt a
külső  floppy  csatlakozóján   meg   is
tehetjük.   A  23 pontos csatlakozó 15.
pontja/  TK0/  jelzi  ha a fej a "0"-ás
tracken  van.   A  másik  jel   amelyre
szükségünk  van  az  a  16.pont /DKWEB/
mely  az  írás  művelete  alatt  aktív.
Mivel mindkét jel 0 szintre aktív nincs
más  teendőnk  mint  ha  mind a két jel
alacsony  szintű  riasztást  adni.  Ezt
valósítja    meg    egyszerű    logikai
hálózatunk   is   amely  egyetlen  CMOS
tokból  áll  /kb  20  ft/.   Akusztikus
kijelzésre piezzo zümmert alkalmazzunk,
amellyel   kis  fogyasztás   melett  is
minden  egyébb  alkatrész felhasználása
nélkül        megfelelő        hangerőt
produkálhatunk.   Vizuális   kijelzésre
bármilyen tipusú LED megfelel.  A C2,R2
taggal  a  jelzés  hosszúságát állítjuk
be.   Gondos megépítes esetén semmilyen
beállítást, mérést nem igényel.  A kész
keszülék   egy  23   pontos   csatlakoz
házába    is     belefér.     Kezdőknek
kifejezetten ajánljuk!  A kész készülék
használata  igen egyszerű, helyezzük az
AMIGA külső drive csatlakozójára, ha az
foglalt  akkor  magán a külső meghajtón
az átmenő csatlakozóra.
  
FIGYELEM  a készülék minden bootblockba
írásnál       jelez      tehát      pl.
lemezmásolásnál,      inicializálásnál,
antivírusnál  is.   Ezért  a mi dolgunk
eldönteni,  hogy  szándékosan  írtunk a
bootblockba   vagy   pedig   elővesszük
kedvenc   vírusírtó   programunkat   és
fertőtlenítjük a gyanús lemezt.

AZ ÉPÍTÉSHEZ SOK SIKERT KIVÁNUNK.......


          LALA & ZOZO
