   Bizonyára    mindenkinek  a  kezében
volt  már gitár [Hát persze - KOG], így
az    nem    lehet  újdonság,  hogy  ha
megfelelő  helyeken fogjuk le a húrokat
és        megpendítjük,    akkor    egy
szép,   telt  hangzáshoz  jutunk,  amit
akkordnak  neveznek.  Ezeknek rendkívül
nagy  jelentőségük  van  a zenében, így
feltétlenül   szükséges  részletesebben
is    szólni  róluk.  Akinek  már  volt
szerencséje  az "Akkordok kezdőknek..."
című  füzethez,  az  valószínűleg  nagy
ívben    hajította    a  sarokba,  mert
emészthetetlen    mennyiségű  variációt
tartalmaz,    és    kinek    van   arra
energiája,       hogy    ezeket    mind
megtanulja.    Szerencsére   nem  olyan
reménytelen    a   helyzet,  mint  első
ránézésre  gondolnánk,  az akkordképzés
technikája        viszonylag    könnyen
elsajátítható.  Még  mindig  a gitárnál
maradva,    talán   feltűnt,  hogy  5-6
akkord    ismeretében    rengeteg  szám
lejátszható,    ha    valaki   vette  a
fáradtságot    és    begyakorolta  ezek
váltását,    akkor   2-3  hét  intenzív
görcsölés  után  már  értékelhető zenét
tudott                      produkálni.
    Természetesen   nem  azért  jöttünk
össze,  hogy  erről trécseljünk, csupán
arra   akartam  felhívni  a  figyelmet,
hogy  ha  tudod milyen akkordok illenek
a    zenédbe,  akkor  egy  nagy  lépést
tettél  előre.  A  mostani  részben  az
akkordok  kialakításáról, használatáról
lesz  szó. Egy GURU-nyival korábban már
beszéltem  a  hangsorok  felépítéséről,
azonban    feltétlenül    fontos    ezt
átismételni,    mert   csak  így  lehet
magabiztosan    [megabiztosan   -  KOG]
elsajátítani az akkordképzést.
-----
   Tehát  a  TELJES  hangsor  12 hangot
tartalmaz,   a  C-től  indulva  ezek  a
következök: 
C
C#
D
D#
E
F
F#
G
G#
A
A#
B
C (A 13. zárta az oktávot)

   Ha  zenét  akarunk írni, akkor ebből
csak  nyolcat  használhatunk,  a  többi
nem  illik  a  "képbe". A válogatás úgy
történik,  hogy  meghatározzuk,  milyen
hangról    indulunk,    majd   erre  az
ALAPHANGRA kialakítunk egy 

-DÚR, vagy egy
-MOLL hangsort.

Erre két módszer kínálkozik:

1. SZÁMOLÁSOS ELJÁRÁS:
------------------
-DÚR hangsornál:
(A+2+2+1+2+2+2+1..félhang)
-MOLL hangsornál:
(A+2+1+2+2+1+2+2..félhang)
2. AKKORD-LÉCCEL 
(A mostani DD-ben negtalálod)

   Természetesen    a  profiknak  nincs
szüksége  ilyen segédeszközökre, de hát
nem is nekik szól mindez.
------------
   Amennyiben    C  dúr  zenét  akarunk
írni,  akkor  a  C  ALAPHANGRA kell egy
dúr hangsort felépíteni, tehát:

C(*)
C#
D(*)
D#
E(*)
F(*)
F#
G(*)
G#
A(*)
A#
B(*)
C(*)

   A     (*)-gal  jelölt  hangokra  van
szükségünk,  a többit el lehet "dobni",
maradt tehát:

1. C
2. D
3. E
4. F
5. G
6. A
7. B
8. C

   Az    első    akkord,  amit  ezekből
megalkotunk,      azt    ALAPAKKORDNAK,
HÁRMASHANGZATNAK nevezzük.

   Itt   három  hangot  kell  egyszerre
megszólaltatni, az 
-ALAPHANGOT (1. C)
-A HARMADIKAT (azaz terc  (3. E))
-Az ÖTÖDIKET  (azaz quint (5. G))

   Mint    a  neve  is  mutatja,  ez  a
legfontosabb    akkord,    az  1-3-5-ös
"képletet"      pedig    jól    jegyezd
meg!!!!!   Mivel  itt  a  C  ALAPHANGRA
építettünk  egy  DÚR hangsort  és ennek
képeztük  az  ALAPAKKORDJÁT,  ezért  mi
más is lenne a neve, mint
------------
C DÚR AKKORD.
------------
   Ha  ezt  a  három  hangot  egyszerre
szólaltatjuk   meg,  egy  nagyon  szép,
"telt" hangzást kapunk.

   Természetesen  ezzel  az  eljárással
bármilyen    alaphangra   és  hangsorra
meghatározhatjuk  az  alapakkordot,  ha
F    MOLL  AKKORDOT  akarunk  csinálni,
akkor  létrehozzuk  az  F ALAPHANG MOLL
hangsorát,

F(*...1.)
F#
G(*)
G#(*..2.)
A
A#(*)
B
C(*...3.)
C#(*)
D
D#(*)
E
F 

   majd    az    1.,    3.,  5.  hangot
"összefogva" hozzájutunk az
----------------
F MOLL AKKORDHOZ
----------------
   Aki  egy  picit  is  figyelt,  annak
esetleg    most    "megvilágosodik   az
elméje",  aztán  már  vágja is rá, hogy
innen  már  egyedül  is  megy...... A C
dúr  hangsor  hangjaira (C, D, E, F, G,
A,  B,  C) felépítünk egy moll, meg egy
dúr  hagsort, majd mindegyiknek vesszük
az  1.,  3.,  5.  hangját,  így kaptunk
nyolc  moll,  ill.  nyolc dúr akkordot,
aztán hawaii !!!!!!

   Sajnos,  azért  nem ilyen egyszerű a
dolog.    Ha  egy  C  dúr  akkord  után
mondjuk    megszólaltatod  a  példaként
említett  F  moll-t,  akkor még BAROMKA
is  felsikít  a gyönyörtől, olyan hamis
lesz,  ugyanis ez  NEM TARTOZIK A C DÚR
AKKORDKÉSZLETÉBE!!!!!!!

   Próbáljuk  összeszedni közösen ezt a
bizonyos  akkordkészletet!  A következő
GURU-ban  elmagyarázom  a  miértet  is,
egyenlőre  fogadd el, hogy a lehetséges
16-ból    csupán    5    az,    amelyik
"normálisan  szól",  a  többi  mehet  a
szemétbe.  (Ha  most  ezt egy komolyabb
zenész  olvassa,  biztosa  nagyot kapok
majd  a  képemre,  de hát ez még igy is
rázós lesz.)

1. AKKORD:
----------
   A    használt    hangsor  ALAPHANGRA
épített  akkordja.  Ha  mondjuk  C  dúr
zenét  írunk,  akkor ez a C dúr akkord,
ha F moll-t, akkor az F moll.

2. AKKORD:
----------
   A    használt   hangsor  ALAPHANGTÓL
számított    4.       hangjára  épített
akkordja.      A    C    dúr    hangsor
(C,D,E,F,G,A,B,C)  negyedik eleme az F,
tehát  ennek a dúr akkordjáról van szó,
ez  az  F  dúr.  Ha pl. F moll hangsort
használunk       (F,G,G#,A#,C,C#,D#,F),
akkor  itt  az  A#  a  negyedik elem, a
szükséges  akkord  így  az A# moll (nem
így  kell írni, de ne kavarjunk be most
ezzel). 

3. AKKORD:
----------
   A    használt   hangsor  ALAPHANGTÓL
számított  5. dúr!!!!  hangjára épített
akkordja.      A    C    dúr    hangsor
(C,D,E,F,G,A,B,C)  ötödik  eleme  a  G,
ennek  a dúr akkordjáról van szó, tehát
a   G  dúr.  Ha  pl.  F  moll  hangsort
használunk       (F,G,G#,A#,C,C#,D#,F),
akkor  itt  a C az ötödik elem, tehát a
szükséges  akkord  a  C  dúr  (nem  a C
moll,  mert  az 5.-nél csak a dúr felel
meg).

   BAROMKÁ-nak    már    rángatózik   a
szájaszéle,  vadul  pillog  ki  a sisak
alól,       látszik,    hogy    marhára
(jegesmedvényire)  képbe  van. Gondolom
ez  még  Neked  is  egy  kicsit rázós ,
inkább  elmondom mégegyszer, egy kicsit
másképpen.

   Tehát  C  dúr  zenét írunk,  ennek a
hangsora:

1. C(C*,D,E*,F,G*,A,B,C)
2. D
3. E
4. F(F*,G,A*,A#,C*,D,E,F)
5. G(G*,A,B*,C,D*,E,F#,G)
6. A
7. B
8. C

   A  C  dúr  hangsor  a  zene  törzse,
ebből    "fakad"  a  4.  és  5.  hangra
épített  dúr  hangsor,  ezeknek kell az
1-3-5        "képlet"     alapján    az
alapakkordját    venni    (itt    *-gal
jelöltem a szükséges hangokat).

Tehát az ötből már van három:
C dúr
F dúr
G dúr akkord,
lépjünk tovább!

   Itt    egy  pillanatra  megszakad  a
logikai  lánc,  ugyanis  valamiről  még
nem  beszéltem,  ez  pedig  a hangsorok
PÁRJAI.  Minden  dúr hangsornak van egy
moll  párja  és fordítva. Vegyük alapul
a  már  kivesézett    C dúr hangsort és
mellé írjuk oda az A mollt!

C dúr-A moll
1.C,-1.A*
2.D,-2.B
3.E,-3.C*
4.F,-4.D
5.G,-5.E*
6.A,-6.F
7.B,-7.G
8.C,-8.A

   Ha  összehasonlítod  a  kettőt máris
feltűnik,    hogy    AZONOS    HANGOKAT
HASZNÁL,  csak  az  egyik moll, a másik
dúr  hangsor.  Tehát  a  C  dúr moll-os
párja az F moll (és nem a C moll!!!).

4. AKKORD
---------
   nem  más,  mint  ennek  a  párnak az
ALAPAKKORDJA,    azaz    az    F   moll
hármashangzat!!!

Végül keressük meg az

5. AKKORD-ot,
-------------
   ami  a  kiindulási alapként használt
C    dúr   hangsor  4.  hangjának(F)  a
moll-os         párjából        képzett
hármashangzat,        azaz       a    D
moll.    Ha    vizuálisan    könnyebben
emészted  az  információt,  akkor  nézd
meg  az  F  dúr  és  a  D moll hangsort
egymás mellett!

F dúr--D moll
1.F--1.D*
2.G--2.E
3.A--3.F*
4.A#-4.G
5.C--5.A*
6.D--6.A#
7.E--7.C
8.F--8.D

   Itt  is  látszik, hogy azonos hangok
képezik    az    F    dúr   és  D  moll
hangsorokat,  tehet  ezek  alkotnak egy
PÁRT.

   BAROMKA   csak  mered  előre,  aztán
hirtelen  lekapja  a fejéről a sisakot,
majd   a  földhöz  vágja  és  sikítozni
kezd.  O.K.,  O.K., tudom, hogy nehezen
emészthető,  de hát ez van. Most tegyük
egymás    mellé    az  öt  kiválasztott
akkordot,  ami  a  C dúrban írt zenéhez
passzol!

1.--------C(C*,D,E*,F,G*,A,B,C)
moll-párja:(A*,B,C*,D,E*,F,G,A)
2.--------D
3. -------E
4. -------F(F*,G,A*,A#,C*,D,E,F)
moll-párja:(D*,E,F*,G,A*,A#,C,D)
5. -------G(G*,A,B*,C,D*,E,F#,G)
6. A
7. B
8. C

ÖSSZEGEZVE:
   Ha    C  dúr  zenét  írsz,  akkor  a
leggyakoribb akkordok: 
C dúr (C,E,G hangok)
A moll(A,C,E hangok)
F dúr (F,A,C hangok)
D moll(D,F,A hangok)
G dúr (G,B,D hangok)
   Nézd  jól  meg, hogy a C dúr hangsor
milyen hangokból is áll!! 
1. C
2. D
3. E
4. F
5. G
6. A
7. B
8. C

   és  hasonlítsd  össze az akkordokban
használt  hangokkal, EGYIK SEM "LÓG" ki
a   sorból,  azokat  használja,  amiket
"szabad".  Ha  mondjuk a hasadra csapsz
és  a  C  dúr hangsorhoz megszólaltatsz
egy F moll akkordot,

1.F*
2.G
3.G#*!!!!
4.A#
5.C*
6.C#
7.D#
8.F

   akkor   az  hamisan  cseng  abban  a
környezetben,  mivel a G# is megszólal,
ez    pedig    NEM  TARTOZIK  A  C  dúr
HANGSORBA.        Ezért       szükséges
kiválasztani    azokat  az  akkordokat,
amik    beilleszkednek    a    használt
hangsorba.  Nagyon  nehézkesnek látszik
ez    az   eljárás,  de  az  AKKORD-LÉC
segítségével  percek  alatt össze lehet
állítani a legjobb öt akkordot.
----------
----------
   Amennyiben   ez  az  öt  akkord  nem
elég,  akkor  a  következő  módon tudod
bővíteni a készletet:

7-ES AKKORD
-----------
   Négy    hangból    áll,   "képlete":
1-3-5-7.    kisterc.   BAROMKA  tépi  a
bundáját,    habzik    a    szája    és
megátkoz.    Nincs    probléma,  időben
sikerült  szereznem  egy amulettet, ami
kifejezetten    jegesmedve-átkok  ellen
jó.....                          Szóval
kisterc:  Az  egy  szörnyszülött  hang,
nem  illik  az adott hangsorba (C dúr),
ennek            ellenére        szépen
szól.  A 7. kistercet úgy kell képezni,
hogy  az  adott hangsor hetedik hangját
egy fél hanggal leviszed.

C(1.*)
C#
D(2.*)
D#
E(3.*)
F(4.*)
F#
G(5.*)
G#
A(6.*)
A#
B(7.*)
C(8.*)

   Itt  egy teljes hangsor áll, ebből a
*-gal  jelölt a C dúr hangsor, aminek a
7.  hangja  a B. Ha ezt leszállítod egy
fél  hanggal, akkor az A# hangot kapod,
tehát    a   C  dúr7  akkord:  C,E,G,A#
hangokból áll.

SZŰKÍTETT AKKORD:
----------------
   Képlete    1-3-4,   tehát  a  C  dúr
szűkített  akkordjait  a  C,E,F  hangok
alkotják.
---------
---------
   Ezek   a  legfontosabbak.  Tehát  ha
kialakítod   a  zenéd  hangsorát,  majd
megalkotva  az  öt alapakkordot még nem
vagy   elégedett  a  készlettel,  akkor
bármelyiknek  veheted  a  7-es,  vagy a
szűkített        változatát,        így
már
15  különböző akkorddal gazdálkodhatsz,
ennek  elégnek kell lennie (ahogy látom
BAROMKÁNAK még sok is).

   Még  egy gyakran használt eljárásról
röviden, neve 
FORDÍTÁS:
---------
   Ez   elsősorban  a  zongorán  játszó
zenészt  segíti,  lényege  az,  hogy az
akkord  valamelyik  hangját  (általában
az  elsőt)  egy  oktávval feljebb, vagy
lejjebb szólaltatja meg.

A C dúr akkord hangjai:
C,E,G
A C dúr fordításnál is
C,E,G,

   csak     a    C-t    egy    oktávval
elcsúsztatja.  Ennek az az előnye, hogy
az   akkordozó  zenésznek  nem  kell  a
kezével  nagyokat  ugrálni, hanem veszi
a      szükséges    akkord    fordított
változatát,        ez     gyakorlatilag
megegyezik  az  eredetivel, de így szűk
kéztartással       is    gyorsan    tud
váltani.    Ha  AMIGÁ-val  zenét  írsz,
akkor   ennek  a  jelentősége  csökken,
hisz  a szükséges hangok beírásánál nem
kell  sietni,  de azért egy hajszálnyit
másképp  szól egy akkord fordítás után,
ezt ki lehet használni.
----
----
----
   Hát,  ennyi  lett volna mára. Tudom,
hogy    töményre  sikerült,  de  ezt  a
"fekete    levest"  meg  kellett  enned
ahhoz,  hogy  tovább  tudjunk lépni. Az
akkordok  gyakorlati  jelentősége abban
van,  hogy  ha egy lágy, dallamos részt
akarsz  írni  a  zenédben,  akkor három
csatornán      akkordozol,    amíg    a
negyedikben    a  ritmusalap  dolgozik.
Természetesen    nem    fontos   azonos
hangszerrel   akkordozni,  amig  pl.  a
basszus  C  dúr  zenénél  "hozza"  a  C
hangot,    addig    a    "szinesítésre"
használt        hangszer,     vagy    a
szólóhangszer  a  különböző  akkordokat
teszi  mellé.  FONTOS  azt  tudni, hogy
akkordozásra    nem    minden  hangszer
alkalmas,  a  recsegő,  durva hangokból
nem  lehet  szép akkordokat felépíteni,
ezért    különösen  nagy  gonddal  kell
kiválasztani    őket,   de  erről  majd
legközelebb.

A PÉLDAZENE3  néhány  C  dúr  hangsorra
épített akkordot mutat be, de előtte ne
feledkezz meg a decrunch-ról!!!!!

FRICFORCE from FI-RE CREW

   (BAROMKA  az  intenzíven  fekszik és
ezt  hajtogatja: ".....ha felépítek egy
C    dúrrr    hangsort   és  lefogom  a
fordított  kisterc mollos párját, akkor
egy szűkített 7-est kapok...")

