
   Elég  nehéz  feladat egy demot, vagy
introt    tömören    leírni,   ezért  a
félreértések  elkerülése végett egy kis
háziszótár lesz kialakítva:

SCROLL:
   -normál    scroll:    balról  jobbra
(esetleg fordítva) mozog a felirat 
   -szinuszscroll:     szinuszhullámban
történik mindez 
   -spec.scroll:        ha     nem    a
hagyományosnak    tekinthető   formában
jelenik  meg  a  szöveg,  akkor ez után
lesz elmagyarázva, hogy mit is csinál
   -8-as,  16-os,  32-es, 64-es scroll:
a    karakterek    szélessége  pixelben
(*kb.) 
   -információs  tábla:  ha  a text nem
scroll  formájában  jelenik  meg, hanem
egy  táblához  hasonlóan  ,  akkor  ezt
írom majd
   -1,2,4,8,16    szinű:    a  használt
szinek feltételezhető száma (kb.) 
   -magyar,angol,magyar-angol:a scroll
text nyelve 

CSILLAGOK:
   Gyakran  használt trükk, apró pontok
mozgatásával  azt  az  érzetet kelteni,
mintha az űrben repülnél.

-oldalt mozgó,
-szembe mozgó:...jelzi az irányát

ABLAK:
   Ha    több    részre  van  osztva  a
képernyő,  ez  a  kifejezés jelzi, hogy
hol  történnek  a legérdekesebb dolgok.
Általában keretek határolják.

VECTOR GFX:
3d-s forgatás különböző módon.
   -vectorline:  az  object vonalakkkal
van felépítve 
   -vectorball:     gömbökből    vannak
alakzatok kiépítve 
   -fillvector:    "szinezett"    lapok
építek fel az objectet
   -stencilvektor:   a  "szinezés"  nem
egy  adott colorral, hanem egy mintával
történik 
   -random:    nem    egy    geometriai
alakzat,       hanem    véletlenszerűen
létrejövő, alakuló vector gfx
   -átalakuló:    geometriai    alakzat
folyamatasan változtatja az alakját 
---
CV (COPPERVARÁZS):
   Rendkívül    divatos,   általában  a
háttérregiszter átírásával létrehozható
hatás, játékos szinfutásokat lehet  így
előállítani
Ezt      nagyon    nehéz    pontosabban
meghatározni,  képzeletben tarts a fény
felé    egy   átlátszó  vonalzót,  majd
csavargatva "futkosó"szivárványszíneket
kapsz, ehhez hasonló.
Nagyon változatos lehet, pl:
   -oszlop:  szinátmenetekből általában
vizszintes   oszlopokat  hoznak  létre,
ezek mozognak
   -kör:  kör  alakban  futnak, mint ha
egy tárcsa lenne 
   -szivárvány:  a legbonyolultabb és a
legszebb.   Talán  ez  közelíti  meg  a
legjobban    az    említett   "vonalzós
trükköt".

ZENÉK:
   -TRACKER-zene:    SOUND-,    NOISE-,
STAR-,  PROTRACKEREKKEL  készült zenék,
AMIGÁS hangzás
   -FC-zene:    elemei   hullámformákat
(szinusz,    fűrészfog  stb.)  használó
szerkesztőkkel  készült zene (pl FUTURE
COMPOSER), C64-es hangzás.

SZINBEÁLLÁS:
   Amennyiben    egy    grafikai   elem
fokozatosan    veszi   fel  a  végleges
színeit,  akkor  fogom ezt a kifejezést
használni.

MOZAIK:
   A  grafika  a  felbontás mesterséges
csökkentésével  van kialakítva, szines,
nagyított    kockákból    áll   (TV-ben
szoktak ilyen trükköt használni).

BIG
   Amennyiben  a  mérete  azonos,  vagy
meghaladja a képernyő fizikai méretét. 
---
   Természetesen   ez  a  "szótár"  nem
végleges,  a véleményetek, javaslatotok
alapján  valószinűleg változni, bővülni
fog.

   *...nem  lehet  pontosan  megitélni,
hogy  egy  scroll  mennyi  szinből áll,
milyen       szélességű    karaktereket
használ, ez csak tippelt érték.


FRICFORCE from FI-RE CREW

