           Kedves Guruzók !

Kezdhetném  úgy  is  a  levelem, hogy a
lemezújság  Giga-cool  a  négyzeten, de
ezt ti is tudjátok.  Remélem nem fogtok
elGURUzni   azon,   hogy  ez  a  vastag
boríték   látszólag   semmi   említésre
méltót  nem  tartalmaz,  csak a jó öreg
Cadaver  1.   szintjének a leírását, de
ez  a  levél egy kicsit bosszú, illetve
építő  kritika  akar lenni az 576 Kbyte
újság számára.  ( No komment !  Shy )

Ott  kezdeném,  hogy a  Cadaver az első
pillanatra  elbűvölt  - egy olyan játék
amelynek  minden  porcikája  tökéletes.
Barátommal több liter kávét ittunk meg,
mire  végigjátszottuk  az első szintet.
Őrömünk  nem  tartott  sokáig,  mivel a
második   szint    lefagyott.    Baráti
társaságomból   a   Swappereket   addig
ostoroztam,  míg  nem  már  majdnem   a
házmester  is  csak  jOl működő Cadaver
verzióval  engedte  be  a látogatókat a
házba.   Közben  leültem az írógépem és
tövig  (  Write  error  )  gépeltem   a
mutatóujjamat,   míg    összehoztam   a
Cadaver  1.   szintjét 6 gépelt oldalon
bechruncolva.

Másnap  mit  hoz a barátom mosolyogva ?
A  jó  Cadaver  és  mellé  az 576 Kbyte
újság  teljes  leírását a játékról.  De
milyen leírását ?

Az,  hogy  valaki lefordít egy cikket a
PowerPlay  újságból,  aztán  leírja, de
úgy,  hogy  látszik  nem sokat játszott
vele  és  végül  odabiggyeszti  a nevét
mint   a   leírás    készítője  -   nem
gentleman-hoz illő dolog.

Az   én  leírásom  szerintem   jobb   (
szerintünk  is ) - remélem az 576 Kbyte
írói  nem  fognak abba a csapdába esni,
hogy  MINNÉL   GYORSABBAN   leközöljük,
annál  jobb.   ( A kritika jó csak az a
baj,   hogy   az    576   Kilógrammbájt
szerkesztői  soha  sem  fogják  venni a
fáradságot, hogy kis lapunkat olvassák.
Martin  is  legfeljebb egy kalózmásolat
erejéig  hajlandó  a  GURU-t  méltatni.
Biztosan drágának találja. )
 
Kérem a GURU szerkesztőségét közölje  a
leírásomat  az  újságban,  ha gondolja.
Amennyiben   nem   találkozom   vele  a
GURU-ban,  úgy  elfogadom a kritikát és
elvonulok a szaharába háron hétre, hogy
kenyéren  és vízen kiböjtöljem a lelkem
megtisztulását.

    Köszönettel :
                Masell of Black Arts 

 U.i. Kívánságod teljesült !
                               GURU

