Alpha Wave
----------

   Az   Infogrames  híres  arról,  hogy
néha  igen  különös játékokkal lepi meg
az    AMIGA-s  tábort.  Az  Alpha  Wave
alapötlete  az,  hogy  egy  rugózó  kis
mütyürkével  ki  kell  jutnunk az egyes
szobákból.    Hogy   ne  legyen  könnyű
dolgunk  a  kijárat  általában mindig a
ködös    magasságogban    található.  A
feljutás    úgy    lehetséges,  hogy  a
termekben  található  pallókra ráugorva
érjük  el  a  kijáratot.  Természetesen
időlimit  is befolyásolja a kijutást. A
játék    fillezett  3D-ben  készült  és
bizony  akinek  a  gyomra hamar fel tud
fordulni    az    irányváltoztatásoknál
fellépő   billegésektől,  az  hamar  el
fogja  felejteni  a  programot.  Ahhoz,
hogy  a  pallókra  sikeresen le tudjunk
érkezni   nem  árt  ha  az  árnyékunkat
figyeljük,  mely  pontos  tájékoztatást
ad  arról,  hogy  hol  tartunk  éppen a
repülésben,  persze ettől még nyugodtan
továbbszaladhatunk    rajta.   Ilyenkor
általában   leesünk  a  földszintre  és
kezdhetjük    elölről  a  feljutást.  A
játék  kezelése  egy  kis idő múlva már
könnyen  elsajátítható,  és  ezután már
nagyon    élvezetes  a  játék  ezzel  a
nagyszerű programmal.

Készítette: BEAR

