             Carthage

Krisztus    születése   előtt   149-ben
járunk.   A  rómaiak  rettegnek  attól,
hogy  Karthágó  a második pun háborúban
elszenvedett veresége ellenére új erőre
kap.   Idősebb  Cato,   római  szenátor
ismeri  fel  a  punokban legélesebben a
fenyegető   veszélyt.   Róma   élve   a
lehetőséggel,     hogy    Karthágó    a
békeszerződés      ellenére      harcba
bocsátkozott  Numidiával, azonnal hadat
üzen  a  városnak.   Karthágó   engedni
akart,  de  azt  a   követelést,   hogy
rombolják  le  városukat, természetesen
visszautasította.   És  elkezdődött   a
háború....

A  történelmi  bevezető után nézzük mit
kínál  nekünk  a   Psygnosis   legújabb
játéka.   Ha kigyönyörködtük magunkat a
bevezető    animációban   akár   el  is
kezdhetjük  játszani  ezt  az ügyességi
elemekkel tarkított stratégiai játékot.

A  kezdőképernyőn  az afrikai kontinens
minket  érintő  részét láthatjuk nagyon
profi  3D-s megjelenítésben. A képernyő
alján egy menüsor húzódik.
Menüsor pontjai:

Carthage  - pár szó az alkotókról

View
 -View    - vissza a főmenübe
 -Map     - 2D-s ábrázolásban
            választhatjuk ki, hogy
            melyik területet akarjuk
            részletesen megnézni
            /Az 1-től 32-ig tartó
            számok segitségével nagy
            területeket is
            kinagyíthatunk./
 -Becom     a táj 4 nagyítási képét
            mutatja meg
 -Back      visszalép az előző méretű
            képhez
 -nyilak    a képet forgatják
 -számok    a nagyítás mértéke

/A  View menüben tartózkodva a térképen
egy  négyzetet hurcolunk magunkkal.  Ha
ilyenkor  megnyomjuk  a bal egérgombot,
akkor az a terület kinagyítódik./

Game
 -Save    - a szokásos
 -Load    - ez is
 -Faster  - az idő múlásának gyorsítása
 -Slower  - az idő múlásának lassítása
            /1-10/
 -New     - újrakezdi a játékot

Ezekután  most   már   elkezdhetjük   a
játékot.

Térképünkön sok pun helység látható, de
sajnos   egy   kivételével  semelyikben
sincs  helyőrség.   Ha   kitekintünk  a
tengerre,  akkor  látjuk,  hogy Publius
Cornelius  Scipio  Aemilianus Numantius
/pfuu../ a szárazföld felé tart a római
seregekkel.   Célunk  gyakorlatilag az,
hogy   a   helységekben   helyőrségeket
hagyjunk hátra és próbáljuk meg a római
seregeket  kiszorítani a szárazföldről.
Egy helységre ráclickelve megtudhatjuk,
hogy    az    adott     város    milyen
adottságokkal  bír.  /Lovasok, katonák,
íjászok,   kőhajítók,  elefántok  száma
valamint a pénz nagysága./ Ha már nincs
szükségünk   erre   a   táblára,  akkor
clickeljünk   rá   a   jobb    gombbal.
Csapatainkat   a  barna  sisakos  fejek
jelképezik  míg  a  rómaiakat  a szürke
sisakok.

Három  fajta  sisakunk  lehet  a  játék
folyamán.

A    helyőrséget     jelképező    sisak
vízszintesen  áll.   Evvel  mozogni már
nem  tudunk,  ez  csak  védelmi célokat
szolgál.   Ráclickelve  a  sisakra  egy
táborhelyet  látunk   amely   kezdetben
teljesen  üres.   Itt  állíthatjuk  fel
sátrainkat  az öt fegyvernem zászlajára
clickelve.   /Persze  csak  ha az adott
számláló  nem  0-t  mutat./ A megjelenő
Modify Ballation felírás alatt a + és a
-   segítségével   állíthatjuk   be   a
sátorban lévő egységek számát.

Másik  fajta  sisakunk  a  lefelé  néző
típus.   Ez  az  érdekesebb  ugyanis  e
segítségével  tudunk   vándorolni.   Ha
csak  simán   ráclickelünk  a  sisakra,
akkor  csak  egy   információt   kapunk
felőle.   Ha  viszont  rányomva  arrébb
hurcoljuk    egy   város  föle  és  ott
elengedjük, akkor csapatunk máris indul
a kiválasztott cél felé.

/A harmadik sisak  az  adott  helyőrség
pusztulását   mutatja  a  kis  vigyorgó
koponyával./

Tulajdonképpen itt következik az akció.
A   közlekedés    abban    az    időben
leggyakrabban   egyszemélyes   kétlovas
kocsikon    történt.    /A    gyaloglás
mellett./ Minden utunkra kapunk 2 lovat
és  egy  kocsit a Psygnosis jóvoltából.
Az  út  igen  viszontagságos, különböző
tényezők nehezítik utunkat.  Ezek közül
a    különböző   fadarabok   és   egyéb
rondaságok  a legkönnyebben elviselhető
dolgok.   /Bár  a  pénztárcánk  könnyen
megsínyli  a  nagy  bukkanókat, ugyanis
kipotyognak   a   kocsiból   a   pénzes
erszények./  Sajnos mások is utaznak az
utakon  és  ők  úgy  látszik nem nagyon
szívlelnek  minket.   Közel  kerülve  a
másik  kocsihoz  vált  a  kép  és máris
felülről    láthatjuk    a    kocsikat.
Próbáljuk  meg a kocsink tengelyén lévő
fém  aprítót  a  másik kocsi kereke fel
közelíteni.   Ha sikerrel járunk, akkor
a  másik kocsi kereke elkezd imbolyogni
miközben  forgács  eső  hullik  belőle.
Vigyázzunk  minden  kocsinak  van ilyen
eszköze /szerencsére a mienk egy kicsit
fel  van  tuningolva/.  Kocsinkat menet
közben  a  joystick  előre   nyomásával
gyorsíthatjuk,      hátrafelé     pedig
lassíthatjuk.   /Sebességváltót  sajnos
nem  mellékeltek  a  lóhoz  pedig azzal
együtt  már  egy  igazi   szimulátorban
érezhetnénk  magunkat./  Lehetőleg   ne
menjünk  neki  sem  a kocsiknak, sem az
utat  szegélyező tereptárgyaknak mert a
végén  még a lovaink elrongyolódnak.  A
program  még  egyéb  érdekességeket  is
tartogat  a játékos kedvűeknek, remélem
ez  a  kis  leírás  segítséget  nyújt
mindenkinek az induláshoz.

Készítette: BEAR
