Havi siralom

 Hello minden kedves és kedvtelen GURUt
olvasónak !!

 Ismét itt vagyunk ismét egy jó nagy és
tartalmatlan uborka-szezon kezdetén.

 Nyár lesz, ebből a problémából kiindul
egy másik,  miszerint  nincs  Csokonai.
Múlt héten kezdték éppen lerombolni,bár
nekünk azt mondták csak felújítják.

  Tehát aki el akar érni bennünket az a
következőt teheti,:

 1. ír nekünk levelet ( jó megoldás )
 2. bejön az ANUBIS Kft Örs Vezér  téri
bemutatótermébe a nappali órákba és így
jó esélye van arra, belém botlik. (Shy)

 Amit ne tegyen, aki meg akar találni a
nyár  folyamán.   Ne   kérje   a   GURU
szerkesztőség    telefon-,    telefax-,
BBS-számát,  mert  olyan  bizony nekünk
nincs.   E   teljes   infrastruktúrális
blokád  alatt  valósítható  csak  meg a
szerkesztőségünk     tagjainak   teljes
biztonsága.   AZ  ELŐZŐ  MONDAT  MINDEN
SZAVA HAZUGSÁG !!!!

Az a nagy helyzet ez a sok hülyeség már
akkor megfogalmazódott bennem amikor az
egyébként  általam  tisztelt  COV-BOY-t
szerettem volna elérni.  Így úgy tűnik,
hogy a levelezési rovat miatt álruhában
járó COV-BOY-jal, most nem  készült egy
érdekes interjú, mert Kis Gettó azzal a
laza mondattal intézte el, hogy írjak a
COV-BOY-nak egy levelet. (Ha-ha-ha én a
nagy levélíró, majd megjelennék  a  COV
ismert levelezési rovatában).

Tehát félre a tréfával, úgy tűnik nekem
még sokan nem vették észre a létezésünk
pedig szerénytelenség nélkül állíthatom
a becsült számok havi 15000 azaz tizen-
ötezer olvasóról számolnak be. ( A GURU
kassza azonban csak kb. 300 havi valódi
vásárlót regisztrál, többek között a mi
saját hibáinkból eredően.

 A saját hibáink : maximalisták vagyunk
és néha azért húzunk el egy megjelenést
hogy egy party-n, minnél több emberhez,
felhasználóhoz jusson el. Esetleg, hogy
a dolog ne legyen  foghíjas  és  minden
rovat információval legyen telepakolva,
ne csak képek mosolyogjanak az olvasóra

 Ami nem a mi hibánk :  A MAGYAR  POSTA
eddig úgy tűnik nem okozott gondokat,de
a II/4-es szám  megérkezésével már volt
némi zűrzavar, elég sok helyre  nem ért
oda a GURU. Én ugyan, írtam kedves GURU
olvasóinknak, hogy reklamáljanak ha nem
ért  oda  a  szám, de azért nem kellett 
volna az a pár szép sor, amit az arcunk
kapott néhány unkultúrált lénytől.

 Továbbra sem  szeretnénk a  COV szintű
leveleket olvasgatni. Lehetőleg ne ránk
öntse teljes haragját az  illető, jelzi
és mi máris küldjük az elpárolgott GURU
példányt.

GURU hírek

 Bear a II/5 szám megjelenése előtt azt
nyilatkozta  az  érdeklődőknek, hogy  a 
GURU szlovákiai szekciója májusban adta
ki az első szlovák nyelvű GURU-t.

Gaborca új rovat beindítását igéri azon
olvasóinknak, akik a Ray-Tracing dolgok
iránt érdeklődőknek.

Shy Guy az elmúlt hónapban egy BKV klub
szinhelyű találkozót ajánlott fel Tihor
Miklósnak,aki eleget tett a meghívásnak
A tárgyalások folyamán tisztázták a már
előző  számunkban részletezett vitás és
kellemetlen kérdéseket. A tárgyalások a
koopertív,kölcsönös elismerés szintjére
jutottak, így büszkén állíthatjuk, hogy
a GURU csapat jelentős szerepet játszik
az enyhülés minden szférájában.

 A rossznyelvek szerint a Sledge Hammer
meglehetősen hasonlít a GURU-ra. No nem
tartalmában, hanem  kinézetre. Csúnyább
kifejezéssel a Sledge Hammer  egy  GURU
paródia.

 Nyári szünet lesz. A II/6-os szám után
kb. 2 - 2.33 hónap.
 következő megjelenés: 
              II/7 -  szeptember közepe


                     Hi
