
   A   Soc.Brigade  nevű  sportclub  új
tagokat  toboroz  a  nyári idény alatti
és  utáni sporttevékenység fellendítése
érdekében.    Felvételt    hirdetünk  a
következő sportágakra:

Szabadfogásu Swapper
--------------------
   Feladata:  A Soc.Brigade teljes jogú
és        érdemi       képviselete    a
copy-party-kon,  újságokban,  rádióban,
televizióban, űrhajóban, kávédarálóban,
bajban,  intrók/demók  terjesztése  az 
Európai Közösségben és az  ezen  kívül 
eső   országokban, software-bázis  és a
kapcsolatok ápolása.

   Követelmeny:    angol    tájszólások
ismerete,    jó    megjelénes,  kedves,
megynyerő  modor,  címlapfotó arc, min.
1   internal  drive,  szolgálatkészség,
anyagok    ontása  legalább  9600  baud
sebességgel  (vasárnap  szünnap), egyéb
sportágak    figyelemmel   kisérése  és
dicsérete    ha    megérdemlik    (azaz
mindig),    a  csapat  körüli  lamer-ek
leépítése.

   Előnyben      részesítünk:    ismert
közéleti               személyiségeket,
nyelvtanárokat,       telefontulajokat,
gépkocsi tulajdonosokat.

Kizáró ok: nincs.

Feketeöves Coder
----------------
   Feladata:    ízléses   Copper-listák
készítése          a        3dfillezett
megademojaihoz.

Követelmény:
Piros-Fehér-Zöld   szineket  ne  rakjon
egymás  mellé  (nem azért mert nem szép
a  zászlónk, csak azért mert amúgy ezek
a  színek  nem  illenek  egymás mellé),
zsenialitás,       lemezen    beküldött
bemutatkozó  anyag,  clr.l  x   helyett
moveq #0,x használata. 

   Előnyben    részesítünk:  mindenkit,
aki        okosabb       a    jelenlegi
szürkeállománynál.

   Kizáró    ok:    ilyenek   nincsenek
(mármint kizáró okok...).

Hosszútávú Zenész
-----------------
   Feladata:  percenként  5  perc  zene
elkészitése, digitalizálás,ünnepségeken
a   Himnusz   és  Internacionálé  közös
éneklésekor kezdőhang    kiszámítása.

Követelmény:
Soundtracker,      Noisetracker,   vagy
Protracker     ismeretek,    érzelemdús
hangzásvilág,  min.  2*25 W hangforrás,
lemezen beküldött min. 2 dal. 

   Előnyben  részesítünk: saját digivel
rendelkezőket,     más    szerkesztőket
használókat  (pl.  TFMX, Future, stb.),
komoly-   és/vagy    alternatív    zene
ismerőit.

   Kizáró   ok:  egyetlen  hamis  hang,
hibás  ritmus,  nem  passzoló harmónia,
mellécsúszott  basszus, (valamint Disco
vagy    Hiphop   rajongás  fennforgása,
rendszeres Disco-látogatás).

Aranylábú Grafikus:
-------------------
   Feladata:  Walt  Disney,  Picasso és
más        lamer-ek    megszégyenítése,
animációk   készítése  (animáció  alatt
értsd:        egész    estét    betöltő
rajzfilmek).

Követelmény:    Szines
monitor,  vagy monitorként használt tv,
min.    512K    fastmem,    napi    200
negyzetméternyi  Hi-Res  kép  készítése
(Junoszty  TV-méret értendő), Kétszeres
Munkácsy-díj,    ray-tracer  ismeretek,
legalább 2 IFF-ILBM kép beküldése. 

   Előnyben    részesítünk:   Kétszeres
Munkácsy-díjasokat.

Kizáró ok: Egyszeres Munkácsy-díj.


   A   Soc.Brigade  a  sportszerűségnek
megfelelően    a    beküldött   anyagok
titkosságát     szavatolja,    valamint
azokat    nem    használja    fel    az
esetlegesen    tömegesen    elutasított
produkciók  esetén. Utóbbiak lemezeiket
a    kiértékelés    után  visszakapják.
Felvételt  kizáró  ok  más vagy ehhez a
csapathoz  való  tartozás,  valamint ha
valakinek  a neve benne van a következő
stringben:

"QWeRtYuiOPmAsTErIsLaMER4256751Kbnm
 LameRsCalliSToASDfx"!

Az anyagokat a következő címre
zizzentsétek:
Soc.Brigade - 9004 Győr, Pf. 27.


             ERNŐ
      egy Soc.Brigade tag
