    Ninja Rabbit

Úgy  látszik  a  Microvalue programozói
megelégelték,  hogy  csak   emberek  és
teknősök   lehetnek   kiváló    ninják.
Főhősünket  aki hosszú füleivel és nagy
nyúltalpaival  kisértetiesen   hasonlít
egy  szelíd házinyúlhoz bizony rengeteg
gonosz   ellenfélen   kell   keresztül-
vezetnünk.   A pályák és az  ellenfelek
változatos  sora nagy kihívást jelent a
verekedős   játékok   kedvelőinek.   Ha
kedvenc  nyulunk  életereje  elfogy  (a
jobb  felső  sarokban  lévő  nagy  répa
jelzi),    akkor     bizony   kidülledő
szemekkel  hanyatt  vágódik  és   máris
eggyel  csökken  a  nyulaink  száma.  A
szép  grafika  és  a  jól  megtervezett
mozgatás élvezetessé teszi a sportolást
ezzel a játékkal.

Készítette: BEAR
