Charly
--------


   A  Sokoban jellegű tologatós játékok
kedvelőinek  kellemes  időtöltést  igér
az  Interactive  szoftvweház új játéka.
Főhösünknek    Charly-nak    radioaktív
hulladékkal  teli  hordókat  kell végső
nyugvóhelyére  tologatni.  Még  mielött
aggódni  kezdünk  Charly  egészségéért,
megnyugtatásul  elmondjuk,  hogy Charly
egy  lánctalpakkal felszerelt robot. 

Az 50 pályán  ahol  végrehajtjuk  nemes
küldetésünket  sok  extra  dologgal  is
találkozhatunk.  Különféle,  a  játékot
segítő  tárgyakat  vehetünk  fel hosszú
munkánk        során.     Néhol    ahol
lehetetlennek    látszik    a    hordók
tologatása   segítségünkre  lehetnek  a
pályán  látható  piros  golyók, amik új
pályaelemeket   mutatnak  meg.  Legfőbb
ellenségünk  a  munka alatt a múló idő.

Ezenkívül    a   pályák  talaja  néhány
helyen  kicsit  megrongálódott  és  itt
beszakadhat.    A  játék  összességében
inkább    a    logikai   feladványaival
jeleskedik  nem  a grafikájával illetve
hanghatásaival.    Ettől    függetlenül
szórakoztató  időtöltés  lehet mindenki
számára.


Készítette : BEAR
