A Lopakodó művelet (OPERATION STEALTH)
--------------------------------------

   (Figyelem  !!! A játék menürendszere
eltér  egy kicsit a Future Wars-étól. A
jobb  egérgomb  lenyomásával  megjelenő
menüből  kiválasztott  parancs  után, a
jobb  egérgomb ismételt megnyomása után
választhatunk       a    nálunk    lévő
tárgyakból.)

   A    program    védelmi   rendszerén
átjutván    és  némi  animáció  után  a
Washington    D.C.-ben   található  CIA
főhadiszállását  látjuk. Itt megtudjuk,
visszaérkezvén  a  nyaralásunkból, hogy
eltűnt  a  "Lopakodó",  a radarok által
nem        érzékelhető      és    egyéb
tulajdonságokkal  rendelkező repülőgép.
A    feladatunk    lesz    előkeríteni.
Megtudjuk  azt is, hogy a gép egy Santa
Paragua  nevű országban landolt, aminek
minden    négyzethüvelykjét  átkutatván
nem  találtak  semmit.  Egy CIA ügynök,
már    a    helyszínen  tartózkodik  és
legutóbbi  információi  szerint  valami
fontos    nyomra    bukkant.    Azzonal
kapcsolatba   fog  lépni  velünk  amint
megérkezünk  az  országba.  A  főnökünk
aki   minderről  tájékoztatott,  ezután
átnyújtja     új    aktatáskánkat    és
belevetjük    magunkat    a  ránk  váró
kalandok    fergeteges  és  fondorlatos
viharába.

   A    következő    helyszín  a  Santa
Paragua-i  repülőtér  épülete.  Menjünk
oda     az    újságos-automatához    és
vizsgáljuk  meg pénzvisszadobó nyílását
(EXAMINE    Return  slot).  Hoppá,  egy
érme.    Ne  habozzunk,  dobjuk  be  az
automatába  (USE  Coin  on  Coin slot).
Kapunk   érte  egy  újságot.  Olvassunk
bele    (EXAMINE    Newspaper),  amiből
megtudjuk,    hogy    megnyitották    a
diplomáciai      kapcsolatokat    Santa
Paragua  és  egy bizonyos ország között
(ez  lehet  U.K.,  GERMANY,  FRANCE) és
ennek    tiszteletére  fogadás  lesz  a
palotában.
   Itt  az ideje, hogy megvizsgáljuk az
aktatáskánk       tartalmát    (OPERATE
Briefcase).    Ingek    (Clothes),  egy
magazin    (magazine),    egy  amerikai
útlevél  (American  passport), egy toll
(Pen)  és  egy  számológép (Calculator)
található    benne.    Nézzük   meg  az
útlevelet  (EXAMINE American passport),
amiből  a  pénzt  kiemelvén (TAKE Bench
of  notes),  rakjuk  vissza  a  táskába
(OPERATE   American  passport).  Vegyük
fel  a tollat (TAKE Pen). Próbálkozzunk
a  számológéppel  (OPERATE Calculator).
Ez  a  táskánk  titkos  rekeszét  fogja
kinyitni,  de  egy  diszkrétebb helyen.
Menjünk  be  balra  az ajtón a mosdóba,
majd  a  WC-be. Itt már ki fog nyílni a
titkos    rekesz.  Egy  útlevélhamisító
kézi-készülék  és  a  hozzávaló útlevél
található.    Nosza,    nyomjuk  be  az
útlevelet  a készülék oldalán található
nyílásba    (USE   Unused  passport  on
Opening),  majd  a készüléken található
"Le"  és  "Fel"  gombokkal válasszuk ki
az    újságcikkben   szereplő  bizonyos
országot  (ENGLAND,  GERMANY,  FRANCE),
és    nyomjuk  meg  az  (Enter  button)
gombot.  Máris  kész  van  az  új hamis
útlevelünk.    Zárjuk    be   a  táskát
(OPERATE  Briefcase)  és  menjünk  ki a
WC-ből  aztán  a mosdóból. Adjuk oda az
előbb  elkészített  útlevelet  az  ajtó
mellett    üldögélő   úriembernek  (USE
England/Germany/France    passport   on
Customs    offical).   Mindent  rendben
találván   átenged  bennünket.  Menjünk
oda  a  jobbra  látható nőszemélyhez és
kezdjünk    el   vele  csevegni  (SPEAK
Welcome       hostess).    Illedelmesen
bemutatkozunk,    mire   a  nő  átnyújt
nekünk   egy  most  érkezett  táviratot
(Telegram).    Olvassuk    el  (EXAMINE
Telegram).  Jegyezzük  meg a táviratban
található  nevet.  Sétáljunk  el balra.
Adjuk    oda    az    őrnek  (Guard)  a
repülőjegyünket  (USE Airline ticket on
Guard),    aki    ezután    továbbenged
bennünket.    Lépkedjünk  tovább  balra
egészen  a  "SALIDA"  felirat  mellett.
Itt  vizsgáljuk meg a táskákat (EXAMINE
Baggage),    és    miután   az  egyiken
felfedezzük    a  táviratban  található
nevet,  vegyük  fel azt (TAKE Baggage).
Menjünk  vissza jobbra és nyissunk be a
mosdóba.  Itt  nyugodtan kinyithatjuk a
táskát    (OPERATE  Baggage).  A  benne
található  órát  (Watch) felcsatoljuk a
karunkra   és  az  elektromos  borotvát
(Electric      razor)    elsüllyesztjük
zsebünkbe.
   Szedjük    ki    a    borotvából   a
hozzátartozó  kábelt  (OPERATE Electric
razor)  és  dugjuk be a falon található
konnektorba   (USE  Electric  cable  on
Electric    plug).   A  borotvából  egy
üzenet  hallatszik  aminek  a  lényege,
hogy  a  találkozó  helye a LAS MIMOSAS
park,  és  az  ismertető  jel egy vörös
szegfű.  Továbbá,  hogy  ezen szerkezet
automatikusan  megsemmisíti önmagát, de
ez  csak  tréfa.  Elpakolván a borotvát
kifelé   menet  a  mosdóból,  dobjuk  a
kukába    a   táskát  (USE  Baggage  on
Trashcan).  Mutassuk  meg  útlevelünket
az  ajtó  mellet  üldögélő  úriembernek
(USE   England/Germany/France  passport
on  Customs  official). Mindent rendben
találván  átenged bennünket. Menjünk el
jobbra,  majd  ki az épületből. Fogjunk
egy  taxit, ami elvisz minket valahova.
Jobbra  menvén egy virágboltba botlunk,
de    a    virágárus   lány  nem  tudja
felváltani  pénzünket,  ha megpróbáljuk
(USE  Bench of notes on Florist). Balra
menvén  egy  "BANCO"  feliratú épületre
bukkanunk.  Menjünk  be  pénzt  váltani
(USE  Bench  of  notes on Bank teller),
majd  vissza virágot venni. Adjuk oda a
felváltott  pénzt  a lánynak (USE Coins
on    Florist),    és  válasszuk  ki  a
legszebb    vörös   szegfűt  (TAKE  Red
carnations).  Menjünk vissza a bankhoz,
majd  fel  és  balra.  Ez  lehet  az  a
bizonyos  park,  egy  paddal a közepén.
Menjünk    oda  a  padhoz  és  várjunk.
Miután  vártunk  egy  jó félórát tűzzük
ki   a  szegfűt  a  ruhánkra  (USE  Red
carnations  on  John),  és  üljünk  le.
Néhány      pillanat    múlva    balról
megjelenik  egy  fickó, de egy nagy dög
kocsiból  lepuffantják. Megtudjuk tőle,
hogy    a  dokumentumok  biztos  helyen
vannak    és   átad  egy  kártyán  lévő
kulcsot,    majd  jobblétre  szenderül.
Csörtessünk  vissza a bankba és váltsuk
be  a  maradék  pénzünket (USE Bench of
notes  on  Bank  teller),  azután adjuk
oda  a kártyát a kulccsal (USE Card and
Key  on  Bank  teller). A bankpénztáros
visszaadja  a  kulcsot  és mondja, hogy
kinyitja  odalent  az ajtót. Menjünk le
a  lépcsőn  és  nyissuk  ki a megfelelő
széfet    (USE    Key   on  Safe).  Egy
ugyanolyan   aktatáskát  találunk  mint
amilyen  a  mienk,  benne a már ismerős
útlevélhamisító  kézi-készülékkel,  egy
furcsa  szerkezettel  (Little  box)  és
egy borítékkal (Envelope).
   Kapjuk    ki   a  szerkentyűt  (TAKE
Little  box),  utána  a borítékot (TAKE
Envelope).  A borítékot már nincs időnk
kivenni,   mert  két  fickó  udvariasan
rábeszél  arra,  hogy  átadjuk  nekik a
borítékot.    Egy    félórai   út  után
megkötözvén   egy  barlangban  találjuk
magunkat       aminek    a    kijáratát
berobbantván  a két fickó hátra hagyott
minket.    Turkáljuk    meg   a  földet
(OPERATE    Ground).    Hoppá,   valami
fémdarabra  bukkantunk.  Próbáljuk  meg
elvágni  rajta  a kötelünket (USE Cords
on    A  piece  of  metal).  Miután  ez
sikerült,    ássuk    ki  a  fémdarabot
(OPERATE    A   piece  of  metal).  Egy
csákányt  operálunk  ki  a földből amit
egy    bányász    hagyott  ott  valaha.
Álljunk  a  tőlünk felfelé eső kő mellé
és   csákányozzunk  (OPERATE  pickaxe).
Miután  elég  széles nyílást ütöttünk a
falon, sétáljunk ki rajta.
   Vízbe  pottyanván  vegyük  elő úszni
tudásunkat    és    kerüljük    ki   az
akadályokat.  Jó,  ha  pihengetünk néha
megkapaszkodván    az    arra  alkalmas
helyeken.    Sikeresen    megúszván   a
dolgokat,  a  virágbolt előtt bukkanunk
fel    a   habokból.  Menjünk  ismét  a
bankhoz,  majd  le  és  balra.  Itt egy
ember   karkötőket  (Bracelet)  árul  a
tengerparton.  Elegyedjünk  szóba  vele
(SPEAK  Man),  aztán  vegyünk  tőle egy
karkötőt  (USE  Coins  on Man). Menjünk
be    a    messziről  látható  hotelba.
Jussunk    fel    valahogy  a  harmadik
emeletre,    aztán    nyissunk    be  a
legutolsó  ajtón  (OPERATE  Door).  Egy
hölgy   fogad  bennünket  stukkerral  a
kezében,    de  mielőtt  tisztáznánk  a
dolgokat,  két marcona fegyveres és egy
Otto  nevű fickó elkap mindkettőnket. A
következőkben  egy  hajón vagyunk, ahol
heveny  szópárbaj közepette nyomjuk meg
óvatosan  a  karkötőn  található gombot
(OPERATE  Bracelet).  Ezután rákötöznek
egy   nagydarab  kőre  bennünket  és  a
hölgyet,  majd belehajítanak a vízbe. A
tengerfenék    elérése    előtt   ismét
próbálkozzunk  a  karkötőnkkel (OPERATE
Bracelet),        aminek       hatására
megszabadulunk           kötelékünktől.
Segítsünk    a   hölgynek  is  (OPERATE
Girl).  Sikeresen  felérve a felszínre,
a  hölgy  ismerőse  felvesz bennünket a
csónakjába.    Ezután  megtudjuk,  hogy
Julia    (így    hívják    a   hölgyet)
nagybácsiját  fogva  tartja az elnök és
be  fogunk  jutni a palotába, művésznek
álcázva,     hogy    kiszabadítsuk    a
nagybácsit.    Néhány    órás  út  után
megérkezünk    a    palotába,   ahol  a
nagysikerű     bűvészprodukció    után,
elkapják    Julia-t    és    minket  is
elkezdenek    hajkurászni.    Sikeresen
kikeveredve    a    labirintusból,  egy
ajtónál     találjuk    magunkat.    Ne
kopogtassunk,    nyissunk    be   rajta
(OPERATE  Hall  door).  Menjünk  oda  a
szoborhoz  (Statue),  és  nyomjuk meg a
furcsán  álló  karját (OPERATE Statue's
arm).    Ennek   hatására  egy  rejtett
széfet  találunk  magunk  előtt,  rajta
elektronikus  kombinációs  zár.  Itt az
alkalom,    hogy  használjuk  a  furcsa
szerkezetet.  Helyezzük  rá széfre (USE
Little  box on Safe door) és kapcsoljuk
be.    A    kombináció    a   szerkezet
segítségével            pofonegyszerűen
beállítható.  Sikeres  beállítás után a
kapcsoló    gombon  lévő  LED  villogni
kezd.  Vegyük  le  a  szerkentyűt (TAKE
Little  box)  és  nyissuk  ki a széfet.
Megtaláltuk  a  már  ismert  borítékot,
amit  vegyünk fel (TAKE Envelope). Most
sem        sikerül       a    borítékot
megkaparintani.  Némi  bonyodalom után,
üldözőbe  vesszük  azt akinél a boríték
van.     Víziszánnal    kell    ügyesen
manőverezni,  majd  miután  a borítékot
megszereztük,    a   minket  üldözőktől
elmenekülni.
   Egy  tengeralattjáró vár ránk, rajta
a     főnökünkkel    és    Charlie-val.
Tájékoztatást   kapunk  arról,  hogy  a
"Lopakodó"-t  egy  Spyder  nevű  titkos
szervezet  lopta el és ha 24 órán belül
nem    kapnak  1000  font  plutóniumot,
akkor  a  világ  főbb nagyvárosai ellen
nukleáris  támadást fognak végrehajtani
a  "Lopakodó"-val.  A borítékban talált
dokumentumokból    kiderül,    hogy   a
"Lopakodó"   leszállási  pozíciója  300
lábbal  a tenger alatt van. Néhány perc
múlva    oda   érkezünk.  Feladatunk  a
"Lopakodó"       álcázó    rendszerének
megsemmisítése.        Ehhez     kapunk
Charlie-tól  egy  cigarettatartó dobozt
(Cigarette   case)  és  egy  CD  lemezt
(Compact  disk).  Kiselőadás formájában
megtudjuk     a    "Lopakodó"    álcázó
rendszerének  Achilles  sarkát. Ugyanis
minden    fajta    hullámot    ami    a
"Lopakodó"-t    éri,    egy  számítógép
analizálja  és  vísszaküldi  mintha nem
lenne    ott    semmi.   Ezen  hatalmas
számításokból  kifolyólag  a számítógép
akkora,  hogy nem fér el a repülőgépen.
A        kapott    CD    lemezen    egy
számítógép-vírus  van ami elpusztítja a
"Lopakodó"       álcázó    rendszerének
programjait.  Ezután  búvárfelszerelést
öltve    magunkra,   közelítjük  meg  a
helyszínt.        Merüljünk     le    a
tengerfenékre,  a nagy cápát kikerülvén
vizsgáljuk   meg  a  fenéken  található
tengeri  hínárokat  (EXAMINE  Seaweed).
Az  egyiknél, ha jó helyen vagyunk, egy
gumikötelet    (Elastic  band)  veszünk
fel.    Evickéljünk    tovább   jobbra,
egészen    amíg    két    pálmafára  és
sziklafalra  bukkanunk. Kaparásszunk az
egyik  pálmafa  tövénél  (OPERATE  Palm
tree)  és  nyomjuk  meg  az  előbukkanó
gombot  (OPERATE  Button). Usszunk be a
nyíláson.    Nyissuk    ki  a  feljárót
(OPERATE    Porthole).    Odafennt  már
várnak  ránk és nemsokára egy ketrecben
találjuk    magunkat,  egy  piranhákkal
teli  medence  felett.  A ketrec lassan
ereszkedik     lefelé,    de    eközben
használjuk  a  tollunkat a lakaton (USE
Pen  on  Lock).  A  lakatba cseppentett
sav  szétolvasztja  a  lakatot,  de még
nem  menekültünk  meg. Próbálkozzunk az
óránkkal  a  jobbra  és balra eső falon
(USE  Watch on Wall). Másszunk jobbra a
kifeszített  kötélen  és  vegyük  le  a
rácsot        (OPERATE     Grill).    A
labirintusokból       kikerülvén    egy
mosdóban  találjuk  magunkat,  ahol egy
katona  hadonászik  a  tükör  előtt. Ne
tétovázzunk,    nyomjunk  be  egyet  az
orrába     (OPERATE    Soldier).    Kis
csetepaté   után  vegyük  fel  a  ruhát
(TAKE  Clothes)  és  a  bakancsot (TAKE
Army  boots).  A fűzőt vegyűk fel (TAKE
Laces),    majd  kötözzük  meg  vele  a
kiütött    katonát    (USE    Laces  on
Soldier).    A  törülközőt  leakasztván
(TAKE  Napkin)  kössük be vele a katona
száját  (USE Napkin on Soldier). Vegyük
fel  a  mosdón  található poharat (TAKE
Glass)  és menjünk ki az ajtón. Menjünk
lefelé  a  folyosón, majd menjünk be az
ajtón.      Valami    raktárhelyiségben
vagyunk.  Húzzuk ki a fiókokat (OPERATE
Drawer)  és  vizsgáljuk meg tartalmukat
(EXAMINE  Drawer). Az egyikben egy sima
bélyegzőt   találunk,  ezt  vegyük  fel
(TAKE  Blank stamp). A másikban további
bélyegzőket  és  cipőfűzőt találunk. Az
utóbbit   vegyük  ki  (TAKE  Laces)  és
fűzzük  be  bakancsunkba  (USE Laces on
John).  Menjünk ki, majd jobbra. Az itt
található  ajtón  menjünk  be. Az ágyon
egy    ing    van   amit  megvizsgálván
(EXAMINE    Clothes),  egy  megbízatási
parancsot         találunk,        amit
tulajdonítsunk    el    (TAKE   Mission
instruction).    Piszkáljuk    meg    a
szemétrakást  (OPERATE  Garbage  dump),
amiben    egy  mentőcsónakot  találunk,
amit  természetesen  vegyünk  ki  (TAKE
Lifeboat).  Menjünk  ki,  majd felfelé.
Egy  tiszt  parancsot  ad, hogy hozzunk
neki  egy  pohár  vizet. Menjünk vissza
az  előző  szobába  és az ott található
ivókútból  töltsük  meg  a poharat (USE
Glass  on Fountain). Menjünk be a mosdó
melletti  ajtón  a  tiszthez. Adjuk oda
neki  a  pohár vizet (USE Full glass on
Officer)    és    miközben    a   vizet
kortyolja,    cseréljük    ki   a  sima
bélyegzőnket    az  asztalon  található
másikkal      (TAKE    Stamp).    Amint
kijöttünk,      jobbra    menvén    egy
ujjlenyomattal        nyitható    ajtót
találunk.  Gyújtsunk rá egy cigarettára
pihenésképpen,   vagyis  nyissuk  ki  a
dobozt  (OPERATE  Cigarette case). Négy
darab    cigarettát   találunk,  amiket
vizsgáljunk  meg  módszeresen  (EXAMINE
Cigarette).  Minden  egyes  darabon más
és  más  színű  (Blue/Gold/Red)  karika
található.  Szedjük  ki a dohányt a kék
(Blue)  színnel  ellátott  cigarettából
(OPERATE    Cigarette).    A  megmaradt
cigaretta  papírt  tegyük  rá a pohárra
(USE  Cigarette paper on Glass). Néhány
pillanat    múlva   megkapjuk  a  tiszt
ujjlenyomatát       (Fingertip).    Ezt
használjuk   az  ujjlenyomat  azonosító
készüléken  (USE Fingertip on Fingertip
ID),  mire  az ajtó kinyílik. Sétáljunk
beljebb,    majd  még  beljebb  és  egy
golyóálló    ablak   mögött  tartózkodó
katonára    és  egy  biztonsági  ajtóra
bukkanunk,  amit  valami  sugár véd. Az
ablak    mellett    egy    postaládának
titulált  nyílás  található,  amibe  ha
megpróbáljuk    bedobni  a  megbízatási
parancsot,    nem    sikerül.  Van  egy
bélyegzőnk,        jó    lenne    talán
lepecsételni.   Először  keressünk  egy
bélyegzőpárnát   (Ink  pad),  ami  ugye
általában        szükségeltetik     egy
pecsételési  szituációhoz.  Az ivókutas
szobában  vegyük  fel  a bélyegzőpárnát
(TAKE    Ink    pad).  Nyomjuk  bele  a
bélyegzőt  a  párnába (USE Stamp on Ink
pad)  és  pecsételjük  le  a  parancsot
(USE  Stamp  on  Mission  instruction).
Menjünk  vissza,  majd az érvényesített
parancsot  dugjuk  be  a  nyílásba (USE
Authorized  mission on Mailbox), mire a
katona    jelez,    hogy   mehetünk.  A
folyosón  a  következő ajtó előtti kuka
mellett  található  konnektorba  dugjuk
be  a  borotva  kábelét (USE Electrique
cable  on Electric plug). Kapcsoljuk be
(OPERATE  Electric razor) és miután nem
történik  semmi  dobjuk  bele  a kukába
(USE  Electric  razor  on Trashcan). Az
ajtón   belépve  egy  irányító  terembe
érünk  ahol  az  Otto  nevű  fickó  egy
pisztolyt  szegez  ránk  és az elrabolt
Julia-ra.  Középen  a gonosz Dr. Why ül
és    szívélyesen    üdvözöl    minket.
Nemsokára  kiemelkedik  a  sziget (ahol
tulajdonképpen  vagyunk) a tengerből és
elindul  a  "Lopakodó" Washington felé,
hogy  nukleáris  csapást  mérjen  rá. A
számláló    mire    eléri    a  346-ot,
Washington    a    föld  színével  lesz
egyenlő.      Teljesen    reménytelenül
álldogálunk  és  nézzük  ahogy  Dr. Why
örvendezik.     Nem    tudunk    semmit
csinálni,   mert  Otto  figyeli  minden
mozdulatunkat.    Ámde,    megszólal  a
borotvánk  a  kukából,  zavart  keltve.
Ekkor  gyorsan  dobjuk  a  piros  (Red)
színnel    megjelölt   cigarettánkat  a
szigetet    vezérlő    computerre  (USE
Cigarette    on    Computer).    Miután
becsapódott    és    megrongálta   azt,
nyomjunk  be  egyet  Otto-nak az agyába
(OPERATE   Otto).  A  heveny  dulakodás
közben  Dr.  Why  elmenekülvén  magával
viszi   Julia-t.  A  harcból  győztesen
kikerülvén  először  nyomjuk  be  a  CD
lemezt    a    CD   lejátszóba,  aminek
hatására  a vírus megrongálja az álcázó
rendszert,  majd  vessük  magunkat  Dr.
Why  után.  Egy  helikopterbe száll, mi
pedig    Julia-val   megkapaszkodunk  a
gépen.  A sziget eközben elsüllyed. Egy
bomba    látható   a  gép  alján,  amit
kötözzünk    oda  a  gumikötéllel  (USE
Elastic    band    on    Bomb).   Aztán
leugorván,  működtessük a mentőcsónakot
(OPERATE  Lifeboat). Szerencsésen vizre
landolva  megmenekültünk, mert a gonosz
Dr.    Why   nem  tudja  ránk  dobni  a
bombáját.   Ezután  végignézhetünk  egy
kis    ünnepséget    ahol   kitüntetnek
bennünket  hősies  tetteinkért és Julia
sokatmondó  pillantása után lerántjuk a
VÉGE (THE END) feliratot.

1990. szeptember 9.

Ezen játékleírást készítette:

            Poko, a kalandor
