
      Arthur C. Clarke:
      A gyermekkor vége     (sf)


Clarke 1956-ban íródott könyve 1990-ben
lett  kiadva  nálunk,  az  SF  mesterei
sorozatban.A  borító  nem  nagy szám,de
aki  meglátja  mindjárt sejti, hogy nem
egy  kis könnyű humoros 5 percesről van
szó, hanem  valami   komolyabbról.    A
regényen  érződik,  hogy   az   ötvenes
években készült,a jövöről festett képen
érezni    az    akkori   nagyon   hideg
háborút,technikai fejlettséget...  stb.
Az alapállás klasszikus:a két egymással
versengő    nagyhatalom(vajon    melyik
kettő????)    most   éppen    a    hold
meghódításával gyötri  egymást. Egyszer
csak    egy     hihetetlenül    fejlett
szupercivilizáció jelenik meg a Földön,
pontosabban  a  földfelszín  felett pár
kilométerrel.    Szép   ércesen  csengő
hangon  közlik  az  emberiséggel,  hogy
megunták nézni,hogyan rohan a pusztulás
felé,  hogyan  bánik saját tagjaival...
stb.   Egyszóval  úgy  általában minden
rossz, tehát  itt  az  ideje, hogy   ők
átvegyék  egy kicsit a kormányzást.  Az
emberiség    némi    makacskodás   után
beleegyezik, hogy létrehozzák  a  földi
paradicsomot.    Persze   nem  mindenki
nyugszik bele a megváltoztathatatlanba,
régi jó földi szokás szerint.  És ahogy
a  kiváncsiskodó   emberek   évszázadok
alatt egyre többet tudnak meg uraikról,
a  "főkormányzók"-ról,   céljaikról,  a
világegyetemről,  úgy    válik    egyre
maibbá,  egyre   elgondolkodtatóbbá   a
könyv. A  sci-fi tág  teret   enged  az
irónak  (de  az  olvasónak is), hogy az
aktuális     téma,    könyv     ürügyén
elgondolkodjon  egy  kicsit  a  nagyobb
összefüggéseken.  Aki ismeri es szereti
Clarke-ot, annak melegen  ajánlom, hogy
ássa   bele   magát   egy   kicsit    a
könyvbe, nem fogja úgy érezni,hogy csak
az  időt  pazarolta. A sztori  eltér  a
szokványos happy end-es befejezésektől,
nem  nyújtanak  át a főhősnek semmilyen
érdemérmet, sem   pénzt, sem.......(ide
mindenki azt gondol,amit akar).  Mégsem
lehet   egyértelműen   eldönteni,  hogy
elszomorít a befejezés vagy...

De  erről  már  mindenki  győződjön meg
saját maga. Jó könyv, kár kihagyni!!

          KÉSZÍTETTE : STILLA
