Yo Dudes!

Má'  rég  rugdos  Medve  barátom,  hogy
írjak   valami  cikket  a  Guru-ba,  de
valahogy  ezidáig  sosem  jött  össze a
dolog.   Sokat  töprengtem,  hogy mi is
legyen  a  téma,  majd  rájöttem,  hogy
egyvalamihez  értek,  a   swappoláshoz,
úgyhogy   most    bátorkodom    egy-két
jótanáccsal      ellátni     a    kezdő
trader-eket.

Annál is inkább hasznos dolog ez, mert,
ha  csak  egy pillantást vetünk a hazai
scene-re,        majd       körbenézünk
Nyugat-Európában  nyogottan elsírhatjuk
magunkat.   "Kint nyüzsögnek" a jobbnál
jobb  csoportok,  sokan rendeznek copy-
-partyt,  vagy  (a  mostanában divatos)
konferenciát.  Ezzel szemben itthon van
3-4  jó  és  összesen,  ha  10   ismert
csoport   (most   csak    az    Amigára
gondolok),  és  a  partyk  színvnala is
elszomorító.   Gondolok  itt  az  ilyen
Tatabányán,  Székesfehérváron,  vagy  a
BIT-LET, Mikrovilág, Computer Karácsony
néven        megrendezett        másoló
összejövetelekre.   Jó,  nem azt akarom
ezzel  mondani,  hogy  az  ilyen  bulik
abszolut  elvetendő dolgok, de valahogy
úgy tűnik nekem, hogy erőltetettek, nem
a  szó  szoros  értelemben  vett  scene
kezdeményezi  ezeket, hanem valami cég,
és  ez egyből azt vonja maga után, hogy
felzúgnak  a  Spectrumok  ciripelői, és
betöltik  kvartyogásukkal   a   termet,
megjelennek  a  azok  a  büdös lamerek,
akik  64-en két drive-val másolnak (még
nem  láttak   Speed-dost)  valamint  az
egyetlen  hang,  amit  hallani lehet az
az  X-copy  beep-pelése.  Ez szörnyű!!!
Ezeknél  még a Grace party is jobb volt
(Itt  szeretném megragadni az alkalmat,
hogy bocsánatot kérjek a ott tanusított
felháborító    viselkedésemért!    Bocs
Matrix!   Tudom  mennyi  stresszel  jár
megrendezni egy ilyen összejövetelt, de
nem  vettem  ezt  figelembe,  és bunkó,
beképzelt   módon  viselkedtem,  ittam,
mint  a gödény és üvöltöztem.  Ezt most
komolyan gondolom!)

Nos,  úgy  vélem szükség van arra, hogy
egyre több csoport szülessen, és kezdje
meg tevékenységét Amigán.  Ne felejtsük
el,  hogy  gépünk  már  nem tartozik az
újjak  közé,  szóval,  ha  igazán   fel
akarunk    zárkózni,    akkor    sürget
bennünket  az  idő.   Egy  jó csapatnak
mindenképpen  szüksége   van  megfelelő
terjesztőre,   mert   a   legtöbben   a
külföldi  publicitás  hiányában  buknak
el.   Van  egy  másik  ok is:  éspedig,
hogy magyarul írják a scroll-textteket,
így külföldön azonnal letörlik a becses
produkciót,  mivel  a  kutya  sem  akar
mekegést  olvasni.   Tessék   venni   a
fáradságot,  és   megtanulni   angolul,
különben hazánk teljesen elszigetelődik
a  külvilágtól  és  sosem  fogunk  majd
felzárkózni (nem    csak számítógépen)!
   Én pl, mikor elkezdtem swappolni kb.
2.5-3 éve, annyit tudtam, hogy "thanks"
"bye" és "program". 
 De tavaly  szeptemberben (igazán akkor
kezdtem  az  iskolában  tanulni), pedig
már  társalgási  szinten   műveltem   a
nyelvet,  annak  ellenére, hogy azelőtt
egyáltalában  nem   tanultam.    Mindig
lefordítottam   a   leveleket,   és   a
scrollokat,   és   szép    lassan   rám
"ragadt".   (Fricforce!  Nem számít, ha
hibás  a  text,  mert  valahogy el kell
kezdeni, és ha Hamu Pál Bácsalmásin nem
érti  a neki szóló üzenetet, akkor majd
megtanulja   ő   is.    Mert  az  angol
nyelvtudás  hiánya  kitermelhet   olyan
lamereket,   akik   nem   tudják   majd
megkülönbözetetni  a scrollt a logotól!
OK ez túl vad volt!  Bocs!)

Másik fontos dolog, hogy egy csoport ne
csak  swapperekből  álljon,  mer' akkor
nincs  mit terjeszetni (Ez volt a baj a
Chromance-szal    is!),    vagy   ennek
ellenkezője,  ha nincs swapper (Ez volt
a  baj  a  Cerberos-szal!, ezért léptem
be!).    Egy   kicsit  elkanyarodtam  a
témától,  amit   megjelöltem   a   cikk
elején, úgyhogy térjünk a tárgyra!

Sokakban   felmerülhetett   a   kérdés:
"Hogyan  kezdjem el?".  Igen, elkezdeni
semmit  sem könnyű, mert sok türelemre,
időre  és nem utolsó sorban pénzre lesz
szükség  (ha  nem  találunk valami okos
cheat módszert!).  Egyesek legyintenek,
mikor  a swappolásról van szó, mondván,
hogy azt mindenki tudja!  Erre csak azt
tudom mondani, hogy próbálják meg!


Nos,  vegyünk   egy   konkrét   példát.
Megalakítunk egy csapatot, modjuk MGTSZ
(most  nem  jutott eszembe jobb) néven,
és  szeretnénk  contactolni  külföldre.
Első lépésként vegyük fel a kapcsolatot
a  hazai elittel, hogy elég korán hozzá
tudjunk  jutni  a  belföldi anyagokhoz.
Amennyiben   nincs  saját  produkciónk,
akkor  nem  biztos,  hogy  könnyen  fog
menni,  de azért próbáljuk meg!  (Mikor
én kezdtem, ilyen problémák nem voltak,
mert  akkor  64-en  még nem volt scene.
Csak  az  FBI,  és a Quality létezett).
Szóval, ahogy hozzá jutunk valami friss
magyar     anyaghoz,     vagy     saját
kreálmányunk     van,     amit     elég
színvonalasnak tartunk, bátran pakoljuk
fel azokat egy ízléses demokollekcióra.
Ezek  után   kezdjünk   el   kigyűjteni
címeket  demokból,  vagy  discmagokból.
Semmiképpen  ne  az  ASM-ből (mert azok
biztos  "out  of scene dudák" lesznek)!
Első  intrádára,   ne    a  leghíresebb
crackerekkel  próbálkozzunk, mert az se
biztos,  hogy  kibontják  a levelünket,
inkább   elképzelhető,    hogy    hamar
megtalálja  a  szemetest!  Írjunk olyan
csoportoknak,  akik  ismertek ugyan, de
nincsenek  annyira közel a tűzhöz.  Sok
ilyen      stílusú      csoport     van
Skandináviában,  Franciao.-ban,   és  a
volt NSZK területén.  Ne keseredjünk el
rögtön,  ha nem kapunk azonnal választ,
mert  megeshet,  hogy nagy késéssel, de
válaszolni  fog  a  kiszemelt  contact.
De,  ha  mégsem, akkor sem biztos, hogy
bunkók!   Az  is előfordulhat, hogy túl
sok levelet kapnak, és egyszerűen nincs
idejük mindenkinek válaszolni.


Soha  ne  küldjünk  elsőre  egynél több
lemezt,  mert  koránt  sem biztos, hogy
visszakapjuk azt!  A későbbiek során is
a  két  disc-kel  való  cserét ajánlom,
mert  akkor  több  csapatra  lesz  majd
időnk,  és   a   világ   több   tájáról
kaphatunk   anyagokat  (és  nem  utolsó
sorban  küldhetünk)!  En pl azt teszem,
hogy  mindenkinek  2  lemezt küldök, és
két  három  hétig begyűjtöm  a beérkező
leveleket,  majd  egyszerre  válaszolok
mindre,  ha  van  valami itthoni stuff,
így  sok időt lehet megtakarítani.  Még
egy  jó  tanács:   Vigyázzunk a játékok
küldésével,   mert   kint   a   modemek
tevékenysége   miatt    nagyon    hamar
elterjednek  a crackelt anyagok!  Ja és
nagyon  fontos,  hogy  ne  ház   méretű
leveleket  küdjünk  ,  először is, mert
drága,  és  azt fogják gondolni rólunk,
hogy  ez  az  első csomag, amit küldünk
külföldre,  R-gó nem fognak válaszolni.
Egyszerűen  dobjuk  be a lemezt egy kis
borítékba,   és    kész!    A    lehető
legfontosabb,  hogy  ne írjunk nyalizó,
önmagunkat  alázó  leveleket!!!!    Pl:
I'm only a beginner.  I bought my Amiga
yesterday!    Tell   me   how  to  make
coppercolourbars!   You are the best in
the world!  Your demo/mag/crack/trainer
is the best I've ever seen!  stb....!


Most nem jut más eszembe!  Ha valakinek
kérdése  van,  vagy  esetleg  van olyan
produkciója,    amit   szívesen   látna
viszont  a  Computer  Mánia   oldalain,
akkor  bátran  küldje  el  címemre:   -
Letét  103 - Pf 701 - 1399 Budapest - !
Plusz    a   Demorovattal   kapcsolatos
megjegyzéseket, kritikákat, támadásokat
és  időzített  bombákat is erre a címre
várom!  OK!

God bless you all!

                Yours Jean of CERBEROS
