   Mivel  rengeteg  alkalommal van arra
szükség, hogy  nem  teljes lemezoldalt,
hanem csak egyes file-okat másolj,ezért
röviden leírom ennek a menetét.

   Ha  esetleg nem pontosan tudod, hogy
mivel  kell enni a file-t (fájl), akkor
olvasd  el  ezt  a  kis kitérőt! Maga a
file    tulajdonképpen   adatláncolatot
jelent,  nagyon  sok helyen definiálták
már,  számunkra ezek a mondatok sumérűl
vannak    ((Sebaj,    had    szokják!!!
...BAROMKA)).  Azt  hiszem  akkor érted
meg    a  lényegét  a  leghamarabb,  ha
példaként leírok néhány file-t:

Pl. file a

-program
-a dpaint által kimentett kép
-egy hangot leíró adathalmaz
-egy ASCII karakterlánc (egy levél,
 vagy mondjuk a GURU cikkei, amit
 most olvasol az is)
-egy SEKA forrásprogram (amilyet a
 READYSOFT csinált)....stb,
 tehát nagyon sok mindent nevezünk
 file-nak.

   AMIGA        file-okkal      lemezen
találkozol,  mint  kimetett adathalmaz.
Minden  ilyen  halmaznak  van egy neve,
egy  hossza  (byte-ban), mikor készült,
van-e  biztosítva mondjuk törlés ellen,
meg    még    pár    soros   megjegyzés
esetenként  (pl.  hogy  mit tartalmaz).
Vannak futtatható file-ok

pl 
-demo
-játékok, felhasználói programok stb.
És adatfile-ok
-képek,hangok adatai stb.

   Amikor        betöltöd    a    lemez
tartalomjegyzékét   (directory-ját),  a
fent  említett  információkból a név és
a  hossz  a  legfontosabb.  Sajnos azt,
hogy  éppen  milyen  file-ról  van szó,
semmi      nem    jelzi,    úgy    kell
kikövetkeztetni.  Vegyünk  egy  konkrét
példát.  Van mondjuk egy olyan lemezed,
amit  ha beteszel a meghajtóba, egy kép
jelenik  meg.  Ezután  ha  lenyomod  az
egér  gombját,  akkor  egy  menü íródik
ki,   ami  tájékoztat,  hogy  az  f1-f5
billenytűkkel  demokat,  az  f6-tal meg
egy  játékot tudsz betölteni. Hívjuk be
ennek  a  lemeznek  a tartalmojegyzékét
(a       konkrét    lépéseket    később
ismertetem),    mire    ezt    látod  a
képernyőn:

C
LIBS
L
S
1        124567
2         78098
3        156878 
4        122333
5         67000 
menu        128
screen    35670
destroy  325678

   A    fil-ok  mögötti  információkról
-készítés  ideje stb-, most eltekintek,
tulajdonképpen  a  kutyát  nem  érdekli
((A    medvéket    se!!!!   ......  EGY
DISZPÉLDÁNY)).

   A        C,    LIBS,    L,    S-eket
alkönyvtáraknak      nevezzük    (piros
szinűek),  ezek  tovább "bonthatók". Ha
kétszer  gyorsan egymásután ráclickelsz
az  egyikre,  akkor  annak  a tartalmát
tölti  be. Az egész alkönyvtárasdit úgy
képzeld    el,    mint    ha    a  jobb
áttekinthetőség  kedvéért  egy  kupacba
(alkönyvtárba)  gyüjtenéd a regényeket,
egy        másikba        a    verseket
((Pfuuujjjj!!!.....NO      NAME)),    a
harmadikba  meg mondjuk a szakkönyveket
((A  negyedikbe  meg  a pornóirodalmat!
.....  ICE  KANDUR)).  Tehát ha keresel
mondjuk  egy regényt, akkor nem kell az
összes    alkönyvtárral   foglalkoznod,
hisz  csak  a  "REGÉNYEK" kupacban kell
nézelődnöd  ((Egy  kupac  kopasz kupac,
meg  mégegy  kupac kopasz kupac, az két
kupac  kopasz kupac! Szakkifejezésekből
elégtelen!    ......   LEKTOR)).  Tehát
clickeljünk    rá   mondjuk  az  "S"-re
kétszer...             STARTUP-SEQUENCE
231    Ezt  a  csúnya  file  nevet  jól
jegyezd  meg,  még  beszélünk róla!!!!!
Amennyiben   meguntad  a  nézelődés,  a
PARENT  ikonnal (táblácskával) léphetsz
vissza.   Nyilván  az  alkönyvtárak  is
további  alkönyvtárakat tartalmazhatnak
belépni    a    "ráduplázással"  lehet,
visszalépni meg a PARENTTAL.

   Most    próbáljuk  megkeresni,  hogy
melyik    név  mit  takarhat.  Talán  a
legfontosabb  segítséget  a  hossz  ad.
Egy  demo általában 60-180 kbyte között
van  (természetesen  vannak  kivételek,
de    a    nagy    többség   belefér  a
limitbe). Mivel ezek futtathatók, ezért
ha  kilépünk a DISKMASTERBŐL (bal felső
kis   "gomb")  és  beirjuk  a  "gyanús"
program   nevét  (1),  valószinűleg  az
egyik  demo  lesz  az.    Vannak  olyan
DISKMASTER   verziók,  amiken  van  RUN
ikon,ezeknek  az lenne a feladata, hogy
ezt  a  "próbatöltést" a DISKMASTER-ből
lehessen  végezni.  "Befelé"  még nincs
gond,  a kilépésnél már annál inkább. A
név  csak  ritkán  árulja el a viselője
mibenlétét,    mivel    az    AMIGÁN  a
töltést-futtatást   nem  a  LOAD"....",
RUN  parancsokkal kezdeményezzük, HANEM
A  PROGRAM  NEVÉNEK  BEIRÁSÁVAL,  ezért
gyakran    a   legegyszerűbb  "neveket"
adják  (számokat,vagy  egy-egy  betűt).
Jól    tippelhettünk,  mert  az  1-5-ig
demok  jöttek  be,a  DESTROY  névvel  a
játék  (a  hosszából  gondolhattuk,hogy
ez  lesz),  azonban  például  a  "MENU"
file-ra    egy   hibaüzenetet  kaptunk,
tehát ez nem futtatható.

Ebben  az  esetben   még   két   dolgot
tehetünk

   1.Megnézzük,    hogy    nem      IFF
formátumú  kép-e  (pl DPAINT),vagy hang
(SONIX).  Bökjünk  rá a "menu"-re, mire
egy  csík jelenik meg. Ezzel kijelöltük
a    file-t.   Most  clickeljünk  rá  a
SHOWPIC     táblácskára.    Ha    ilyen
formátumú   képről,  hangról  van  szó,
akkor  látni  (hallani)  fogjuk.  A  mi
esetünkben nem jött be a dolog.

   2.Megnézzük,        nem        ASCII
karakterlánc-e  (betűhalmaz,  akár  egy
levél).Kijelöljűk                     a
file-t,  ráclickeljünk  a  READ  ikonra
((Agyas!!!  Hol  látsz  te  ott pikotra
...pitok  ..izé  ...piktogrammot????)),
aztán  meglepődve tapasztaljuk, hogy az
a   menü  jelenik  meg,  amit  a  lemez
"magától"  betölt.  Persze  nem  minden
lemez  enged így belenézni a kártyáiba,
ha     a    directory    helyett    egy
hibaüzenetet  kapunk, azzal nem érdemes
tovább  kisérletezni.  Röviden ennyit a
file-okról,  most  nézzük  a DISKMASTER
kezelését.

----------

   Ha  benyomjuk  a  jobb egérgombot és
felvisszük    a  pointert  (mutatót)  a
felső    sorra,   akkor  egy  sor  menü
legördül.  Ezekkel  lehet pl a kijelzés
módját  állítani, sok hasznukat azonban
nem   venni.  Egyedül  a  CONFIGURE/SET
DEVICE  ikon  ér valamit, ezzel a felső
hat  táblácskán  lévő funkciót írhatjuk
át,  amit  a  SAVE  CONFIG  utasítással
mentünk lemezre.

-----
DF0:
   A  lemez tartalomjegyzékét hívhatjuk
be    az    "aktuális"    oldalra.   Az
"aktuális"  szócskát  úgy értsd, hogy a
menüket  tartalmazó  oszlop a képernyőt
két  részre osztja. Ha azt akarod, hogy
a  kiadott  utasítások  mondjuk  a  bal
oldalra  legyenek  érvényesek,  akkor a
bal    oldal  valamelyik  részére  kell
ráclickelned,  mire  a  felső  sarokban
megjelenik  egy "S" betű, jelezve, hogy
ez az "aktuális" munkaterület.
-----
RAM:
   Ezzel    kijelöljük   az  "aktuális"
oldalt    egy    átmeneti    tárolónak.
Általában  ennek  kapacitása  fél megás
gépen  160-220 kbyte, egyedül a DIRUTIL
IV-es  filemásolónál láttam ennél jóval
nagyom  RAM  disket,  320 kbyte-tal (az
általam   tárgyalt  verzió  az  kb  180
"kilónál"  adja  be a kulcsot). Nyilván
bővített  memóriakapacitású  gépeken ez
az érték nagyobb..

   Természetesen  a felső hat táblácska
jelentését  mi  is  állíthatjuk  a  már
említett  CONFIGURE/SET  DEFICE menüvel
(pl.  ha  sokat  turkálunk  mondjuk a C
almenüben    akkor   jelöljünk  ki  egy
táblát  és  írjuk be, hogy DF0:c. Ezzel
elértük,  hogy  nem kell órákig várni a
teljes   tartalomjegyzékre,  csak  a  C
alkönyvtár tartalmát hívja be).
-----
PARENT
   Erről   már  volt  szó,  ha  leástuk
magunkat  az  alkönyvtárak dzsungelébe,
akkor ezzel lehet "egyel visszalépni".
-----
ALL
   Említettem,  hogy  ha  egy műveletet
akarunk  egy file-lal végezni (másolás,
törlés,    névátírás   stb.),  akkor  a
kijelölés      úgy    történik,    hogy
ráclickelünk  a file-ra (egy csík jelzi
is).  Abban  az  esetben  ha  a  minden
file-lal    el    akarjuk    végezni  a
műveletet,  akkor  nem  kell  egyesével
lövöldözni,  ez  az  ikon  az  összeset
kijelöli.
-----
CLEAR
   A  kijelölés!!!  törlése.  tehát  ha
véletlenül    mellélőttünk,    akkor  a
kijelölést  jelző  csíkot  törli  ez  a
parancs.  Egyesével  is  törölhetjük  a
kijelölést, ha ismételten ráclickelünk.
-----
COPY
Másolás.
   Említettem   ,  hogy  az  "aktuális"
oldalt  az "S" betű jelzi, de ha jobban
megfigyeled,  akkor  a  másik  munkalap
meg  a  "D"  karaktert  kapta.  Ezt úgy
kell  értelmezni,  hogy  az  "S" jelzi,
hogy  honnan,  a  "D"  meg  hogy  hova.
Leggyakrabban    az   egyik  munkalapot
"DF0:"-nak  (belső meghajtó), a másikat
meg  "RAM:"  disknek  jelöljük  ki,  de
lehet  azt  is, hogy :  DF0  -  DF0  (a
belső    meghajtón    belül   másolunk,
mondjuk  szeretnénk  az  alkönyvtárakat
átrendezni)  DF0  -  DF1  (ha van külső
meghajtód,    akkor    felesleges    az
átmeneti  tárolóba (RAM: disk-be) tenni
a  kijelölt file-t, rögtön a céllemezre
dolgozhatunk.
-----
RENAME
   Ezzel  lehet  a file nevét átírni. a
"visszanyíllal"   letöröljük  a  régit,
majd beírjuk az újat, aztán "RETURN".
-----
MOVE
   Ennek    a    funkciója    azonos  a
COPY-éval,   csak  utána  az  kiad  egy
törlési  utasítást  is a forrásfile-ra.
Tehát, mondjuk  céllemezről betöltötted
a másolandó file-t a  COPY paranccsal a
RAM:   diskbe, majd kicserélve a lemezt
erre  akarod ráírni, akkor   célszerűbb
a  MOVE  utasítást   alkalmazni,  mert 
ezzel  a másolás  után  kitörli  a RAM:
diskből.
Ezzel  egy  lépést  megtakarítunk, ha a
file-ok  hossza miatt mondjuk egyesével
kell átmásolgatni.
-----
DELETE
   A    kijelölt    file-t  (file-okat)
törli.  Ha  véletlenül  történt a dolog
akkor    bajban   vagy,  mert  ezzel  a
programmal  már  nem  nyered   vissza a
file-t.  Azonban nem kell kétségbeesni,
majd        egy     másik    alkalommal
elmagyarázom,    hogy   ilyenkor  mi  a
teendő.   Amennyiben  a  PROTECT  BITEK
(védelmi  bitek, mindjárt erről is lesz
szó)  nem  engedik  ezt  meg, akkor nem
történik semmi.
-----
COMMENT
A kijelölt file-hoz rövid megjegyzést
csatolhatsz.
-----
PROTECT
   Az  AMIGA file-okhoz tartozik néhány
PROTECT  BIT  is, aminek az a feladata,
hogy   különböző  műveleteket  (törlés,
átirás  stb) ne lehessen végezni velük.
Pl.    van    egy  kedvenc  file  amire
vigyázni  akarunk,  akkor ezzel lehet a
törlés  ellen  biztosítani.  A  PROTECT
BITEK  értékeinek  visszaállítására  is
van  a  programban  lehetőség, de nekem
az  istenért  sem  akart  dolgozni.  Én
speciel     a    DISCOVERY-t    szoktam
ilyesmire használni.
-----
SEARCH
   Ezzel  lehet file-neveket keresni az
ALKÖNYVÁRAKBAN.    Beírva  a  keresendő
nevet  elindítja  a  keresést, ha talál
ilyet,  akkor  azt  műveletek végzésére
kijelöli.
-----
READ
   ASCII  karaktersorozatok  (pl.  ez a
cikk  is  ilyen)  jeleníthető meg vele.
Az  egér  pointerrel  (mutatóval) lehet
le-fel  gördíteni attól függően, hogy a
képernyő melyik pontján tartozkodik.
-----
PRINT
Nyomtatás (hogy mit, ne kérdezd, nyema
nyomtató).
-----
SHOWPIC
   Ezzel  lehet  megtekinteni  egy  IFF
formátumú        képet       (amit    a
rajzolóprogramok    használnak),   vagy
meghallgatni egy IFF formátumú hangot.
-----
CMD1
   Különböző      külső    parancsokkal
helyettesíthetjük  a  CMDx feliratokat.
A  parancsokat  ugyanúgy használja a DM
mint  a  belső  parancsait, kivéve azt,
hogy  az  induló  lemezről betölti őket
először.
-----
MAKEDIR
   Alkönyvtárak   nyitása.  A  példában
említett  C, L, LIBS, DEVS, S nevek nem
file-okat,      hanem    alkönyvtárakat
jelölnek.      Ha    szeretnél    ilyen
alkönyvtárat  nyitni,  akkor  ezt  kell
használnod.
-----
-----
   Rengeteg  filecopy létezik, de nekem
ez  vált  be a legjobban. Természetesen
ezek  a  funkciók  más  filecopykon  is
megtalálhatók,    úgyhogy   ez  ott  is
segíthet.
-----
-----
   Végezetül    nézzünk    egy  konkrét
példát.  Csináltál egy munkalemezt a DD
demoi    számára,    a   GURU  lemezről
szeretnéd ezeket átmásolni.

   -betöltöd  a DISKMASTERT, majd a bal
munkalapra  clickelve  azt  jelölöd  ki
aktuálisnak  (megjelnik  a  sarokban az
"S")

-DF0:, behívja a directoryt

-lőjj rá a jobb oldali munkalapra,

-majd RAM: (ezzel kijelölted az
 átmeneti RAM: disket)

-cseréld ki a lemezt a GURU-ra, majd
 lőjj rá a bal oldalra és DF0:,
 megjelenik a tartalomjegyzék

-kétszer egymás után click a DD-DATA
 alkönyvtárra, erre kiíródik:

DEMOl.0.s.C
PIC.C
PELDAMODUL.C.

   A  megbeszélttek szerint az első egy
SEKA  forráslista  sűrítve, a második a
hozzá    tartozó    kép   RAW  (szintén
sűrítve),  a  harmadik  meg  egy zene a
STRATRACKER-hez (szintén cruncholt).

-Mind a háromra ráclickelsz, majd 

-COPY
Ezzel átmásoltad a RAM: diskbe. 

-cseréld ki a munkalemezre a GURU-t

-bal oldalra click, majd DF0:

-jobb oldalra click, az "aktuális"
 oldalt jelző "S" a jobb oldalra került

-jelöld ki a három file-t

-majd COPY

....és már kész is.

   Igy  elmondva sokkal bonyolultabbnak
tűnik  mint  amilyen valójában, egy kis
gyakorlással hamar belejössz.
Amennyiben  valami  nem  világos,  majd
kérdezz rá !


FRICFORCE from FI-RE CREW

   (BAROMKÁVAL  most  nagy  mákom volt.
Az  elején még jártatta lepcses száját,
de  aztán  hamar  elunta a dolgot, most
itt    hortyog    az  asztalon.  Biztos
antikokszról   álmodik,  mert  időnként
nnyammog egyet....)

