        CADAVER /Első szint/

   A  CADAVER  1990 nagy sikere volt az
AMIGÁ-n.  Az  irányításra  és az ikonok
használatára    nem  térek  ki  -  erre
mindenki maga jöjjön rá. 

   A    játékba  ott  kapcsolódunk  be,
amikor   főhősünk,  Karadoc  a  hajóját
kihúzza  a partra. A barlangból hosszas
úton    keresztül,    a    vár  legalsó
szintjére,  a  hegybe  épített kazamata
rendszerbe  kerültünk. Karadoc mindenre
fel    van   készítve,  hogy  megmentse
Diane-t  és  a vár gonosz urát legyőzze
-  legalábbis  ő ezt gondolja. Főhősünk
itt  kezdi  meg  mágusi pályafutását és
hatalmas  kincsek  birtokába juthat, ha
meg  tud  birkózni azzal, ami eddig még
egyetlen embernek sem sikerült.

   Itt  is  mint minden kalandjátékban,
a  tárgyak  gyüjtögetésével  kezdjük  a
játékot.  Kapjuk  fel  a  földön heverő
naplót  /DIARY/,  csákányt /PICKAXE/ és
a   pénzt  /COIN/.  A  napló  az  egyik
legfontosabb  tárgy, mivel megtudhatjuk
belőle        a        játékban    való
előrehaladásunkat  -  hány  %-át jártuk
be    az    aktuális  szintnek,  milyen
gazdagok  vagyunk,  stb.  -  megegyezik
tehát    a   kalandjátékokban  használt
STATUS  vagy SCORE paranccsal. A pénzek
nagy     része    nem    tárgy,    csak
a gazdagságunkat növeli.  Menjünk  ki a
szobából.   Rövid  átjáróhoz  érkezünk,
ahol  zárva  van  az ajtó. A falban van
egy  kapcsoló - kapaszkodjunk hát bele,
s  lám  az  ajtó  kitárul. Kapjuk fel a
szobában  gugoló  köveszacskót  /BAG OF
STNES/, amit rögtön használjunk is.

   Kedves  olvasó,  most bizonyára örül
annak,  hogy már van mivel megköveznünk
a  férjet  hűtlenül elhagyó Diane-t, de
sajnos  csalódnia  kell. Ezek a kövek a
kastélyban        található    szörnyek
eliminálására        lesznek     kiváló
fegyverek.    A   balra  lévő  szobában
rögtön  ki  is  próbálhatjuk az utunkba
kerülő   első  rondaságon.  Itt  lefelé
menve    magunkévá   tehetjük  az  első
varázslatot,az elijesztőt /TURN MONSTER
SPELL/    -    ha  akarunk  elszörnyedő
szörnyű szőrös  szörnyeket  látni,  ezt
használjuk.  Az  útközben  a  plafonról
lepottyant  álmos  pókot kerüljük ki és
menjünk  egyenesen vissza és át a másik
szobába.    Itt    három    köveszsákot
találunk  -  látszólag semmi különös de
a  hatodik érzékünk valami cselt jelez.
Húzzuk  el  a  zsákokat  és  az  utolsó
mögött      találunk    egy    CAROLOUS
drágakövet        /GEM/.     Felforgató
tevékenységünnkkel    megzavartunk   az
egyik  zsákban éppen szundikáló kígyót,
amelynek    lelke    /ha    van    neki
egyáltalán/       hatásos    működésünk
eredményeképpen visszatér alkotójához.

   Menjünk  vissza  a  szobába  ahol  a
köveket    találtuk,    itt  folytassuk
utunkat  jobbra.  Egy hármaselágazáshoz
érünk,    ahol    egy   undorító  féreg
tekereg.  Induljunk  lefelé /balra levő
ajtó  zárva/.  Találunk sisakot /HELM/,
de  ezt  hagyjuk  is itt. Az út végén a
teremben   találunk  egy  kulcsot.
Őszinte  sajnálatunkra a féregnél balra
levő   ajtót  nem  nyitja.  Akkor  hova
való? Menjünk  vissza  a  kezdő szobába
itt    lefelé  is  van  egy  ajtó,  ezt
nyitja.  A szoba összes dísze egy láda,
egy    kapcsoló   és  egy  köveszacskó.
Húzzuk    meg   a  kapcsolót  -  valami
történt!  A  ládában  lévő SCROLL a már
megtalált        drágakőről    informál
bennünket.    Most  már  csak  egyetlen
lehetséges  út  van,  a féregtől balra,
előbb, persze  gyilkolásszuk  le  a egy
picit.  A  szobában  az  egyik hordóban
varázsital    van    ami    növeli   az
életerőnket,    ebből    30   adag  van
/STAMINA    POITION/.    Vegyük  fel  a
kötelet.  Balra  az átjáróban fal állja
utunkat.  Minek  is van csákány nálunk,
ha  nem  ezért?  Menjünk  a  falhoz  és
próbáljuk  használni - a siker elmarad.
Hősünk    dühében    falhoz    vágja  a
csákányát és presto - ledől a fal.

   A    szobában    3    ajtót  és  egy
csontvázat    találunk.    Az   utóbbit
megvizsgálva    elolvashatjuk    YORGAN
naplóját.  Menjünk  jobbra  majd  fel.
Itt  3  elágazás  van.  Az első egy kút
/WELL/,  a  második  elágazás  a raktár
/STORE/,    ahol    feladatunk  a  láda
tartalmát    zsebünkbe    átpakolni,  a
harmadik  elágazás  a  börtön /GAOL/. A
börtön  4  ajtaja  zárva. A falban lévő
kulcslyukhoz    tartozó  kulcs  el  van
dugva,  mégpedig  a kútnál lévő csontok
között.  Most  egy kis technikai leírás
következik.  Egyik  tárgyat a másikon a
következőképpen      kell    használni:
válasszuk  ki  a tárgyat amit használni
akarunk  /kulcs + kard a kézben ikont/,
érintsük    meg    a    másik   tárgyat
/kulcslyukat/   és  előjön  a  szokásos
menürendszer.    Nyomjuk  meg  a  SPACE
billentyűt,  és  kapunk  egy  új  ikont
amivel  az 1. számú tárgyat /kulcsot/ a
2.    számú    tárgyon    /kulcslyukon/
használni  tudjuk. Ezzel az akciózással
kinyitottuk  a börtöncellákat. A 2.-ban
egy  éhező  rabot  találunk,  akinek ha
élelmet  adunk,  segítséget nyújt. A 4.
cellában  egy  bronz  kulcsot találunk.
Menjünk  vissza  YORGAN csontvázához. A
mellette  lévő  szobában 4 gomb van. Ez
lehet    a    sárkányhoz   vezető  ajtó
kombinációs  zárja. A rabtól megtudtuk,
hogy  a  menekülési szám 1-el kezdődik.
Nyomjuk  meg  a kapcsolókat a következő
sorrendben:  1,  4,  3,  2.  Menjünk az
előző    úton,    de  haladjunk  tovább
jobbra.    Itt    is   találhatunk  egy
drágakövet,  aminek  ugyancsak CAROLOUS
a  neve.  A  mellette  lévő  könyvben a
következőket  olvashatjuk: "És Carolous
a  6 drágakövet beledobván a tóba, élve
elmenekült."

   Menjünk  tovább  le,így a balzsamozó
szobába  jutunk. A kőasztalon két hulla
fekszik,        vizsgáljuk     meg    a
csontvázakat.  Vegyük  fel a kulcsot és
iszkoljunk  át  a jobbra lévő raktárba.
Itt  is  találunk  egy  kulcsot  és egy
csomó  tégelyt. Az egyik üres /azt akár
itt  is  hagyhatjuk/,  egy  másik vörös
kereszttel  van  jelölve  /ez  staminát
ad/  és  van  3  cimke  nélküli is. Egy
hatalmas    kulcslyuk    kelti   fel  a
figyelmünket,    nem  ártana  az  egyik
kulcsunkat  kipróbálni, hátha beleillik
a  zárba. Kinyitottunk egy pár ajtót, s
így  megszerezhetünk  egy marék COIN-t,
2  tégelyt  és egy pergament, ami arról
tudósít,  hogy a szokásos módon jussunk
el    a    titkos    szobába,    ami  a
PURIFICATORY    ROOM    nevet   viseli.
Menjünk  vissza a néhai YORGAN-hoz. Itt
két  átjáró  van,  a  hozzánk  közelebb
esőt    ki    tudjuk  nyitni  a  szörny
likvidálása  után.  Menjünk balra, majd
a  szunyókáló szörny fején kopogtassunk
be  néhány  kődarabbal. 2 szenteltvizes
üvegcsét  találunk.  Bejutva  a királyi
kápolnába  /KINGS  CHAPEL/  öljük meg a
szörnyet,  akinél egy kulcsot találunk,
ezzel  tudjuk  a kincstárban lévő ládát
kinyitni.   Vegyük  fel  a  disznólábat
/LEG  OF  MEAT/,  a rímek könyvét /BOOK
OF  RHYMES/,  és olvassuk el a SCROLL-t
amin  ez  áll: "Mentsd meg Kazah lelkét
a    temetési    érmével.".  Visszafelé
találunk    egy   koronát  /CROWN/  ami
hamisnak  látszik,  valamint jobbra van
egy    fegyverszoba.    Vegyük   fel  a
sisakot,  ami  arannyal van futtatva, a
pajzsokat    /SHIELD/    és   a  kardot
/SWORD/.    Mivel   a  kincstárba  csak
király  léphet  be személyesen így az ő
cuccait   kell  viselnünk  ahhoz,  hogy
bejuthassunk.  Bejutni egy titkos ajtón
lehet,    amit   a  közelben  található
kapcsoló    nyit.   Itt  vegyük  fel  a
koronát,       majd    a    kapcsolóval
kapcsolódjunk    vissza    a   játékba.
Menjünk  vissza  az  átjáróhoz, majd le
és   balra.  A  nagy  káplonába  jutunk
/GREAT    CHAPEL/  -  jobbra  ajtó  vár
minket,  de  zárva  van. Kövezzük meg a
gonosz   pókokat,  mielőtt  folytatnánk
utunkat.  Itt  található  a  kápolnában
Lord  és  Lady  Carolous oltára. A Lady
oltárán  egy  mécses  ég,  menjünk  oda
hozzá:  "Lady Carolous lelke egy örökké
égő    lánggal   van  lepecsételve."  -
hangzik  egy  Isteni szózat. A mécsesre
dobjunk  valami nagyobb tárgyat pld.: a
király   hamis  koronáját,  és  a  Lady
lelke  máris  szabad,  ahogy kialszik a
láng.  Jutalmul  4  edényt  kapunk amit
nyissunk        ki.    Egy    fokozatot
előreléptünk   a  ranglistán,  paraszti
besorolásunkból    kezdőkké   kűzdöttük
előre  magunkat.  Ha  én  ezt tudom, el
sem  jövök  - mormogja magának főhősünk
/és a gép elött ülő szenvedő alany/.

   Következő  utunk  a balzsamozó szoba
felá  vezessen,  pontosan  oda  ahol  a
carolous   drágakövet  leltük.  Nyomjuk
meg  a  gombot  és  itt  az ideje, hogy
jobbra  menjünk.  Egy  mély lyuk tátong
elöttünk.   Mielőtt  leugornánk  dobjuk
bele   a  kötelet,  és  így  nem  esünk
nagyot.  A  lyuk  aljában  egy pergamen
arról  tudósít, hogy eltünt a kulcs, és
valóban  az ajtót nem lehet kinyitni. A
láda  mellett hever ugyan egy kulcs, de
az  a  ládát  nyitja,  amiben egy úrnát
találunk.   Az  a  patkány  programozó,
dühöngünk    -  de  ez  az,  villan  az
agyunkba    a  felismerés,  a  sarokban
heverő   patkányt  még  nem  vizsgáltuk
meg!  Felnyitva  a  hasát megtaláljuk a
szoba  kulcsát.  A 3. szobában 4 GEM-et
találunk.   Na,  de  hogyan  jutunk  ki
ebből    a  zsákutcából?  3  lehetséges
módozata  van  a  kijutásnak: a középső
szobában  halmozzuk  fel  a  fölösleges
tárgyainkat,   és  azokról  ugorva  már
elérjük  a  lelógó  láncot.  Más. Van 4
üvegcsénk    ismeretlen   erőkkel:  van
méreg  /POISION/, méreg ellenszer /CURU
POISION/,  életerő /STAMINA POITION/ és
nagy  ugrás  /GIANT  JUMP  POITION/. Az
utóbbi  használatával  is  elérhetjük a
láncot.  Van  még  egy  lehetőségünk  a
kijutásra:    dobáljuk    bele    a   6
drágakövet  a tóba, amitől furcsa módon
elteleportálódunk    a  király  halotti
kamrájába.     Akármelyik    utat    is
választjuk,  keverjünk  vissza  a  nagy
kápolnába.  A  magas oltáron egy SCROLL
a  következőkről  tudósít:  "Áldozd fel
az  élet  vizét  az  oltáron". Jobbra a
krematórium   lelhető  fel,  kőtáblákon
csomó  urnával  - de 2 helyről hiányzik
az    urna.   Az  urnánk  a  király  fő
alkimistájának  a hamvait hordozza, így
keressük  meg  a  megfelő  kőtáblát.  ő
köszönetképpen  egy  üveget dob le, ami
vérrel  van  tele. Gondolkozzunk csak.
Áldozd  fel  az  élet vizét ... ami nem
lehet  más  mint  az  imént megszerzett
üvegcse    -  jutalmul  kucsot  és  egy
varázslatot /READ MAGIC/ kapunk.

   Menjünk  be  a  könyvtárba ami balra
található.  Töltsünk itt egy kevés időt
olvasgatással.    "A   kapuk  örzőjének
naplója.  Ma  a  nagy  kápolna  ajtaját
őriztem.  Sosem  fognak  arra gondolni,
hogy  kioltsák a lángokat." Van itt még
egy  idegen nyelven íródott SCROLL is.
Erre  mindenki  maga  jöjjön  rá,  hogy
hogyan  lehet  elolvasni.  Az  asztalon
található    még   egy  varázslat  /MAP
SPELL/  is, amit felhasználva láthatjuk
az    egész    szint   térképét  -  ezt
összevethetjük  a mi térképünkkel, amit
F1-el    hívhatunk  elő.  Megtudhatjuk,
hogy   hol  nem  jártunk  még.  Menjünk
vissza   a  magas  oltárhoz,  majd  le.
Bejutunk  a  PURIFICATORY-ba  /tisztító
szoba/.  Ha  jól tudjuk, akkor itt kell
valahogyan  bejutnunk a titkos szobába.
A  földön  látható  tálba dobjuk bele a
szenteltvizek  egyikét,  és  igyuk ki a
tálat.    Így  a  belső  kincseskamrába
jutunk.  Húzzuk meg a kapcsolót, vegyük
fel   a  tárgyat,  majd  húzzuk  meg  a
kapcsolót  még egyszer. Ezt még kétszer
ismételjük    meg.    Így  a  következő
tárgyak  lesznek  a birtokunkban: MAGIC
SHIELD  POITION, MAGIC MISSILE SPELL és
MIND  BLAST  SPELL  /varázspajzs  ital,
rakéta    varázslat    és  agyrobbantás
varázslat/.    Menjünk    be    a  nagy
kápolnába   és  oltsuk  el  a  lángokat
/ugorjunk  rájuk/.  Itt  már  nem  írok
útvonalat,  minden  szobába menjünk be.
Így     összegyüjtjük    a    következő
tárgyakat:    kulcs,  CHARM,  varázslat
/BLESS  WEAPON SPELL/. Kazah kriptájára
ejtsük    le    a   temetési  pénzt  és
megkapjuk    a    tűz  elleni  védekező
varázslatot    /FIRE  SHIELD  POITION/.
Ahogy  bejutunk  a  közös  kriptába, az
ajtó  mögöttünk  bezáródik /szerencsére
nem  felejtettük  el  elötte felvenni a
kulcsot amivel kinyitjuk/.

   Lökjük  le  a  köveket az asztalról,
és  vegyük  fel  a gyógyító italt /HEAL
POITION/.  Az urnákban van elrejtve egy
varázslat        ami       a    csapdák
eltávolításánál  hasznos  /DISARM  TRAP
SPELL/,    egy  szerencsét  hozó  üveg,
erekjetartó   /SHRINE/,  és  pénzérmék.
Balra  a  nagyétkűek  oltára található,
itt  a disznólábat áldozzuk fel, és egy
italt    kapunk.    Menjünk   vissza  a
tresaury-ba    és    a    varázsitallal
hatástalanítsuk   a  ládában  található
csapdát.    Itt   megtaláljuk  Carolous
urnáját,  amit  az  oltárra  letéve egy
ismeretlen  varázslatot /UNKNOWN SPELL/
kapunk.   Nem  kell  nekünk  sem  több,
menjünk   a  sárkányhoz,  használjuk  a
pajzson    a    tűz    elleni  védelmet
/varázsital/.    Igen    ám,    de   az
ismeretlen    varázslatot   nem  tudjuk
használni    /számunkra   olvashatatlan
betűkkel  írták/,  de  minek  van hát a
varázslat      elolvasására    szolgáló
varázslatunk.

   A  döglött  dögöt  ne  felejtsük  el
megvizsgálni,   és  így  megtaláljuk  a
sárkány  elrejtett  kincsét.  A  falban
lévő  gombot  nyomjuk  meg,  s ezzel az
ajtó  kinyílik  és  hirtelen  egy  mély
hangot  hallunk a semmiből: "Megölted a
háziállatomat,  de  nem fogsz ilyen jól
szerepelni    a    kastélyomban!".    A
következő      szintre    teleportáljuk
magunkat.

És itt következik a II. szint. Azt majd
legközelebb.

Készítette:

           Masell of
   Black Arts software team

