             Üdv néked !

      Ebben a cikkben arról fogok írni,
hogy hogyan lehet egy  képet,  vagy egy
programot a lemez BOOT-jára felrakni.

Ha  véletlenül nem tudnád, akkor közlöm
veled,  a  BOOT  a  lemez 0-ik trackjén
levő 1024 byte hosszú rész.  Ez szokott
először  betöltődni a lemezről, és csak
ez  után  a  többi.   Ebbe a kis részbe
szokták  bele írni például a megademo-k
töltő rutinjait.  Én most néhány segéd-
programot fogok bemutatni, amivel Te is
fel  tudsz  rakni  egy  képet, vagy egy
kész programot.

    Először   is   formattálj  meg  egy
lemezt,  mert  ha  olyan lemezre akarsz
kitölteni, amin már van valami program,
akkor lehet, hogy beletöröl, és nem fog
működni a lemezen lévő program.

      Talán  kezdjük  a  BOOTGIRL  nevű
programmal,  ami  egy  Deluxe-Paint-ben
rajzolt  IFF  képet tesz fel a lemezre.
Sajnos, van egy pár kikötés arról, hogy
milyen  lehet  a  felbontás, és  mennyi
színt  lehet felhasználni.  A felbontás
vízszintesen      maximum       352-es,
függőlegesen  maximum  285-ös lehet, és
maximum  64 féle színt lehet használni.
A  program  másik  hátránya, hogy német
nyelven  van írva az összes információ.
De ezért vagyok én, hogy ezen segítsek.
Először  töltsük be a BOOTGIRL-t, utána
tegyük be azt a lemezt, amelyiken a kép
van  elhelyezve.  Ha betettük a lemezt,
akkor  nyomjuk  meg az egérrel [de akár
rá  is  clickelhetünk  -  KOG]  a  LOAD
ikont,  és  írjuk  be a kép nevét.  Itt
két  ikon  közül  lehet  választani, az
egyik   az  ABBRUCH  (ez  a  cancel-lel
egyenlő),  a másik a NUR ZU!  (ez talán
az   ok-val   [ejtsd   okéval   -  KOG]
egyenlő).    A   második   ikont   kell
kiválasztani.   Ha betöltöttük a képet,
akkor tegyük be azt a lemezt, amelyikre
ki  akarjuk  tenni  a   képet.   Ezután
nyomjuk  meg  az  INSTALL  ikont.   Itt
szintén  a  NUR ZU!-ra kell rányomni az
egeret.   Ezzel ki is töltöttük a képet
a  lemezre.  Ha most reszetelünk, akkor
bejön a kép.

      Most olyan programról fogok írni,
aminek a segítségével egy DOS-ból  futó
programot  lehet  felrakni  a  lemezre.
Például  megcsináltad  a  DEMO-DEPO-ban
leírt programot, akkor meglepheted vele
Gizikét,   hogy   pillanatokon    belül
betöltődjön a lemezről.  A program neve
BOOT`EM.   A program  betöltése után  a
Program name: részhez írjuk be  a  kész
program   nevét,  majd  nyomjuk  le  az
ENTER billentyűt.    Erre automatikusan
betöltődik a  programunk  a  memóriába.
Ezután tegyük be az üres  lemezt,  majd
nyomjuk   meg  a  DF0:  ikont.    Ekkor
kitöltődik a program a lemezre, és  már
készen is vagyunk.A programnak már csak
egyetlen  hibája   van,   hogy  1 megás
gépen, ha CHIP memóriára  van  állítva,
akkor nem működik a programunk.

       Tudok  egy  másik  programot  is
ajánlani,  amivel  szintén  meg  tudjuk
csinálni  azt, amit az előzővel.  Ennek
a  programnak  a neve:  BOOT UP.  Itt a
LOAD  PRG  ikont  kell  megnyomni, majd
kiválasztani   azt,   amit  ki  akarunk
tölteni a lemez BOOT-jára.Betöltés után
tegyük  be az üres lemezt, majd nyomjuk
meg a WRITE to DF0:  ikont.  Ezzel kész
is a kitöltés.

   Végül egy olyan programról írok, ami
ugyanazt tudja, mint az előtte levő két
program,csak még van egy-két extrája,de
ezzel  bonyolultabb  a  kezelése  is. A
program neve BOOT MAKER V2.0. Betöltése
után  ki kell   választani   a   nekünk
megfelelő  részt. Például  ha a  Gizike
nincs össze sűrítve,akkor az elsőt kell
kiválasztani. Ha ezt az ikont,  vagy az
F1-et megnyomjuk,akkor be lehet tölteni
a  sűrítetlen  programunkat.   Betöltés
után megkérdezi  a   képernyő  tetején,
hogy jó-e ez a sűrítési erősség, ha jó,
akkor  nyomjuk  meg  az  OK-t  és  erre
elkezd sűríteni.     A   sűrítés   után
megkérdezi,  hogy   milyen   kisűrítést
akarunk. Az elsőnél nem látszik semmi,a
másodiknál a POWER led kezd el villogni
és végül a harmadiknál a háttér kezd el
csíkozódni.Ha ebből kiválasztottuk azt,
amelyik   tetszik,   megkérdezi,   hogy
honnan kezdődik a memóriában a program,
ha ezt beírtuk (ha a számjegyre nyomjuk
az  ikont,  akkor  lehet  írni),  akkor
nyomjuk meg az OK-t.  Ezután megkérdezi
hogy mivel indul. Ha  ezt  is  beírtuk,
csak ki  kell  választani  a  megfelelő
lemezegység számát. Ez általában a  DF0
A DF0 kiválasztása előtt be kell  tenni
az üres lemezt.

 Ezzel be is fejeztem a BOOT programok
leírását.


       Sok sikert kíván:

           After Shave from GRAFFITI tm
           ----------------------------

U.i.:
      Ha valamit nem értesz, akkor írj,
vagy telefonálj a következő címre:

      ifj. Hajas Sándor
        6726 SZEGED
    Vedres u. 18/B.X.29.
      Tel: (62) 54-331

