 Guruszkóp március - április hónapra
 -----------------------------------

Először  is  ha valaki nen tudná, jön a
tavasz.   "Nem baj majd elugrunk előle"
mondaná  Eduárd  Bácsi.  De nem mondja,
mert nincs itt.

A   szerencse   csillagunk  és  sorsunk
további  fürkészését  ismét  én vezetem
elő, mivel más nem teszi meg helyettem.
Nagyon remélem, hogy sokaknak bejött az
előző szám jóslata és örömöt is hozott.

Ez  mint a GURU egyik legkomolytalanabb
és  leglényegtelenebb része azért kerül
minden  hónapban ebbe a rovatba, hogy a
komolyabb  cikkekhez mindenkinek legyen
hasonlítási alapja.  Különben is milyen
egy  lap  horoszkóp  nélkül, olyan mint
egy  lappföldi tevevadász gumióvszer és
20 Mb.-os Winchester nélkül.

Mai  szentenciánkat Murphy törvények is
szegélyezik.

A NYILAS ( XI. 23.- XII. 21.)
-----------------------------
Az  érzelmi  hangulata  irányítja még a
tetteit.   Már  bizonyos  jeleek   arra
mutatnak,  hogy lassan kezd belerázódni
a normális kerékvágásba.

  Egy Laár András vers mottóul

        Egyszer gondolkodtam

    Egyszer gondolkodtam,
    milyen is a lábam,
    azután megnéztem
    majdnem eltaláltam.

A  teljes   élet  és   a  láb   közötti
kapcsolaton  gondolkodjon  el.   Amigás
szinten  passzivitás  jellemző.   Vírus
veszélyes  időszak  várható.   Már csak
egy alapigazság a végére :

 "Ha jól érzed magad, ne aggódj. El fog
múlni."

A BAK ( XII.22.- I. 20.)
------------------------

Vállalkozás  !!!  Ez most a jövő.  Több
lehetőséged  is adódik, csak abba kezdj
amihez konyítasz is.  A hazardírozás ma
nam  kifizetődő.  Ellenségeid ne nagyon
bőszítsd, mert amúgy is eléggé irigyek.

Jobb  most a család békés melegében egy
kis  nyugalmat találni.  AMIGA alkotás,
és  sikerek  továbbra  is várhatók.  De
egyszer fenn.....

A VÍZÖNTŐ ( I.21.- II.20.)
--------------------------
Vita,  veszekedés,   anyós   és   egyéb
csapás.   Csupa  rossz.   A  zöld  szin
viszont  megoldhatja  a  gondokat.   Ha
kevés  zöldet  beszél  kevesebb  gondja
lesz.  Ha sok zöldet eszik az emésztése
is  jó  irányba  módosul.   Ha bevonult
katonának   akkor   meg  úgyis   minden
mindegy.

Esetleg  gyakorolja  az  " Angyalbőrben
jól  érzem  magam"c.   slágert.   Amiga
uborka szezon.

A HALAK ( II.21.- III.20.)
--------------------------

Ne hagyd el magad.  A rossz hangulattal
könnyű  elbánni.  Ha túlterhelted magad
legegyszerübb pihenni egy kicsit.  Lógj
egy  kicsit,  lazíts  és  mindjárt jobb
lesz

Figyelj  a dolgaidra, mert igen könnyen
bottal  ütheted  azt  aki szőrén szálán
eltüntette  azokat.   Ez  neki  is igen
fájó  lehet.  Leginkább a bot méretével
arányosan.

Amit ma megtehetsz, azt holnap már csak
kétszer annyiért tudod igy na habozz.

Az  Amiga  dili újra válóokká nőheti ki
magát.  Vigyázz a barátnődet legalább a
minimális  szinten  barátkoztasd  meg a
géppel, különben előbb-utóbb fellázad a
gép.

A KOS ( III.21.-IV.20.)
-----------------------
Jó  hónap,  sok  nyüzsgés  és nagy élet
várható.   Vigyázz ne hajtsd túl magad.
Ez  mindenféle  káros következményekkel
járhat.

A  makacsság  nem  mindig  hátrány, sőt
néha  hasznos is lehet.  Sajnos ez igen
ritkán fordul elő.

 1.   Ne  eröltesd,  keríts egy számmal
nagyobb kalapácsot !

 2.   Bármit  működésbe lehet hozni, ha
elég sokáig babrálod.

 3.   Ha  már  minden  kisérlet  csődöt
mondott   olvasd   el   a   használati
utasítást.

A BIKA ( IV.21-V.20.)  
---------------------

Hát  ez most nem a csúcsformád, sőt úgy
tűnik a helyzet fokozatosan rosszabodik
mégpedig  megállíthatatlanul.  Mindegy,
ugyanis egy idő után már semmiképpen se
lehet  rosszabb.  Az üzleti életed és a
kapcsolataid  iszonyú gubancosak, de ez
még  nem annyira rettentő.  Döntő lehet
a mostani időszak életedben, így óvatos
légy és körültekintő.

  Néhány Murphyzmus tanácsként :

 1.   A  szerelmes  leveleidet,  üzleti
szerződéseidet  és  rég várt pénzedet 3
hét késéssel kézbesíti a posta.

 2.  Minden eshetőség ötven százalékos.
Vagy   megtörténik,   vagy  nem.   Ez
különösen igaz, ha nő van a dologban.

 3.    A   legtöbb  ember  megérdemli
egymást.

Az IKREK ( V.21-VI.20.)
-----------------------
Az ikreket ismét nem kell félteni, ez a
hónap  igazán  szerencsés  számukra.
Minden  területen  sikerek és elismerés
várható.   Kezdjen bele minden kínálkoz
lehetőségebe,  csapjon bele új igéretes
kapcsolatokba,  de  ne  feledd  a  most
következőket :

 1.   A  szépség  és  az  ész  szorzata
mindig állandó.

 2.   A  barátok  jönnek-mennek,  de az
ellenségeid száma folyton gyarapszik.

 3.   Amit  érdemes  ma  megtenni,  azt
tegnap is érdemes volt.

A RÁK ( VI.21.-VII.20.)
-----------------------
A  rákok  már  ébredeznek  lassan itt a
tavasz.  Erről egy vicc jut eszembe.

 A  rák  alussza  álmát,  egyszer  csak
becsönget hozzá a pia meg a cigaretta
  kiszól a rák - Ki az ?
 Mi vagyunk a rák-keltők !
Kicsit morbid. 

Nyugalmas  időszak  következik, csak az
egészségére    vigyázzon    fokozottan.
Chipkelődő   hangulatát    pedig    egy
lövöldözős  őrületben  élje  ki.  Előre
Midnight Resistance.

Az OROSZLÁN ( VII.21- VIII.20.)
-------------------------------

Az  oroszlán  a nap kegyeltje, Vizsgák,
után  végre  kis   levegő.    Szusszanj
egyet.   De  azt  is  látnod kell, hogy
rengeteg  az  elötted  álló  munka.  Ha
megoldottad  ezt,  fontos elismerés jut
osztályrészül.

Amiga  ügyekben  kevés  gépidő, de nagy
alkotás várható.  Néhány hasznos Murphy
törvény segítségül.

 1.Minden  több időt vesz igénybe, mint
gondolnád.

 2.Ha  rájöttél,  hogy egy művelet négy
módon  mondhat  csődöt,s mindet kivéded
menten fellép az ötödik.

 3.Ha  végre nekiállsz valaminek, előbb
még valami mást kell csinálnod.


A SZŰZ ( VIII.21.- IX.20.)
--------------------------
Több  bolygó  is  befolyásolja a sorsod
nagyon  vegyes lesz a hónapod. A sok jó
mellett átmeneti felhősödés égszakadás,
mennydörgés  is  várható.   Azért a nap
gyakran    fog   kisütni.    Hajóvonták
találkozása  tilos  !  Lavírozz ügyesen
most   tényleg   csak  rajtad  áll   az
események alakulása.

A MÉRLEG (IX.21.-X.20.)
-----------------------

"  Aki  másnak  göbölvényes annak pece,
páka, mert a néma szekercének nem kacar
a  pöcke !" Ez a népi ihletésű mondás a
legjellemzőbb erre a hónapra.

Mivel  a  mondás  lényegét valószinűleg
mindenki  azonnal megértette ezért most
nem  traktálunk  senkit  felesleges  és
értelmetlem magyarázatokkal.

 Inkább itt is egy törvény :

Az   ember   időnként   belebotlik   az
igazságba,        de        legtöbbször
feltápászkodik és továbbmegy.

Amiga  fronton  kisebb gondok, probémák
akadhatnak.

A SKORPIÓ ( X.21.-XI.20.)
-------------------------
Ma néha bosszankodott is azért, most az
öröm mégis minden elfelejtet.  Ugye jól
érzi  már  magát.  A nap most még talán
fényesebben süt magára mint eddig.  Ja,
hogy   fárasztó.   Hát  ez   vele  jár.
Fejlessze gépét, alkosson.  Csak azt az
egy  szempontot  tartsa  a szeme előtt,
hogy

 1."Sosem lehet tudni, kinek van igaza,
de mindig lehet tudni, hogy ki a főnök"

 2.   A  sajtóhibákat csak akkor veszik
észre, amikor a könyvet már nyomják.

 Ennyit márciusra és áprilisra.

Ja nem van még egy általános érvényű :

"Ha az építőipar úgy építene,mint ahogy
a  programozók  készítik programjaikat,
az  első jöttment harkály lerombolhatná
az emberi civilizációt."

  Készítette : Shy Guy of Flatliners
                +    Ed Murphy

