És itt még több muzax...
Az áttekintés folytatódik...

(Néhány    kérdés    a    cikk
végén...közvélemény!!!!)

Pet Shop Boys:Behaviour

Az  együttes legújabb lemeze, sajnos az
összes  közül  a  legrosszabb  is.   Az
egyetlen élvezhető szám a So hard című.
Fel  is  került  a listákra, de legjobb
formájában  sem jutott az első háromba.
Ezzel  tulajdonképpen  el  is   mondtam
mindent,    hiszen   az  állatkereskedő
fiúknak  akkora  sikereik  voltak  már,
mint  a  Suburbia,  In the night vagy a
You`re  always  on  my  mind.   A lemez
számai  gyenge   kezdés   után   erősen
visszaesnek, ellaposodnak.    Felejtsük
el!!!

Traveling Wilburys Vol 3.

A  nemes  egyszerűséggel  csak  a  3-as
számot   viselő   korong  11   original
Wilburys  számot  tartalmaz.  A  kivaló
zenészekből  álló  csapat  most is igen
kellemes  zajt  produkál  saját, egyéni
stílusában. Ami  engem  igencsak  zavar
az az, hogy  minden  számot  mintha már
hallottam volna valahol. A hangszerelés
változatlansága  három  lemez  után már
kicsit  rontja  a  színvonalat,  nem is
beszélve  arról, hogy  a   számok   sem
tartalmaznak   semmi   újat. Már   csak
utánaérzése ez a lemez a nagyszerű első
lemeznek, amelynél még  Roy  Orbison is
élt    és    dolgozott.     A   stílust
kedvelőknek ajánlom, de csak nekik!!!!!

Billy Idol:11 of the Best

És  most  egy  nagy  kedvenc,egy  igazi
bálvány, egy  1988-as  válogatáson.   A
címben  is jelzett 11 szám valóban Idol
legjobbjai  közé tartozik, mint pld.  a
Rebel   Yell,   Cath   My  Fall,  White
Wedding,Sweet  Sixteen...   A számok is
kellemesen  követik egymást, igazán nem
lehet  unatkozni.   Ráadásként  2  szám
maxi   verzióban   is   megtalálható  a
lemezen.  A 88-as kiadásból következően
az  újabb  sikerek  közül nem került be
egy  sem, de sebaj, majd a következőbe.
Úgy   tudom  a  válogatás   csak   CD-n
létezik,  legalábbis eddig nem találtam
meg  LP-n.  Nem hiszem, hogy el lehetne
mulasztani!!!

The Blues Brothers Band Live in
Montreaux

Aki  nem  látta  a  Blues  Brothers  c.
filmet,  (John  Beloushi & Dan Aykroyd)
sürgősen  pótolja  a mulasztást, hiszen
ez   a   film  ma  már   az   általános
műveltséghez  alapvetően hozzátartozik.
Már  maga a sztori sem semmi, de a film
zenéje,  melyben Ray Charles-tól kezdve
csomó  kellemes  figura  működik közre,
igazán király. Olyanyira, hogy külön is
nagy   sikert  aratott.  Ennek   kiváló
bizonyítéka  ez  a  lemez,  amelyen  az
összes   nagy   BBB   sláger   hallható
többnyire speciális koncertváltozatban.
Csak  kettőt   a   legendafesztiválból:
Sweet   Home  Chichago, Everybody  Need
Somebody...   Hiába   minden,  a  blues
örökké él!!!!!!


Befejezésként néhány megjegyzés, kérés:
Nem  igazán  tudható,mennyire mennek el
egy  számítógépes  szaklapban  az ilyen
témájú  cikkek.   Kérek  mindenkit,hogy
reagáljon,  érdekli-e  a   téma,   vagy
jöjjön  inkább   a   következő   számba
tervezett,   csak    Amigás    zenékkel
foglalkozó     sorozat    (slágerlista,
zenekészítés,         programismertetők
...stb).   Ha  érdekel  egy kicsit is a
zene,írj,hadd legyen végre szó az Amiga
ezen  oldaláról  is.   Persze a legjobb
valami  olyasmi  lenne,  ahol   békésen
megfér  egymással  Amiga-zene  és  sima
"külvilági"-zene.    Ötletek,   cikkek,
levelek  stb.    jöhetnek!!!!   (Legyen
slágerlista?????)


   remélhetőleg még garázdálkodhatok:

                STILLA
