             Amiga 3000

   Már  1988-ban  felröppentek  az első
hírek   az  új  Amiga-gépről  az  Amiga
3000-ről.   Piaci  bevezetését  először
1988    őszére   tették.  Természetesen
ebből  nem lett semmi, mint azt ahogy a
Commodore        cégtől    már    eddig
megszokhattuk.   Igaz  ugyan,  hogy  az
első    hírek    nem   a  Commodore-tól
származtak,  de  ilyet nem szoktak csak
úgy   kitalálni  -  kivéve  a  primitív
introírókat  -,  ezért   valakinek   ki
kellett  szivárogtatnia a fejlesztésről
a     híreket,    így    mégiscsak    a
"Sorhajókapitány"  a  ludas a dologban.
Nos,    ha  nem  is  88  őszén,  de  90
tavaszán  mégiscsak bemutatták az Amiga
család legújabb tagját.

Ezek  után  nézzük  meg  részletesen  a
3000-est.

  technikai adatok:
  -----------------

* Név         : Amiga 3000

* CPU/FPU     :
  Motorola 68030/68882 25MHz vagy
           68030/68881 16Mhz

* Memória     :
  1MB chip RAM (alapkiépítés, bővíthető
    2MB-ra)
  1MB fast RAM (alapkiépítés, bővíthető
    16MB-ra)

* Háttértárak :
  beépített 40MB-os winchester
    (opcionálisan 100MB)
  beépített 880Kb-os lemezmeghajtó

* Bővítőhelyek:
  4 db Zorro III nevü 32 bites
    bővítőhely
  1 db 100 tüs általános célú
    bővítőhely
  2 db 100 tüs AT bővítőhely
  1 db 100 tüs videoprocesszoros
    bővítőhely
  1 db 200 tüs fejlesztőprocesszoros
    bővítőhely

* op. rendszer: AmigaDos 2.0 (végre!)

* egyebek     :
  Amber videochip
  Enhanced Chip Set: Super Denise,Super
    Agnus,Fat Gary
  Fat Buster chip
  Dmac chip
  Ramsey chip
  23 tüs Amiga monitorkimenet
  15 tüs VGA monitorkimenet
  külső SCSI csatlakozó
  32 bites ROM
  32 bites chip RAM elérés a 68030-as
    számára
  AmigaVision objektum orientált
    multimédia rendszer

   Sokat  késett  ugyan  a  gép,  de  a
technikai  adatok  láttán talán megérte
kivárni.  Itt  van  mindjárt a CPU (aki
nem  tudná  : CPU = Central  Processing
Unit = Központi   Feldolgozó    Egység,
magyarul a főprocesszor, FPU = Floating
Point Unit = Lebegőpontos  Egység)  ami
68030-as,  ráadásul  25- vagy 16MHz-el.
25MHz-en    ennek  a  procersszornak  a
teljesítménye  az  Amigában  kb. 6 MIPS
körül  mozog,  ami egy "mezei" A500-hoz
(kb.    0.5-1  MIPS)  szokott  embernek
igazán    nagy   élményt  jelenthet.  A
beépített  lebegőpontos  társprocesszor
a  nagy  számolás-  ígényü programoknál
hasznos  mint  pl.:  Sculpt Animate 4D,
Turbo           Silver,        Imagine,
táblázatkezelők,    CAD   programok.  A
gépben    egyébként    -   eltérően  az
A2500-tól  -  egyáltalán nincs 68000-es
proceszor,  így  a régebbi programokkal
(elsősorban           a        primitív
programozástechnikájú    demokkal    és
introkkal),  kompatibilitási  problémák
merülhetnek fel. (és fel is merülnek!)

   Aztán  itt  van  a  memória.  Az  új
Super  Agnus-nak  köszönhetően  1  vagy
akár    2MB    chip    RAM-ban    lehet
garázdálkodni  (A500-ban  és  A2000-ben
csak    1MB).    Mivel  nem  kötötte  a
fejlesztőket    a   68000-es  24  bites
címbusza,  ezért  a  memória felosztása
is  megvátozott.  Nincs  már a 16 (ill.
9.5)  MB-os határ, programunk ezentúl -
elvileg  - 4Gb-os tárban terpeszkedhet.
Lássuk  csak,  mennyi is az a 4Gb: 4 Gb
=  4096 MB = 4194304 Kb = 4.2949673e+09
bájt  =  3.4359738e+10 bit! (magyarázat
az  introíróknak: a bájt és a bit érték
lebegőpontos  konstansként  van leírva)
Ez  mind  nagyon  szép,  de  talán  még
szemléletesebb  ha más mérték- egységet
használok.  Pl.:  a  Deluxe  Paint  III
ebbe  a  4Gb-os  tárba  15666  szor fér
bele  és  még  mindíg marad 102063 bájt
szabadon.   Sajnos  azonban  még  várni
kell  arra, hogy 15666 szor betöltsük a
3000-ünkbe  a  DPaintIII-at, ugyanis ez
csak  az elméleti maximum. Gyakorlatban
az  anyakártyán  csak 18MB-ig (2MB chip
RAM  + 16 MB Fast RAM) lehet bővíteni a
gépet.    Külön    memória-  kártyákkal
szerencsére    több    memóriához    is
juthatunk.    A   nagy  programok  sze-
relmeseinek  jó hír, hogy már elkészült
az  elsö 32 MB-os  memóriakártya proto-
típusa.        Evvel     a    kártyával
felfegyverkezve        immár   50 MB-os
memóriával  jó esélyekkel indulhatunk a
"Not              enough        memory"
rendszerhibaüzenettel  vívandó harcban.
Akinek    olyan  feladata  van,  aminek
megoldására    írt  program  terjedelme
meghaladja az 50 MB-ot, annak egyenlőre
nem javaslom az A3000-est.

Háttértárak.
   Az    alapkiépítéshez  tartozik  egy
gyors  (átlagos  elérési ídö olvasáskor
11 ms,   íráskor  19 ms)  40,  50  vagy
100MB-os  Quantum típusú winchester. Az
alaplapra  itegrált  32  bites (!) SCSI
vezérlőnek    köszönhetően  tekintélyes
átviteli  sebességet  (olvasás 690Kb/s,
írás  430Kb/s) lehet elérni. Igaz ennél
vannak       gyorsabb    vezérlők    is
(800-900Kb/s),  de  azt  túl lehet élni
ha  az  alapkiépítésben 2MB-os memóriát
nem  2.56,  hanem  2.97 másodperc alatt
tudjuk  csak  teletölteni. A külső SCSI
csatlakozónak    köszönhetően   további
háttértárak    (pl.:    megneto-optikai
meghajtó  (650MB),  streamer, Bernoulli
meghajtó   stb.)  csatlakoztatása  csak
pénz  kérdése. A hajlékonylemez-meghajó
nem  változott,  továbbra  is  880Kb  a
szabványos  formátum.  Tervbe  van véve
egy   1.44MB-os  formátumot  íro/olvasó
meghajtó    illesztése    is    a  UNIX
verzióhoz.

Bővítőhelyek.
   Az  új  Zorro  III teljesen 32 bites
bővítőhelyek  felül- ről kompatibilisek
a     régi    A2000-beli    Zorro    II
bővítőhelyekkel,    így  az  A2000  hez
készült  kártyák  - többé-kevésbé - jók
a    3000-hez    is.   A  fejlesztőpro-
cesszoros      bővítőhelyre    pl.    a
fejlesztés  alatt  álló és ez év végére
ígért   Motorola  68040-es  processzorú
turbókártyát          lehet        majd
behelyezni.(Előrelát-  hatólag az A2640
jelü    kártya   szintén  25Mhz-el  fog
menni,    ami   20-25  MIPS-et  és  3.5
MFLOPS-ot (!!!) jelent.)

Operációs rendszer.
   Nagyon  izgatóak a hardverújdonságok
is,  de az új operációs rendszer az ami
már  nagyon  hiányzott  és  ez  az  ami
igazán  megdobja  az  egész  rendszert.
Nem  túlzás  azt  állítani,  hogy az új
rendszeren  annyit  fejlesztettek, mint
eddig    összesen    az    Amigán.  Ezt
igazolandó,    hogy   a  régi  256Kb-os
Kickstart  ROM helyén egy 512Kb-os van.
A  legnagyobb  változás a Workbench-ben
tapasztalható.  A régi teljesen eltünt,
helyette  egy  merőben  új felhasználói
felülettel   dolgozhatunk.  A  standard
ablakok   és  "gadget"-ek  térhatásúak,
szinte    kiemelkednek    a    képernyő
síkjából.  Nagyobb  "screen"-eket lehet
használni    mint  a  látható  felület,
ezért  mód  nyílik  arra,  hogy  a kép-
ernyőket  nem  csak függőlegesen, hanem
vízszintesen  is  lehet  mozgatni. Erre
jó  példa,  ha  a  Workbench képrnyőt a
láthatónál  nagyobbra állítjuk be, és -
az  új "Preferences"-ben - bekapcsoljuk
az  "Autoscroll"  opciót.  Ekkor  ha az
egérret  a  képernyö szélére mozgatjuk,
a  rendszer  automatikusan  begörgeti a
virtuális    képérnyő    azon   részeit
amelyek   eddig  nem  voltak  láthatók.
(Mintha        egy      játékprogrammal
játsznánk!).  Az  ablakok  háttere  nem
csak    egyszínü,    hanem  tetszőleges
mintával    kitöltött    is  lehet.  Az
ablakok    mélységét   változtató  kap-
csolók  száma  kettőről egyre csokkent,
de  megjelent  egy új standard kapcsoló
is  a  "Zoom gadget". Egyszer megnyomva
az    ablak    automatikusan   felveszi
maximá-    lis    méretét,   mégegyszer
megnyomva    visszaáll    eredeti  vagy
minimális  méretére. A menükben levő és
az  ikonok alatti betütípusok, valamint
a        standart        betü-    típus
megváltoztatható/beállítható.       Itt
vigyázni   kell,  mert  néhány  régebbi
program  feltételezi  a standard 8 pont
magas  betütípust  s  ha  nem ezt kapja
elszállhat.    A    2.0-ás    operációs
rendszer     a    külsőségeken    kívül
(amelyekből  még van bőven) egyéb más -
kellemes  - meglepetéssel is szolgál. A
Workbench    müködése    is   alpvetően
megváltozott.  Már nem igaz az - hála a
fejlesztőknek  -  ,  hogy  Worbench-ből
csak  azokat  a  fájlokat  lehet elérni
amelyeknek  ikonjuk van! Minden fájlt a
lemezen   meg  lehet  nézni,  be  lehet
tölteni  vagy  akár  le  lehet  törölni
anélkül   hogy  CLI-vel  vagy  Shell-el
egyáltalán  foglalkozni  kellene. Az új
"Window"  menü  "View  By"  menüpontját
kiválasztva    négy    lehetőség  közül
választhatunk.  "View  By  Icon", "View
By  Name",  "View  By  Date",  "View by
Size".  Az  első  a  hagyományos ikonos
megjelenítés,   a  többivel  pedig  úgy
lehet     megjeleníteni    egy    lemez
tartalomjegyzékét  ahogyan azt a "List"
Dos   paranccsal  lehet  CLI-ből,  ill.
annyival  ez  több, hogy vagy név, vagy
dátum,   vagy  méret  szerint  rendezve
lehet  a  kiíratni  a tartalomjegyzéket
az  ablakba.  Az  igazság  az, hogy egy
ilyen   ablak,  menü  és  egérorientált
rendszernek    mindig  is  így  kellett
volna  muködnie  (mint  pl.: Geos, GEM,
Finder,    Windows,    X-Windows,  Pre-
sentation    Manager   stb.),  de  jobb
később   mint  soha!  További  újdonág,
hogy    a   fájlkezelő  rendszer  egyes
részeit  (trackdisk.device) átdolgozták
(gyorsabb  lett),  az  összes  AmigaDos
parancsot  BCPL-ből  átírták  C-be, így
ezek  sokkal  rövidebbek  és gyorsabbak
lettek  (pl. a "Copy" parancs 3552 bájt
lett),      több    és    szélesebbkörü
szolgáltatásuk    lett.   A  Shell-t  a
CLI-be  integrálták, a "console.device"
is  számos  új  szolgáltatást  nyújt. A
CLI-ben    az   automatikusan  rezidens
programok  száma  tóbb  mint  30 (eddig
egy  volt,  az "alias"). Az operá- ciós
rendszer  része  az "ARexx" batch-nyelv
és    a    "Fast   File  System"  (FFS)
rendszerrutinok  is  a ROM-ba kerültek.
Ez  nem  csak azt jelenti, hogy ezentúl
az  FFS nem tranziens alrendszer, hanem
azt   is,  hogy  hajlékonylemezekre  is
lehet     használni,    azaz    kétféle
lemezformátum  lesz, a régi/új FS és az
FFS.  A  "Preferences"  is új, funkciók
szerint    szétdarabolva   több  kisebb
programmal      lehet    a    rendszert
konfigurálni.   Az  "intuition.library"
és  a  "graphics.library" is jelentősen
megváltozott/kibővült.        Az     új
rutinokkal    használhatók   a  változ-
tatható    méretü    betütípusok  és  a
szintén    új   többszínü  betütípusok.
Nagyobb    le-    hetőség    nyílik   a
felhasználó        által      definiált
"gadget"-ek    használatára,    az   új
"string    gadget"-ek  használatára  új
kifinomultabb   opciókkal,  közvetlenül
lehet    használni  az  immár  rendszer
által    is    támogatott    "overscan"
üzemmódot.   Javí-  tottak  a  szöveges
outputon    is,    nem    kell   már  a
"FastFonts"  segédprogram  ahhoz,  hogy
megfelelő       sebességgel    lehessen
szöveget    kiírni   a  képernyőre.  Az
"exec.     library"-ban    is    vannak
módosítások.  Az  autokonfiguráció (pl.
memóriabővíté-    sek,    winchesterek,
bővítőkártyák    stb.    elsetén)  jobb
stratégiát  követve  egy- szerübb lett,
hatékonyabb    a  "task"-kezelés  és  a
rendszer  automatikusan  felis-  meri a
68020/30/881/882  processzorokat  és ha
tud  átkapcsol  a lényegesen gyor- sabb
"burst"  üzemmódba  ill. a lebegőpontos
szoftveremulációról    áttér   a  mate-
matikai                  társprocesszor
hardverszolgáltatásaira.        Röviden
szólva  az egész rendszer kiforrottabb,
dinamikusabb,   kényelmesebb,  gyorsabb
lett.  Még  szimpa-  tikusabb,  hogy  a
2.0-ás    rendszer    nem   kötődik  az
A3000-hez,  az összes Amiga modellen ez
lesz az új operációs rendszer.

Egyebek.
   Az  Amber  videochip  (Video Display
Enhancer  Chip)  feladata ugyanaz, mint
a  "FlickerFixer"  kártyának,  azaz  az
"interlace"        üzemmód      roppant
kellemetlen    hatásaitól  védi  meg  a
felhasználó    szemét.  3000-en  minden
grafikus      üzemmód    vibrálásmentes
nyugodt  képet  ad.  Természetesen  ezt
csak        egy    MultiSync    monitor
segítségével     lehet    elérni.    (A
megfelelő        Commodore    gyártmány
típusjele  A1950,  de  tetszőleges  VGA
kompatibilis monitor is megteszi).

   Szintén    régóta  várt  újdonság  -
minden  Amiga  tulajdonos számára -, az
"Enhanced    Chip  Set".  Az  1MB  chip
RAM-ot  kezelő  "Agnus"-al  már  régóta
gyártják    az  Amigákat,  de  a  Super
Denise  még ismeretlen. A dagi Ágnes az
1MB    chip   RAM  -  A3000-en  2MB!  -
kezelésén    kívül   nagyobb,  32768  X
32768-as        virtuális        képer-
nyőmemóriában    tudja  végrehajtani  a
blittermüveleteket.    A   duci  Denise
pedig  az  új grafikus územmódokban hoz
újat. Ezek a kóvetkezők:

Productivity :
640 X 480 nem váltottsoros, max. 4 szín
640 X 960 váltottsoros,     max. 4 szín

SuperHires   :
1280 X 256 nem váltottsoros,max. 4 szín
1280 X 512 váltottsoros,    max. 4 szín

   Egy        nem    túl    szimpatikus
különlegesség,  hogy  ez a 4 szín nem a
standard  4096  színü palettából, hanem
egy  csökkentett, mindössze 64 színüből
választható.        A    "Productivity"
üzemmódhoz        MultiSync     monitor
szükséges.  A  GenLock  tulajdo-  nosok
számára  ís  hoz érdekességeket a Super
Denise        (ChromaKey,    PlaneKey).
Természetesen    az  új  üzemmódokat  a
legmesszebbmenőkig  támogatja  a 2.0-ás
rend-    szer.  Az  ECS,  hasonlóan  az
AmigaDos          2.0-hoz        minden
Amigatulajdonos számára elérhető.

   Az  egyebek közül még az AmigaVision
multimédia   rendszer  az  ami  érdekes
lehet.    Ez    egy    objekumorientált
integrált    programrendszer,  amelynek
segítségé-    vel    programozói  tudás
nélkül        is    lehet    multimédia
alkalmazásokat       élőállítani.    (A
multimédia   alkamazások  szörnyszülött
változata  a demo és az intro - és/vagy
ezek    írói    -  ).  Egyszerü  ikonok
segítségével             lehet        a
tevékenységstruktúrát        és       a
tevékenységeket  összeállítani.  Minden
Amigán  alkalmazható  de  legalább  1MB
memória kell neki.


   Remélem    sikerült   felkelteni  az
érdeklödést   az  új  generációs  Amiga
hardver/szoftver     iránt.    Azoknak,
akiknek  megmozgatta  a  fantáziáját ez
az    írás,    közlöm    az    aktuális
Amiga-hardver árakat.

    * A3000 (25MHz/40MB)       $3999
    * A3000 (25MHz/100MB)      $4499
    * A3000 (16MHz/68881/40MB) $3299
    * A1950 Monitor            $799
    * AS250 AmigaVision        $149

           Jó vásárlást!

Készítette:       API
