  M1 TANK PLATOON / MicroProse
  ----------------------------


Az  M1  Tank Platoon-t 1989 októberében
adták   ki   IBM  PC  és   kompatibilis
gépekre.   Néhány  az  akkor  megjelent
kritikákból:

 -  "A MicroProse egyik legtökéletesebb
játéka,  a  programozói   itt   mindent
bevetettek.     Kitünő    játszhatóság,
nagyon   jó  grafika  és  jó  effektek.
Hosszú  idő  óta  nem   láttunk   olyan
tökéletes,    részletesen   kidolgozott
használati     utasításokat   tartalmaz
kézikönyvet, mint amit ehhez a játékhoz
adnak.  Egy versenyt kellene kiírni egy
ennél      tökéletesebb      szimulátor
megírására."
   *****  PC  Leisure  '90 Tavasz

 -  "Az  M1  Tank  Platoon a MicroProse
eddig     elkészült     legtökéletesebb
szimulációja." 87%
        C&VG '89 November

 -   A  lefélelmetesebben  eredeti   és
tökéletes  tank  szimuláció amit valaha
is láttunk." 926
         ACE '89 December

Hát  ennyit  az   akkori   kritikákról.
Ejtsünk pár szót a játékról is.


A  játékban  egy M1A1 ABRAMS tankbrigád
parancsnoki szerepét játszuk.  16 ember
tartozik a parancsnokságunk alá, melyek
helyébe  bármikor  beléphetünk.   A  16
embernek mindnek önálló rangja, harcban
való  tapasztalata,  ügyessége  van.  A
játék  folyamán  az  utóbbi kettő dolog
nőni  illetve  csökenni  tud,   melynek
fügvényében  a csapatunk eredményessége
is  nő  és  csökken.    Megtervezhetjük
saját      taktikánkat,    melyben    a
csapatunkat egyszerre vagy külön-külön,
más-más helyre is vezethetjük.  A játék
folyamán  ajánlatos  kihasználni minden
lehetséges     természetes    fedezéket
(domboldal,  fa  ...),  mint  ahogy egy
igazi   parancsnok  tenné  (Hejjjjj  de
hülyén    hangozik).   Végtelen    (Nem
történet)  variációját  találhatjuk   a
különböző  harci szituációknak, nappali
-  éjjeli,  havas,  saras, esős terepen
való játéknak.

Ennyit  akkor nagy vonalakban, jöjjenek
a részletek (Épp itt volt az ideje.).

Szóval   miután   beeröltettük    3˝-es
lemezünket  a gép oldalán (Vagy valahol
máshol)  található  repedésbe,  (Néhány
unalmas  intro,  hirdetés,   read-write
error,  hard  reset,  GURU  & és Murphy
összes   tapasztalt   illetve  MÉG  nem
tapasztalt    törvénye    után...)    a
következő bugyuta kérdést láthatjuk egy
kicsit   komplikáltabb,  angolosabb  és
hosszabb formában:

NYOMJA   MEG   A   GOMBOT  (S  nem  kap
libacombot (Ezt már mondtam valahol))!

 1. 512 KB.    
 2. 1 MB

Nos  tapasztalataim  szerint,  a  játék
során  a  kettő  között   nincs   semmi
eltérés  (Lehet,  hogy  van  de  az nem
tapasztalható.).

Megint  egy  rövid töltés következik, s
bejelentkezik a várva-várt programm.

Itt  előszőr   a   játékosunkat    kell
kiválasztani  (Azt  inkább nem írom le,
hogy hogy !), vagy egy újat írhatunk be
egy  helyre  az ESC megnyomásával.  Egy
listát  is láthatunk a jatékosunk által
végigharcolt,       nyert,     vesztett
csatákról,     és     a      játékosunk
minősitéséről.

Ha  kiválasztottuk játékosunkat,  akkor
a küldetésünk kiválasztása következik.

 - STATIC GUNNERY:
A  harc folyamán az ellenséges egységek
nem  mozognak és nem lőnek vissza.  Itt
kitüntetést,      előléptetést      nem
kaphatunk.

 - MOVING GUNNERY:
Ez  még  mindig  gyakorló küldetés.  Az
ellenség  mozog,  de  még mindig nem lő
vissza, s nincs kitüntetés.

 - SINGLE ENGAGEMENT:
6  küldetés közül kell választanunk, ez
már   mind    élesben   megy.   Sikeres
küldetés esetén kitüntetést kaphatunk.

     - Breakthrough - Blietzkrieg:
Nagyon   közel   van    az   ellenséges
vonalakhoz.  Az ellenséges vonalat kell
áttörnie  és minden ellenséges egységet
meg  kell   semmisítenie.   TALÁLKOZUNK
MOSZKVÁBAN !

     - Meeting Engagement:
Gyorsan kell cselekedni.  Az ellenséges
erők  nagyon  közel  vannak.   Szoritsa
vissza őket !

     - Hasty Attack:
Az  ellenséges  erők  legyengültek  és
szervezetlenek.    Hajtson  végre  egy
tökéletes   rajtaütést  és  likvidálja
őket!

     - Assault:
Az ellenséges erők jól szervezettek, és
beásták   magukat.    A   nehéztüzérség
segitséget   tud    nyújtani   magának.
Semmisítse  meg  őket, lehetőleg minnél
kevesebb veszteséggel !

     - Defend Position:
Ellenséges  rajtaütés  várható.  Erőink
megcsappantak.    Tartóztassa   fel  az
ellenséget  !   Találkozunk   egy  jobb
világban !

     - Rearguard Action:
Csapataink  visszavonulásához idő kell.
Tartóztassa   fel  az   ellenséget,  de
mielött  nagy  veszteségeket   érne  el
vonuljon vissza.

(A   küldetések   lényege  póriasan
megfogalmazva:   NYÍRJÁK  KI  AZ  EGÉSZ
ELLENSÉGES PUCERÁJT !!!)

 - START CAMPAIGN:
KITÖRT  A III.  VILÁGHÁBORÚ !!!  Harcot
harc után kell harcolni a hábrú végéig.
Nagy  előléptetések   és   kitüntetések
várhatóak.   A   játékállást   a  "SAVE
PLATOON"  opcióval  tudjuk  kimenteni a
lemezre.

 - CONTINUE CAMPAIGN:
"Isten  hozott  öcskös.   Ez  a  fránya
lődözés   még   mindig   tart.   Szokás
szerint a  rossz  fiúk ba******ják a jó
fiúkat (Vagyis minket). JÓ VADÁSZATOT!"

Ha  kiválasztottuk   a   küldetésünket,
akkor az esetek döntő többségében utána
a    nehézséget    kell    kiválasztani
(Continue Campaign-nél nem).

 - Second Line Troops   \              
 - First Line Troops     |___ Fentről
 - Veteran               |    lefele
 - Guard (Elite)        /     nehezedik         

Ezekután  egy  szépszál  legény jelenik
meg, és egy táblát markolászik.  Arra a
következő dolgok vannak felvésve:

 - OUTFITTING   
Az  egységünk  embereit  nézhetjük meg,
egyik  tankból a másikba rakhatjuk őket
(XFER,  kit,  kinek a helyére (CANCEL -
hagyni  ott  ahol  van)).  Az embereink
mellet többféle felirat jelezheti elöző
küldetésbeli     teljesítményüket     -
SUPERIOR  ->  Csúcs,  szuper,  menő...,
GOOD  ->  Jó, FAIR -> Elfogadható, POOR
->   Gyenge,   INEPT   ->    Borzadály,
alkalmatlan kétbalf***.
                            (SORRY) 

 - BRIEFING     
Küldetésünk  ismertetése.  PREV - előző
oldal,  NEXT - következő oldal (KÉREM A
KÖVETKEZŐT   !).   EXIT  -   Vissza   a
legényhez.    A    küldetéseink   során
általában  a RED2 pontban, és környékén
elhelyezkedő      ellenséget       kell
likvidálnunk.

 - NEW ORDERS   
Új küldetés kérése.

 - GO TO BATTLE 
ROHAMMMMMM !!!!! (???)


Nos  rövid  idő  után  gépünk szárnyain
megérkeztünk  a  csatatérre (Melyet egy
térkép formályában láthatunk.).  A zöld
kis   bögyörők     a     mi     illetve
szövetségeseink tankjai.  A pirosak (Na
kié   ???   -  10   FT-os   kérdés)  az
ellenségé.  Tankunk irányítását hagy ne
ismertessem,  mert   minden  szabálynak
ellentmondó      módon,       ha      a
dzsojjszikkunkat jobbra húzzuk, akkor a
tankunk  is  jobbra "kacsázik" etc..  A
harc  során  a  következő  billentyűket
használhatjuk:

 1  - SABOT (lövedék)
 2  - HEAT  (lövedék)
 3  - gépágyú / ágyú (oda - vissza
      (Pont mint a hinta))
 4  - "Sight" (Nem volt rá jobb szó) 
 7  - Nagyitás (Normál vagy 10x-es)
 8  - Infra be/ki
 9  - A vezető arra fordul amerre az
      ágyú csöve áll.
 <- (Backspace) - Füst
 R  - 30°-kal jobbra fordulás
 L  - 30°-kal balra fordulás
 D  - Az ágyús védekezzen hátrafelé
 F  - Az ágyús lőjön amint lehet
 H  - Tank állj
 C  - Tüzet szüntess
 B  - Tank irány hátrafelé
 RETURN - Lövés az aktuális fegyverrel
 ß  - Füst be
 (ß melleti gomb) - Füst ki
 F1  - Lőtorony
 F2  - Központ
 F3  - Ágyús
 F4  - Vezető
 F5  - Térkép

A     térképen     többféle      dolgot
csinálhatunk.  Információt szerezhetünk
a  tankjainkról,  ellenség egységeiről,
és  a saját egységeinket irányíthatjuk.
Felül   arról   a   tankról   kaphatunk
ismertetést amiben éppen vagyunk (Ekkor
a  téglalap  fehér  alapú).   120 mm-es
ágyú....

 STATUS:
   - Operational -> Működő
   - No Mobility -> "Mozgásképtelen"
   - Destroyed   -> Kilőtt

Last Platoon Orders:
A  csapatnak, vagy egy bizonyos tanknak
kiadott utolsó parancsok.

Ezek   alatt   találhatjuk  azokat   az
utasitásokat,   melyekkel   a  csapatot
irányítani      tudjuk.     Ezeket    a
parancsokat      "életbeléptetni"     a
megfelelő   billentyűkkel,   vagy    az
egérrel  való  rámutatással  (+1  Click
(Naponta  egyszer,  de  lehet  többször
is)) tudjuk.

       - A -> Sebesség / gyors
       - S -> Sebesség / lassú
       - H -> Állj
       - L -> Balra fordulás
       - R -> Jobbra fordulás
       - + -> Füst be
       - - -> Füst ki
       - F -> Lőni amint lehet
       - M -> Arra a pomtra menni,
         ahova az egérrel "clickelünk".
       - C -> Tüzet szüntess
       - Z -> Térkép nagyitás
       - X -> --||-- kicsinyítés
       - FM WEDGE -> Csapat "w" alakot
         formálj !
       - FM VEE   -> Csapat "v" ---- 
         ||  ----
       - FM INLINE -> Csapat sorba
         fejlődj !
       - FM COLUMN -> Csapat oszlopba
         fejlődj !  
       - F6 -> Információ a "vezető"
         tankról.
       - F7 -> Saját egységünk(-eink)
         tankjai között válogathatunk.
         Adatokat kérhetünk róluk, vagy
         áttehetjük az irányítást egy 
         másik tankra.
       - F8 -> Az ellenség egységeiről
         kaphatunk információkat.

 - F9  -> Tankunk kívülről
 - ALT+A -> A játék sebességének
   beállítása
 - ALT+Q -> Kilépés a DOSba
 - ALT+E -> A harc befejezése

Hát  akkor  ennyit  a   játékról.    Jó
grafikája, hanghatásai vannak és gyors.
Aki    szereti    a    jó,    valósághű
szimulátorokat,  annak  tiszta  szívből
ajánlom.

 Eszt az izét össze....izélte: Mr.T.

