Fürdőruhás   üdvözlet  minden  GURU
olvasónak!

Javában áll a nyár, az idő ismét GURUra
jár...  Baráti fejbólintás mindenkinek,
aki  vidám strandolás  helyett a hűsítő
és  frissítő Amiga képernyőt böngészi !

Mint  tudjátok a GURU II/6 ( bizony, az
amit  most  olvasol!   ) a GURU II/5-el
egyidőben  jelent  meg, s legközelebb a
GURU  már  csak  szeptemberben  jelenik
meg.   A  GURU  csapat  egy  kis  időre
szabadságra megy, de nem kell aggódni a
nyárra  itt  a  két  GURU, sőt terveink
szerint     a     nyár  kellős  közepén
rendezendő      Pécsi    bulin   valami
újdonsággal  is  megjelenünk  ( Hhhű de
titokzatossss !).

Más.

             ----=---- 
   -=<< ÚJ ROVAT A GURUBAN >>=-
             ----=---- 

Sokan   kértétek,  legyen  egy   Amiga
grafikával,  3D-vel,  Ray-tracing-el
foglalkozó rovat a GURUban.

Íme   az   új   rovat,   melynek   neve
szellemesen:  RAY-TRACING rovat, alcíme
még  szellemesebben  13.   Dimenzió.  A
rovatban  minden  van  ami szem-szájnak
ingere,  bővebbet  magából a rovatból a
főmenü  második  lapján!    A  rovatban
bevezetőjében  ugyan szerepel, de azért
hagyományokhoz hűen itt is megemlítjük,
hogy  ha  bármi  észrevételed, ötleted,
kérdésed   van    az    új     rovattal
kapcsolatban írjál nekünk.

A minimális szabad  lemezterület  miatt
e rövid  bevezető   is   gyorsan   ámde
korántsem gyászosan véget ér.

Leghahotázóbb   jókivánságaink   minden
előfizető  (  és  nem  előfizető ) GURU
olvasónak!

                      GURU Team


ps.:   Hopp!   Majdnem   elfelejtettük,
hogy  néhány  kérést szeretnénk intézni
azokhoz,  akik  mwgtisztelik  a  GURU-t
azzal,     hogy     cikkeket   kreálnak
számunkra.   Kérünk  titeket,  hogy   a
cikkekben lehetőleg ne válasszátok el a
szavakat a sorok végén, mivel ez nagyon
megnehezíti  a tördelést.  Azonkívül ha
lehetséges,  akkor  a  mondat közben az
írásjelek  után  egy   SPACE  karaktert
tegyetek,     szintén    a     tördelés
megkönnyítése     végett.     Köszönjük
mindenkinek,  hogy  segítette   a  GURU
munkáját.

