
ADVENTURES CORNER 3.0
---------------------

Pool of Radiance
----------------

   A  "CHAMPIONS  OF KRYNN" megjelenése
óta  nagy  izgalommal  vártuk a C-64-en
közismertté  vált  kalandjátékot a Pool
of   Radiance-t.  Az  őszi  idény  első
stuffjai  között nagy örömmel vettem át
én   is  a  "SKID  ROW"  által  megtört
verziót.  Az  öröm  azonban nem tartott
sokáig,    ugyanis    a  első  betöltés
alkalmával   már  érezhető  volt,  hogy
újabb  olyan  játék  kerűlt az Amigások
birtokába,    amely  csak  rövid  ideig
foglalja a lemezünk adathordozó részét.
   Már  az gyanús volt, hogy egy silány
kis  bejelentkező  képre  sem futotta a
program  tervezőinek erejéből. No de ez
a    kisebbik    probléma.    A   játék
kezdetekor     biztató    és    roppant
szellemes  a  karakter készitő rész. Az
általunk  barkácsolt szereplő képe igen
ötletes darabokból állítható össze.
   Ezután  érkezünk  a dolog rosszabbik
részéhez,  elinditjuk  a    játékot. Na
hát  ezt nem kellene tennünk ugyanis az
első    pillanat  végzetes.  Végzetesen
csúnya.  Szegény  gépünk  ilyen  randa,
csúf  igénytelen,  fantáziaszegény stb.
grafikai   kidolgozást  még  tán  sosem
hordozott memóriaegységeiben.
   Az    ablakos  kalandjátékok  sémája
szerint    készűlt    játék    semmijen
hasonlóságot  nem  mutat  a többi ilyen
játekkal  (Bards  tale  stb.)  A  játék
további     rondaságát    az    animált
ellenségek  fokozzák. Nem akarok igazán
a    kákán    is   csomót  keresni,  de
véleményem    szerint  3  fázisban  nem
lehet  futást  imitálni, illetve mint a
programból  kiderül mégis lehet csak az
ember  betegre  neveti magát az animált
ellenség    láttán  és  igy  a  további
játékra teljesen alkalmatlanná válik.
   Sokan  már  itt  a  3  gombos  játék
kategóriába  helyezték  delikvensünket.
Optimista      ember    lévén    tovább
reménykedve    bizonygattam  ha  csúnya
remélhetőleg legalább okos.
   Sajnos  ebben  is csalódnom kellett,
ugyanis, amilyen csúnya kb. olyan nehéz
is.    A  kezdeti  nehézségek  után  rá
kellett  döbbennem,  ezek  a  bosszantó
apróságok  az  ember  agyára  mennek és
játékot     teljesen    játszhatatlanná
teszík.     ElsÖként    az    embereink
előléptetése  szinte  emberfeletti erőt
és   türelmet  igényel,  ehhez  tudnunk
kell,  hogy gépünk számomra érthetetlen
okból  a játék időtartamára elfelejti a
teljesen       kézenfekvő    összeadási
műveleteket  is.  Például hiába örülünk
amikor    csata    után,    vagy  kincs
megtalálása  alkalmával gépünk közli az
aktuális    fejenkénti  ügyességi  pont
dijazást,  nehogy  egy  szavát  illetve
egyetlen    számát   elhigyjük.  A  gép
ugyanis  csal  néha  még  harmadát  sem
kapjuk    az    igért  pontszámnak.  áz
előlépés       igy    már    jelentősen
megnehezedik.    A  gép  az  experience
point-okkal    való   variálás  mellett
pénzünk    nyilvántartását   sem  végzi
pontosan.    Első    megközelitésben  a
kincstár  megtalálásakor úgy körülbelül
70000  db.  drágakővel jutalmazta a gép
fáradozásomat,  ha  ehhez  hozzávesszük
azt,  hogy  egy  drágakő  értéke 1000 -
11000  arany  akkor rövid számitás után
a  minimum  70 milliós, maximum pedig a
700    milliós   értékhez  jutunk.  Nem
hiszem,  hogy  a játék alkotói ezeket a
számokat  álmodták programjuk megfelelő
helyeire.  A játék alapötlete átlagos a
szokványos  küldetések teljesítén kivül
semmilyen          humoros,        vagy
elgondolkodtató,  agytornáztató  elemet
nem  találtam  benne.  A labirintusok a
térkép  opció  segítségével bárki által
könnyen    bejárhatóvá   teszik  ezt  a
játékot.  Nagy  csalódás  volt, hogy az
"SSI"    ilyen  igénytelen  ádventure-t
dobott piacra. 
   Sajnos    néhány    nap  alatt  ezen
bosszantó  apróságok  miatt  nálam is a
letörlendők  közé  került  ez  a játék.
Talán  észre  kellene  már  venni, hogy
gépünk  bővítővel,  vagy  nélküle is 10
-  20-szoros kapacitással rendelkezik a
C-64-hez  képest.  Hozzá  kell  tennem,
hogy  C-64-en  a  BARDS  TALE  III. kb.
1000-szer        jobb    grafikát    és
játékstílust   prezentált.  Mindenkinek
csak    azt  tudom  ajánlani,  kitartás
bizonyosa  készül  már  valamelyik  cég
mühelyében  az igazi nagy kaland. Addig
is    kezdjük  el  német  szókincsünket
gyarapítani,  ugyanis a hónap játéka az
NSZK-ban a LEGEND of FEARGHAIL volt.


SHY GUY of Flatliners
