   Mivel    a    demo-nk    már  szöveg
scrollozására    is    alkalmas,  ideje
ezzel   a  témával  is  foglalkozni.  A
feladat  itt  sem más, mint mondjuk egy
logo    elkészítésénél    azonban,  van
néhány    szempont,    amire   célszerű
odafigyelni.   Az  egyik  legfontosabb,
hogy    a  char.set  [ugyan  FF  mindig
car.set-nek  írja,  én  maradok ennél a
verziónál      -    KOG]    úgynevezett
BLITTERRÁCSBA  kerüljön.  A  név  vadul
hangzik,    de    nincs    benne  semmi
"varázslat".  A  BLITTERRÁCS  nem  más,
mint     tetszőleges    magasságú    és
általában    16,    32,   48,  vagy  64
szélességű  háló,  egy  "szamárvezető",
ezen      belül    kell    a    betűket
elhelyezni.    A    grafikusnak   nincs
szüksége  behatóan  ismernie  a BLITTER
működését,   azt  azonban  észben  kell
tartani,    hogy    word   hosszúságban
dolgozik  vízszintesen (16 bit, azaz 16
pixel),    és  pixelnyi  fogásokat  tud
függőlegesen.  Van ugyan arra mód, hogy
maszkoló        regiszterrel     kisebb
vízszintes    fogásokat  végezzen  (pl.
szinuszscroll,  ahol  ez egy pixel), de
feleslegesen    ne    dolgoztassuk    a
coder-t.            Tehát        amikor
karakterkészletet       csinálunk,    a
BLITTERRÁCS    kialakítása   legyen  az
első.  Mondjuk az általunk kiválasztott
betű  legterjedelmesebb  tagja  (W)  24
pixelnyi  széles  és  30 magas, akkor a
BLITTERRÁCS    mérete   32x34-40-es.  A
32-es  szélességet  az  indokolja, hogy
ebbe  már  elfér  a betű és ez a 16-nak
az   egyik  többszöröse,  a  függőleges
méretnél    meg    gondolni    kell  az
ékezetekre  is (persze nem muszáj, csak
ha  magyar szöveget akarunk használni a
scroll-ban).  A  pointer-t  vidd a jobb
szélen  lévő ikonra (amelyik  a nagyító
felett  van  -egy négyzetrács-),[Jaaaa,
szóval  Dpaint-ben  vagyunk  ?  -  KOG]
majd  jobb  egérclick.  [Ez tök jó, nem
tudom  mit  szólna  az Értelmező Szótár
az        `egérclick`       szóhoz    -
KOG]  Megjelenik  egy GRIDDING feliratú
tábla,  az X-SPACING mellé írd be, hogy
32,   az  Y-SPACING-hez  meg  a  40-et.
Amikor  az  OK-val  kilépsz, ismételten
click-elj  rá  az ikonra, de most már a
bal  gombbal,  ezzel aktivizáltad ezt a
funkciót.  Ezután  bármilyen  műveletet
végzel,    az  csak  ilyen  lépésközzel
történik  (pl. vonalhúzás). Kapcsold be
a    négyzet    rajzolására    szolgáló
funkciót,  majd  pakolgasd egymás mellé
(ábra)!
----
   Amikor          elkészültél        a
"szamárvezetővel",    tedd    bele    a
karaktereket! Három lehetőséged van.

   1.       Néha    hozzájutni    olyan
lemezekhez,  amin különböző betűtípusok
találhatók,  ilyenkor  a  FONT  menüvel
csak    be  kell  írkálni  a  megfelelő
helyre őket.

   2.    Saját    betűket  alkotsz,  ez
azonban  nagyon  pepecs  meló,  ha  nem
akarsz agyvérzést, inkább kerüld!

   3.   Rippelsz  valamelyik  demo-ból,
játékból (erről majd még lesz szó). 


FIGYELEM !!!!! 
   Nagy  illetlenség a másiktól ellopni
a  char.set-et,  ha  csak  a betűformát
tartod  meg  és új mintázatot csinálsz,
az  még  elmegy,  de változtatás nélkül
ne    használj  ilyeneket,  mert  hamar
összeszedhetsz egy FUCKING üzenetet!!!!


   A    betűket  egy  előre  megbeszélt
rendszerben  kell  bepakolni,  a  coder
nem  rajong  azért,  ha pl. az "A" betű
egyszer  a  4.  a  sorban, máskor meg a
15.-ben    van.    Az   a  legjobb,  ha
mindkettőtöknél  van  egy táblázat, ami
a    betűk    egymáshoz    viszonyított
pozícióját  tartalmazza,  így  nem lesz
félreértés.
----
   Ezután    "mintával"    kitöltöd   a
karaktereket,  amit a logo készítésénél
elmondtam,    az    kicsiben    itt  is
érvényes.    Próbálj   élénk  színekkel
dolgozni,     engedd    szabadjára    a
fantáziádat!!!
 ----
   Az   utolsó  művelet  a  BLITTERRÁCS
törlése,  feleslegesen  ne "szemetelje"
tele a memóriát (pl. MAKE utasítás).


   A    használható  színek  mennyisége
mindig    attól   függ,  hogy    milyen
scrollban  fut. Normál scroll esetén ez
általában  8  (de  az  sem nagy baj, ha
16,  vagy  32,  csak  ilyenkor  a  DUAL
PLAYFILD    ott    nem   alkalmazható),
"vadabb"  scroll-nál  (szinusz stb.) 1.
Itt    is   érvényes  az  az  általános
szabály,     hogy    feleslegesen    ne
pocsékold     a    színeket.    Ha    a
char.set-ben  csak  7 színt használtál,
akkor  ne legyen 32-es üzemmódban, mert
nem     mindegy,    hogy    csak    két
bittérképpel     kell    bajlódnia    a
BLITTER-nek, vagy öttel.

   A    mostani   karakterkészlet  elég
gyengécske,   de  a  következő  részben
majd csinálunk ST színekkel is.

FIGYELEM!!!
   Helytakarékosságból  a  demo-hoz ezt
a   char.set-et  kell  convertálni  RAW
formátumra, részletek a PINCÉBEN !!!!!

FRICFORCE from FI-RE CREW
