                             Centurio
                             --------

   Ugye  mindenki  emlékszik  a  Defender of the Crown-ra. A Defendert készítő
csapat    újabb   alkotásával  ismerkedhetünk  meg  ezuttal.  A  Centurio  egy
izig-vérig    stratégiai  játék  melyben  nagyszerű  akció  jelenetek  vannak.
Elöljáróban  annyit  a  játékról, hogy célunk a kezdésnél láható térkép teljes
elfogalalása.  A  térkép  Europát,  Angliát, Ázsia eruropai területeit, Afrika
északi  részeit  valamint  a  Közel-Kelet  egy  részét  ábrázolja.  A  játékot
Olaszországból  kiindulva  kezdhetjük el. A térképen a már elfoglalt területek
határai    vastagon   vannak  jelölve.  Azokon  a  területeken,  ahol  légiónk
tartózkodik  egy  kis  figurát  láthatunk.  A jobb felső sarokban láthatjuk az
aktuális  évszámot. Mivel a játék menete körökre van osztva, ezért egy kör egy
évnek felel meg. A saját területünkre ráclickelve egy menüt kapunk:

Legions
-------
Raise Legions - új légió felállítása az adott területen.
   Háromfajta  tipusú  légió  létezik  (CAV,  INF,  ARMY)  melyek erősségükben
térnek  el  egymástól.  A  légió  neve  arra  a  területre  fog utalni amelyen
felállítottuk.  Egy  bizonyos számú légión felül a program nem enged új légiót
létesíteni. Fejlettebb légiókat természetesen csak, akkor lehet alapítani,  ha
a vezérünk fejlettségi foka elér egy szintet.

   Strenghten  Legion  - A légió erejének fejlesztése. A fejlesztést a pénzünk
mennyisége, valamint a terület erőssége befolyásolja (MANPOWER - lásd később).

   Move  Legion  -  A légió mozgatása. Ha kiválasztjuk ezt a menüpontot, akkor
visszakerülünk  a  térképre  és  itt a szomszédos területeken megjelenő eltérő
szinű  ábrákra  mutatva  helyezhetjük  át  a légiót. Ha a terület nem a mienk,
akkor egy kis csata következik.

Upgrade Legion - A légió tipusának fejlesztése (CAV, INF, ARMY).

   Legion  List  -  A  már meglev légióink listája. Megmutatja a légiók nevét,
erejét, tipusát, tartózkodási helyét valamint az állapotát.

   (A  legiókkal  kapcsolatos utasításokból csak egyet lehet igénybe venni egy
körben minden légiónál.)

Tribute (Csak Itáliában)
-------
Az egész birodalomra vonatkozó adóztatási módot  határozza  meg.  Ne  feledjük,
hogy  a  nép  és  az  adóztatás  viszonya  jelentősen  befolyásolja  a  terület
befizetett adóját és a kiállítható emberek mennyiségét.

A következő tipusok lehetnek:
Exempt this province - mentesíti a tartományt
Tolerate tribute - lojális
Irritative - idegesítő
Oppressive - elnyomó 
Bleed Them Dry - vérszívó

Plunder (Csak Itálián kívüli területeken)
   A  területet  lehet  vele  kirabolni. Ha összejön a dolog, akkor a szerzett
pénz  a  vagyonunkat gyarapítja. Érdemes jól megfontolni, hogy rablunk-e, mert
ez erősen befolyásolja a helyi lakosság viselkedését.

Hold Games
----------
   Kitöltő  játékok,  melyeket  egyrészt  a  pénzünk  növelésére,  másrészt  a
lakosság megnyugtatására használhatunk fel. (Lásd részletesen később.)

Build Fleet
-----------
   Flotta   építése.  Természetesen  csak  olyan  területeken  tudunk  flottát
felállítani,  ahol  tenger  is van a közelben. Három fajta hajóból állíthatjuk
össze  a  flottát  (Triremes,  Quinqueremes,  Galleons).  Minél  erősebb hajót
választunk,  annál  többe  kerül  a  dolog. Lehetőleg a játék elején ne nagyon
próbálkozzunk  flotta  kiállításával mivel az ellenfeleknek minimum 50 hajóból
álló  flottáik  vannak.  Ha  van  flottánk a partközelben, akkor a MOVE LEGION
paranccsal  egy  légiót  is pakolhatunk a hajókra. A hajó felett ekkor egy kis
kör  jelzi,  hogy ott csapat is tartózkodik. Ezután a hajóval normálisan lehet
mozogni,  ugyanúgy mint a légióinkkal (természetesen csak tengereken - hehe!).
A  hajóra clickelve kiválaszthatjuk, hogy merre haladjon tovább a flotta. Ha a
másik  egérgombbal  clickelünk  rá, akkor a rajta lévő légiók mozgatását tujuk
befolyásolni.  A  hajókázást  nem  lehet  kihagyni a játékból mivel Angliát és
Szardíniát csak tengeri úton lehet megközelíteni. (A hajók csatája később.)
Flottát csak fejlettebb szinten lehet építeni.

Tribute Policy
--------------
   A menüpontok ugyanazok mint  a  már  leírt  Tribute  menüben.  Az adóztatás
politikája itt az aktuális területre vonatkozik.

See Province List
-----------------
Az összes tartományunkat és jellemzőiket kilistázza a program.

   A  menük  mellett  jobb  oldalon  láthatjuk az adott terület jellemzőit. Ez
tartalmazza    a    terület    státuszát,   a  adóztatási   módot,  a  terület
emberállományának  erősségét  (MANPOWER),  a  bátorságukat.  Ezalatt általános
infomációk  láthatók.  Ezek  a  következők:  a  rangunk,  a  pénzünk  nagysága
valamint a beállított nehézségi szint.

   Visszatérve  a  játék  térképéhez  a  jobb  felső  sarokban  látható évszám
szolgál  a  játék alapmenüinek megjelentetésére. Itt tölthetjük be a kimentett
állást,  menthetjük  az  állást és a többi szokásos dolgot itt tehetjük meg. A
játék    nehézsési   szintjének  beállítása  is  itt  történik.  A  Difficulty
Levels        ponton        belül        választhatunk        a     következők
közül:  Galley  Slave,  Legionnaire,  Senator,  Emperor.  Az utolsó pont (Fine
Tunning)  az  egyes  résztevékenységek  beállítására  szolgál. Beállíthatjuk a
szárazföldi  csaták  (Land  Battle),  a  kocsiversenyek  (Racing), a gladiátor
viadalok  (Gladiator) valamint a tengeri csaták (Naval Battle) nehézségi fokát
a  már  leírt  szinteken  belül.  A  évszám melletti ikon szolgál arra, hogyha
befejeztük a szükséges műveleteket ebben a körben, akkor új évbe lépjünk.

Most pedig lássuk a csatákat.
Szárazföldi ütközet:
--------------------
   Ha  csapatunkat  olyan területre irányítottuk ami még nem a mienk (vagy már
nem  a  mienk)  akkor  szárazföldi  ütközetre  kerül sor. Indításnál még ugyan
egyezkedhetünk    a   helyi  lakossággal,  próbálkozhatunk  különféle  baráti,
diplomatikus  és  egyéb  hódítási  módokkal,  de eddigi tapasztalataim alapján
csak  a  harc  vagy  a  visszavonulás  marad  választási lehetőségként. Ha úgy
döntünk,  hogy  háborúzni  akarunk,  akkor  nosza-rajta  vágjunk  bele.  Máris
megjelenik  a  csata  helyszine,  természetesen  az adott tájra jellemző vidék
képével.  Ezután  választanunk  kell,  hogy  milyen  alakzatban állítjuk fel a
légiónkat (Choose Formation):

Balance Army - egyenletesen elosztva
Wedge - ék alakban támadva
Strong Right - jobb oldalon erősebben
Strong Left - bal oldalon erősebben

   Ha  ezt  kiválasztottuk,  akkor  már  csak  a a taktikánkat kell beállítani
(Choose Tactic):

Balance Army esetén:
Frontal Assault - frontális támadás, mindenki egyenes vonalban előre vonul
Scipio's Defense - a támadokkal szemben összevonja a csapatokat
Drive a Wedge - összehúzza a hátsó sort
Outflank - bekerítő hadművelet mind a két irányban
Stand Fast - a csapatok egy helyben maradnak és csak akkor csatáznak ha egy
ellenséges egység eléri őket

Wedge esetén:
Frontal Assault - ua
Cannae Tactic - a középső rész visszavonul egy kicsit és csak utána
támad, míg eközben a két szárny bekerítő hadműveletet végez
Drive a Wedge - félkör alakban megindul a támadás
Form a Line - egyenes vonalba fejlődve támadnak
Stand Fast - ua

Strong Right és Strong Left esetén:
Frontal Assault - ua
Sweep Right - jobbra húzva támad a csapat
Sweep Left - balra húzva támad a csapat
Mass Troops - 2 sorba fejlődik a csapat
Stand Fast - ua

   Ezután  már  tényleg  a  csata kezdődik. Ha nem óhajtunk beleszólni a csata
menetébe,  akkor  nyugodtan várjuk ki a győzelmet vagy a vereséget. Ha azonban
nem  tetszenek  a  történtek akkor az egérgomb megnyomásával megáll a csata és
fent  egy  menüsort láthatunk. A Select Roman Unit ponttal egy csapat mozgását
tudjuk  befolyásolni  az  egér  segítségével.  A  Melee az általános támadásra
szólítja  fel  a  csapatot. Ilyenkor minden taktikai beállítás érvényét veszti
és  az  összes  egység  elindul  segíteni  a  harcoló  egységeken.  A  Retreat
segítségével  visszavonulót fújhatunk a csapatoknak. Ilyenkor mindenki elindul
visszafelé  és  bizony  elvesztjük a csatát. A Done ponttal változtatás nélkül
folytathatjuk  a  harcot.  A  csaták  során  gyalogosokkal, lovasokkal illetve
elefántos  egységekkel  vehetjük  fel  a  harcot.  A csapataink mögött ácsorgó
vezérre  nem  árt  ha  vigyázunk, mert elvesztése nagy károkat okozhat nekünk.
Azok  a  csapataink  melyeket nem tudtak ugyan legyőzni, de a harci moráljukat
jelentősen  lecsökkentették  visszafordulnak  és  elkezdenek menekülni. Ezeket
már  semmilyen  módon  nem  lehet visszavonni a cselekménybe. Vigyázzunk arra,
hogy  ha  olyan  területet  támadunk  meg  amelyen  idegen  csapat tanyázik, a
csapat legyőzése után a területért is meg kell kűzdenünk.

Tengeri csaták:
---------------
   Na  itt  kezdődnek  általában  a bajok. Mint már említettem nem érdemes kis
flottákkal  nekiindulni  az óceánnak, mivel pillanatok alatt leverik az embert
ilyen  esetben. Ha mégis vállalkozunk a csatára, akkor lássuk hogyan is folyik
az  ütközet.  Az aktuális tenger egy részletén láthatjuk az ellenség illetve a
saját    flottánkat  szemléltető  hajót.  Gyakorlatilag  arra  korlátozódik  a
tevékenységünk,    hogy   a  hajót  irányítgassuk  és  próbálkozzunk  egy  kis
ágyútűzzel.  Ha  a  két  hajó  közel  kerül  egymáshoz,  akkor  az  íjászok is
bekapcsolódnak    a   csatába,  azonban  ők  csak  az  emberek  számát  tudják
csökkenteni  értelemszerűen. A vége mindig az, hogy a két hajó összeütközik és
a gyengébbik csapat a kedélyesen úszkáló cápák martaléka lesz.

Időkitöltő játékok:
-------------------
   Elvileg  4  fajta  játék áll a rendelkezésunkre, de gyakorlatilag csak a 2.
és   a  3.  nyújt  némi  élvezetet  ugyanis  a  többinél  nem  történik  semmi
lényeges dolog (ha mégis, akkor sorry).

1. Bestsarii
2. Gladiator Show
3. Racing Chariots
4. Extravaganza

Gladiator Show:
---------------
   Indulásnál  ki  kell  választanunk  az  egyik  gladiátort,  akit  mi fogunk
irányítani.  A  választás  után beállíthatjuk, hogy melyin mértékben készüljön
fel  a  kűzdelemre.  A  kiválasztott  beállítástól  függően  (Trainee,  Slave,
Veteran,  Master)  a  harcos  helyén  egy  párduc  jelenik meg. Ezután ki kell
választanunk  az  ellenfelet  és az ellenfél felkészülési fokát. Ha minden ok,
akkor  kezdődhet  is  a  kűzdelem.  Az arénában igyekezzünk gyorsab levágni az
ellenfelet  és  ha  ez sikerült akkor eldönthatjük, hogy életben hagyjuk, vagy
az enyészet útjára küldjük.

Racing Chariots:
----------------
   Ha  meguntuk a gladiátor küzdelmet, akkor menjünk el egy kicsit kocsikázni.
Az    elején   ki  kell  választanunk,  hogy  milyen  fajta  kocsival  akarunk
versenyezni.  Szerencsére  rögtön  látjuk, hogy az elllenfelek milyen kocsival
próbálkoznak.    Válasszuk    ki    a    legszimpatikusabbak  (Light,  Medium,
Heavy).    Ezután    egy  menüt  kapunk  melyben  beállíthatjuk,  hogy  milyen
tuningolásokat  végzünk  el  a  versenyzőnkön.  A  Skuldiggery  menüpontban  a
következőket fejleszthetjük:
- Bribe Opponent - ellenfelek megvesztegetése
- Hire Physicial - erő növelése
- Invoke Gods - isteni segítség
   Ha  feltuningoltuk  kellőképpen  a  szenvedő alanyt, akkor talán nem ártana
fogadni  is  rá.  A  Bet  menüpontban megtehetjük ezt. Ha mindennel végeztünk,
akkor  a  Race  Now-ra  clickelve  elindíthatjuk  a versenyt. Sebbességet csak
addig adjunk  a kocsinak, míg a kocsi a lovak mögött középen marad és nem kezd
el összevissza csúszkálni és  kisodródni  a  szélére.  Vigyázzunk arra, hogy a
kanyarokban    jelentős  mértékű  kisodródás  tapasztalható.  Ha  nem  vesszük
figyelembe, vagy  egy  másik kocsival üsszetűzésbe kerülünk és nem jön össze a
dolog,  akkor  a kocsi szétesik alattunk és a lovak tovább vonszolnak minket a
pályán.  Egy  idő  után  természetesen  ott  maradunk a porban és megjelenik a
vöröskeresztes  csapat. Jobb esetben elszállítanak minket a pályáról, rosszabb
esetben viszont hagyják, hogy lepottyanjunk a hordágyról.

   Hát  ennyi  lett  volna  nagy  vonalakban  a  Centurio.  Bátran  ajánlhatom
mindenkinek,  aki  egy  kicsit  is  szereti  a  taktikai  elemekkel  kombinált
akciójátékokat. A nagyszerű grafika élvezetessé teszi ezt a nagyszerű játékot.

Készítette: BEAR
