   Dörmögde

   Ismét   csak  köszönettel  tartozunk
Neked,  amiért a sok remek irás helyett
(után)  minket választottál, igyekszünk
megfelelni  a  bizalomnak.  A  multkori
rövid  bevezetőben  már  körvonalaztuk,
hogy  ez  a  sorozat elsősorban azoknak
szól,    akik    vidéki  kisvárosokban,
falvakban  élnek,  így  személyesen nem
juthatnak    a  demozással  kapcsolatos
információkhoz.  Amennyiben  érdekel  a
téma,  de a környezetedben nincs olyan,
aki  segithetne,  akkor  már  bizonyára
türelmetlenül    várod,    hogy   végre
elkezdjünk    egy  konkrét  demót.  Azt
hiszem      le    kell    hűtenünk    a
lelkesedésedet.   Jó  módszer  bizonyos
esetekben  a "bele a mélyvizbe" stílus,
azonban  ha  nincs medence, nem lehet a
viz  sem  mély.  A demozás semmi titkot
nem  rejt,  azonban  az assembly nyelvű
programozás    nem   tartozik  a  világ
legyegyszerűbb    dolgai    közé,   egy
elfogadható   grafika,  vagy  zene  sem
megy    egyik    napról    a   másikra,
feltétlenül    szükség    van  bizonyos
alapokra.    A    mi    helyzetünk  sem
irigylésre    méltó,  hisz  ha  mindent
pontosan    elmagyarázunk,    akkor   a
tapasztaltabb  AMIGA tulajdonosok hamar
ránksütik  a  "gügyögős" jelzőt, ha meg
"durr  bele  a  közepébé"-t játszunk, a
kezdők    vesztik    el    a   fonalat.
Igyekszünk    megtalálni    az    arany
középutat,  de  ez  a segitséged nélkül
nem  fog  sikerülni.  Arra kérünk, hogy
ne    csak  passziv  szemlélője  legyél
ennek  a rovatnak, hanem véleményeddel,
irásaiddal  segíts is nekünk. Nem arról
van  szó,  hogy nincs miről írnunk (aki
ismer,  az  tudja,  hogy  sok  dologból
kifogyhatunk    -pénz,  szufla-,  de  a
szóbol    aligha),    hanem  szeretnénk
elkerülni,   hogy  a  mi  "látásmódunk"
eröszakolódjon az AMIGA táborra..

AMIT ÖRÖMMEL VESZÜNK:
-KRITIKA.
   Véleményünk  szerint  sokkal  többet
segit  a megalapozott kritika, mint egy
semmitmondó  dicséret.  Persze aki csak
rajtunk  köszörüli  a  nyelvét  és csak
úgy     általában    bunburnyákol    le
bennünket,   az  sokat  nem  lendit  az
ügyön    (meg  hát  annak  el  is  lesz
magyarázva,  hogy mit csináljon ezzel a
testrészével),    de   ha  a  DEMO-DEPO
felépitésével,  tartalmával,  modorával
nem  értessz egyet, akkor ne késlekedj,
irj!!!

-JAVASLATOK.
   Mi    az    amiről    részletesebben
beszéljünk,  milyen rovatokra lenne még
szükség stb.

-CIKKEK.
   Minden,   témával  kapcsolatos  irás
érdekel bennünket. 
-STORYK.
   Amennyiben  olyan esetről tudsz, ami
tanulságokkal,  netán humorral teli (és
a      demózással    kapcsolatos),annak
szintén itt a helye.

-COPY PARTYK.
   Mikor,hol    lesz,    van-e   valami
beugró,    esetleg    szivesen  vennénk
élménybeszámolókat           ilyesmivel
kapcsolatban.  Természetesen ez már egy
kicsit    reklámízű,    úgyhogy   ennek
megjelenését nem garantálhatjuk........
( kivéve, ha az illető GURU előfizető )

   -EGYÉNI  KÉRÉSEKET  is  teljesitünk,
ha    azok    felhasználói  programokra
vonatkoznak,  amit  a DEMO-DEPO-n belül
alkalmazunk  (természetesen nem ingyen,
egy ropogós "köszönöm" azért jár).

.....NEM VÁLLALKOZHATUNK
   -játékprogramok    copyzására,   nem
mintha  fájna  nekünk,  egyszerűen erre
már nemigen marad idő....

   -poloskázásra    (nem  a szimpatikus
-ámbátor  MOSZKOVSZKAJA kölnit használó
rovarok  elleni  agresszióról,  vagy  a
KGB    kütyüiről    beszélünk),   hanem
programok  hibáinak  a  megkereséséről.
Aki  ismerős  a  témában az tudja, hogy
gyakran  könnyebb  egy  új rutint írni,
mint        egy     idegen    programot
visszafejtegetni.

--------
DEMO-DEPO pillanatnyi felépitése a
következő:

Amit most olvasgatsz, az a 
-DÖRMÖGDE-
   ebben  a  file-ban zokogjuk nedvesre
a    válladat.  Ide  kerülnek  azok  az
irások  is,  ami  szerintünk  az  egész
AMIGA    tábort    érintik,   ill.  itt
válaszolunk   a  közérdekü  kérdésekre,
levelekre.

-MR.CODER.......-
   Ettől     a    pillanattól    kezdve
"szakosodunk", a      három    alapvető
területtel   külön-külön  foglalkozunk,
azonban  igyekszünk szinkronban maradni
(ezalatt  azt  kell érteni, hogy amig a
coder    a  fontosabb  rutinokat  írja,
addig  a  zenész,  grafikus a "keze alá
dolgozik"  majd).  A következő GURU-ban
már  elkezdjük a közös demóírást, addig
húzd ki még valahogy.

-DEMO-RZSÁK-
   Minden  olyan  cikk  itt kap helyet,
ami  a  demózással  foglalkozik,  de az
előző skatulyákba nem fért be.

-PINCE-
   Akinek        a    számitástechnikai
műveltsége  még az alapokat sem éri el,
annak  egy  picivel lejjebb kell mennie
(mondjuk  a  pincébe).  Ide  csak  azok
kukkantsanak   be,  akiknek  bőven  van
pótolnivalójuk.  Nem  szégyen,  ha  ezt
olvasgatod  (meg amúgy se látja senki),
igyekszünk    a  legfontosabb  dolgokat
helyretenni.


   Egyenlőre  ezek  az elképzelések, ha
van   mondanivalód,  akkor  közvetlenül
nekünk  írj,  a  BEAR-éknak  igy is van
elé   tennivalójuk  (a  cikkeket  ASCII
formátumban,    a   grafikákat  IFF-ben
kérjük).

     A GURU legyen veletek.....

     FRICFORCE from FI-RE CREW
    (Bárdos Ferenc 6300 Kalocsa
          Zrínyi út 15.)

     READYSOFT from FI-RE CREW
     (Punk József 8181 Berhida
          Magyar I. út 27)
                 
              BAROMKA
(egy hüséges ,de kissé debil háziállat)
